
Până acum, în afară de câteva obstacole minore, pla- 
nul A mergea perfect. Ceea ce era foarte bine, pentru că 
de fapt nici nu aveau un plan B. 

Speraseră ca ora 8.30 a unei seri de mai să fie totuși 
luminoasă. Ieri, pe la ora asta, când patru dintre ei făcu- 
seră aceeași excursie, ducând un sicriu gol și patru lopeti, 
era încă destulă lumină. Însă acum, când duba Tranzit 
mergea pe drumul de ţară din Sussex, era ceaţă, ploua, iar 
cerul avea o culoare întunecată. 

— Mai avem mult de mers?întrebă John din spate, 
imitând glasul unui copil. 

— Marele Um Ga spune „Sunt peste tot pe unde 
merg“, răspunse Robbo, care conducea și care era ceva 
mai puțin băut decât ceilalți. După trei cârciumi trecute 
la răboj în ultima oră şi jumătate și încă patru pe drum, 
Robbo se hotărâse să se limiteze la bere cu limonadă. Sau 
cel puţin asta intenţionase, dar băuse deja două pahare de 
bitter Harvey — ca să nu se mai gândească la drum, se 
Justificase el. 

— Deci suntem acolo! spuse Josh. 

— Am fost tot timpul. 

În timp ce farurile măturau asfaltul negru și lucios al 
șoselei care șerpuia în depărtare prin pădure, un indicator 

„Feriui căprioarele“ se zări pentru o clipă în întuneric. 
Apoi trecură pe lângă o cabană mică, albă. 

Michael, în spatele dubei, întins pe o cuvertură din 
stofă scoțiană cu mâinile strânse sub cap ca o pernă, se 
simţea puţin ametit. 

— Cred că am nevoie de altă băutură, spuse el. 

Dacă ar fi gândit mai limpede, și-ar fi dat seama, după 
figurile prietenilor săi, că ceva nu era tocmai în regulă. Nu 
era un băutor, dar în noaptea asta își înecase mintea în mai 
multe pahare de votcă decât își aducea aminte și intrase 
în mai multe cârciumi decât vizitase vreodată. 

Dintre toţi cei șase care își petreceau timpul împreună 
încă din anii adolescenţei, Michael Harrison fusese întot- 
deauna un lider înnăscut. Dacă secretul vieţii este să îţi 
alegi părinţii cu înţelepciune, cum spun unii, atunci 
Michael putea bifa într-un chestionar multe căsuțe favo- 
rabile. Moștenise aspectul plăcut al mamei sale, șarmul și 
spiritul antreprenorial al tatălui său — dar nu şi genele ne- 
gative ale acestuia, care până la urmă îl distruseseră. 

De la vârsta de doisprezece ani, când Tom Harrison 
se sinucisese în garajul familiei, lăsând în urmă multe 
datorii, Michael se maturizase foarte repede, distribuind 
ziare ca să îşi ajute mama şi apoi luându-și diferite slujbe 
în vacanţele de vară. Crescuse fiind conștient cât de greu 
este să câştigi bani şi cât de uşor este să îi pierzi. 

Acum, la douăzeci și opt de ani, era o persoană inte- 
ligentă, cu mult bun simţ şi un lider înnăscut al grupului. 
Dacă avea vreun defect, era încrederea prea mare în cei- 
lalu, iar uneori părea cam prea pus pe șotii. Dar în seara 
asta, avea să i se servească una tare. Chiar foarte tare. 

Dar, momentan, nu avea nicio idee despre asta. 

Se lăsă din nou pe spate, ușor amorţit, numai cu gân- 
duri plăcute în cap, mai ales despre logodnica sa, Ashley. 
Viaţa era frumoasă. Mama lui se întâlnea cu un tip sim- 
patic, fratele său mai mic intrase la facultate, sora mai 

mică, Carly, petrecea un an în Australia, în vacanţă, iar 
afacerea îi mergea nemaipomenit de bine. Și mai presus 
de toate, peste trei zile avea să se căsătorească cu femeia 
pe care o iubea. Pe care o adora. Sufletul său pereche. 

Ashley. 

Din cauza ploii care cădea cu zgomot, Michael nu re- 
marcase sunetele făcute de lopeti la fiecare zdruncinătură 
a maşinii care rula pe şoseaua udă. Și nici nu observase 
ceva în expresiile celor doi prieteni care erau lângă el 
în spatele mașinii și care se legănau îngânând melodia 
Sailing a lui Rod Stewart ce se auzea din radioul antic al 
mașinii. Un bidon cu benzină umplea mașina cu un mi- 
ros înţepător de petrol. 

— O iubesc, mormăi Michael. Chiar o iubesc pe Ashley. 

— Este o femeie minunată, spuse Robbo, întorcând 
capul de la volan, lingușindu-l așa cum făcea de obicei. 
Acesta era obiceiul lui. Ciudat cu femeile, un pic neîn- 
demânatic, roşu la față, cu părul lins, cu tricoul aproape 
plesnindu-i peste burta umflată de la atâta bere, Robbo 
încerca să se integreze în grup făcându-se uul. Și, ca o 
schimbare, în seara asta chiar era nevoie de el. 

— Așa este. 

— Aproape am ajuns, anunţă Luke. 

Robbo frână pentru că se apropiau de o curbă şi clipi în 
întunericul din mașină la Luke, care stătea lângă el. Ştergă- 
toarele se mișcau constant, împrăștiind ploaia de pe parbriz. 

— Vreau să zic, chiar o iubesc. apei ce vreau 
să spun? 

— Înţelegem ce vrei să spui, spuse Pete. 

Josh se sprijini cu spatele de scaunul șoferului, cu un 
braţ în jurul lui Pete, luă o înghiţitură de bere şi îi dădu 
sticla mai departe lui Michael. Sticla se umplu de spumă 
când mașina frână brusc. Râgâi. 

— Scuze. 

— Ce naiba vede Ashley la tine? întrebă Josh. 

— Pula mea. 

— Deci nu e vorba de bani? Sau de cum arăţi? Sau de 
şarmul tău? 

— Și asta, dar în principal scula. 

Maşina se zdruncină în timp ce lua o curbă strânsă la 
dreapta, trecând peste niște grilaje puse pentru vite, ur- 
mate imediat de altele. Apoi intră pe un drum neasfaltat, 
noroios. Robbo, uitându-se atent prin geamul aburi, ob- 
servă urmele adânci și trase de volan. Un iepure le ieși 
înainte și imediat dispăru în tufișuri. Farurile luminară la 
dreapta, apoi la stânga, colorând rapid rândul des de co- 
nifere de pe marginea drumului, care apoi se pierdură în 
întunericul din oglinda retrovizoare. Vocea lui Michael se 
schimbă, iar în entuziasmul său se simţea puţină neliniște. 

- Unde mergem? 

— La o altă cârciumă. 

— OK, foarte bine. I-am promis lui Ashley că n-o să 
beau prea mult, spuse el după un moment de tăcere. 

— Vezi, spuse Pete, nici nu ești căsătorit şi ea deja face 
regulile pentru tine. Dar încă eşti un om liber. Pentru 
doar trei zile. 

— Trei zile și jumătate, adăugă Robbo încurajator. 

— Nu au angajat fete, nu? întrebă Michael. 

— Ce, eşti excitat? întrebă Robbo. 

— Vreau să îi rămân fidel. 

— O să avem grijă de asta. 

— Nenorociţilor! 

Maşina se opri la un moment dat, dădu un pic înapoi, 
și făcu din nou dreapta. Apoi încetini, iar Robbo opri 
motorul și radioul. 

— Arrivé’ ! spuse el. Următorul loc de beţie! Cârciu- 
ma Undertaker's Arms?! 


l Am ajuns! (în franceză în text) (n. tr.). 
2 „În braţele groparului“ (n. tr.). 


VIU SAU MORT 9 


— Aș fi preferat la Naked Thai Girl's Legs!, spuse 
Michael. 

— E şi ea aici. 

Cineva deschise uşa din spate a dubiţei, Michael nu 
era sigur cine. Nişte mâini invizibile îl apucară de glezne. 
Robbo îl apucă de unul din braţe, iar Luke de celălalt. 

- Ha! 

— Eşti un porc gras! spuse Luke. 

Câteva momente mai târziu, Michael era jos pe pă- 
mântul ud, în jacheta sport preferată şi în cei mai buni 
blugi (nu cea mai inspirată alegere pentru petrecerea ul- 
timei nopţi de burlac, îi spunea o voce slabă în minte), 
într-un întuneric beznă, întrerupt doar de luminile de po- 
ziţie ale dubiţei și de raza albă a unei lanterne. Ploaia grea 
îi intra în ochi și îi lipea părul de frunte. 

— Hainele mele... 

Câteva momente mai târziu, cu mâinile smucite din 
încheieturi, éra aruncat în aer, apoi trântit în ceva uscat 
și drept, acoperit cu satin alb de o parte şi de alta. 

— Hei! spuse el din nou. 

Patru feţe rânjite şi întunecate de bețivi se uitau chio- 
râș la el. I se trânti o revistă în braţe. În lumina lanternei, 
ca prin ceaţă, reuși să vadă pe copertă o femeie cu părul 
roşu şi cu sâni enormi. Pe stomac i-au pus o sticlă de 
whisky, o lanternă mică, pornită, și un walkie-talkie. 

- Cee?... 

O bucată de furtun cu gust de noroi îi apăsa gura. 
Pe când încerca să scuipe, Michael auzi un sunet ca de 
fier şi ceva îi acoperi fața. Apoi nu se mai auzi nimic 
altceva. Simţi în nări miros de lemn, haine noi și clei. 
Pentru moment, se gândi că e bine și cald. Apoi îl cu- 
prinse panica. 

— Băieți, ce naiba ?... 


1 „Picioarele taiwanezei dezbrăcate“ (n. tr.). 

În timp ce Pete îndrepta raza lanternei către sicriul din 
lemn de stejar, Robbo luă o şurubelniţă. 

— Doar nu aveţi de gând să îl înşurubaţu acolo? spu- 
se Luke. 

— Cum să nu! răspunse Pete. 

— Crezi că așa ar trebui? 

— O să fie în regulă, spuse Robbo. Doar are tubul de 
respirație! 

— Eu chiar nu cred că ar trebui să îl prindem în 
şuruburi! 

— Ba sigur că trebuie, altfel ar putea să iasă! 

— He1..., spuse Michael. 

Dar nu îl mai putea auzi nimeni acum. Și nici el nu 
mai auzea nimic, decât niște sunete vagi, ca nişte zgârie- 
turi, deasupra lui. 

Robbo se ocupă de fiecare din cele patru şuruburi pe 
rând. Era un sicriu clasa întâi, din lemn lucrat manual, 
cu mânere de alamă atașate, împrumutat de la serviciul de 
funeralii al unchiului său, unde, după mai multe schim- 
bări, era acum angajat ca ajutor de îmbălsămător. Sicriul 
avea şuruburi bune, solide, de alamă. Se înşurubau ușor. 

Michael stătea cu faţa în sus, cu nasul aproape atingân- 
du-i capacul de deasupra. În lumina lanternei văzuse că 
era așezat în ceva din satin de culoarea fildeşului. Încer- 
că să lovească cu picioarele, dar nu avea suficient loc. În- 
cercă să împingă capacul cu mâinile, dar nici așa nu putea. 

Calmându-se pentru câteva momente, realiză că stătea 
întins şi că era într-un spaţiu închis. 

— Hei, fiți atenţi, nu e amuzant! Ştiţi că sunt claus- 
trofob! Alo! Vocea i se auzi în ecou, modificată ciudat. 

Pete deschise portiera, se urcă în maşină și aprinse fa- 
rurile. La câțiva metri în faţa lor era mormântul săpat ieri, 
cu pământul adunat într-o parte şi cu funiile de coborâre 
deja întinse. O bucată mare de tablă îndoită şi două din- 
tre cazmalele folosite erau puse într-o parte. 

Cei patru prieteni se apropiară de marginea mormân- 
tului și se lăsară pe vine. Dintr-o dată, erau toți conștienți 
că în viață nimic nu este așa cum pare. Acum, groapa din 
faţa lor părea mai adâncă și mai întunecată, aducând mult 
mai mult cu ceea ce era de fapt — un mormânt. 

Lanterna lumină fundul gropii. 

— Este apă, spuse Josh. 

— Doar un pic de apă de ploaie, replică Robbo. 

Josh se încruntă. 

— E prea multă, nu are cum să fie apă de ploaie. Cred 
că am lovit canalul de apă. 

— La naiba, spuse Pete. Ca vânzător de BMW -uri, in- 
diferent că era la serviciu sau nu, părea întotdeauna pre- 
gătit pentru orice situaţie. 

— Nu e nimic, spuse Robbo. Doar câțiva centimetri. 

— Chiar am săpat noi atât de adânc? întrebă Luke, tâ- 
năr absolvent de Drept, căsătorit de curând, încă nepre- 
gătit să renunţe la tinereţe, dar care începea să accepte 
responsabilităuile vieţii. 

— Este un mormânt, nu? spuse Robbo. Doar asta 
hotărâsem. 

Josh se uită la ploaia care se înteţea. 

— Dar dacă apa se ridică? 

— La naiba, omule! spuse Robbo. Am săpat ieri, iar 
în douăzeci și patru de ore s-a umplut doar câţiva centi- 
metri. Nu avem de ce să ne îngrijorăm. 

Josh încuviinţă, gânditor. 

— Dar dacă nu mai putem să îl scoatem ? 

— Bineînţeles că putem să-l scoatem, spuse Robbo. 
Trebuie doar să desfacem capacul. 

— Hai să terminăm odată, da? spuse Luke. 

— Chiar o merită, le reaminti Pete prietenilor săi. Mai 
ţii minte ce a făcut în ultima ta noapte de burlac, Luke? 

Luke nu avea cum să uite aşa ceva. Se trezise din beţie 
într-un vagon de dormit dintr-un tren care mergea spre 

Edinburgh. Și consecinţa a fost că a ajuns în faţa altaru- 
lui mai târziu cu patruzeci de minute. 

La fel, nici Pete nu avea cum să uite. În duminica 
dinaintea nunţii sale, s-a trezit îmbrăcat în lenjerie de 
dantelă, cu un vibrator legat de talie, încătușat pe podul 
Clifton Gorgede, de unde a fost salvat de echipa de pom- 
pieri. Ambele feste fuseseră ideile lui Michael. 

— Tipic pentru Mark, spuse Pete. 'Ticălosul! El e cel 
care a organizat totul şi acum nici măcar nu este aici... 

— Vine şi el. O să fie în următoarea cârciumă, ştie dru- 
mul stabilit. 

— Da? 

— A sunat şi este pe drum. 

— În Leeds se merge mai încet din cauza ceţii. Super! 
spuse Robbo. 

— Va fi la Royal Oak! până când ajungem noi acolo. 

— Ticălosul! spuse Luke. Lipseşte de la munca cea 
mai grea. 

— Și de la distracție! le aminti Pete. 

— Asta e distracţie? întrebă Luke. Să stăm în mijlocul 
pădurii, pe ploaia asta nenorocită? Distracţie ? Doamne, 
eşti jalnic! Să facă bine să vină şi să ne ajute când îl scoa- 
tem pe Michael. 

Ridicară sicriul în aer, se îndreptară clăuinându-se că- 
tre mormânt, apoi îl trânură peste funii. Chicotiră când 
auziră sunetul înăbuşit dinăuntru. 

Se auzi o lovitură puternică. 

Michael lovise cu pumnul în capac. 

— Hei! Gata, ajunge! 

Pete, care avea un walkie-talkie în buzunarul de la 
haină, îl scoase şi îl porni. 

— Testare! Testare! 

În sicriu, se auzi vocea lui Pete. 


1 „Stejarul Regal“ (n. tr.). 

— Testare! Testare! 

— Gata cu gluma! 

— Relaxează-te, Michael! spuse Pete. Distrează-te! 

— Nenorociţilor! Lăsaţi-mă să ies! Trebuie să mă duc 
la baie! 

Pete opri staţia și o puse în buzunarul hainei sale de 
la Barbour. 

- De fapt, cum facem cu asta? 

— Apucăm funuile, spuse Robbo. Fiecare de la un 
capăt. 

Pete scoase din nou staţia şi o porni. 

— Înregistrăm asta, Michael! Apoi o opri din nou. 

Cei patru râseră. Apoi apucară câte o bucată de funie 
ȘI traseră. 

— La naiba, ce greu e! spuse Luke încordându-se și 
ridicând. 

Încet, cu o smucitură, clătinându-l ca pe o barcă lovită, 
coborâră sicriul în groapă. Când acesta ajunse pe fundul 
gropii, abia îl mai puteau vedea din cauza întunericului. 

Pete îndreptă lanterna spre coșciug. În raza acesteia, 
întrezăreau tubul de respiraţie care ieşea prin gaura făcută 
în capacul sicriului. 

Robbo luă staţia de emisie. 

- Hei, Michael, ţi se vede penisul sculat! Îti place 
revista ? 

— Gata, gluma s-a terminat! Acum lăsați-mă să ies! 

— Noi plecăm la un club de dans. Ce păcat că nu poți 
veni și tu! Robbo opri stația înainte ca Michael să poată 
spune ceva. Apoi, luă o cazma și începu să arunce pă- 
mânt peste sicriu, râzând în timp ce se auzea cum se aco- 
peră capacul. . 

Scoţând un sunet de mobilizare, Pete luă altă cazma 
şi i se alătură lui Robbo. Pentru câteva momente cei doi 
lucrară din greu, până când nu se mai văzură decât câteva 
părți din sicriu. Apoi, le acoperiră repede și pe acestea. 

Continuară amândoi cu spor din cauza băuturii, până 
când se strânseră câţiva centimetri buni de pământ dea- 
supra sicriului. Tubul de respirație abia se mai zărea. 

— Hei! spuse Luke. Gata, opriu-vă! Cu cât puneţi 
mai mult pământ acum, cu atât va trebui să săpaţi peste 
două ore, când o să îl scoatem. 

— Este un mormânt, spuse Robbo. Asta faci cu un 
mormânt: îl acoperi cu pământ! 

Luke îi smulse cazmaua. 

— Destul! adăugă el ferm. La naiba, vreau să îmi pe- 
trec seara bând, nu săpând! 

Robbo încuviinţă, nevrând să supere pe cineva din 
grup. 'Transpirând din greu, Pete lăsă cazmaua jos. 

— Să nu crezi că o să îmi fac o carieră din asta! adăugă el. 

Aşezară tabla ca un acoperiş deasupra gropii, apoi 
păstrară câteva momente de reculegere. Ploaia se auzea 
căzând pe metal. 

— Gata, am plecat! spuse Pete. 

Luke îşi băgă mâinile în buzunare, neîncrezător. 

— Suntem siguri de chestia asta? 

— Am fost de acord că îi vom da o lecţie, spuse 
Robbo. 

— Dar dacă se îneacă cu propria vomă sau se întâm- 
plă altceva? 

— O să fie bine, nu e chiar atât de beat, spuse Josh. 
Hai să mergem! 

Josh se sui în spatele maşinii şi Luke închise ușa. Pete, 
Luke și Robbo se suiră în faţă, apoi Robbo porni moto- 
rul. Merseră înapoi pe cărare jumătate de milă, apoi fă- 
cură la dreapta pe șoseaua principală. 

Porni staţia de emisie. 

— Ce faci, Michael? 

— Băieți, fiţi serioși, chiar nu îmi place gluma asta. 

— Serios? Nouă ne place! spuse Robbo. 

Luke luă stația. 

— Asta se cheamă pură răzbunare, Michael! 

Toţi patru hohotiră de râs. Acum era rândul lui Josh. 

— Michael, noi mergem la clubul acela fantastic, unde 
au cele mai frumoase femei, cu fundul gol, care ne dan- 
sează în poală. Chiar o să te oftici că pierzi asta. 

Vocea lui Michael se auzi ca un mormăit, plângăcioasă. 

— Putem să ne oprim, vă rog? Chiar nu îmi place asta. 

Prin parbriz, Robbo vedea luminile verzi ale semafo- 
rului care avertizau că drumul era în lucru. Acceleră. 

Luke strigă peste umărul lui Josh: 

— Michael, relaxează-te, ne întoarcem în vreo două ore! 

— Cum adică, două ore? 

Semnalele luminoase se schimbară în roşu. Nu era su- 
ficient timp pentru a opri. Robbo acceleră și mai tare. 

— Dă-mi aia! spuse el ridicând staţia și ținând volanul 
doar cu o mână în timp ce lua o curbă. Se uită cu atenţie 
la receptor şi apăsă butonul să vorbească. 

— Hei, Michael... 

- ROBBO! upă Luke. 

Se vedeau niște faruri care veneau drept spre ei. 

Faruri care îi orbeau. 

Apoi un sunet ca de trâmbiţă, puternic, îngrozitor. 

- ROBBBBBOOOOOOO! uipă Luke. 

Robbo apăsă panicat pe frână şi scăpă staţia de emisie. 
Volanul i se învârtea în mâini, în timp ce se uita disperat 
pe unde s-o ia. Copaci la dreapta, un excavator la stânga. 
Iar farurile se apropiau cu viteza unui tren, orbindu-l. 

Michael, cu capul învârtindu-i-se, auzi pete, apoi un su- 
net surd, ca şi cum cineva ar fi scăpat staţia de emisie pe Jos. 

Apoi linişte. 

Apăsă pe butonul „pornit“. 

- Alo? 

Nu se auziră decât nişte paraziți. 

— Alo? Hei, băieți! 

Tot nimic. Se uită cu atenţie la staţia de emisie-recepție. 
Era un obiect scurt și gros, cu o carcasă tare, din plastic ne- 
gru, cu două antene radio, una mai scurtă și alta mai lungă, 
pe care era inscripţionat „Motorola“ deasupra difuzoru- 
lui. Mai avea un buton de pornire-oprire, unul pentru vo- 
lum, unul pentru schimbarea frecvenţelor, și o luminiță 
verde care strălucea puternic. Michael se uită apoi la mate- 
rialul alb care îi venea până aproape de ochi, luptându-se 
cu panica și începând să respire din ce în ce mai repede. 
Simţea din ce în ce mai tare că trebuie să meargă la toaletă. 

Unde naiba era? Și unde erau Josh, Luke, Pete, Robbo? 
Frau pe aproape, amuzându-se ? Sau nenorociţii chiar au 
plecat la club? 

Panica i se mai domoli, în timp ce alcoolul își făcea 
efectul. Gândurile îi deveniră de plumb, învălmăşite în 
cap. I se închiseră ochii și aproape că adormi. 

Deschise ochii. Din cauza satinului de culoare albă, 
care îi deranja ochii, simţea că îi vine să vomite. Vomită 
şi totul veni peste el. Încă o dată. Înghiţi, închise ochii, 
simţi că ameţeşte și că sicriul se mișcă dintr-o parte în alta. 
Parcă nevoia de a merge la toaletă se estompa. Brusc, nici 
senzaţia de vomă nu mai era așa puternică. Era chiar con- 
fortabil aici. Plutea. Ca și cum ar fi fost într-un pat imens. 

se închiseră ochii și adormi. 

Sub rafalele ploii, într-un Alfa Romeo vechi prins în 
traficul lent, Roy Grace stătea în întuneric bătând dara- 
bana cu degetele pe volan, aproape neauzind muzica de 
pe CD-ul cu Dido de la CD-player. Era încordar. Nerăb- 
dător. Posomorât. 

Se simțea ca dracu”. 

Mâine trebuia să apară la tribunal și știa că intrase 
în bucluc. | 

Luă o înghiţitură de apă Evian, puse dopul la loc şi sti- 
cla înapoi în torpedou. „Hai odată!“ zise el, cu degetele 
bătând și mai tare toba pe volan. Întârziase deja patruzeci 
de minute la întâlnire. Ura să întârzie, considera că e un 
semn de impoliteţe, ca și cum ai fi spus că „timpul meu este 
mai important decât al tău, așa că poţi să mai aștepți...“ 

Dacă ar fi plecat de la birou cu un minut mai de- 
vreme, acum nu ar fi întârziat: ar fi răspuns altcineva la 
telefon, iar jaful celor doi puşti, drogaţi cu cine ştie ce 
naiba, asupra unui magazin de bijuterii din Brighton ar 
fi fost problema unui alt coleg, nu a lui. Acesta era unul 
dintre riscurile meseriei de polițist — răufăcătorii nu aveau 
bunul simţ de a se conforma orelor de program. 

Știa că nu ar fi trebuit să iasă în seara asta. Mai bine ar 
fi rămas acasă ca să se pregătească pentru mâine. Luă din 

nou sticla și mai bău niște apă. Își simţea gura uscată, 
parcă îl ardea și i se strânsese stomacul. 

În ultimii ani, prietenii îl trimiseseră la o grămadă de 
întâlniri cu necunoscute şi de fiecare dată era un pachet 
de nervi înainte. Astăzi era mai nervos și, pentru că nu 
avusese timp să își facă duș și să se schimbe, nici nu se 
simţea prea confortabil. Toate planurile lui cum să se 
îmbrace fuseseră năruite de cei doi puștani. 

Unul din ei folosise o armă automată asupra unui 
polițist ieșit din tură care se apropiase prea mult de ma- 
gazinul de bijuterii. Din fericire, nu se dusese chiar așa de 
aproape. Roy văzuse, de mai multe ori decât şi-ar fi do- 
rit, care erau consecinţele atacului de la doar câtiva metri 
cu o armă automată asupra unei persoane. Putea să o 
schilodească sau să îi facă o gaură ca o minge de fotbal 
în piept. Polițistul rănit era Bill Green, unul din cei pe 
care Grace îi cunoștea pentru că fuseseră de câteva ori în 
aceeași echipă la rugby. Se trăsese asupra lui de la douăzeci 
şi cinci de metri. De la această distanţă, gloanţele ar fi pu- 
tut dobori un fazan sau un iepure, dar nu și un ditamai 
atacantul din echipa de rugby, îmbrăcat în haină de piele. 
Bill Green fusese relativ norocos; haina îi apărase corpul, 
dar avea câteva gloanţe în faţă, unul chiar în ochiul stâng. 

Până când Grace a ajuns la locul faptei, cei doi puştani 
fuseseră arestaţi, după ce se răsturnaseră cu jeepul în care 
fugiseră. Era hotărât să îi acuze de tentativă de omor și jaf 
armat. Ura faptul că din ce în ce mai mulți criminali din 
Regatul Unit foloseau arme și forţau un număr din ce în 
ce mai mare de polițiști să aibă arme asupra lor. Pe vre- 
mea tatălui său, un polițist înarmat era de neimaginat. 
Acum, în unele orașe, faptul că forțele de ordine aveau 
arme în mașină era ceva obișnuit. Grace nu era o persoană 
răzbunătoare, dar din punctul lui de vedere, oricine tră- 
gea asupra unui poliţist sau a unei persoane inocente me- 
rita să fie spânzurat. 

Traficul era încă aglomerat. Se uită la ceasul de la bor- 
dul mașinii, la ploaia care cădea, apoi din nou la ceas, la 
luminile de poziţie ale mașinii din faţă; nenorocitul avea 
farurile de ceaţă aprinse, aproape orbindu-l. Își verifică și 
ceasul de la mână, sperând că acela al mașinii nu mergea 
bine. Însă funcţiona. Trecuseră zece minute și nu se miş- 
case cu mașina un centimetru. Așa cum nici din sens in- 
vers nu trecuse vreo mașină. 

Observă raze de lumină albastră în oglinda retrovi- 
zoare şi în cele laterale. Apoi auzi o sirenă. O mașină a 
patrulei trecu cu zgomot. Apoi o ambulanţă. Altă mașină 
a patrulei trecu în plină viteză, urmată de două mașini de 
pompieri. 

La naiba, ştia că se lucrează la drumul acesta de când 
trecuse pe aici în urmă cu două zile şi îşi imaginase că 
acesta era motivul pentru care se întârzia. Dar acum își 
dădea seama că era vorba de un accident, iar maşinile de 
pompieri arătau că era vorba de ceva grav. 

Mai trecu o mașină de poliție. Apoi altă ambulanţă, cu 
toate luminile aprinse, urmată de o mașină de tractare. 

Se uită din nou la ceas: 9.15. Ar fi trebuit să ajungă la 
întâlnire acum patruzeci şi cinci de minute, tocmai în 
Tunbridge Wells, care se afla la douăzeci de minute dis- 
tanţă dacă n-ar fi fost aglomerație. 

Terry Miller, un inspector-detectiv, recent divorțat, 
din divizia lui Grace, îi tot vorbea de cuceririle lui de pe 
două site-uri de întâlniri și tot insista să se înscrie şi 
Grace. El nu făcu asta, apoi, când începu să găsească în că- 
suţa sa de e-mail mesaje sugestive de la diferite femei, află 
plin de nervi că Terry Miller îl înscrisese pe un site nu- 
mit U-Date fără să-l mai întrebe. 

Încă nu ştia ce îl determinase să răspundă la unul din- 
tre mesaje. Singurătatea ? Curiozitatea ? Dorinţa sexuală ? 
Nu era sigur. În ultimii opt ani trecuse prin viaţă fără să 

simtă cum se duc zilele. Câteodată încerca să uite, iar în 
alte zile se învinuia că nu își aducea aminte. 

Sandy. 

Deodată, se simţi vinovat că se ducea la întâlnire. 

Din fotografie, femeia arăta superb, de nota zece. Îi plă- 
cea și numele ei: Claudine. Ca orice nume franțuzesc, avea 
ceva exotic. Poza era tare! Păr de culoarea chihlimbaru- 
lui, o faţă foarte simpatică, o bluză strâmtă care îi eviden- 
ţia bustul periculos de mare, așezată în mijlocul patului 
cu o fustă scurtă, ridicată suficient de mult cât să arate că 
purta jartiere şi că probabil nu mai avea altă lenjerie. 

Vorbiseră doar o dată la telefon şi îl sedusese de la ca- 
părul celălalt al firului. Un buchet de flori pe care le cum- 
părase de la o benzinărie era așezat pe scaunul pasagerului. 
Luase trandafiri roşii; știa că e de modă veche, dar aşa era 
o parte din el — un romantic demodat. Oamenii aveau 
dreptate, trebuia să meargă mai departe, într-un fel sau al- 
tul. Ar fi putut să numere întâlnirile pe care le avusese în 
aproape nouă ani pe degetele de la o mână. Pur şi simplu 
nu putea să se gândească la faptul că ar mai putea exista 
un alt suflet-pereche pentru el. Că ar mai putea fi cineva 
care să se ridice la înălumea lui Sandy. 

Poate că în seara asta senzaţia i se va schimba. 

Claudine Lamont. Un nume drăguţ, o voce drăguță. 

„Opreşte naibii farurile alea de ceaţă!“ | 

Mirosi aroma dulceagă a florilor. Spera ca și el să mi- 
roasă bine. 

În lumina ce venea de la mașina sa și de la farurile de 
poziţie ale maşinii din faţă, se uită în oglindă, nu prea si- 
gur de ce se aştepta să vadă. Și văzu o persoană tristă. 

»Trebuie să mergi mai departe.“ 

Mai luă o gură de apă. „Mda.“ 

Peste doar două luni împlinea treizeci și nouă de ani. 
Și tot peste două luni va fi şi o altă aniversare. Pe 26 iu- 
lie, Sandy făcea nouă ani de când nu mai era. De când 

dispăruse pur şi simplu, la aniversarea de treizeci de ani. 
Fără niciun bilet. Și fără ca nimic din ce era al ei să lip- 
sească, cu excepţia poșetel. 

După șapte ani de la dispariție, poţi declara pe cineva 
mort în mod legal. Mama sa, de pe patul de spital, înainte 
de a muri de cancer, sora sa, cei mai buni prieteni, psihi- 
atrul, toţi îi spuseseră să facă asta. 

În nici un caz. 

John Lennon spusese: „Viaţa e lucrul acela care ţi se 
întâmplă când tu eşti prea ocupat să îţi faci alte planuri.“ 
Era al naibii de adevărat. 

Întotdeauna îşi spusese că până la treizeci şi șase de ani 
el şi Sandy vor avea o familie. Visase întotdeauna să aibă 
trei copii, doi băieţi și o fată — ar fi fost ideal — şi să-şi pe- 
treacă weekendurile împreună. Vacanţe în familie. Mers 
la plajă. Călătorii în locuri amuzante. Jocuri cu mingea. 
Reparat lucruri. Rezolvarea temelor de la școală. Spăla- 
tul. Toate lucrurile plăcute pe care le făcuse el cu părinții. 

În loc de asta, se irosea într-o frământare interioară 
care nu îi dădea pace nici chiar atunci când reușea să 
adoarmă. Era vie sau moartă ? Încerca să afle lucrul aces- 
ta de opt ani și nouă luni și nu era mai aproape de adevăr 
decât fusese atunci când începuse să caute. 

În afara serviciului, viaţa era lipsită de sens. Fusese in- 
capabil, sau nu își dorise, să aibă o altă relație. Fiecare în- 
tâlnire la care se dusese fusese un dezastru. Câteodată i 
se părea că singurul lui tovarăș de viaţă era peștișorul au- 
riu, Marlon. Îl câștigase în urmă cu nouă ani la un târg, 
după ce trăsese la ţintă. De atunci, acesta mâncase orice 
vietate pe care i-o adusese drept tovarăș. Marlon era o crea- 
tură ursuză, antisocială. De aceea probabil se plăceau unul 
pe celălalt, se gândea Roy. Erau din aceeași categorie. 

Câteodată își dorea să nu fi fost poliţist, să fi avut un 
serviciu mai puţin solicitant, de unde să plece la ora 17, apoi 
să meargă la bar, pe urmă acasă şi să se uite la televizor. 

O viaţă normală. Dar nu s-a putut abţine. Avea o genă de 
încăpățânare sau determinare, sau mai multe gene, ca ta- 
tăl lui, care îl determinase să urmărească neîncetat faptele, 
adevărul. Din cauza acestor gene urcase în ierarhie până 
la gradul de detectiv-căpitan. Dar toate astea nu îi aduse- 
seră nici un pic de linişte sufletească. 

Se studie în oglindă. Zâmbi dublului reflectat, cu pă- 
rul tuns scurt, perie, cu nasul lovit şi deformat după ce și-l 
spărsese într-o bătaie pe când patrula, ceea ce îi dădea as- 
pectul unui luptător pe bani retras din arenă. 

La prima întâlnire, Sandy îi spusese că are ochii lui 
Paul Newman. Îi plăcuse lucrul acesta la ea. Erau un mi- 
lion de lucruri care îi plăceau la ea. Faptul că iubea totul 
la el, necondiţionat. 

Roy Grace ştia că nu impresiona din punct de vedere 
fizic. La cei un metru şaptezeci și șapte ai săi, în urmă cu 
nouăsprezece ani fusese cu doar cinci centimetri peste li- 
mita minimă de admitere în poliție. Dar, în ciuda dragos- 
tei lui pentru băutură, a unei pasiuni pentru ţigări, după 
multe antrenamente în sala de sport a secției de poliţie, 
reuşise să își modeleze un corp frumos pe care îl menţi- 
nea alergând treizeci de kilometri pe săptămână şi jucând 
ocazional rugby — de obicei pe flanc. 

21.20. 

La dracu”! 

Nu avea niciun chef să stea până târziu. Nu avea ne- 
voie de așa ceva. Nu își permitea asta. Mâine trebuia să se 
prezinte la tribunal și avea nevoie de un somn lung. Gân- 
dul la examinarea interactivă de mâine îi stârni tot felul 
de senzaţii neplăcute. 

Dintr-odată, deasupra lui se văzu o lumină și auzi 
zgomotul făcut de un elicopter. După un moment, lu- 
mina se depărtă și văzu elicopterul coborând. 

Formă un număr pe mobil şi i se răspunse aproape 
imediat. 

— Bună, aici detectivul Grace. Sunt într-un ambute- 
iaj pe strada A26, la sud de Crowborough, se pare că a 
fost un accident undeva în faţa mea. Poate să îmi dea ci- 
neva vreo informaţie? 

I se făcu legătura cu camera de operaţiuni din unita- 
tea centrală. Răspunse o voce de bărbat. 

— Bună ziua, detectiv Grace. A avut loc un accident 
grav. Avem informaţii că există persoane rănite. Drumul 
va mai fi blocat pentru o vreme; ar fi mai bine să întorci 
și să o iei pe altă rută. 

Roy Grace îi mulţumi și închise. Apoi scoase agenda 
din buzunarul cămășii, căută numărul lui Claudine și îi 
trimise un mesaj. 

Femeia îi răspunse aproape imediat, spunându-i că nu 
este nici o problemă, poate să ajungă oricând. 

Lucrul acesta îl făcu să o placă și mai mult. 

Și îl ajută să uite de ziua de mâine. 

Plimbări de genul acesta cu mașina nu aveau loc prea 
des, dar când se întâmpla, ce îi mai plăceau lui Davey! 
Stătea cu centura pusă pe scaunul din față, de lângă ta- 
tăl său, în timp ce mașina de poliţie le deschidea drumul, 
cu luminile albastre pâlpâind, cu sirenele urlând „nino, 
nino“ pe contrasens, depășind kilometri întregi de ma- 
șini care aşteptau. Mamă, asta era la fel de frumos ca la 
cursele de la târg la care îl ducea tatăl său sau ca la cele 
de la Alton Towers, şi altele mai bune nici că existau! 

— Daaaa! țipă el, exuberant. Davey era înnebunit după 
emisiunile cu poliţişti americani de la televizor, și de aceea 
îi plăcea să vorbească cu accent american. Uneori era din 
New York. Altă dată era din Missouri. Câteodată din 
Miami. Dar de cele mai multe ori era din Los Angeles. 

Phil Wheeler, o matahală de bărbat, cu stomacul um- 
flat de la bere, îmbrăcat în uniforma de serviciu cu pan- 
taloni din denim maro, cu ghete tocite şi cu o căciulă 
neagră, zâmbi către fiul său. Cu mulu ani în urmă, pe so- 
ţia lui o lăsaseră puterile să mai aibă grijă de fiul lor, 
Davey, iar în ultimii șaptesprezece ani îl crescuse singur. 

Maşina de poliție încetinise, trecând pe lângă un șir de 
buldozere. Maşina de tractare avea scris pe ambele părți 
laterale „Tractări Auto Wheeler“, iar cele două girofaruri 

de pe cabină erau de culoarea chihlimbarului. Prin par- 
briz se vedea cum macaraua luminată ridică întâi partea 
din spate a dubiţei Tranzit făcută praf şi încă parțial î în- 
fiptă sub bara de protecţie a camionului cu ciment, iar 
apoi cum ridică restul maşinii strivite ca o cutie de cola 
ce zăcea aruncată în gardul viu de pe marginea drumului. 

Fascicule de lumină albastră luminau pe asfaltul umed 
şi pe marginea lucioasă a drumului, acoperită de iarbă. 
Maşini de pompieri, de poliție şi o ambulanță mai erau 
încă la locul accidentului, iar o mulţime de oameni, pom- 
pieri și poliţişti, majoritatea îmbrăcaţi în haine reflecto- 
rizante, stăteau în jur. Unul dintre poliţişti mătura sticla 
de pe șosea. 

Se văzu blitz-ul unui aparat de fotografiat folosit de 
un polițist. Doi detectivi de la secţia de accidente împrej- 
muiau locul cu bandă. Resturi de metal și de suclă stră- 
luceau peste tot. Phil Wheeler văzu împrăștiate pe jos o 
cheie pentru roţi, un preş auto şi o jachetă. 

— Chiar că arată ca naiba, tată! spuse băiatul cu accent 
din Missouri de data asta. 

— Chiar foarte rău. 

Phil Wheeler văzuse multe la viaţa lui și nimic nu îl 
mai putea şoca. Văzuse aproape orice tip de accident l-ar 
fi putut avea cineva într-o maşină. Una dintre imaginile 
pe care şi le amintea cel mai des era aceea a unui om de 
afaceri decapitat, îmbrăcat încă în costum, cu cravată, 
prins în ceea ce mai rămăsese din mașina Ferrari pe care 
o conducea. 

Davey, care abia împlinise douăzeci şi şase de ani, era 
îmbrăcat la modă: o şapcă New York Yankees cu cozo- 
rocul întors, o jachetă din lână peste cămașa cadrilată, 
blugi și niște ghete uriașe. Lui Davey îi plăcea să se îm- 
brace ca americanii de la televizor. Băiatul se comporta ca 
la șase ani, iar acest lucru nu avea să se schimbe vreodată. 
În schimb, avea o forţă fizică supraumană, care devenea 

foarte folositoare în cazuri de urgenţă. Davey putea să în- 
doaie o bară de metal cu mâinile goale. Odată, ridicase de 
unul singur o mașină care lovise o motocicletă. 

— Foarte rău, constată el. Să înţeleg că sunt și oameni 
morți, tată ? 

— Să sperăm că nu, Davey. 

— Dar ar putea fi? 

Un poliţist de la circulaţie, cu o șapcă cu cozoroc şi 
vestă fosforescentă se apropie de geamul din partea ṣo- 
ferului. Phil coborî geamul și îl recunoscu pe poliţist. 

— Bună seara, Brian. Arată cam urât aici. 

— Trebuie să vină o macara pentru camion. Te des- 
curci tu cu dubita ? 

— Nici o problemă. Ce s-a întâmplat? 

— Duba şi camionul s-au izbit frontal. Trebuie să du- 
cem duba la poliție. 

— Consideră treaba făcută. 

Davey își luă lanterna și cobori din cabină. În timp ce 
tată] său vorbea cu polițistul, el cerceta terenul, uitându-se 
la urmele de ulei și de spumă de pe șosea. Apoi se uită 
atent la ambulanţa înaltă, pătrăţoasă, cu interiorul lumi- 
nat în spatele perdelelor trase la geamuri, întrebându-se 
ce se întâmpla înăuntru. 

Abia după aproape două ore au reușit să adune toate 
bucățile din dubiţă și să o lege bine de platformă. Tatăl lui 
și polițistul se depărtară puţin. Phil își aprinse o ţigară cu 
bricheta lui Zippo. Davey îi urmă exemplul, răsucind o 
ţigară ș și aprinzând-o tot cu o brichetă Zippo. Ambulanţa 
ȘI aproape toate celelalte mașini de intervenţie plecaseră, 
iar o macara imensă ridica partea din faţă a camionului, 
până când roțile nu mai atinseră pământul. Roata din par- 
tea șoferului era turtită rău de tot. 

Ploaia se mai oprise şi o lună timidă se ițea printre nori. 
Tatăl său și Brian vorbeau acum despre pescuit — despre 
cea mai bună metodă de a prinde un crap în perioada 

aceasta a anului. Deja plictisit şi simțind nevoia să meargă 
la toaletă, Davey cobori pe marginea drumului, trăgând 
din ţigară şi uitându-se prin aer după lilieci. Îi plăceau 
liliecii, şoriceii, şobolanii, tot felul de creaturi de genul 
acesta. De fapt, îi plăceau toate animalele. Animalele nu 
râdeau niciodată de el așa cum făceau oamenii atunci când 
se ducea la şcoală. Poate că va merge la vizuina bursuci- 
lor când se vor întoarce acasă. Îi plăcea să stea în lumina 
lunii şi să-i privească cum se zbenguie. 

Jucându-se cu lumina lanternei, merse înspre tufişuri, 
își trase fermoarul şi se ușură peste o grămadă de urzici. 
Chiar când termina, auzi o voce, chiar în faţa lui, speriin- 
du-l ca dracu”. 

— Alo?? 

O voce răgușită, fantomatică. 

Davey săn. 

Apoi auzi vocea din nou. 

- Alo? 

— La naiba! Lumină cu lanterna cât mai mult în în- 
tuneric, dar nu văzu pe nimeni. 

— Alo? repetă el. Câteva minute mai târziu auzi 
vocea din nou. 

— Alo? Hei, voi! Josh? Luke? Pete? Robbo? 

Davey îndreptă lanterna spre stânga, apoi spre dreap- 
ta, pe urmă în faţă, dar nu văzu pe nimeni. Se auzi un 
sunet ca un fâșâit și văzu o coadă de iepure trecând prin 
dreptul razei de lumină, apoi nimic. 

— Hei, ce e asta? 

Linişte. 

Un fâșâit ca de paraziți. Un pocnet. Apoi, la numai 
câțiva metri la dreapta, auzi vocea din nou. 

— Alo? Alo? Alo? 

Ceva străluci într-un tufiș. Se aplecă. Era un radio cu 
antenă. Se uită cu mai multă atenţie la el și își dădu seama 
bucuros că era un walkie-talkie. 

Îndreptă lanterna către aparat, uitându-se ceva timp 
la el, prea emoţionat ca să îl atingă. Apoi îl ridică de la 
pământ. Era mai greu decât părea la prima vedere și era 
rece şi ud. Sub un buton mare şi verde putea citi cuvân- 
tul „vorbire“. 

Apăsă pe el şi spuse: 

- Alo! 

O voce îi răspunse imediat: 

— Ce e asta? 

Apoi altă voce se auzi de departe, strigându-l: 

— Davey! 

Era tatăl lui. 

— Vin! răspunse el. 

Din mers, apăsă din nou butonul verde. 

— Eu sunt Davey! Tu cine ești? întrebă el. 

— Davey! repetă tatăl său, apăsat. 

Speriat, Davey scăpă stația din mână. Aceasta se izbi 
de pământ, 1 se sparse carcasa şi bateriile se împrăștiară. 

— Vin, upă el. 

Se aplecă, luă stația şi o îndesă pe furiș în buzuna- 
rul jachetei. Apoi ridică și bateriile și le puse în celălalt 
buzunar. 

— Vin, tată! upă el din nou. Am făcut și eu un pipi! 

Și se întoarse la camion, cu mâinile în buzunare, ast- 
fel încât să nu se vadă că are ceva în ele. 

Michael apăsă butonul „vorbire“. 

— Davey? 

Linişte. 

Apăsă din nou pe buton. 

- Davey? Hei! Davey? 

Tăcere. Linişte deplină deasupra lui şi sub el şi peste 
tot. Încercă să își miște braţele, dar oricât de tare împinse, 
pereţii rămaseră nemișcaţi. Încercă să își depărteze picioa- 
rele, dar se lovi de aceiaşi pereţi rezistenți, neclintiți. Puse 
staţia de emisie pe piept și împinse peretele îmbrăcat în 
satin de deasupra sa. Dar era ca şi cum s-ar fi opintit 
într-un perete de beton. 

Apoi, ridicându-se cât putea de mult, prinse tubul de 
Cauciuc roșu Și se uită prin el, dar nu putu vedea nimic. 
Strânse mâna în jurul tubului, îl trase spre gură şi încercă 
să fluiere; sunetul era însă patetic. 

Se lăsă din nou pe spate. Îl durea capul și simțea o ne- 
voie urgentă de a urina. Apăsă din nou pe buton. 

— Davey! Davey, trebuie sa fac pipi! Davey! 

Din nou liniște. 

După mulți ani de navigat pe mare, avea ceva experi- 
ență în privinţa staţiilor de emisie-recepţie. „Încearcă pe 
altă frecvenţă“, se gândi el. Găsi butonul de schimbare a 

frecvenţelor, dar nu funcţiona. Apăsă mai tare, dar tot nu 
funcționa. Apoi își dădu seama de ce nu funcţiona: fusese 
lipit astfel încât el să nu poată schimba frecvențele și să nu 
poată emite pe frecvenţa 16, care era unda internaţională 
pentru apeluri de urgenţă. 

— Hei! Este suficient, nenorociţilor, sunt disperat! 

Atât cât putea să se miște, reuși să ducă staţia aproape 
de ureche și ascultă. 

Nimic. 

Puse staţia pe piept, apoi, încet, cu greutate, reuși să 
ducă mâna până în buzunarul jachetei și să scoată telefo- 
nul mobil acoperit cu material rezistent la apă, pe care 
Ashley i-l dăduse să-l aibă când naviga. Lui îi plăcea pen- 
tru că era diferit de telefoanele mobile pe care le avea lu- 
mea de obicei. Apăsă pe un buton și se lumină ecranul. Îi 
crescură speranţele, apoi urmă dezamăgirea. Telefonul nu 
avea semnal. 

— La naiba! 

Umblă prin agendă până când ajunse la Mark, numele 
partenerului său de afaceri. 

„Mark Mobil.“ 

În ciuda lipsei semnalului, apăsă pe butonul de apelare. 

Nu se întâmplă nimic. 

Apoi încercă la Robbo, la Pete, la Luke, la Josh, de- 
venind din ce în ce mai disperat. 

Apoi apăsă din nou pe butonul de vorbire al staţiei de 
emisie. 

— Băieți! Mă auzi? La dracu”, ştiu că mă auziti! 

Nimic. 

Pe ecranul telefonului Ericsson se vedea că este 
ora 11.13. 

Ridică mâna stângă până când reuși să vadă cea- 
sul: 11.14. 

Încercă să îşi aducă aminte când se uitase ultima oară 
la ceas. 'Trecuseră mai bine de două ore. Închise ochii. Se 

gândi câteva minute, încercând să își dea seama ce se în- 
tâmplă. În lumina strălucitoare a lanternei putea să vadă 
sticla îndreptată spre faţa lui și revista cu coperte lu- 
cioase. Trase revista aproape de piept, apoi o aduse până 
în dreptul feţei şi aproape se sufocă din cauza sânilor 
mari ŞI lucioşi care se vedeau aproape neclari de la dis- 
tanţa aceea mică. 

„Nenorociţii!“ 

Ridică stația de emisie și apăsă butonul pentru vorbire 
încă o dată. 

— Foarte amuzant! Acum lăsaţi-mă să ies, vă rog! 

Nimic. 

Cine naiba era Davey ? 

Avea gâtul uscat şi simţea nevoia să bea o gură de apă. 
Capul i se învârtea. Își dorea să fie acasă, în pat cu Ashley. 
Dar băieţii vor veni peste câteva minute. Nu trebuia de- 
cât să aștepte. Mâine, o să le vină el de hac. 

Greaţa pe care o simţise mai devreme îi revenea. În- 
chise ochii. Înota. Aluneca. Adormi din nou. 


Ó 


După un zbor nenorocit, cu o întârziere de cinci ore 
şi jumătate faţă de ora normală de aterizare, întreg avi- 
onul se zdruncină cu un zgomot răsunător în timp ce ro- 
tile se loveau de asfalt. Pe măsură ce avionul își reducea 
viteza cu rapiditate, Mark Warren, epuizat şi nemulţu- 
mit, așezat pe un scaun înghesuit, cu centura de siguranţă 
întinsă peste stomacul care îl durea de la prea mulți co- 
vrigei și de la o musaca pe care regreta că o mâncase, se 
uită pentru ultima oară la poza unui Ferrari 365 din re- 
vista Autocar. 

„Ie vreau, iubito“, îşi zise în gând. „Te vreau atât de 
tare! Da, te vreau!“ 

De la geam se vedeau luminile de pe pista de aterizare, 
estompate din cauza ploii. Se auzi vocea pilotului, foarte 
amabilă, cerându-și scuze din nou și dând vina pe ploaie 
pentru întârziere. 

A dracului ploaie! A dracului vreme din Anglia! Mark 
visa la un Ferrari roșu, la o casă în Marbella, la o viaţă sub 
razele soarelui și la cineva alături de care să împartă 
această viaţă. O doamnă foarte specială. Dacă negocierile 
pentru proprietatea din Leeds mergeau bine, va fi cu un 
pas mai aproape de casă și de mașină. Cât despre doam- 
nă, asta era altă problemă. 

Obosit, își desfăcu centura de siguranţă, trase servi- 
eta de sub scaun și puse revista înăuntru. Apoi se ridică, 
amestecându-se printre celelalte persoane din avion, cu 
nodul de la cravată strâmb. Își luă haina din dulăpiorul de 
bagaje de deasupra scaunului, prea obosit ca să îi mai pese 
de cum arăta. 

Spre deosebire de partenerul său de afaceri care se îm- 
brăca întotdeauna neglijent, Mark avea mereu o ţinută în- 
grijită. Dar, ca şi părul lui blond tuns cu atenţie, hainele 
aveau o croială prea clasică pentru cei douăzeci și opt 
de ani pe care îi avea, fiind de obicei atât de curate, încât 
păreau scoase din cutie. Îi plăcea să pară un antreprenor 
bogat, dar, în realitate, oriunde se ducea, era în mod in- 
variabil văzut ca un individ care se află acolo cu scopul de 
a vinde ceva cuiva. 

Ceasul arăta 23.48. Își deschise mobilul. Dar înainte 
de a da orice telefon, bateria scoase un sunet de avertizare 
şi ecranul se înnegri. Puse telefonul la loc în buzunar. La 
naiba, era prea târziu acum. Tot ce își dorea era să ajungă 
acasă și să se bage în pat. 

O oră mai târziu își parca mașina argintie, un BMW X5, 
în subsolul clădirii Van Allen. Luă liftul până la etajul 
patru și intră în apartament. 

Făcuse un adevărat efort financiar pentru a cumpăra 
apartamentul, dar însemnase un pas înainte. Era o clădire 
impozantă, în stil Deco, pe malul mării în Brighton, în 
care locuiau o grămadă de celebrităţi. Clădirea avea sul. 
Dacă stăteai în clădirea Van Allen însemna că ești cineva. 
Și dacă erai cineva, însemna că ești bogat. Toată viaţa lui, 
Michael avusese un singur ţel: să fie bogat. 

Mergând prin sufrageria spațioasă, văzu că luminiţa 
telefonului fix arăta că primise mesaje. Hotări să ignore 
mesajele pentru moment, lăsă jos servieta și puse mobi- 
lul la încărcat. Apoi merse direct la bar şi își turnă într-un 
pahar două degete de whisky Balvenie. Se îndreptă spre 

fereastră şi se uită la traficul încă aglomerat, în ciuda 
vremii şi a orei târzii. În zare se vedeau luminile strălu- 
citoare ale Palatului Pier şi întunericul ca de cerneală 
al mării. 

Dintr-o dată, telefonul ţiui strident. Mesaje. Luă te- 
lefonul şi se uită la ecran. La naiba. Paisprezece mesaje! 

Cu telefonul la încărcat, formă numărul de la căsuţa 
vocală. Primul mesaj era de la Pete care îl întreba unde 
este, la ora 19 seara. Al doilea era de la Robbo, la 19.45, 
spunându-i că merg în alt bar numit Lamb at Ripe. Al 
treilea mesaj era de la Luke și de la Josh, care păreau foarte 
beţi, iar pe fundal se auzea Robbo. Se mutau de la ultimul 
bar la un altul de pe strada Uckfield, numit The Dragon. 

Următoarele două mesaje erau de la un agent imo- 
biliar referitor la proprietatea din Leeds și de la avoca- 
tul firmei. 

Al şaselea mesaj îl primise la ora 23.05 de la Ashley, 
care părea foarte supărată. Tonul vocii ei îl îngrijoră. De 
obicei, Ashley era extrem de calmă. 

— Mark, te rog să mă suni imediat ce primeşti mesajul 
acesta, îi spuse ea cu accentul moale, distinct, din nordul 
Americii. 

Ezită, apoi ascultă următorul mesaj. Era tot de la Ash- 
ley, de data asta panicată. Apoi, din zece în zece minute 
alte mesaje, tot de la Ashley. Al zecelea mesaj era de la 
mama lui Michael. Și ea părea înnebunită. 

— Mark, ţi-am lăsat un mesaj și pe telefonul de acasă. 
Te rog, sună-mă când le asculti, nu contează la ce oră. 

Michael se opri puţin. „Ce naiba s-a întâmplat?“ 

ȘI următorul mesaj era tot de la Ashley. Părea aproa- 
pe isterică. 

— Mark, s-a întâmplat un accident groaznic. Pete, 
Robbo și Luke sunt morţi. Josh este pus la aparate la spi- 
tal, la terapie intensivă. Nimeni nu ştie unde este Michael. 
Te rog, Mark, sună-mă imediat ce primeşti mesajul. 

Mark mai ascultă o dată mesajul, nevenindu-i să 
creadă ce auzise. Se așeză încet pe braţul canapelei. 
„Dumnezeule!“ 

Apoi ascultă restul mesajelor. Identuce, de la Ashley 
și de la mama lui Michael. „Sună. Sună. Te rugăm, sună.“ 

Îşi termină băutura, apoi își mai turnă una, de data 
asta mai mult, și se îndreptă spre fereastră. Prin reflectia 
sa în geam se uită din nou la peisaj, la trafic şi la mare. 
Spre linia orizontului putea vedea două luminiţe, proba- 
bil de la un vas de marfă sau de la un petrolier care tre- 
cea Canalul. 

Îşi zise: „Aș fi fost și eu implicat în accidentul aces- 
ta, dacă avionul nu ar fi întârziat.“ 

Dar mergea cu gândul încă mai departe. 

Bău din whisky, apoi se aşeză pe canapea. După câteva 
minute, telefonul de acasă sună din nou. Se îndreptă spre 
el și se uită la ecran. Era numărul lui Ashley. Sună de 
patru ori, apoi se opri. Câteva momente mai târziu, sună 
și telefonul mobil. Era tot Ashley. Ezită, apoi apăsă pe un 
buton și trimise apelul către căsuţa vocală. Apoi închise 
telefonul, se întinse pe spate şi legănă paharul în mână. 

Cuburile de gheaţă zăngăniră în pahar; își dădu seama 
că îi tremură mâinile; de fapt, tremura tot. Se duse la 
combina muzicală și puse un CD cu Mozart. Asta îl ajuta 
întotdeauna să gândească. Și dintr-odată, avea la ce să se 
gândească. 

Se întinse din nou, se uită fix la paharul cu whisky, 
concentrându-se asupra cuburilor de gheaţă de parcă ar 
fi fost niște zaruri ale destinului. Abia după o oră îşi luă 
telefonul şi apelă un număr. 


Convulsuile se repetau din ce în ce mai des acum. 
Michael își strânse coapsele tare, își ţinu respirația și în- 
chise ochii. Doar aşa mai era în stare să nu se ușureze în 
pantaloni. Nu putea să facă asta, nu suporta gândul că vor 
râde nenorociţii când se vor întoarce şi vor vedea că a fă- 
cut pe el. 

Dar deja se simţea rău din cauza claustrofobiei. I se 
părea că satinul alb se strânge în jurul lui, atingându-i 
faţa din ce în ce mai mult. 

În lumina lanternei, se uită la ceasul care arăta ora 2.47 
noaptea. 

„La naiba!“ 

Ce dracu” făceau? Două şi patruzeci și şapte. Unde 
dracu erau? Îşi beau creierii în vreun club de noapte? 

Îl durea capul, avea gura uscată. Se uită fix la satinul 
alb, cu picioarele strânse, încercând să stăpânească dure- 
rea ce-l cuprindea pornind de la vezica urinară. Nu știa 
cât timp mal putea rezista. 

Frustrat, izbi cu pumnul în capacul sicriului şi urlă: 

— Hei! Ticăloşilor! 

Se uită din nou la telefonul mobil. Nu avea semnal. 
Nu luă în seamă acest lucru, căută în agendă numărul lui 

Luke şi formă. Din telefon se auzi un sunet ascuţit, apoi 
citi pe ecran „în afara ariei de conectare“. 

Apoi scotoci după staţia de emisie, o porni şi își strigă 
din nou prietenii. Apoi rosti numele persoanei pe care 
ȘI-O amintea vag. 

— Davey? Hai, Davey? 

Dar nu se auzeau decât paraziți. 

Avea gura uscată şi simţea o nevoie puternică să bea 
apă. Oare îi lăsaseră şi niște apă? Încercă să ridice capul 
câţiva centimetri, cât să nu se lovească de capac, văzu sti- 
cla şi se așeză la loc. Era o sticlă de whisky Grouse. 

Dezamăgit, rupse sigiliul, desfăcu capacul și luă o în- 
ghițtură. Pentru un moment, simți lichidul ca un balsam 
în gură, care se transformă însă curând în foc, arzându-i 
cerul gurii, apoi gâtul. Dar aproape imediat se simu un 
pic mai bine. Mai luă o înghiţitură. Se simţi și mai bine, 
apoi mai luă încă una înainte de a pune capacul la loc. 

Închise ochii. Nu îl mai durea capul atât de tare, iar 
nevoia de a face pipi scăzuse. 

— "Ticăloșii... murmură el. 

Ashley arăta ca o fantomă. Părul lung, castaniu, în- 
cadra o faţă la fel de lipsită de culoare ca aceea a pacien- 
tilor așezați între perfuzii, ventilatoare și monitoare pe 
paturile din salonul de spital din spatele ei. Se sprijinea 
de tejgheaua de la infirmeria salonului de terapie inten- 
sivă a Spitalului Municipal Sussex. Însă Mark găsea că 
vulnerabilitatea o făcea și mai frumoasă. 

Ametit după o noapte nedormită, într-un costum bine 
croit și cu pantofi Gucci negri, imaculaţi, ajunse lângă 
Ashley, o luă în braţe și o strânse cu putere. Se uită la au- 
tomatul de cafea, la aparatul pentru apă şi la telefonul cu 
cartelă din salonul de așteptare. Întotdeauna spitalele îi 
dădeau fiori. Era aşa de când venise în vizită la tatăl său 
care avusese un atac de cord ce aproape îl omorâse, de 
când îl văzuse pe omul acela atât de puternic doborât, jal- 
nic, nefolositor şi speriat. O strânse pe Ashley în braţe 
mai mult pentru el decât pentru ea. Aproape de capul ei, 
o linie verde clipea pe ecranul unui calculator. 

Ashley se agăţă de el ca și cum ar fi fost singura barcă 
de salvare în mijlocul oceanului furtunos. 

— Mark, îi mulţumesc lui Dumnezeu că ești aici. 

Una dintre infirmiere vorbea preocupată la telefon; 
părea că discută cu un membru al familiei sau cu cineva 

din spital. Cealaltă infirmieră , din spatele tejghele:, mai 
aproape de éi, scria ceva la calculator. 

— Este îngrozitor! spuse Mark. De necrezut! 

Ashley sughiţă, înghițind cu greu. 

— Dacă nu ar fi fost întâlnirea și tu ai fi fost... 

— Ştiu. Nu pot să nu mă gândesc la asta. Ce face Josh? 

Părul lui Ashley mirosea a proaspăt spălat, iar în ră- 
suflarea ei se simţea o aromă de usturoi, pe care Mark 
abia o sesiză. Fetele avuseseră o petrecere noaptea tre- 
cută într-un restaurant italian. 

— Nu prea bine. Zoe este cu el. 

Arătă cu degetul și Mark se uită într-acolo, peste câ- 
teva paturi, ventilatoare şi monitoare digitale, până în 
capătul salonului, unde o putea vedea stând pe un scaun 
pe soţia lui Josh. Era îmbrăcată cu un tricou alb, un sacou 
și pantaloni largi, aplecată deasupra patului, cu buclele 
blonde, dezordonate, acoperindu-i faţa. 

— Michael încă nu a apărut. Mark, unde este ? Pentru 
numele lui Dumnezeu, chiar nu știi ? 

După ce terminase convorbirea, telefonul sună din 
nou şi infirmiera începu iarăși să discute. 

— Nu ştiu nimic, spuse el. N-am nici cea mai mică idee. 

Ashley se uită pătrunzător la el. 

— Dar voi aţi plănuit chestia asta de săptămâni. Lucy 
spunea că o să vă răzbunau pe Michael pentru toate glu- 
mele neplăcute pe care vi le-a făcut înainte să vă căsătoriți. 

Când făcu un pas în spate şi își dădu la o parte părul 
de pe frunte, Mark observă că i se scursese rimelul. Ashley 
își şterse ochii cu mâneca. 

— Poate că băieţii s-au răzgândit în ultimul moment, 
spuse el. Evident, au avut tot felul de idei, cum ar fi să îi 
pună ceva în băutură și să îl trimită cu un avion undeva, 
dar am reușit să îi conving să nu facă asta; sau cel puţin 
aşa am crezut. 

Ashley zâmbi timid în semn de recunoştinţă. 


VIU SAU MORT 41 


El ridică din umeri. 

— Ştiam cât de îngrijorată erai că băieţii vor face o 
prostie. 

— Eram disperată. Ashley se uită la infirmieră, apoi își 
trase nasul. Deci unde este? 

— Sigur nu era în mașină? 

— În mod sigur nu. Am sunat la poliţie. Ei spun că... 
ei spun... Începu să plângă cu sughiţuri. 

— Ce spune poliţia? 

Într-un acces de supărare, Ashley spuse: 

— N-o să miște un deget. 

Sughiţă din nou de câteva ori, încercând să se abţină. 

— Spun că au căutat pe toată suprafaţa din jurul lo- 
cului unde s-a întâmplat accidentul şi nu au dat de nici o 
urmă a lui și că probabil doarme pe undeva, încercând să 
se trezească din beţie. 

Mark aşteptă ca ea să se calmeze, dar Ashley nu încetă 
din plâns. 

— Poate că așa și este. 

Ea își scutură capul. 

— Mi-a promis că nu o să se îmbete. 

Mark se uită cu subînţeles la ea. După un moment, 
Ashley încuviinţă. 

— Asta a fost seara burlacilor, nu? Asta faceţi voi, bă- 
1cţui, în ultima noapte de burlăcie, nu? Vă faceţi praf. 

Mark se uită în jos la mocheta gri. 

— Să mergem să vedem ce face Zoe, spuse el. 

Ashley îl urmă prin salon, mergând încet câţiva cen- 
timetri în urma lui. Zoe era o frumuseţe zveltă, iar acum, 
în timp ce îi punea o mână pe umăr Şi îi simţea osatura pe 
sub materialul moale al sacoului, lui Mark îi părea mult 
mai frumoasă. 

— Doamne, Zoe, îmi pare rău! 

Fa dădu semn că îl vede printr-o ridicare slabă din 
umeri. 


ytoarse capul şi se uită la el cu ocł 
proape translucizi fără machiaj, avea 


licii nu mai pot face nimic, spuse ea.. 
trebuie doar să aşteptăm. 

stătea nemișcat, uitându-se la Josh, ca. 
njurat de tot felul de mașinării, cu oc! 
nă de vânătăi şi de răni. Avea o perfu: 
iar în nas, un tub transparent. Un alt 
-u respirat, atașat la butelii de oxige: 
ub pătură și de sub cap îi ieșeau mai ı 
celălalt capăt în câteva monitoare di, 
te grafice. Orice bucată de piele a lui ] 
alabastrului. Prietenul său arăta ca 1 
aborator. 

[ark abia dacă se uita la Josh. Privea ec 
í le citească, să înţeleagă ce spun. Se s 
ască, de pe vremea când stătea la spit 
parat arăta electrocardiograma, care ar 
1 din sânge, care presiunea şi ce înserr 
Jai gândea la ceva. Lui Josh întotdea 
Arăta foarte bine, avea părinți boga 
ări, întotdeauna calculat, își făcea Į 
rbea de obiective pentru cinci, zece a 
imul din gașcă care se căsătorise, pen 
i copii devreme, astfel încât atunci c 
fie suficient de tânăr ca să se mai po: 
Căsătoria cu soţia perfectă întruchipa 
ăgălașă și bogată, perfect capabilă sa c 
ii desăvârșiţi, îi îndeplini dorinţa. E: 
zurt timp doi copii plesnind de sănă: 

' îşi îndreptă ochii către perfuzia din braţul lui Josh, chiar 
de lângă eticheta de plastic pe care avea trecut numele. 
Apoi se uită la aparatul de oxigen, la electrocardiogramă. 
Dacă ritmicitatea inimii ar fi scăzut prea mult, s-ar fi au- 
zit nişte sunete de avertizare. La fel şi dacă ar fi scăzut ni- 
velul oxigenului din sânge. 

Dacă Josh ar fi supravieţuit, ar fi fost o problemă; 
stătu treaz toată noaptea gândindu-se la lucrul acesta şi 
ajunse la concluzia că aceea nu era o opţiune pe care să o 
ia în calcul. 


9 


Lui Roy Grace, sala de tribunal numărul unu din Ju- 
decătoria Lewes Crown îi dădea întotdeauna impresia că 
fusese proiectată pentru a intimida. Deşi nu avea un statut 
special faţă de alte săli din clădire, măcar prin asta părea 
că iese în evidenţă. Fra construită în stil georgian, avea un 
tavan înalt, boltit, o galerie pentru public la etaj, pereți 
îmbrăcaţi în lemn de stejar, bănci din lemn negru şi o tri- 
bună cu balustradă pentru martori. În acel moment, în 
sală prezida judecătorul Driscoll, care purta o perucă în- 
vechită. Stătea într-un scaun tapiţat în roșu, aproape 
adormit. Deasupra sa era inscripţia „Dieu et mon droit “|. 
Sala arăta ca scena unui teatru şi mirosea ca o sală de clasă 
dintr-o școală veche. 

Deși stătea în boxa martorilor îmbrăcat foarte îngri- 
jit, ca întotdeauna când venea la tribunal, într-un costum 
albastru, o cămașă albă, o cravată închisă la culoare şi 
pantofi lustruiţi, în sinea sa Grace se simţea foarte negli- 
jent. Atât din cauza întâlnirii din noaptea trecută, care se 
dovedise a fi un dezastru, dar și din cauza nervilor. Cu 
Biblia într-o mână, murmură jurământul pentru a mia 
oară în cariera sa Și se uită în jur, pentru a-și face o imagine 


„Dumnezeu şi dreptul meu“ — în franceză în original (n. tr.). 

de ansamblu. Jura pe Dumnezeu să spună adevărul şi nu- 
mai adevărul. 

Juriul arăta ca toate juriile, ca o adunătură de turiști 
într-o staţie de autobuz. Era o adunătură murdară de oa- 
meni, îmbrăcaţi în pulovere de prost-gust, cămăși des- 
chise la gât și bluze şifonate, cu niște feţe fără nici o 
expresie, așezați pe două rânduri, îndărătul unor căni, a 
unor pahare cu apă și a unor carneţele pline de însemnări. 
La întâmplare, în spatele judecătorului erau puse un apa- 
rat video, un video proiector și un casetofon. În faţa aces- 
tora stătea stenografa care se uita atentă din dosul unei 
mașini de scris. Un ventilator electric pus pe un scaun se 
învârtea de la dreapta la stânga, dar nu avea niciun efect 
asupra atmosferei calde și umede din acea după-amiază. 
Galena era plină de jurnaliști şi de spectatori. Atunci când 
vrei să faci pariuri, nimic nu se compară cu un proces. lar 
acesta era procesul anului. 

Era marele succes al lui Roy Grace. 

Suresh Hossain stătea în banca acuzaților. Era un băr- 
bat gras, cu faţa ciupită de vărsat de vânt, părul lipit de cap, 
îmbrăcat cu un costum maro cu dungi albe și o cravată din 
satin violet. Privea tot ce se întâmpla cu un aer superior, 
ca și cum ar fi fost proprietarul locului și tot procesul s-ar 
fi desfășurat pentru amuzamentul personal. Un mincinos, 
un nenorocit, rege al cartierelor. Fusese de neatins în ul- 
timii zece ani, dar până la urmă Roy Grace îi citise dreptu- 
rile. Complicitate la crimă. Victima era un rival în afaceri, 
Raymond Cohen. Dacă procesul mergea așa cum trebuia, 
Hossain urma să primească drept pedeapsă mai mulți ani 
de pușcărie decât mai avea de trăit, iar câteva sute de lo- 
cuitori din Brighton şi Hove se vor putea bucura de viaţă 
fără ca mercenarii lui să le mai facă viaţa un calvar. 

Gândurile îi alunecară către noaptea trecută. „Claudine. 
A naibii Claudine Lamont.“ Bine, nu fusese de ajutor nici 
faptul că întârziase o oră și patruzeci și cinci de minute. 

Dar nu fusese de folos nici faptul că fotografia ei de pe 
Internet era mai veche de zece ani, sau că ea omisese să spu- 
nă că era vegetariană, că se declara împotriva alcoolului 
și a poliţiştilor, că, în fine, singurul interes în viaţă părea 
să fie reprezentat de cele nouă pisici. 

Lui Grace îi plăceau câinii. Nu avea nimic în mod 
deosebit împotriva pisicilor, dar până acum nu întâlnise 
nici una care să îi placă în mod instinctiv, aşa cum se în- 
tâmpla cu orice câine. Reușise să scape după două ore și 
jumătate de stat într-un restaurant cu specific vegetarian 
din Guildford, timp în care i s-au tot ţinut predici despre 
spiritul liber al pisicilor, despre caracterul opresiv al poli- 
ţiei britanice și despre bărbaţii care văd femeile doar ca 
obiecte sexuale. 

Acum, după o noapte agitată, cu un somn puţin odih- 
nitor şi după o zi în care tot așteptase să fie sunat, era pe 
cale să fie chinuit din nou. Încă mai ploua, dar aerul era 
mult mai cald și mai umed. Grace putea simţi transpira- 
ţia curgându-i pe ceafă. 

Avocatul apărării, care uimise juriul chemându-l ca 
martor, era la rând să pună întrebări. Stătea în picioare, 
cu o atitudine arogantă, purtând o perucă scurtă, gri şi O 
robă neagră și avea buzele strânse într-un rânjet ce se voia 
amabil. Numele lui era Richard Charwell QC. Grace îl 
mai întâlnise de câteva ori şi nu fuseseră experienţe plă- 
cute. Detesta avocaţii. Pentru ei, procesele erau un joc. Fi 
nu erau nevoiţi să iasă în stradă și să îşi riște viaţa ca să 
prindă niște criminali. Și, pentru ei, nu conta nici cât ne- 
gru sub unghie ce crime fuseseră comise. 

— Dumneavoastră sunteţi detectivul Roy Grace, în- 
cadrat la departamentul de criminalistică, sediul central 
din Sussex, Brighton? întrebă avocatul. 

— Da, răspunse Grace. În locul vocii încrezătoare pe 
care o avea de obicei, răspunsul veni din altă parte a gâ- 
tului, aducând mai mult a croncănit. 

— Şi sunteţi implicat în acest caz? 

- Da, răspunse cu aceeași voce sufocată, uscată. 

— Voi pune câteva întrebări acestui martor. 

Făcu o scurtă pauză. Nu mai vorbea nimeni. Toată lu- 
mea era atentă la Richard Charwell QC. Fiind un actor 
desăvârșit și foarte elegant, făcu o pauză cu efect retoric 
înainte de a vorbi, cu o schimbare de ton care sugera că 
acum devenise cel mai bun prieten al lui Roy Grace. 

— Domnule detectiv, mă întreb dacă ne puteți ajuta 
într-o problemă. Ştiţi cumva ceva despre un pantof care 
are legătură cu acest caz? Un pantof din piele de croco- 
dil, maro, cu un lănţișor de aur? 

Grace se holbă puţin la el înainte de a răspunde. 

— Da, ştiu. 

Dintr-odată, simţi că începe să intre în panică. Chiar 
înainte ca avocatul să înceapă să vorbească din nou, avu 
un sentiment oribil cu privire la punctul la care ar fi putut 
ajunge discuția. 

— Ne veţi spune persoana de la care aţi luat acel pantof 
sau trebuie să vă smulg eu vorbele din gură? 

— Păi, domnule, nu prea îmi dau seama unde vreţi să 
ajungeţi. 

— Domnule detectiv, știți prea bine unde vreau să 
ajung. 

Judecătorul Driscoll, cu temperamentul unei persoane 
trezite din somn, interveni: 

— Domnule Charwell, vă rog treceţi la subiect, nu 
avem toată ziua la dispoziție! 

Cu o amabilitate sinceră, avocatul răspunse: 

— Da, domnule judecător. 

Apoi se întoarse către Grace. 

— Domnule detectiv, este adevărat că aţi umblat la 
una din dovezile vitale ale acestui caz ? Mai exact, la acest 
pantof ? 

fi ciudat ca eu şi oricine altcineva din această sală să nu 
credem în forţe supranaturale. 

Avocatul acuzării, îmbrăcat tot într-o robă de mătase 
și cu perucă pe cap, se ridică în picioare și i se adresă 
judecătorului: 

— Domnule Judecător, aceasta este o problemă pe care 
vreau să o ridic la Senat. 

Judecătorul Driscoll răspunse: 

— Este ceva neobișnuit, dar mă bucur să văd că acest 
caz a fost tratat cum se cuvine. Dar, spuse el întorcân- 
du-se spre Grace, sper că toate cazurile care ajung pe 
masa mea să se bazeze pe fapte, nu pe descântece. 

Aproape toată sala izbucni în râs. 

Procesul continuă şi fu chemat un alt martor al apă- 
rării, un cerșetor care îl cunoștea pe Suresh Hossain, pe 
nume Rubiro Valiente. Roy Grace rămase să asculte, în 
timp ce nenorocitul de italian spunea o mulțime de min- 
ciuni, care au fost apoi repede anulate de avocatul acu- 
zării. Până la pauza de după-amiază, instanţa era atât de 
agitată din cauza obrăzniciei cu care se spuneau minci- 
unile, că Roy Grace spera că toată treaba cu pantoful să 
treacă neobservată. 

Dar speranţele îi fură spulberate când ajunse pe stra- 
da Lewes High ca să își ia un sandviș și să respire o gură 
de aer proaspăt. Peste drum, văzu utlul unui articol de pe 
prima pagină a ziarului local Argus: 


„UN POLIŢIST ADMITE FOLOSIREA 
PRACTICILOR OCULTE“ 


Simţi brusc nevoia de o ţigară şi de ceva de băut. 


IO 


Senzaţia de foame nu dispărea, oricât încerca Michael 
să nu se mai gândească la asta. Printr-o durere continuă, 
stomacul îi tot reamintea că ceva îl roade înăuntru. Îl du- 
rea capul şi îi tremurau mâinile. Se tot gândea la mâncare, 
la niște cârnaţi cu cartofi prăjiți și ketchup. Când reuşi să 
își alunge imaginea asta din minte, simți miros de homari 
la grătar, de porumb copt, de ciuperci cu usturoi, de ouă, 
de cârnaţi și de pastramă. 

Capacul sicriului era foarte aproape de faţa lui şi în- 
cepu să îl cuprindă din nou panica. Respirând lacom, se 
agăța de aer. Închise ochii, încercând să își imagineze că 
este într-un loc cald, pe iahtul său, pe Marea Mediterană. 
Într-o atmosferă mediteraneană plăcută, apa clipocea în 
jur, pescăruşii zburau deasupra. Însă marginile sicriului 
erau prea aproape. Îl strângeau. Bâjbâi după lanterna 
pe care o pusese pe piept și o aprinse. Bateria aproape se 
terminase şi se stingea încetul cu încetul. Cu mâini tremu- 
rânde, deschise sticla de whisky şi o duse la gură cu aten- 
ție. Luă o înghițitură mică. Plimbă lichidul prin toată gura 
uscată și lipicioasă, trăgând de fiecare picătură cât putea 
de mult, savurând fiecare secundă. Panica îi mai trecu, iar 
respiraţia 1 se mai calmă. 

La câteva minute după ce înghiţise, după ce senzaţia 
caldă de arsură i se înuinsese pe gât până în stomac, se 
gândi să pună capacul la loc. Mai avea jumătate de suclă. 
O înghiuitură pe oră. 

Rutină. 

Opri lanterna ca să economisească ce mai rămăsese 
din baterie. Fiecare mişcare însemna un efort. Îşi simțea 
membrele ţepene şi când îl lua cu frig, când îi era foarte 
cald și transpira. Capul îl durea în continuare; ar fi dat 
orice pentru un paracetamol. Pentru a auzi zgomote, voci 
deasupra lui. Pentru a ieși. 

Mâncare. 

Printr-un miracol, bateriile din staţia de emisie erau 
la fel cu cele din lanternă. Cel puţin le avea pe acestea de 
rezervă. În sfârșit, era şi o veste bună. Singura de altfel. 
Și tot o veste bună era și faptul că peste o oră va mai putea 
lua o înghiţitură de whisky. 

Rutina ţine în frâu atacurile de panică. 

Dacă ai parte de rutină, rămâi sănătos la cap. În urmă 
cu cinci ani navigase pe o goeletă, în jurul Atlanticului, 
din Chichester până în Barbados. Douăzeci și șapte de 
zile pe mare. Din care cincisprezece zile avuseseră din faţă 
un vânt care nu coborâse niciodată sub șapte noduri, iar 
uneori urca până la zece sau unsprezece. Cincisprezece 
zile de coșmar. Echipajul se organizase în schimburi de 
câte patru ore. Simţea fiecare mişcare a vasului până în mă- 
duva oaselor, auzea fiecare lanţ zăngănind, fiecare veri- 
gă lovindu-se de punte, iar furculițele, cuţitele și farfuriile 
se loveau unele de celealte în dulapuri. Dar trecuseră 
peste toate datorită rutinei. Măsurând fiecare zi în gru- 
puri de ore. Apoi împărțind orele cu ajutorul unor mici 
cadouri: batoane de ciocolată, băutură, pagini de roman, 
măsurări de compas, schimburi la curățenie. 

Rutina îți oferă o structură. Structura îţi oferă o per- 
spectivă. lar perspectiva îți oferă un orizont. Și când te aş- 
tepți la ceva, te simţi mai calm. 

Acum, el măsura fiecare oră cu câte o înghițitură 
de whisky. Mai avea jumătate de sticlă, iar perspectiva sa 
era ora arătată de ceasul de la mână, cel pe care 1-l cumpă- 
rase Ashley, marca Longines, de argint, cu cifre romane 
fosforescente. Era singurul ceas clasic pe care îl avusese 
vreodată. Ashley avea gusturi rafinate. Avea sul. Totul 
la ea ţinea de noblețe: felul în care i se ondula părul lung, 
șaten; modul în care mergea; încrederea cu care vorbea; 
trăsăturile clasice, frumoase. Îi plăcea să meargă în oraș 
cu ea. Să se ducă oriunde. Oriunde intra, oamenii îşi în- 
torceau privirile după ea. Doamne, cât îi plăcea! Avea 
ceva special. Unic. 

Mama lui spusese același lucru, deși, de obicei, nu prea 
îi agrea prietenele. Dar Ashley era diferită. Ashley o in- 
tuise pe mama sa și o fermecase. Acesta era un alt lucru 
pe care îl iubea la ea: putea să farmece pe oricine. Chiar 
și pe cel mai pretenţios şi cârcotaș client. Se îndrăgostuse 
de ea din ziua în care intrase pentru a se angaja în biroul 
pe care el îl împărțea cu Mark. Acum, după numai șase 
luni, se căsătoreau. 

Coapsele și organele genitale îl mâncau. Chiloţu îl 
strângeau. Cu mult timp în urmă își dăduse drumul și la 
vezica urinară. Deja trecuseră douăzeci şi şase de ore. 

Sigur se întâmplase ceva, dar el habar nu avea ce. Tre- 
cuseră douăzeci şi șase de ore nenorocite, în care țipase 
în stație, formase numere pe telefonul mobil și primise 
același mesaj. Nu avea semnal. 

Maru. Ashley dorise ca el să dea petrecerea burlacilor 
cu mult timp înaintea nunţii. „Le vei îmbăta și te vei simți 
ca naiba. Nu vreau să te simţi așa în ziua nunţii. Mai bine 
petreceți la început de săptămână, ca să ai timp să-ţi revii.“ 

ncercă să împingă capacul cu mâinile pentru a suta 
oară. Sau poate că încercase de două sute de ori. Poate de 
o mie de ori. Oricum, nu era nici o diferenţă. Încercase 
să facă o gaură în capac folosind carcasa staţiei de emisie, 

singura unealtă mai tare pe care o avea. Telefonul mobil 
și lanterna erau din plastic. Dar nici carcasa staţiei nu era 
suficient de tare. 

Porni din nou staţia. 

— Hei! E cineva acolo? Hei! 

Se auzeau paraziți. 

Îi trecu prin cap un gând morbid. Era și Ashley im- 
plicată în toată treaba? Acesta era motivul pentru care 
insistase atât de mult să facă petrecerea burlacilor la în- 
ceputul săptămânii? Ca să stea încuiat aici, oriunde ar 
însemna „aici“, timp de douăzeci și patru de ore sau mai 
mult, fără să provoace vreun inconvenient ? 

Niciodată. Ştia că este claustrofob, iar Ashley nu era 
o persoană rea. Întotdeauna se gândea întâi la ceilalți, la 
ceea ce aveau alţii nevoie. 

Numărul mare de cadouri pe care le cumpărase pen- 
tru mama lui și pentru el îl uimise. Și totul extrem de po- 
trivit. Parfumul ei preferat. Un CD cu Robin Williams, 
cântăreţul ei preferat. Un pulover din cașmir după care 
tânjea ea de ceva timp. Un radio Bose pentru el. Cum știa 
Ashley să facă astfel de cadouri? Era un dar al ei, unul din 
lista lungă de calități care o făceau atât de specială. Și care 
făceau din el cea mai norocoasă persoană din lume. 

Lumina lanternei scăzuse apreciabil în intensitate. 
O stinse din nou pentru a economisi bateria și rămase în 
întuneric. Simţea cum respiraţia îi devine din ce în ce mai 
agitată. Ce-ar fi dacă? 

Dacă băieţi nu s-ar mai întoarce niciodată ? 

Era aproape ora 23.30. Rămase așteptând un cor de 
voci care să îi spună că prietenii lui s-au întors. 

Iisuse, când va ieși de aici, băieţii nu vor regreta sufi- 
cient ce i-au făcut. Se uită din nou la ceas. Mai erau două- 
zeci și cinci de minute până la miezul nopţii. Trebuia să 
se întoarcă în orice moment. 


Trebuia. 


Sandy stătea deasupra lui în lumina soarelui, zâm- 
bind cu toată gura, provocându-l în mod voit. Părul 
blond îi curgea pe fiecare parte a feţei pistruiate, mân- 
gâindu-i obrajii. 

— Hei! Trebuie să citesc raportul ăsta... 

— Eşti plictisitor, Grace! Tot timpul trebuie să citeşti! 

Îl sărută pe frunte. 

— Citit, citat, citit, muncă, muncă, muncă! 

Îl sărută din nou pe frunte. 

— Mai visezi la mine? 

Era îmbrăcată într-o rochiță strâmtă și scurtă de vară, 
cu sânii aproape ieșindu-i din ea; el se uită rapid la picioa- 
rele ei lungi și bronzate și se excită foarte tare. 

Întinse mâna ca să îi cuprindă fața, o trase spre el 
uitându-se în ochii albaştri încrezători, simțindu-se ex- 
trem de îndrăgostit de ea. 

— Te ador! îi spuse. 

— Eşti sigur, Grace? flurtă ea. Chiar mă adori mai mult 
decât munca ta? Își dădu capul pe spate, bosumflându-se 
în semn că așteaptă răspunsul. 

— Te iubesc mai mult decât orice în ... 

Dintr-odată se făcu întuneric. Ca şi cum cineva oprise 
curentul. 

Grace auzi ecoul vocii sale în aerul rece și gol. 

— Sandy! ţipă el, dar sunetul îi rămase înfipt în gât. 

Lumina soarelui devenise un portocaliu şters, iar fe- 
linarele de pe stradă se vedeau prin draperiile de la geam. 

Afişajul ceasului electronic arăta ora 3.20. 

Stătea cu ochii deschişi, transpirând şi cu inima bătând 
să îi spargă pieptul. Auzi un zgomot la lăzile de gunoi, 
vreun gunoier sau vreo pisică. Câteva minute mai târziu 
se auzi motorul diesel al unei mașini, probabil vecinul său 
care era taximetrist şi lucra până târziu. 

Câteva momente rămase nemișcat. Închise ochii, își 
calmă respiraţia, încercând să rămână cât mai mult agăţat 
de amintiri. Ca toate visele pe care le avea cu Sandy şi 
acesta părea extrem de real. Ca și cum ar fi fost împreună, 
dar într-o altă dimensiune. Dacă ar găsi o modalitate să 
localizeze intrarea, să traverseze spaţiul care îi separa, ar 
fi fost împreună din nou, fericiți. 

Atât de fericiţi! 

Îl cuprinse o tristeţe adâncă. Apoi, când începu să își 
aducă aminte, tristeţea se transformă în groază. Ziarul. 
Nenorocitul ăla de titlu din Argus de aseară. Începea 
să își revină. Doamne, Dumnezeule! Ce naiba vor mai 
spune ziarele în dimineaţa asta? Ar fi putut face faţă cri- 
ticilor, dar nu şi ridicolului. Câțiva polițiști îl luaseră deja 
peste picior că folosește forțele supranaturale. Fusese aver- 
tizat de fostul său superior, preocupat şi el de paranor- 
mal, că dacă face public acest fapt, îşi va distruge şansele 
de avansare. 

— Toată lumea ştie că eşti o persoană deosebită, Roy, 
că ai pierdut-o pe Sandy. Nu te va blama nimeni că vrei 
să o cauţi și în gaură de șarpe. La fel am face şi noi dacă 
am fi în locul tău. Dar trebuie să ţii asta pentru tine, nu 
trebuie să îți afecteze munca la birou. 

Erau momente când credea că a trecut peste întâm- 
plare, când redevenea ceea ce fusese. Apoi erau momente 

ca acesta de acum când își dădea seama că nu progresase 
deloc. Îşi dorea cu disperare să o ţină în braţe, să stea cui- 
băriți unul în braţele celuilalt și să rezolve împreună pro- 
blema. Sandy era o persoană optimistă, înțelegătoare, care 
vedea partea plină a paharului. Îl ajutase să treacă peste 
un proces în faţa comisiei disciplinare, în perioada de în- 
ceput în poliție, proces care i-ar fi putut pune capăt ca- 
rierei. Fusese acuzat că făcuse exces de forţă la arestarea 
unui răufăcător. Îl achitaseră atunci, în mare parte pen- 
tru că urmase sfaturile lui Sandy. Ea ar fi ştiut exact ce tre- 
buia să facă el acum. 

Uneori se întreba dacă aceste vise nu erau încercări 
de-ale lui Sandy de a comunica cu el. De oriunde s-ar 
fi aflat. 

Sora lui, Jodie, îi spusese că era timpul să treacă peste 
asta, să accepte faptul că Sandy este moartă, să îi şteargă 
vocea de pe robotul telefonului, să îi scoată hainele din 
dormitor şi lucrurile din baie, pe scurt (iar Jodie știa să fie 
foarte precisă) să nu mai trăiască într-un fel de altar în- 
chinat lui Sandy şi să o ia de la capăt. 

Dar cum ar putea să o ia de la capăt? Dacă Sandy era 
în viaţă, ţinută în captivitate de vreun maniac? Trebuia să 
continue cercetările, să ţină cazul deschis, să tot actuali- 
zeze fotografiile la cum ar fi arătat în prezent, să analizeze 
fiecare faţă care trecea pe stradă sau pe care o vedea în 
mulțime. O să continue până când... 

Până când. 

Punct. 

În dimineaţa zilei în care împlinea treizeci de ani, 
Sandy îl trezise cu o tavă pe care pusese o prăjitură mi- 
cuţă cu o singură lumânare, un pahar cu șampanie și o fe- 
licitare cu un desen foarte obraznic. Deschisese cadourile 
pe care le primise de la ea, apoi făcuseră dragoste. Plecase 
de acasă la 9.15, mai târziu decât de obicei, şi ajunse la bi- 
roul din Brighton după 9.30, prea târziu pentru a fi pus 

în temă asupra unui caz de crimă. Promisese că va fi acasă 
devreme, ca să meargă să sărbătorească împreună cu un 
alt cuplu: cel mai bun prieten al său din acel timp, Dick 
Pope, şi el polițist, şi soţia acestuia, Leslie, cu care Sandy 
se înţelegea bine. Însă fusese o zi agitată și ajunsese acasă 
cu două ore mai târziu decât intenţionase. Nu era nici un 
semn de la Sandy. 

La început, crezuse că este supărată pe el și că vrea să 
protesteze împotriva purtării lui. Casa era în regulă, lip- 
seau maşina ei și poșeta și nu era nici un semn de agresiune. 

Apoi, douăzeci şi patru de ore mai târziu, maşina fu- 
sese găsită într-una din parcările aeroportului Gatwick. 
În dimineaţa dispariţiei ei, se făcuseră două tranzacţii cu 
cardul ei de credit, una la Boots, în valoare de 7,50 lire și 
una la o benzinărie Tesco, de 16,42 lire. Nu luase cu ea 
nici O haină și nici alte lucruri. 

Vecinii săi de pe strada rezidenţială pe care locuiau, 
lângă malul mării, nu văzuseră nimic. Printre aceştia era 
un cuplu extrem de prietenos de greci care aveau două ca- 
fenele în oraș (dar ei fuseseră plecaţi în vacanţă) și o vă- 
duvă în vârstă, cu o problemă la urechi, care adormea la 
televizor, cu volumul dat la maxim. Chiar şi acum, la 3.45, 
putea auzi prin peretele despărțitor al casei un film poli- 
tist. Se trăgea cu armele, se mergea în viteză cu mașina, se 
auzeau sirenele. Vecina nu văzuse nimic. 

Noreen Grinstead, care locuia vizavi, era singura per- 
soană de la care se aștepta să fi văzut ceva. Vigilentă, agi- 
tată, la vreo șaizeci de ani, știa tot ce făceau cei de pe 
stradă. Când nu avea grijă de soţul ei, care avea un înce- 
put de Alzheimer, întotdeauna era afară, cu nişte mănuși 
de plastic galben, spălându-și mașina gri, un Nissan, sau 
udând cu furtunul strada, ferestrele sau mașina, sau orice 
altceva, indiferent dacă trebuia sau nu să fie spălat. Une- 
ori aducea chiar și lucruri din casă ca să le spele pe mar- 
ginea străzii. 

Îi scăpau foarte puţine. Dar, într-un fel sau altul, dis- 
pariţia lui Sandy îi scăpase. 

Aprinse lumina şi se dădu jos din pat, oprindu-se să 
se uite la fotografia lui cu Sandy de pe măsuță. Fusese fă- 
cută cu câteva luni înainte ca &shleyyă dispară, într-o ca- 
meră de hotel în Oxford, în timpul unei conferinţe despre 
amprentare după ADN. El lenevea în costum și cravată 
pe un șezlong, iar Sandy, într-o rochie de seară, stătea 
lângă el, cu părul ondulat prins în coadă, aruncând unul 
din zâmbetele ei de nestăpânit chelnerului pe care îl ru- 
gaseră să le facă fotografia. 

Se aplecă, ridică fotografia, o sărută, apoi o puse la loc 
și se duse la baie să urineze. Trezirea în miezul nopţii 
pentru a urina era o nouă obișnuință, rezultatul deciziei 
de a trăi sănătos şi de a bea cel puţin opt pahare de apă pe 
ZI, așa cum era recomandat. Apoi, îmbrăcat numai în tri- 
dou niicară dormea, cobori scările. 

Sandy avea bun-gust. Casa lor era mică, așa cum erau 
toate casele de pe stradă, cu trei dormitoare, în sul Tudor, 
construită în 1930, dar ea o făcuse foarte frumoasă. Îi plă- 
cea să frunzărească suplimentele de duminică, revistele de 
femei și de arhitectură, să rupă pagini și să îi arate noi idei. 
Petrecuseră ore întregi împreună, desfăcând tapetul de pe 
pereti, plantând flori, văruind, pictând. 

Sandy era adepta principiilor feng shui şi construise 
o grădină mică, cu o fântână. Umpluse casa cu lumânări. 
Cumpăra mâncare naturală de fiecare dată când putea. Se 
gândea la toate, punea întrebări despre orice, era intere- 
sată de tot şi lui îi plăcea asta. Acestea fuseseră cele mai 
frumoase momente, când puneau la cale viitorul, constru- 
indu-și o viaţă împreună, făcându-și planuri. 

Sandy se pricepea şi la grădinărit. Ştia o mulțime de lu- 
cruri despre flori, plante, tufe, copaci. Când trebuia să le 
planteze, când să le tundă. Lui Grace îi plăcea să tundă iar- 
ba, dar la atât se limitau talentele lui de grădinar. Acum, 

grădina era neîngrijită şi se simţea vinovat de lucrul aces- 
ta şi uneori se întreba ce ar zice ea dacă s-ar întoarce. 

Mașina era încă în garaj. Cei de la Medicină Legală o 
cercetaseră centimetru cu centimetru după ce fusese gă- 
sită, apoi el o luase şi o parcase în garaj. De ani de zile ți- 
nea bateria încărcată, în caz că Sandy se va întoarce. Așa 
cum ţinea şi papucii ei de casă în dormitor, rochia de seară 
în dulap pe umeraș, periuţa de dinți în cana ei. 

Aștepta ca ea să se întoarcă. 

Complet treaz, își turnă două degete de whisky Glen- 
fiddich, apoi se aşeză în fotoliul lui alb, în holul vopsit 
complet în alb, cu podeaua din lemn și dădu drumul la te- 
levizor. Trecu rapid peste trei filme, apoi peste alte câteva 
canale de la Sky, căci nimic nu îi reţinea atenţia mai mult 
de câteva minute. Își puse niște muzică, trecând agitat de 
la Beatles la Miles Davis și apoi la Sophie Ellis-Bextor. 
Opri totul şi se făcu din nou liniște. 

De pe raftul plin cu cărți despre paranormal, alese una 
pe care o prefera, Ocult, scrisă de Collin Wilson, apoi se 
aşeză la loc şi întoarse paginile nervos, luând câte o înghi- 
ţitură de whisky, fără să se poată concentra pe mai mult 
de câteva paragrafe. 

Al naibii avocat al apărării! ÎL stresase astăzi în tim- 
pul procesului, iar acum nu și-l mai scotea din minte. Al 
naibii Richard Charwell! Nenorocit înfumurat! Și mai 
mult, Grace ştia că tipul fusese mai isteţ decât el. Şi ches- 
tia asta chiar durea. 

Dădu din nou drumul la televizor și se uită la știri pe 
teletext. Nimic în afara acelorași care se tot repetau de câ- 
teva zile. Nici un scandal politic pe cale să fie dezvăluit, 
NICI un atac terorist, nici un cutremur sau dezastru aerian. 
Nu dorea răul nimănui, dar spera să se fi petrecut ceva 
care să fie știrea zilei în presă. Altceva decât procesul pen- 
tru omor al lui Suresh Hossain. 

Dar nu avea noroc. 

Două ziare naţionale și unul local aveau pe prima pa- 
gină ştiri de la procesul lui Suresh Hossain și toate cele- 
lalte conţineau articole despre proces. 

Dar nu procesul în sine reprezenta interes pentru ziare, 
ci declaraţiile făcute în calitate de martor de detectivul 
Roy Grace, care la ora 8.30 se afla în faţa șefei sale, Alison 
Vosper, simțindu-se ca la şcoală, cu trei decenii în urmă, 
tremurând în faţa directoarei. 

Unul dintre colegii lui Grace o numise pe Alison 
Vosper „Numărul 27“ și așa îi rămăsese porecla. „Numă- 
rul 27“ era o mâncare chinezească, cu gust dulce-acrișor. 
De fiecare dată când vorbeau despre acest fel de mâncare, 
în realitate se refereau la Alison Vosper. Exact așa era și 
ea, dulce-acrișoară. 

La patruzeci și ceva de ani, cu părul blond tuns scurt, 
încadrând o figură severă, dar atractivă, Alison Vosper nu 
era în toane bune în dimineaţa aceasta. Până şi parfumul 
floral cu care se dăduse avea un miros acrișor. 

Era îmbrăcată într-un deux-piăces negru şi o cămașă 
albă, degajând forţă. Stătea în spatele unui birou mare, lu- 
cios, din lemn de trandafir, aflat la parterul sediului cen- 
tral al poliţiei Queen Anne, din Lewes, a cărui fereastră 
dădea spre un teren îngrijit. Biroul era gol, cu excepţia 

unei vaze subtiri de cristal, cu trei lalele în ea, a unei fo- 
tografii înrămate cu soţul ei (un poliţist cu câţiva ani mai 
mare decât ea, dar având o poziție ierarhică inferioară) și 
cei doi copii, a unui suport pentru creioane și a mai mul- 
tor ziare împrăștiate. 

Întotdeauna Grace se întrebase cum reușeau superiorii 
lui să își ţină birourile așa ordonate. Toată viaţa, pe biroul 
lui au fost numai teancuri. Rechizitorii ale proceselor în 
curs, corespondenţă la care trebuia să răspundă, pixuri, 
chitanţe de călătorie și alte acte pe care de mult renunţase 
să le mai sorteze şi să le aranjeze. Una peste alta, hotărî că 
ordinea necesita ceva talent de aranjare a hârtiilor, lucru 
care îi lipsea cu desăvârşire. 

Printre colegi se spunea că, în urmă cu trei ani, Alison 
Vosper făcuse o operaţie de cancer la sân. Dar Grace ştia 
că asta va rămâne numai o bârfă, pentru că Alison Vosper 
păstra tăcerea cu privire la viaţa ei. Dar, sub carapacea 
dură de poliţist, exista o anumită vulnerabilitate pe care 
Grace o simţea. În realitate, uneori o visa și erau clipe 
când ochii ei căprui străluceau de veselie și când simţea 
că parcă ar flirta cu el. Dar în dimineaţa asta nu era așa. 

Nici o strângere de mână. Nici un salut. Doar un 
semn scurt care-l invita să se așeze pe unul dintre scau- 
nele cu spătar înalt din faţa biroului. Apoi începu direct 
discuţia, cu un ton în parte acuzator, în parte pur şi sim- 
plu furios: 

— Ce dracu e asta, Roy? 

— Îmi cer scuze. 

— Scuze? 

El încuviinţă. 

— Păi... Şti, toată chestia asta a fost scoasă din 
context... 

Fa îl întrerupse înainte de a putea continua. 

— Îți dai seama că asta poate duce la pierderea 
procesului? 

— Cred că ne vom descurca. 

— Până acum am primit deja o mulțime de telefoane 
de la diverse ziare naționale. Ai ajuns de batjocură şi ne-ai 
făcut pe toţi să părem o adunătură de idioţi. De ce ai få- 
cut asta? 

Grace tăcu câteva momente. 

— Acest mediu este o femeie extraordinară, care ne-a 
ajutat în trecut. Nu m-am gândit niciodată că ar putea 
afla cineva. 

Vosper se lăsă pe spate în scaunul ei, fixându-l cu pri- 
virea şi dând din cap. 

— Îmi făcusem planuri mari pentru tine. Promovarea 
ta mi s-a datorat mie. Am garantat pentru tine, Roy. Şti 
asta, nu? 

Nu era întocmai adevărat, dar nici nu era acum mo- 
mentul să despice firul în patru. 

— Ştiu, spuse el, și apreciez acest lucru. 

Ea arătă spre ziarele de pe birou. 

— Şi așa îţi arăţi tu aprecierea ? Făcând chestia asta ? 

— Haide, Alison, doar l-am prins pe Hossain. 

— Şi acum ai oferit apărării cel mai bun motiv ca să 
iasă basma curată. 

— Nu e adevărat, spuse el revoltat. Conform ștampi- 
lelor, pantoful acela trecuse deja de cei de la Medicina Le- 
gală. Nu mă pot acuza de contaminarea probelor. Poate 
că încearcă să discrediteze metodele mele, dar asta nu va 
afecta în niciun fel cazul. 

Fa ridică mâna și începu să își examineze unghiile fă- 
cute. Roy observă că avea buricele degetelor negre din 
cauza tușului de la ziare. I se părea că parfumul ei devine 
mai puternic, ca al unui animal care împroașcă venin. 

— Tu ești polițistul care se ocupă de acest caz. Dacă îi 
lași să te discrediteze, acest lucru va avea un efect negativ 
asupra rezultatului. De ce dracu” ai făcut-o? 

— Avem de-a face cu un proces pentru crimă și nu 
aveam un cadavru. Știm că Hossain l-a omorât pe Ray- 
mond Cohen, nu-i așa? 

Fa încuviinţă. Probele strânse de Grace erau suficiente 
și convingătoare. 

— Dar fără să avem un cadavru vom avea întotdeauna 
un punct slab. Ridică din umeri. În trecut, am avut rezul- 
tate bune de la clarvăzători. Orice echipă de poliţie i-a fo- 
Josit la un moment dat. Cum e cazul lui Leslie Whittle, nu ? 

Leslie Whittle era un caz faimos. În 1975, moșteni- 
toarea în vârstă de șaptesprezece ani a fost răpită și a 
dispărut fără urmă. Neputând să afle nimic despre ce s-a 
întâmplat, poliţia a folosit până la urmă informaţiile ofe- 
rite de un clarvăzător care folosea metode ciudate şi care 
i-a condus la o gură de canalizare, unde au descoperit-o 
pe sărmana fată moartă, legată fedeleș. 

— Cazul Leslie While nu a fost tocmai o reușită a 
poliției, Roy. | 

— Dar de atunci au mai fost și alte cazuri, replică el. 

Îl privi în liniște. Apoi, îi apărură în obraji gropiţe, 
ca şi cum s-ar mai fi îmbunat; vocea însă îi rămase rece 
ȘI tăloasă. 

— Poti scrie câte succese a avut poliţia folosind clar- 
văzătorii pe un timbru poştal. 

— Nu este adevărat şi știi lucrul acesta. 

— Roy, eu ştiu că tu ești un om inteligent. Știu că stu- 
diezi paranormalul şi că tu crezi în asta. Am văzut cărțile 
din birou și respect un poliţist care se gândește și la alte 
metode decât la cele clasice. Dar avem o datorie faţă de co- 
munitate. Ceea ce se întâmplă în spatele ușilor închise e 
un lucru. Dar imaginea prezentată publicului este altceva. 

— Publicul crede, Alison. În 1925, s-a făcut un stu- 
diu referitor la câţi oameni de ştiinţă cred în Dumnezeu. 
A ieșit un procent de patruzeci şi trei la sută. În 1998, 
au făcut același studiu și ghici ce s-a întâmplat? A ieșit 

același procent. Singura modificare a fost faptul că erau mai 
puţini biologi care credeau, dar ma: mulți matematicieni 
și fizicieni. Anul trecut a fost făcut un alt studiu, referitor 
la persoanele care au avut o experienţă paranormală. Și 
a ieșit un rezultat de nouăzeci la sută. Procentul crește. 
Nouăzeci la sută! 

— Roy, superiorii vor să creadă că poliţia cheltuie ba- 
nii contribuabililor pentru a rezolva crime şi a prinde cri- 
minali conform procedurilor stabilite. Vor să creadă că 
suntem pe teren, răscolind ţara după amprente și ADN, 
că avem laboratoare pline de oameni de ştiinţă care să le 
examineze, că răscolim terenuri, păduri, că drenăm lacuri, 
ciocănim la uși și intervievăm martori. Nu vor să creadă 
că vorbim cu Doamna Arcata de la capătul lui Brighton 
Pier, care se uită în bolul de cristal sau ghicește în cărți! 
Nu vor să creadă că le cheltuim banii ca să trezim morții. 
Nu vor să creadă că ofiţerii de poliție stau pe meterezele 
castelului și vorbesc precum Hamlet cu stafia tatălui său. 
Înţelegi ce vreau să spun? 

— Da, înţeleg. Dar nu sunt de acord cu tine. Treaba 
noastră este să rezolvăm crimele. Trebuie să folosim toate 
mijloacele care ne sunt la îndemână. 

Fa dădu din cap. 

— Nu o să rezolvi niciodată toate crimele și trebuie să 
accepţi asta. Ceea ce trebuie să facem este să oferim po- 
pulaţiei încredere. Să îi facem pe oameni să se simtă în si- 
guranţă în case şi pe străzi. 

— Asta e o prostie, spuse Grace, și tu știi chestia asta! 
Ştii foarte bine că poţi face ca statistica crimelor să arate 
cum vrei! Nici nu termină fraza, că regretă. 

Alison îi arătă un zâmbet tăios, ca de gheaţă. 

— Fă în așa fel încât Guvernul să ne dea încă o sută de 
milioane de lire și nu o să mai ai nici o crimă în Sussex. 
Până atunci, tot ce putem face este să ne dislocăm resur- 
sele cât se poate de mult. 

— Clarvăzătoru sunt ieftini, spuse Grace. 

— Nu și atunci când îți strică imaginea. Alison se uită 
la ziare şi continuă: Atunci când pun în pericol rezulta- 
tul unui caz, devin mai scumpi decât ne putem permite. 
Mă auzi? 

- Tare, dacă nu clar. Gluma îi scăpă fără să se poată 
abţine. Fa îl enerva. Era ceva misogin în el care îl făcea 
să suporte un reproş mai bine de la un bărbat, decât de 
la o femeie. 

— Lasă-mă să îţi spun clar. În dimineaţa asta, eşti no- 
rocos că mai vii la slujbă. Șeful nu este iepurașul cel fe- 
ricit. Este atât de nervos, încât a ameninţat că nu te va mai 
lăsa pe teren și te va pune să faci muncă de birou cât mai 
ai de lucru în poliţie. Asta e ceea ce îţi dorești? 

- Nu. 


— Atunci, fii un ofiţer de poliție, nu un pămpălău. 


13 


Pentru prima oară de când intrase în poliție, Grace se 
întrebă dacă era bine că se făcuse polițist. Încă din copi- 
lărie dorise mai mult decât orice să ajungă polițist, iar în 
adolescenţă nici nu-i trecuse prin cap că ar fi putut alege 
altă meserie. 

Tatăl său ajunsese la rangul de detectiv-inspector şi 
unii dintre cei mai în vârstă polițiști încă mai vorbeau cu 
afecțiune despre el. Grace fusese nebun după el, îi plăcea 
să îi asculte poveştile, să-l însoţească, uneori în mașina de 
poliţie, alteori la secţie. Atunci când era copil, viaţa tată- 
lui său îi părea mult mai aventuroasă și mai frumoasă de- 
cât vieţile plictisitoare pe care le duceau majoritatea 
prietenilor tatălui său. 

Grace era înnebunit după serialele cu poliţişti de la 
televizor, după cărțile cu detectivi și, în general, după 
orice fel de polițiști, de la Sherlock Holmes la Ed McBain. 
Avea o memorie vizuală fantastică, îi plăcea să rezolve 
diferite enigme şi avea un fizic puternic. lar din ceea ce 
spunea și văzuse la tatăl său, se părea că în poliţie exista 
o camaraderie și o muncă în echipă care lui îi plăceau 
tare mult. 

Dar acum, într-o zi ca asta, să fii poliţist însemna mai 
puțin să faci lucrurile la capacitatea ta maximă, cât să te 

conformezi unui nivel de mediocritate prestabilit. În lu- 
mea asta modernă, corectă din toate punctele de vedere, 
într-un moment puteai fi un ofiţer de poliție în plină ca- 
rieră, iar în altul, doar un pion politic. 

Ultima lui promovare, care îl făcuse să fie al doilea din- 
tre cei mai tineri detectivi din cadrul Poliţiei din Sussex 
și care îl încântase în urmă cu doar trei luni, se dovedise 
a fi doar un potir cu băutură otrăvită. 

Însemnase să se mute din forfota secţiei de poliţie din 
Sussex din centrul oraşului, unde erau majoritatea pri- 
etenilor lui, într-o fostă fabrică de pe platforma indus- 
trială de la marginea orașului, transformată în sediul 
Centrului de Criminalistică din Sussex. 

Din poliţie te puteai pensiona cu pensie întreagă după 
exact treizeci de ani. Indiferent cât de rele erau vremurile, 
dacă rezistai, erai aranjat din punct de vedere financiar pe 
viaţă. Iar el nu voia să se gândească așa la serviciul său, la 
cariera sa. Sau, cel puţin, nu în mod normal. 

Însă astăzi era altfel. Astăzi era chiar o zi urâtă. O zi 
care să te aducă la realitate. Stătea aplecat peste biroul său, 
ignorând mesajele de e-mail care tot veneau, mâncând un 
ou şi un sandviș, cu transcrierile de la procesul lui Suresh 
Hossain în faţă şi se gândea că circumstanţele se schimbă. 
Viaţa nu stă niciodată în loc. Uneori schimbările erau în 
bine, alteori în rău. În mai puţin de un an va împlini pa- 
truzeci de ani. Părul începuse deja să îi albească. 

Și noul lui birou era prea mic. 

Colecţia lui cu trei duzini de brichete în stil tradiţio- 
nal erau toate aşezate pe pervaz între biroul său şi fereas- 
tra care, spre deosebire de a lui Alison, dădea spre 
parcarea din faţă și spre blocul din spatele acesteia. Pe tot 
peretele din spatele său trona un ceas mare, rotund, din 
lemn care fusese un element-cheie în secția de poliţie din 
filmul The Bill și pe care îl primise cadou de la Sandy 


când împlinise douăzeci și şase de ani. 

Sub el, pusese un crap de aproape patru kilograme, con- 
servat, pe care îl prinsese când fusese în vizită în Irlanda 
în urmă cu câţiva ani. Îl ţinea aşezat sub ceas pentru a 
putea face câte o glumă cu detectuvii din subordinea lui, 
referitoare la răbdare și la marele pește care trebuia prins. 

Aliniate de fiecare parte a peştelui, puţin cam înghe- 
suite, erau câteva diplome înrămate, o fotografie de grup 
cu titlul „Echipajul de poliţie — Colegiul Bramshill. Ges- 
tionarea crimelor grele și a celor în serie. 1997“ și două 
desene cu el în departamentul operaţional, făcute de un 
coleg care își greşise meseria. Peretele opus era ocupat cu 
rafturi cu o parte din colecţia sa de cărți despre paranor- 
mal şi cu dosare clasate. 

Pe biroul său în formă de „L“ erau computerul, o 
mulţime de tăviţe pentru documente, teancuri de cores- 
pondentă, unele ordonate, dar cele mai multe neordonate, 
și ultima ediţie a unei reviste cu un titlu ce suna a joc prost 
de cuvinte, Fingerprint Whorld!. Deasupra harababurii 
trona un citat înrămat: „Nu ne ridicăm la nivelul capa- 
citătilor noastre, ci ne coborâm la nivelul scuzelor.“ 

Restul spaţiului era ocupat de un televizor, o masă ro- 
tundă, patru scaune şi o grămadă de dosare şi hârtii de 
aruncat, geanta sa din piele care conținea trusa de inter- 
venţie în cazul unei crime. Pe masă era servieta lui des- 
chisă, iar lângă ea se aflau maşina de scris și mai multe 
transcrieri pe care le luase acasă în noaptea trecută. 

Aruncă jumătate din sandviș la gunoi. Nu avea poftă 
de mâncare. Luă o înghiţitură din cana de cafea, îşi veri- 
fică e-mailul, apoi intră din nou pe site-ul Poliţiei din Sus- 
sex ȘI se uită la lista de cazuri pe care le moştenise odată 
cu promovarea. 

Fiecare caz prezenta detaliile unei crime nerezolvate. 
Erau de fapt vreo douăzeci de cutii cu dosare, poate mai 

conformezi unui nivel de mediocritate prestabilit. În lu- 
mea asta modernă, corectă din toate punctele de vedere, 
într-un moment puteai fi un ofiţer de poliție în plină ca- 
rieră, iar în altul, doar un pion politic. 

Ultima lui promovare, care îl făcuse să fie al doilea din- 
tre cei mai tineri detectivi din cadrul Poliţiei din Sussex 
și care îl încântase în urmă cu doar trei luni, se dovedise 
a fi doar un potir cu băutură otrăvită. 

Însemnase să se mute din forfota secţiei de poliţie din 
Sussex din centrul orașului, unde erau majoritatea pri- 
etenilor lui, într-o fostă fabrică de pe platforma indus- 
trială de la marginea orașului, transformată în sediul 
Centrului de Criminalistică din Sussex. 

Din poliţie te puteai pensiona cu pensie întreagă după 
exact treizeci de ani. Indiferent cât de rele erau vremurile, 
dacă rezistai, erai aranjat din punct de vedere financiar pe 
viaţă. Iar el nu voia să se gândească așa la serviciul său, la 
cariera sa. Sau, cel puţin, nu în mod normal. 

Însă astăzi era altfel. Astăzi era chiar o zi urâtă. O zi 
care să te aducă la realitate. Stătea aplecat peste biroul său, 
ignorând mesajele de e-mail care tot veneau, mâncând un 
ou şi un sandviș, cu transcrierile de la procesul lui Suresh 
Hossain în faţă şi se gândea că circumstanţele se schimbă. 
Viaţa nu stă niciodată în loc. Uneori schimbările erau în 
bine, alteori în rău. În mai puţin de un an va împlini pa- 
truzeci de ani. Părul începuse deja să îi albească. 

Și noul lui birou era prea mic. 

Colecţia lui cu trei duzini de brichete în stil traditio- 
nal erau toate aşezate pe pervaz între biroul său şi fereas- 
tra care, spre deosebire de a lui Alison, dădea spre 
parcarea din faţă şi spre blocul din spatele acesteia. Pe tot 
peretele din spatele său trona un ceas mare, rotund, din 
lemn care fusese un element-cheie în secţia de poliţie din 
filmul The Bill şi pe care îl primise cadou de la Sandy 


când împlinise douăzeci și șase de ani. 

Sub el, pusese un crap de aproape patru kilograme, con- 
servat, pe care îl prinsese când fusese în vizită în Irlanda 
în urmă cu câţiva ani. Îl ţinea așezat sub ceas pentru a 
putea face câte o glumă cu detectivii din subordinea lui, 
referitoare la răbdare și la marele pește care trebuia prins. 

Aliniate de fiecare parte a peștelui, puțin cam înghe- 
suite, erau câteva diplome înrămate, o fotografie de grup 
cu titlul „Echipajul de poliţie — Colegiul Bramshill. Ges- 
tionarea crimelor grele şi a celor în serie. 1997“ și două 
desene cu el în departamentul operaţional, făcute de un 
coleg care își greşise meseria. Peretele opus era ocupat cu 
rafturi cu o parte din colecția sa de cărţi despre paranor- 
mal și cu dosare clasate. 

Pe biroul său în formă de „L“ erau computerul, o 
mulțime de tăviţe pentru documente, teancuri de cores- 
pondenţă, unele ordonate, dar cele mai multe neordonate, 
și ultima ediţie a unei reviste cu un titlu ce suna a joc prost 
de cuvinte, Fingerprint Wbhorld!. Deasupra harababurii 
trona un citat înrămat: „Nu ne ridicăm la nivelul capa- 
cităților noastre, ci ne coborâm la nivelul scuzelor.“ 

Restul spaţiului era ocupat de un televizor, o masă ro- 
tundă, patru scaune şi o grămadă de dosare şi hârtii de 
aruncat, geanta sa din piele care conţinea trusa de inter- 
venţie în cazul unei crime. Pe masă era servieta lui des- 
Chisă, iar lângă ea se aflau mașina de scris și mai multe 
transcrieri pe care le luase acasă în noaptea trecută. 

Aruncă jumătate din sandviș la gunoi. Nu avea poftă 
de mâncare. Luă o înghiţitură din cana de cafea, îşi veri- 
fică e-mailul, apoi intră din nou pe site-ul Poliţiei din Sus- 
sex și se uită la lista de cazuri pe care le moştenise odată 
cu promovarea. 

Fiecare caz prezenta detaliile unei crime nerezolvate. 
Erau de fapt vreo douăzeci de cutii cu dosare, poate mai 

multe, îngrămădite într-un birou din clădire sau prin cine 
știe ce dulapuri, ori încuiate în vreun garaj al poliţiei din 
zona unde avusese loc crima, unde prinseseră mucegai. 
Dosarele cuprindeau fotografii de la locul crimei, rapoar- 
te ale medicilor legiști, dovezi sigilate, mărturii ale mar- 
torilor, transcrieri ale proceselor, împărțite pe categorii 
și legate cu o bandă colorată. Aceasta era o parte din noua 
sa sarcină — să caute printre crimele nerezolvate din ţinut, 
să ia legătura cu poliţia din zona în care se întâmplase 
crima, căutând ceva ce s-ar fi putut schimba în ulumii 
ani și care ar justifica redeschiderea cazului. 

Ştia majoritatea cazurilor pe dinafară; avantajul unei 
memorii vizuale care îl ajutase să treacă examenele de la 
școală și de la Academia de Poliţie. Pentru el, fiecare caz 
însemna mai mult decât o viaţă curmată și un criminal în 
libertate, era și ceva foarte aproape de sufletul său. În- 
semna că o familie nu se putea despărți de trecutul său 
pentru că nu fusese rezolvat un mister, nu fusese făcută 
dreptate. Și mai ştia că în cazurile care erau deschise după 
treizeci de ani, el era probabil ultima șansă pe care o mai 
aveau rudele victimelor ca să afle adevărul. 

Richard Ventnor, un veterinar homosexual bătut 
până aproape de moarte în cabinetul său, în urmă cu doi- 
sprezece ani. Susan Downey, o fată frumoasă violată, 
sugrumată și lăsată în curtea unei biserici în urmă cu 
cincisprezece ani. Pamela Chisholm, o văduvă bogată gă- 
sită moartă în maşina ei distrusă, dar cu răni nepotrivite 
unui accident de mașină. Rămășițele lui Pratap Chisholm 
găsite sub podeaua apartamentului unui pedofil suspec- 
tat și de mult timp dispărut. Erau doar câteva din cazu- 
rile pe care Grace şi le amintea. 

Deși cadavrele fuseseră îngropate sau de mult pier- 
dute, se schimba modul de investigare şi pentru aceste ca- 
zuri. Tehnologia avansase atât de mult, încât probele de 
ADN aduceau noi dovezi și suspecți. Internetul însemna 

și o altă modalitate de comunicare. Persoanele implicate 
în caz se schimbaseră. În urma muncii de teren apăruseră 
martori noi. Oamenii divorțaseră. Nu mai erau prieteni 
cu aceleaşi persoane. Cineva care în urmă cu douăzeci de 
ani nu dorise să depună mărturie împotriva unui prieten, 
între timp îi devenise duşman. Dosarele crimelor nu se 
închideau niciodată. Li se spunea „timp încetinit“. 

Sună telefonul. Era asistenta departamentului opera- 
tonal care lucra și pentru șefa lui și pentru el şi care îl în- 
treba dacă voia să preia un telefon de la un detectiv. 
Toată chestia asta corectă din punct de vedere politic îl 
enerva din ce în ce mai mult, iar în poliţie se întâmpla tot 
mai des acest lucru. La naiba, nu cu mult timp în urmă 
se numeau secretare, nu asistente ale departamentului 
operaţional! 

Îi spuse să îi dea legătura și după câteva momente auzi 
o voce familiară. Era Glenn Branson, sergent în poliţie, 
foarte inteligent, cu care mai lucrase de câteva ori în tre- 
cut, extrem de ambițios şi de dur, fiind în același timp o 
enciclopedie ambulantă de filme. Îi plăcea foarte mult de 
Glenn Branson. Era probabil cel mai apropiat prieten pe 
care îl avea. 

— Roy? Ce faci? Te-am văzut în ziare astăzi. 

— Mda, atunci te poţi duce dracului. Ce vrei? 

— Eşti bine? 

— Nu, nu sunt bine. 

— Eşti ocupat în acest moment? 

— Cum defineşti tu ocupat? 

— Ai dat vreodată în viaţa ta un răspuns care să nu fie 
tot o întrebare? 

Grace zâmb.. 

— Tu ai făcut asta? 

— Uite, mă tot caută o femeie în legătură cu logodni- 
cul ei. Se pare că o petrecere a burlacilor s-a terminat des- 
tul de grav şi acum el e dispărut de marţi seara. 

Grace se gândi la cât timp trecuse. Acum era Joi 
după-amiază. 

— Așa, şi? 

— Credeam că ești la proces astăzi. Am încercat să te 
sun pe mobil, dar e închis. 

— Tocmai mâncam de prânz. Avem o pauză la proces; 
judecătorul are întâlnire la Guvern cu privire la voturile 
pentru apărare. 

Una dintre problemele întâlnite când aducea: un caz 
în faţa instanţei era timpul pe care îl lua un proces. Grace, 
în calitate de detectiv al cazului, trebuia să fie prezent la 
proces sau cel puţin să rămână în strânsă legătură cu mer- 
sul procesului. Iar acesta putea să dureze cel puţin trei 
luni, majoritatea timpului însemnând să stai degeaba. 

— Nu cred că ăsta e un caz obișnuit de dispariţie a 
unei persoane și aş vrea să știu părerea ta. Eşti cumva li- 
ber în după-amiaza asta ? întrebă Glenn. 

Oricui altcuiva, Grace i-ar fi spus că este ocupat, dar 
știa că Glenn Branson nu obișnuia să piardă vremea și, la 
naiba, era încântat să aibă o scuză pentru a ieși din birou, 
chiar şi pe vremea asta urâtă. 

— Sigur, pot să îmi fac ceva timp. 

— Super. După un moment de pauză, Glenn Branson 
reluă: Uite, hai să ne întâlnim la apartamentul tipului. 
Cred că ar fi de folos să vezi cum este acolo. Pot lua cheia 
şi ne întâlnim chiar acolo. 

Îi dădu adresa. Grace se uită la ceas, apoi la programul 
notat în agenda electronică. 

— Hai să ne vedem la 17.30, apoi mergem să bem ceva. 

— Nu o să faci chiar trei ore până acolo. Dar presupun 
că un om de vârsta ta trebuie să o ia mai încet. Ne vedem 
mai târziu. 

Grace tresări. Nu îi plăcea să i se aducă aminte că 
schimba prefixul. Nu îi plăcea ideea că va avea patruzeci 
de ani, întrucât aceasta era o vârstă când oamenii începeau 

să calculeze ce au făcut în viaţă. Citise undeva că așa cum 
eşti când ajungi la patruzeci de ani, aşa vei fi toată viaţa. 
Ciudat, dar să ai treizeci și opt de ani era în regulă. Însă 
treizeci şi nouă însemna că te îndrepți definitiv către pa- 
truzeci. Și nu cu mult timp în urmă îi considera pe cel în 
vârstă de patruzeci de ani bătrâni. La naiba! 

Se uită din nou la lista cu dosare de pe ecran. Uneori, 
se simţea mai aproape de oamenii ăștia decât de oricine 
altcineva. Douăzeci de victime pentru care trebuia să îi 
aducă pe criminali în faţa justiţiei. Douăzeci de stafii care 
îi bântuiau majoritatea gândurilor când era treaz și a vi- 
surilor când dormea. 

Grace avea maşină de serviciu, dar prefera să conducă 
mașina sa, o Alfa Romeo 147. Lui Grace îi plăcea mașina; 
scaunele rigide, manevrarea fermă, funcţionalitatea 
aproape spartană a interiorului, zgomotul interesant pe 
care îl făcea ţeava de eșapament, sentimentul de precizie, 
luminile strălucitoare de la bord. Maşina avea un sens al 
exactităţii care o făcea să fie perfectă pentru scopul con- 
struirii el. 

Ștergătoarele mari, rezistente, se mișcau pe parbriz, 
îndepărtând picăturile de ploaie. Roțile alunecau cu zgo- 
mot pe şoseaua udă, iar la radio se auzea o melodie 
ritmată a lui Elvis Costello. Mașina trecu peste o deni- 
velare. Prin ploaia deasă putea să vadă întinzându-se în 
faţă casele din cartierul de pe coasta din Brighton și 
Hove, iar în spate, ca o bornă kilometrică, singurul coș 
rămas din vechea centrală electrică de la Shoreham, apoi 
canalul, o bandă gri strălucitoare care abia se distingea de 
culoarea cerului. 

Crescuse aici, printre străzi și răufăcători. Tatăl său 
obişnuia să le repete numele în faţa lui: familiile care se 
ocupau de droguri, care aveau saloane de masaj, anticarii 
eleganţi care aveau bijuterii și mobilă furate, escrocii care 
vindeau televizoare și combine muzicale. 

Odată, orașul fusese unul al contrabandiştilor. 
Apoi, George al V-lea a construit un palat la doar câteva 
sute de metri de casa amantei sale. Totuși, Brighton nu 
reușise niciodată să facă uitate nici trecutul său criminal, 
nici reputaţia unui loc de destrăbălare. Dar, se gândi 
Grace, în timp ce semnaliza și ieșea de pe scurtătură, asta 
făcea din Brighton şi Hove un loc special faţă de alte 
oraşe din Anglia. 

Grassmere Court era o clădire de apartamente din că- 
rămidă roșie, construită în urmă cu treizeci de ani, în par- 
tea de nord din Hove, reprezentând zona elegantă din 
ținut. Clădirea dădea în faţă spre șoseaua principală, iar 
în spate avea un teren de tenis. Rezidenţii aveau vârste 
diferite, majoritatea între douăzeci şi treizeci de ani, per- 
soane cu cariere de succes sau pensionari înstăriți. Pro- 
babil că în mapa unui agent de vânzări ar fi fost cotată ca 
una dintre cele mai dorite zone. 

Glenn Branson aștepta pe verandă, îmbrăcat într-un 
pardesiu. Fra un up puternic, înalt, negru şi chel ca un me- 
teorit și vorbea la mobil. Acum, arăta mai mult ca un 
traficant de droguri decât ca un poliţist. Grace zâmbi. 
Formele masive, musculoase, obţinute după ani de cul- 
turism, îi aminteau ce spusese omul de radio Clive James 
despre Arnie Schwarzenegger: că arată ca un prezervativ 
umplut cu nuci. 

` — Salut, bătrâne înţelept! îl salută Branson. 

— Hai, termină, sunt doar cu șapte ani mai în vârstă 
decât tine. Peste un timp o să ajungi şi tu la vârsta asta şi 
nu O să ţi se mai pară amuzant. Zâmbi. 

Dădură noroc, apoi Branson îi spuse încruntându-se: 

— Arăţi ca dracu”. Și vorbesc serios. 

— Nu îmi priește atâta publicitate. 

— Mda, am văzut că ai ocupat câteva coloane în arti- 
colele de dimineaţă... 

— Tu şi toată lumea de pe planetă. 

— Ştii, pentru un bătrân înţelept eşti destul de bătut 
în cap. 

— Bătut în cap? 

— Nu te înveţi minte, Grace. Mai pune tu de multe 
ori gâtul pe ghilotină și într-o zi cineva o să ţi-l taie. Sunt 
unele zile în care cred că eşti cel mai mare tâmpit pe care 
îl cunosc. 

” Deschise uşa de la intrarea blocului şi intră. 

Urmându-l, Grace spuse: 

— Mersi, chiar ştii cum să înveselești o persoană. Apoi 
strâmbă din nas. Chiar şi cu ochii închiși puteai să îți dai 
seama când intrai într-o clădire veche. Mirosul universal 
al covoarelor tocite, al vopselei învechite, mirosul de le- 
gume puse la fiert în spatele ușilor deschise. 

— Ce îți face doamna? întrebă el în timp ce aştep- 
tau liftul. 

— Foarte bine. 

— Și copii? 

— Sammy este minunat. Remi începe să devină o 
teroare. 

După câteva clipe, Grace spuse: 

— Glenn, a ieşit aşa cum a vrut presa să iasă. 

— Omule, eu ştiu asta pentru că te cunosc. Dar presa 
nu te cunoaște. Și chiar dacă te-ar cunoaște, nu ar da doi 
bani pe asta. Vor subiecte pentru ziar şi tu ai fost sufici- 
ent de prost să le dai unul. 

Coborâră din lift la etajul şase. Apartamentul era la 
capătul coridorului. Branson deschise ușa și intrară. 

Apartamentul nu era spaţios, cu o sufragerie mică, o 
bucătărie îngustă cu un bufet de granit şi o chiuvetă ro- 
tundă de metal, două dormitoare din care unul era folo- 
sit drept cameră de lucru, cu un computer Mac şi un 
birou, cu pereţii plini cu rafturi încărcate de cărți. 

n contrast cu exteriorul plictisitor și cu părțile comune 
neprietenoase ale clădirii, apartamentul părea tineresc şi 

modern. Pereţii erau vopsiți în alb, cu o nuanţă de gri, 
mobila era modernă, cu influenţe japoneze. Erau cana- 
pele joase, niște desene simple pe pereți, un televizor cu 
ecran plat, un DVD lângă el şi un sistem audio sofisticat, 
cu boxe înalte şi subţiri. În dormitorul principal era un 
pat jos nefăcut, un şifonier cu nişte uși regale sculptate 
foarte frumos, un alt televizor cu ecran plat și niște nop- 
tiere joase cu lămpi moderne. Pe podea era o pereche de 
pantofi sport Nike. 

Grace și Branson se uitară unul la celălalt. 

— Drăguţ apartament, spuse Grace. 

— Da, La Vita è Bella, răspunse Branson. 

Grace se uită la el. 

— Am pierdut filmul ăsta la cinema. Dar l-am văzut la 
televizor. E un film incredibil, l-ai văzut? 

Grace dădu din cap în semn că nu. 

— Toată acţiunea se petrece într-un lagăr. Este vorba 
despre un tată care își convinge copilul să joace un joc. 
Dacă vor câştiga jocul, vor primi drept premiu un tanc 
adevărat. Îţi spun, m-a emoţionat mai tare decât Lista lui 
Schindler sau Pianistul. 

— Nici nu am auzit de el. 

— Câteodată mă întreb de pe ce planetă eşti. 

Grace se uita fix la o fotografie înrămată, pusă lângă 
pat. Era poza unui bărbat frumos, la aproape treizeci de 
ani, cu părul scurt, îmbrăcat cu tricou negru şi blugi, îm- 
brăţișat de o femeie extrem de atractivă, tot la vreo trei- 
zeci de ani, cu părul lung, negru. 

— Ăsta este bărbatul? 

— Şi femeia. Michael Harrison şi Ashley Harper. Un 
cuplu frumos, nu crezi? 

Uitând-se în continuare la poză, Grace încuviinţă. 

— Se căsătoresc sâmbătă. Sau cel puţin, ăsta era planul. 

— Adică? 

— Adică, dacă apare. Nu e o situaţie prea roz acum. 

— Spuneai că nu a fost văzut de marţi? Grace se uită 
pe fereastra care dădea spre o stradă largă, aglomerată din 
cauza traficului. 

— Un băiat din popor care s-a descurcat bine. Antre- 
prenor. Cu planuri serioase, legate de firma Double-M 
Properties. Are un asociat pe nume Mark Warren. De cu- 
rând au construit o clădire dată dracului în locul unui de- 
pozit vechi de pe Shoreham Harbour. Treizeci și două de 
apartamente, toate vândute înainte de a fi terminate. Sunt 
în afaceri de vreo şapte ani, au făcut o grămadă de lucruri 
în domeniu, niște reconstrucții, niște clădiri noi. Femeia 
este secretara lui Michael, foarte deşteaptă şi extrem de 
frumoasă. 

— Crezi că a fugit? 

Branson scutură din cap. 

- Nu. 

Grace ridică fotografia și se uită mai de aproape la ea. 

— La dracu”! Și eu m-aș însura cu ea! 

— Exact ceea ce voiam să demonstrez. 

Grace se încruntă. 

— Scuze, nu pricep. Am avut o zi lungă. 

— Te-ai însura cu ea! Și eu, dacă aș fi singur, m-aș în- 
sura cu ea. Oricine întreg la minte s-ar însura cu ea, nu? 

— E foarte frumoasă. 

— Așa este. 

Grace se uita la el fără nici o expresie. 

Exasperat, Branson întrebă: 

— Doamne, bătrâne, începi să î pierzi flerul cumva? 

— Poate că da, răspunse Grace, fără nici o intonaţie. 
Ce vrei să îmi demonstrezi? 

Branson dădu din cap. 

— Exact asta vreau să demonstrez. Dacă ar urma să 
te însori cu frumusețea asta sâmbătă, te-ai sustrage de la 
eveniment? 

— Doar dacă aș fi nebun. 

— Deci, dacă nu a fugit, unde este? 

Grace se gândi un moment. 

— Spuneai ceva la telefon despre o petrecere a burla- 
cilor care nu s-a terminat bine? 

— Aşa mi-a spus logodnica lui. La asta m-am gândit 
și eu prima oară. Petrecerile de burlaci pot fi violente. 
Chiar și ieri, când nu apăruse, tot la asta mă gândeam. 
Dar să nu te întorci timp de două nopţi? 

— I s-a făcut frică? A întâlnit pe altcineva? 

— Foarte posibil. Dar aș vrea să î arăt ceva. 

Grace îl urmă în birou. Branson se așeză în faţa com- 
puterului și scrise ceva. Era un vrăjitor al calculatoarelor. 
Grace avea o gândire destul de tehnică şi era la curent cu 
cea mai nouă tehnologie, dar Branson era cu ani-lumină 
înaintea lui. 

Calculatorul cerea o parolă. Branson tastă ceva în vi- 
teză și, după câteva secunde, ecranul calculatorului se 
umplu cu fişiere. 

— Cum ai făcut asta? întrebă Grace. De unde știi 
parola? 

Branson îi aruncă o privire. 

— Nu era nici o parolă. Majoritatea oamenilor văd că 
li se cere o parolă și încearcă să o ghicească. Dar de ce ar 
fi avut nevoie de parolă dacă nu împărțea calculatorul cu 
nimeni? 

— Sunt impresionat! Chiar ești un geniu al calcu- 
latoarelor! 

Ignorând remarca, Branson spuse: 

— Vreau să te uiţi cu atenţie la asta. 

Grace făcu așa cum 1 se spuse şi se așeză în fața 
calculatorului. 


[5 


Doar la câțiva kilometri mai departe, Mark Warren 
stătea aplecat în faţa calculatorului său. Ceasul arăta ora 
18.10 . Își suflecase mânecile cămăși, lângă el avea un cap- 
puccino din care nu băuse și a cărui spumă se transfor- 
mase într-o pojghiţă subțire. Biroul său din spaţiul pe care 
îl împărțea cu Michael de şapte ani, de obicei foarte or- 
donat, era acoperit cu grămezi de documente. 

Firma Double-M Properties ocupa etajul al treilea 
dintr-o clădire mică, cu cinci etaje şi terasă, în stil Re- 
gency, aflată la o distanță mică de gara din Brighton, clă- 
dire care fusese prima lor investiţie imobiliară. În afara 
biroului, mai avea un dormitor pentru clienţi, un bar mi- 
cuţ şi o bucătărie. Mobila era modernă și funcţională. Pe 
pereți erau fotografii cu cele trei iahturi pe care le deți- 
neau împreună Și prin care își puteau măsura succesul; de 
la prima barcă, modelul Nicholson 27, la una mai mare, 
model Contessa 33 şi apoi la distinsul model Oyster 42, 
care era jucăria lor actuală. 

Erau și poze cu proprietățile lor. Depozitul de pe malul 
apei din Shoreham Harbour, pe care îl transformaseră 
într-o clădire cu treizeci şi două de apartamente. Un hotel 
mai vechi din Kemp Town, care dădea spre mare, pe care 
îl transformaseră în zece apartamente şi adăugaseră şi 

două căsuțe de vacanţă în spatele lui. Ultima imagine 
reprezenta cea mai ambițioasă idee a lor — o schiţă a unui 
proiect impresionist care se întindea pe cinci acri de 
pământ împădurit, pe care primiseră permisiunea de a 
construi douăzeci de case. 

Avea ochii tulburi din cauza celor două nopți ne- 
dormite; luând o pauză de la calculator, Mark se uită pe 
fereastră. Pe partea cealaltă a drumului erau un cazinou 
şi un magazin de covoare care se vindeau cu reducere. În 
zilele însorite, era un loc perfect pentru a face cu ochiul 
fetelor frumoase care mergeau pe stradă, dar acum era to- 
tul acoperit de o perdea de ploaie, iar oamenii se grăbeau, 
înghesuiți sub umbrele sau înfăşuraţ în haine, cu gulerele 
ridicate şi mâinile în buzunare. Iar Mark nu avea chef să 
se gândească la nimic altceva, decât la ce trebuia să facă 
chiar acum. 

Așa cum făcuse toată ziua, la fiecare câteva minute, 
forma numărul de mobil al lui Michael. Dar de fiecare 
dată apelul trecea direct în căsuţa vocală. Asta arăta că 
Michael era încă sub pământ, doar dacă nu avea telefo- 
nul închis sau nu avea baterie. Nimeni nu auzise nimic. 
Luând în considerare ora accidentului, îl îngropaseră 
alaltăieri noapte, pe la ora 21. Adică acum aproape pa- 
truzeci Şi cinci de ore. 

Începu să sune telefonul, pe linia principală. Mark 
auzi sunetul în surdină şi văzu butonul aprins în dreptul 
interiorului său. Răspunse, încercând să mascheze tremu- 
rul vocii, pe care îl avea de fiecare dată când răspundea 
la telefon. 

— Double-M Properties. 

Era o voce de bărbat. 

— Bună ziua. Sun în legătură cu clădirea de la Ash- 
down Hills. Aveţi cumva o broșură sau o listă de preţuri? 

— Din nefericire, încă nu avem, răspunse Michael. Abia 
peste câteva săptămâni vom avea. Sunt nişte informaţii pe 


82 PETER JAMES 


site-ul nostru; aha, le-aţi văzut deja. Doriţi să îmi lăsaţi 
datele dumneavoastră de contact, ca să pot ruga pe cineva 
să vă sune? 

În mod normal, ar fi fost încântat pentru interesul ară- 
tat așa de devreme faţă de investiţia lor, acum însă vân- 
zările erau ultimul lucru la care se putea gândi. 

Ştia că era foarte important să nu intre în panică. Ci- 
tise suficiente romane polițiste și văzuse destule filme cu 
poliţişti ca să ştie că erau prinși numai cei care intrau în 
panică. Tot ce trebuia să facă era să rămână calm. 

Să şteargă toate mesajele de pe e-mail. 

Mesaje primite. Mesaje trimise. Fişiere şterse. Toate 
celelalte fişiere. 

Era imposibil să ștergi mesajele în totalitate, sigur mai 
rămâneau undeva, pe un server sau în altă parte. Dar în 
mod sigur, nimeni nu va căuta așa departe, nu? 

Scria cuvânt după cuvânt, cercetând conţinutul fie- 
cărui e-mail. „Michael. Burlac. Noapte. Josh. Pete. 
Robbo. Luke. Ashley. Planuri! Răzbunare!“ Verifica 
fiecare mesaj, ștergând tot ceea ce era de şters. Acoperind 
toate urmele. 

Josh era ținut în viaţă artificial, într-o condiţie critică, 
și era aproape sigur că avea leziuni pe creier. Dacă su- 

ravieţuia, va fi o legumă. Mark înghiți. Avea gura uscată. 

] știa pe Josh de la școala Varndean, de când aveau trei- 
sprezece ani. La fel şi pe Luke și pe Michael. Pe Pete şi pe 
Robbo îi cunoscuse mai târziu; se întâlniseră într-un club 
în Brighton, pe când avea aproape douăzeci de ani. Ca şi 
Mark, Josh era o persoană calculată și ambițioasă. Și arăta 
foarte bine. Întotdeauna, femeile se îngrămădeau în jurul 
lui Josh, la fel cum se îndrăgosteau și de Michael. Unii oa- 
meni erau înzestrați de la natură, iar alții, ca el, erau ne- 
voiţi să se lupte pentru tot ce obțineau. Dar, chiar și la 
vârsta de douăzeci și opt de ani, Mark văzuse destule 
în viaţă ca să ştie că nimic nu durează o veșnicie. Dacă 

aveai răbdare, dacă îți calculai timpul, mai devreme sau 
mai târziu venea norocul şi la une. Cei mai buni vânători 
erau cei mai răbdători. 

Mark nu va uita niciodată un documentar despre 
viaţa sălbatică, filmat într-o cavernă plină de lilieci din 
America de Sud, pe care îl văzuse la televizor. Liliacul lăsa 
să cadă un microorganism; o larvă mânca microorganis- 
mul; un gândac mânca larva; un păianjen mânca gânda- 
cul, apoi liliacul mânca păianjenul. Era un lanţ trofic 
perfect. Liliacul era deştept, tot ce trebuia să facă era să 
se cace şi să aştepte. 

Lui Mark îi sună telefonul mobil. Era mama lui 
Michael, care suna pentru a treia oară în seara aceasta şi 
pentru a nu ştia câta oară pe ziua de azi. Rămase la fel de 
politicos și de prietenos ca întotdeauna. Îi spuse că încă 
nu avea nici o veste despre Michael. Era groaznic, chiar 
nu știa ce i se putuse întâmpla, planul era ca pur și sim- 
plu să meargă într-un club aglomerat şi nu își imagina 
unde ar putea fi Michael acum. 

— Crezi că ar putea fi cu o altă femeie? îl întrebă Gill 
Harrison, cu vocea ei timidă şi gravă. Atât cât era posi- 
bil, se înţelesese foarte bine cu mama lui Michael. Soţul 
ei se sinucisese înainte ca el să îl cunoască pe Michael, 
care-i spusese că de atunci ea se retrăsese ca într-o cochi- 
he și nu mai ieșise de acolo. Din pozele cu ea pe care le 
avea Michael în casă părea că fusese chiar foarte frumoasă 
în tinereţe, blondă, o bombă sexy. Dar de când o ştia 
Mark, avea părul albit înainte de vreme, tenul uscat și ri- 
dat de la prea mult tutun și sufletul îmbătrânit. 

— Presupun că orice este posibil, doamnă Harrison, 
răspunse Mark. Se gândi un moment, alegându-şi cuvin- 
tele cu grijă: Dar el o adora pe Ashley! 

— Este o fată minunată. 

— Așa este, nu ne-am fi descurcat fără ea aici, e cea mai 
bună secretară pe care am avut-o vreodată, îi răspunse 

jucându-se cu mouse-ul calculatorului. Dar ştiţi că une- 
ori, după ce beau, bărbaţii fac lucruri iraționale. 

Regretă imediat că spusese lucrul acesta. Doar nu 
îi spusese Michael că tatăl său era beat atunci când se 
sinucisese? 

Urmă o tăcere lungă, apoi ea spuse fără nici o into- 
nație în voce: 

— Cred că a avut suficient timp până acum să se tre- 
zească din beţie. Michael este un om bun și loial. Orice 
ar fi făcut cât era beat, nu ar fi rănit-o niciodată pe Ash- 
ley. Sigur ceva i s-a întâmplat, altfel ar fi dat un telefon. 
Îmi cunosc fiul. Ezită. Ashley e terminată. Poţi să ai tu 
grijă de ea? 

— Sigur că da. 

Iar urmară câteva momente de tăcere. 

— Josh ce face? 

— E la fel. Zoe a rămas la spital. Mă duc şi eu să stau 
cu ea, imediat ce termin treaba la birou. 

— Să mă suni imediat ce afli ceva, da? 

— Bineînţeles. 

Închise telefonul, se uită pe birou, ridică un document 
şi ceva îi atrase atenţia. Asistentul digital personal. 

Fixându-l cu privirea, îl trecu un fior rece. La dracu”! 
La dracu?, la dracu”! 


16 


După ce se despărți de detectivul Grace, Glenn 
Branson se îndreptă spre oraş în maşina de serviciu, un 
Vauxhall albastru, care duhnea a dezinfectant — rezulta- 
tul faptului că cineva vomitase sau sângerase ultima oară 
când se mersese cu ea. O parcă la locul ei, în parcarea din 
spatele clădirii secţiei de poliţie Brighton, apoi urcă scă- 
rile de piatră până la intrarea din spate, către biroul pe 
care îl împărțea cu încă zece detectivi. 

Era ora 18.20; teoretic, tura lui se termina săptămâna 
asta în fiecare zi la ora 18, dar fusese depășit de rapoar- 
tele care trebuiau făcute după ce prinseseră luni o reţea 
de traficanţi de droguri, așa că trebuia să stea peste pro- 
gram. Şi avea nevoie de nişte bani în plus. Dar astăzi va 
sta numai o oră peste program, până la 19. Ari era plecată 
la unul dintre cursurile de perfecționare la care se ducea. 
Lunea frecventa cursurile de literatură engleză, martea 
cele de arhitectură. De când se născuse fetița lor, Remi, 
soţia lui intrase în panică din cauza faptului că nu era 
foarte educată și era speriată că nu va ști să răspundă la în- 
trebările copiilor când vor crește. 

Deşi majoritatea calculatoarelor erau oprite, în nici 
unul dintre birouri nu era curat. Fiecare birou arăta ca şi 

cum ocupantul acestuia ar fi plecat în grabă și urma să se 
întoarcă peste puțin timp. 

Doar doi poliţişti mai erau acolo: Nick Nicholl, în 
vârstă de aproape treizeci de ani, înalt ca un vrej de fasole, 
un detectiv conştiincios și un foarte bun atacant la fotbal, 
şi Bella Moy, de treizeci și cinci de ani, cu faţa ca o cireașă 
sub o claie de păr șaten. 

Nu îl remarcă nimeni. Trecu pe lângă Nick Nicholl, 
care era foarte concentrat să completeze un formular cu 
litere mari, ţinând buzele strânse ca un elev în timpul exa- 
menului. Bella lucra la calculator, iar mâna ei stângă, din 
reflex, lua bomboane dintr-o pungă din sertar și le băga 
în gură. Era o femeie slabă, deși mânca mai mult decât 
oricare altă fiinţă pe care o văzuse Glenn Branson în toată 
viaţa lui. 

Se așeză la birou. Lumina de la mesagerie pâlpâia ca 
de obicei. Ari, soţia lui, Sammy, băiatul de opt ani şi 
Remi, fetiţa lor de trei ani, îi zâmbeau dintr-o fotografie 
de pe birou. 

Se uită la ceas pentru că trebuia să fie punctual. Ari își 
ieşea din pepeni când întârzia şi din cauza aceasta ea rata 
începutul orelor. Dar pentru el nu era o corvoadă deoa- 
rece erau puţine lucruri care îi plăceau mai mult decât să 
stea cu copiii lui. Apoi îi sună telefonul. 

Era recepţia. O femeie îl aștepta de o oră și nu avea de 
gând să plece. Nu ar vrea să vorbească cu ea? Toată lu- 
mea era atât de ocupată. 

— Da, de parcă eu nu aș fi ocupat! îi spuse Glenn se- 
cretarei, lăsând să se vadă că e nervos. Ce vrea? 

— E în legătură cu accidentul de marţi, cu mirele care 
a dispărut. 

Imediat îi trecu supărarea. 

— Bine, cobor. 

Deşi avea tenul foarte alb, Ashley Harper arăta la fel 
de frumoasă în carne și oase ca în fotografia pe care o 

văzuse în apartamentul lui Michael. Era îmbrăcată cu 
blugi de firmă, iar cureaua și geanta erau la modă. O con- 
duse într-o cameră de interogatoriu, aduse câte o cafea 
pentru fiecare, închise ușa şi se aşeză în faţa ei. Ca toate 
camerele de interogatoriu, și aceasta era mică şi fără fe- 
restre, văruită într-un verde murdar, cu un covor maro, 
masă și scaune din metal gri și duhnea a tutun. 

Ashley își puse geanta jos. Ochii ei frumoși, cu genele 
date cu rimel, ieșeau în evidenţă pe faţa palidă, marcată 
de durere. Fire din părul șaten îi cădeau pe frunte, iar 
restul îi încadra feţa, alunecându-i peste umeri. Avea un- 
ghiile perfecte, ca și cum ar fi venit direct de la salonul de 
manechiură. Arăta excelent și lucrul acesta îl surprinse 
puţin. Oamenii în starea ei erau de obicei mai neglijenu 
cu înfățișarea, dar ea arăta mortal. 

De asemenea, știa cât de greu este să înţelegi femeile. 
Odată, când căsnicia lor trecea printr-un moment mai di- 
' ficil, Ari îi făcuse cadou cartea Bărbaţii sunt de pe Marte, 
Femeile de pe Venus. Aşa reuşise să înţeleagă o parte din 
diferenţele de mentalitate dintre bărbați şi femei (dar nu 
pe toate). 

— Sunteţi o persoană greu de găsit, spuse ea scutu- 
rându-şi capul pentru a-și da părul la o parte din ochi. Am 
lăsat patru mesaje. 

— Da, îmi pare rău. Ridică mâinile. Două persoane din 
echipa mea sunt bolnave, iar două sunt plecate în vacanţă. 
Înţeleg cum trebuie să vă simtiti. 

— Înțelegeţi? Aveţi măcar o idee despre cum mă 
simt? Ar trebui să mă mărit sâmbătă, iar logodnicul meu 
lipseşte de marţi noapte. Am rezervat biserica, am che- 
mat croitoreasa să facem o probă, am invitat două sute 
de persoane, cadourile de nuntă nu se opresc. Aveţi mă- 
car o idee despre cum mă simt? Îi curgeau lacrimile de-a 
lungul obrajilor. Se smiorcăi, scotoci în geantă şi scoase 
un șerveţel. 

— Îmi pare rău. M-am tot ocupat de dispariţia logod- 
nicului dumneavoastră, a lui Michael, de când am vorbit 
dimineaţă. 

— Și? Îşi șterse ochii. 

— Aşa cum am spus şi dimineaţă la telefon, ceea ce se 
face de obicei când cineva lipseşte... 

Îi tăie vorba. 

— Pentru numele lui Dumnezeu, asta nu e ceva obiş- 
nuit. Michael lipseşte de marţi noapte. Când nu suntem 
împreună, mă sună de cinci, zece ori pe zi. Se fac două 
zile acum. Două zile nenorocite, Dumnezeule! 

Branson se uită cu atenţie la faţa ei, căutând ceva care 
să o dea de gol. Dar nu observă nimic. Doar o femeie tâ- 
nără, disperată să afle veşti despre cel iubit. Sau, ce cinic, 
O actriţă foarte bună. 

— Ascultaţi-mă, două zile de absenţă nu este ceva ne- 
obișnuit, ca să anunţăm o dispariţie. Dar sunt de acord că, 
în această situaţie, este ciudat. 

— Ceva s-a întâmplat cu el. Asta nu e o situaţie obiș- 
nuită cu o persoană care a dispărut. Prietenii lui sigur i-au 
făcut ceva, l-au dus, l-au trimis undeva, nu ştiu ce dracu” 
i-au spus lui. Își lăsă capul în jos ca să își ascundă lacri- 
mile, scotoci din nou prin geantă, scoase un nou șerveţel 
ȘI îşi șterse ochii, scuturând din cap. 

Glenn era mișcat. Ea habar nu avea și nu era mo- 
mentul să îi spună. 

— Facem tot ce putem ca să îl găsim pe Michael, spus 
el uşor. 

— Cum ar fi? Ce faceţi? 

Se opri din plâns, ca şi cum ar fi dat ceva la o parte. 
Apoi urmă iar un râu de lacrimi. 

— Am început căutarea aproape de locul accidentului 
ȘI încă mai avem oameni pe teren; uneori oamenii sunt 
dezorientaţi după un accident, aşa că cercetăm toată 

suprafaţa din jur. Iar acum am informat şi am alertat toate 
secţiile de poliție. Aeroporturi și porturi... 

Din nou, îi tăie vorba: 

— Credeţi că a fugit? Doamne! De ce ar face asta? 

Folosind o tehnică subtilă pe care o învățase de la Roy 
Grace pentru a afla dacă cineva minte, o întrebă: 

— Ce au mâncat la prânz astăzi? 

Se uită la el surprinsă. 

— Ce am mâncat la prânz azi? 

- Da. Îi urmări ochii cu atenţie. Ea se uită în partea 
dreaptă. Partea memoriei. 

Creierul uman se împarte în emisfera dreaptă și emis- 
fera stângă. Una conţine memoriile pe termen lung, iar în 
cealaltă are loc procesul creativ. Când sunt întrebaţi ceva, 
ochii oamenilor în mod invariabil se mută spre emisfera 
cu care gândesc. La unii oameni, memoriile sunt în emi- 
sfera dreaptă, iar la alţii în cea stângă; emisfera creativă e 
cea opusă celei a memoriilor. 

Când oamenii spun adevărul, ochii se mută către emi- 
sfera constructivă, a memoriilor, iar când mint, către cea 
creativă. Branson învățase să citească emisferele cerând 
răspunsul la o simplă întrebare de control, cum era cea pe 
care tocmai o pusese, şi care nu necesita o minciună. 

— Nu am luat masa de prânz azi. 

Acum era momentul să îi spună adevărul. 

— Cât de multe ştiţi despre afacerile logodnicului 
dumneavoastră, domnişoară Harper ? 

— Am fost secretara lui timp de şase luni. Nu cred că 
e ceva de care să nu ştiu. 

— Atunci ştiţi despre compania lui din Insulele 
Cayman? 

Apăru o expresie de mirare autentică pe fața ei. Ochii 
1 se îndreptară spre stânga. Emisfera creativă. Mintea. 

— Insulele Cayman? întrebă ea. 

— El şi partenerul lui... Făcu o pauză, își scoase 
agenda și trecu peste câteva pagini. Mark Warren. Știu de 
compania pe care o deţin ei acolo? HW Properties 
International? 

Fa se uită la el în tăcere. 

— HW Properties International, repetă ea. 

— Mda. 

— Nu, nu știu nimic despre asta. 

El încuviinţă. 

— Bine. 

Tonul vocii ei se schimbă subul. Datorită tehnicii lui 
Roy Grace, știa ce înseamnă asta. 

— Îmi spuneţi mai multe? 

— Nu ştiu mai multe, speram să îmi puteţi spune 
dumneavoastră. 

Ochii i se îndreptară spre stânga din nou. Spre emi- 
sfera creativă, iar. 

— Nu, spuse ea, îmi pare rău. 

— Probabil că nici nu este important, spuse el. Până la 
urmă, cine nu vrea să plătească mai puţine taxe? 

— Michael este un om de afaceri cinstit şi inteligent. 
Dar nu ar face niciodată nimic ilegal. 

— Nici nu spun asta, domnişoară Harper. Vreau doar 
să demonstrez că poate nu ştiţi toate feţele persoanei cu 
care urmează să vă căsătoriţi, atâta tot. 

— Ce înseamnă asta? 

Fl ridică mâna în aer încă o dată. Era ora 18.55. Tre- 
buia să plece. 

— Nu trebuie să însemne nimic. Dar este ceva ce tre- 
buie luat în considerare. 

Îi zâmbi, dar ea nu răspunse. 


17 


În rulota dezordonată de lângă casa tatălui său din 
Lewes, de unde se vedea toată curtea plină cu resturi de 
mașini avariate, Davey urmărea serialul polițist Lege și 
ordine, la un televizor la care nu se vedea foarte bine. Per- 
sonajul său preferat, un poliţist dur pe nume Reynaldo 
Curtis, prinsese un vagabond pe care îl apucase cu mâi- 
nile de gât. 

— Îţi dau una peste bot, înţelegi ce îţi spun? mârâi el. 

Davey, îmbrăcat în blugi largi și cu o șapcă trasă bine 
pe cap, stătea întins pe canapea, mestecând o ciocolată 
Twinkie din rezerva care îi venea săptămânal prin poştă 
din Statele Unite şi strigă: 

— Da, nenorocitule! O să îți trag una în faţă, înţelegi 
ce spun? 

Restul unui meniu cu cartofi prăjiţi stătea pe mocheta 
încreută, printre alte nimicuri, majoritatea salvate în tim- 
pul serviciului alături de tatăl său, acoperind aproape 
toată podeaua, rafturile și masa din camera sa. 

Lângă el erau bucățile din staţia de emisie-recepție pe 
care o găsise în urmă cu două nopți. Voia să o repare, dar 
încă nu ajunsese la ea. Încet, ridică bucata principală a sta- 
ţie! şi se uită cu atenţie la ea. 

Carcasa era spartă rău. Mai era o bucăţică de plastic 
cu folie de protecţie și două baterii tip AAA pe care le 
luase de pe drum după ce scăpase stația. Chiar intenționa 
să le pună la loc, dar pur și simplu nu își mai adusese 
aminte. Multe lucruri nu și le amintea. La fel de repede 
cum unele lucruri îi veneau în cap, la fel îi şi dispăreau. 

Lucruri. 

Totdeauna erau lucruri care nu aveau nici un sens. 

Viaţa era ca un puzzle din care tot timpul lipseau 
piese. Cele mai importante. Acum erau patru piese din 
puzzle-ul numit staţie de recepție-emisie. Carcasa spar- 
tă, două baterii și ceva ce arăta ca un căpăcel. 

Își termină ciocolata, linse hârtia, apoi o aruncă pe 
covor. 

— Înţelegi ce spun? se adresă el nimănui. Apoi se 
aplecă înainte, luă cutia în care fusese sandvișul și şterse 
ketchupul cu degetul. 

— Da! Îşi dau una peste bot, înţelegi ce îţi spun? 

Chicoti. Începură reclamele. Un prezentator care voia 
să pară prietenos vorbea despre rate de construcție. Ne- 
răbdător, Davey spuse: 

— Hai, dragă, să ne întoarcem la film. 

Dar în loc de asta, începu altă reclamă. Pe ecran, un 
bebeluș mergea pe covor, vorbind cu o voce de bărbat 
matur. Davey se uită câteva momente uimit, întrebân- 
du-se cum putea un copil să înveţe să vorbească așa. Apoi 
îşi îndreptă din nou atenţia către staţia de emisie. Avea şi 
o antenă telescopică, de care trase la maximum, pentru ca 
apoi să o împingă la loc. 

— Atenţie! spuse el. Apoi o scoase din nou. Atenţie! 

Îndreptă antena către ecranul televizorului, se uită la 
ea ca și cum ar fi țintit cu o armă. Apoi începu din nou 
filmul. 

Davey se uită la noul lui ceas, pe care îl primise cadou 
de la tatăl său ieri, de ziua lui. Putea cronometra cursele 


VIU SAU MORI 93 


de mașini cu el și avea tot felul de butoane, cifre și afișaje 
pe care încă nu le înţelesese. Tatăl său îi promisese că îl 
va ajuta să citească instrucţiunile, ca să înțeleagă cuvintele 
mai grele. Trebuia să ştie să îl folosească foarte bine până 
duminică, când era Monaco Grand Prix. 

Se auzi o bătaie la ușă, apoi aceasta se deschise câțiva 
centimetri. Apăru tatăl său, purtând o căciulă de vână- 
toare cu acoperitori pentru urechi, un impermeabil vechi, 
uzat şi cizme de cauciuc. 

— Să fii gata în cinci minute, Davey. 

— Stai. Este Lege și ordine. Se poate peste cincisprezece ? 

În cameră intră fum de ţigară. Davey văzu luminiţa 
roşie în timp ce tatăl său trase din ţigară. 

— Dacă vrei să vii să împuști iepuri, trebuie să plecăm 
în cinci minute. Cred că ai văzut fiecare episod din Lege 
și ordine pe care l-au filmat vreodată. 

Reclamele se terminată, iar serialul începu din nou. 
Davey ridică un deget în dreptul buzelor. Zâmbind cu 
disperare, Phil Wheeler ieși din cameră. 

— Cinci minute, spuse el părăsind camera. 

— Zece, ţipă Davey după el, cu accent de american. 
Un compromis, înţelegi ce spun? 

Își îndreptă din nou atenţia către staţia emisie, gândin- 
du-se că ar fi frumos să o ia cu el la vânătoarea de iepuri. 
Se uită cu atenţie la compartimentul pentru baterii, se du- 
miri cum trebuiau să vină fiecare, apoi le băgă la locul lor. 
Apoi apăsă pe unul din cele două butoane de pe lateral. 
Nu se întâmplă nimic. Încercă și al doilea buton și ime- 
diat se auziră sunete de la paraziți. 

Îndreptă staţia către ureche şi ascultă. Doar paraziți. 
Apoi, dintr-odată, se auzi o voce de bărbat atât de tare ca 
și cum ar fi fost în aceeaşi cameră cu el. 

- Alo? 

Spenat, Davey scăpă stația pe covor. 


— Alo! Alo! 

Davey se uita la ea, strălucind de bucurie. Apoi se auzi 
din nou o bătaie în ușă şi tatăl său care îl chema. 

— Am luat şi arma ta, hai să mergem! 

Apoi, speriat că tatăl său s-ar putea supăra dacă vede 
staţia de emisie deoarece nu avea voie să ia nimic din ce 
găseau la locul accidentelor, Davey se ghemui pe covor, 
apăsă celălalt buton, care presupunea că este pentru vor- 
bit şi şopti repede, cu accent american: 

— Scuze, nu pot vorbi, e în faţa mea, înţelegi ce vreau 
să spun? 

Apoi ascunse staţia sub pat şi ieși din cameră, lăsând 
televizorul şi pe detectivul Reynaldo Curtis să se des- 
curce fără el. 


- Hai! Alo! Hei! 

Din nou tăcere în învelișul de satin. 

— Vă rog, ajutaţi-mă! 

Michael, suspinând, apăsă butonul pentru vorbire în 
mod repetat. 

— Vă rog, ajutau-mă! Vă rog! 

Doar sunet de la paraziți. 

— Scuze, nu pot vorbi, e în faţa mea, ştii ce vreau 
să spun? | 

O vocea ciudată, ca aceea a unui actor slab, interpre- 
tând un gangster american. Făcea și asta parte dintr-o 
glumă? Michael îndreptă lacrimile sărate către buzele us- 
cate și crăpate şi pentru un moment scurt savură ume- 
zeala, pentru ca apoi să le absoarbă cu limba de parcă ar 
fi fost sugativă. 

Se uită la ceas. 'Trecuseră multe ore. Era 8.50. Câte ore 
va mai dura coşmarul acesta ? Cum puteau să scape fără 
să spună ce s-a întâmplat? Pentru numele lui Dumnezeu, 
în mod sigur Ashley, mama sa, oricine, îi luaseră la între- 
bări pe băieți. Era aici de... de... 

ÎI lovi un acces de panică. Era 8.50 dimineaţa sau seara? 

Fusese după-amiază acum puţin timp, nu? Se uitase 
cum trece fiecare oră. În mod sigur nu avea cum să fie 

atât de neatent, încât să piardă şirul celor douăzeci și pa- 
tru de ore. Trebuia să fie seară acum, seara asta, nu mâi- 
ne dimineaţă. 

Aproape patruzeci şi opt de ore. 

Ce dracu” făceau cu toţii? 

Îşi lăsă mâinile pe lângă corp, întinzându-se puţin pen- 
tru a-şi mai dezmorţi spatele. Îl dureau umerii din cauza 
poziţiei incomode, fiecare articulaţie îl înţepa din lipsă de 
mișcare şi din cauza deshidratării; știa de la navigat ce pe- 
ricole sunt de întâmpinat. Capul îi pulsa neîncetat. Îl mai 
lăsa câteva momente dacă îşi ducea mâinile la tâmple și le 
apăsa cu degetele mari, dar după aceea durerea îi revenea 
la fel de puternică. 

— isuse, mă căsătoresc sâmbătă, nenorociților ! Scoa- 
teţi-mă de aici! ţipă el cât putea de tare, apoi lovi capacul 
și pereţii cu mâinile și picioarele. 

Imbecilii! Mâine e vineri. Ziua dinaintea nunţii. Tre- 
buia să îşi ia costumul. Să se tundă. Duminică noapte ple- 
cau în luna de miere în Thailanda; trebuia să facă un 
milion de lucruri la birou înainte de asta, înainte de a pleca 
pentru două săptămâni. Trebuia să își scrie speecb-ul pen- 
tru nuntă. 

„Haideti, băieţi, am atâtea lucruri de făcut! V-ati răz- 
bunat pentru toate căcaturile pe care vi le-am făcut, OK ? 
Și mi-aţi plătit-o ca lumea. În stil mare!“ 

Își duse mâna la piept, găsi lanterna și o aprinse doar 
câteva momente, ca să nu consume bateriile. Satinul alb 
părea şi mai aproape de el; ultima oară când se uitase era 
la mai mult de șase centimetri de faţa lui. Acum, la aproa- 
pe trei, ca și când cutia asta, sicriul, sau orice ar fi fost, se 
strângea încet și sigur pe lângă el. 

Apucă tubul, clătinându-l încet în faţa lui și se uită cu 
un ochi, încercând să zărească ceva prin el, dar nu văzu 
nimic. Apoi verifică dacă apăsa pe butonul corect al staţiei 
de emisie. Apăsă pe fiecare în parte. Întâi auzi zgomot de 

paraziți, apoi apăsă pe butonul „vorbire“ şi ţipă cât de 
tare putu, pe urmă apăsă butonul „ascultare“. Nimic. 

— Nada’, spuse el cu voce tare. Nici un cârnat afurisit. 

Apoi îi veni în minte o imagine cu tigaia mamei lui pe 
aragaz. O tigaie plină cu cârnaţi, ouă, şuncă și roşii poc- 
nind, fâsâind, sfârâind. La naiba, simţea chiar și mirosul 
pâinii, în timp ce în altă tigaie se încălzea fasolea. 

„Doamne, mi-e atât de foame!“ 

Încercă să nu se mai gândească la mâncare, nici la du- 
rerea din stomac care era atât de puternică, încât simţea 
că acidul gastric îi arde intestinele. Undeva, în capul care 
îi pulsa, creierul își aducea aminte de ceva ce citise, de- 
spre o specie de broaște, poate broasca râioasă, nu îşi 
aducea aminte exact, care își ţineau până la naștere puii în 
stomac și nu în uter. Din diferite motive, acidul gastric 
nu dăuna puilor. 

„Ce ne opreşte pe noi, oamenii, să ne digerăm propri- 
ile stomacuri ?“se gândi el, brusc. Creierul i-o luase razna, 
aducându-și aminte frânturi din tot felul de lucruri. 

Își aminti că citise în urmă cu câţiva ani o teorie de- 
spre ritmul circadian. Toate organismele vii de pe această 
planetă trăiau cicluri de douăzeci și patru de ore, cu ex- 
cepţia oamenilor, media noastră este de douăzeci și cinci 
și un sfert de oră. Se făcuseră teste în care fiinţe umane fu- 
seseră puse în locuri întunecate câteva săptămâni, fără nici 
un ceas. Fără excepţie, toți au crezut că au stat închişi o 
perioadă de timp mai scurtă decât în realitate. 

„Minunat, aş putea fi unul din nenorociţii lor șoareci 
de laborator acum.“ 

Avea gura atât de uscată, încât i se lipeau buzele și îl 
dureau când le depărta. Simţea că i se rupe pielea de pe ele. 

Apoi aprinse lanterna și se uită la șanțul pe care îl 
făcuse în lemnul din faţa lui, trase de cureaua de piele și 


1 Nimic“, în limba spaniolă în text (n. tr.). 

începu să frece din nou cu catarama de metal, înainte și 
înapoi pe lemnul de stejar. Avea suficiente cunoștințe 
despre arbori ca să ştie că era stejar şi că acesta era unul 
din cele mai tari soiuri. Închidea ochii de durere, în timp 
ce rumegușul cădea peste el, apoi catarama se încinse atât 
de tare, încât fu nevoit să se oprească şi să o lase puţin să 
se răcească. 

— Scuze, nu pot vorbi, e în faţa mea, ştii ce vreau să 
spun? 

Michael se încruntă. Cine dracu” îi vorbea cu accen- 
tul acela fals american? 

Cum se putuse gândi vreunul dintre ei că asta era ceva 
amuzant? Ce dracu” îi spuseseră lui Ashley ? Mamei lui? 

După câteva momente, se opri din răzuit, extenuat. 
Ştia că trebuie să continue. Deshidratarea te face să te 
simţi obosit. Trebuia să lupte cu oboseala. Trebuia să iasă 
dracului din cutia asta blestemată. Trebuia să iasă și să dea 
de nenorociţii ăia care vor plăti cu vârf și îndesat. 

Se mai chinui câteva momente să răzuiască, uneori 
ținând catarama cu încheieturile degetelor, încercând să 
îşi apere ochii împotriva rumeguşului care cădea și îl gâ- 
dila pe faţă, până când obosi prea tare ca să mai continue. 
Își lăsă mâna să cadă, iar mușchii gâtului i se relaxară. În- 
cet, își lăsă capul pe spate. 


Adormi. 


19 


Se înserase mai devreme decât de obicei. Mark își 
parcă mașina în spatele unei staţii de autobuz, apoi 
aşteptă câteva momente. Strada largă, lucind întune- 
cat din cauza ploii torențiale, era liniştită, doar câteva 
mașini treceau. Nu era nici un pieton; nimeni care să 
îl observe. 

Îşi trase șapca de baseball mai tare pe faţă, îşi ridică 
gulerul hanoracului, apoi alergă pe terasa acoperită din 
fața blocului lui Michael, uitându-se pe rând la fiecare 
maşină parcată, să vadă dacă era cineva care aștepta în în- 
tuneric. Michael obişnuia să le spună oamenilor că Mark 
este persoana meticuloasă în parteneriatul lor. Apoi exem- 
plifica lucrul acesta cu o replică pe care Mark o ura: 
„Mark este incredibil de anal.“ 

Dar Mark știa că are dreptate, că datorită lui Dou- 
ble-M Properties avea succes, pentru că el era acela care 
făcea treaba adevărată. Era datoria lui să verifice fiecare 
estimare a constructorilor, să fie la locul construcției, să 
aprobe fiecare material care trebuia cumpărat, să urmă- 
rească timpul de lucru și să facă în așa fel încât totul să fie 
cât mai ieftin. Asta în timp ce Michael petrecea jumă- 
tate din timp plimbându-se de colo-colo, făcând curte fe- 
meilor, prea rar luând ceva în serios. Dar Michael avea 

majoritatea acţiunilor, doar pentru că avusese mai mulți 
bani atunci când începuseră afacerea. 

Interfonul avea patruzeci şi două de butoane din care 
trebuia să aleagă. Alese unul la întâmplare, dar în mod 
voit de la un alt etaj decât acela unde stătea Michael. Nu 
răspunse nimeni. Încercă un alt buton, pe care era scris 
„Maranello“. 

După câteva momente, o voce de bărbat, răgușită, cu 
accent italian, răspunse: 

- Da? 

— Curierul, upă Mark. 

— Ce curier? 

— FedEx. Din America, pentru Maranello. 

— Ce? Curier? Eu nu... 

Se făcu tăcere câteva minute, apoi urmă sunetul ascuţit 
al zăvorului metalic. 

Mark deschise ușa şi intră. Merse direct la lift şi urcă 
la etajul șase, apoi merse pe coridor către apartamentul lui 
Michael. Acesta ţinea tot timpul o cheie de rezervă sub 
covorașul de la intrare în cazul în care rămânea pe din- 
afară fără chei, lucru pe care îl făcuse o dată, fiind beat și 
dezbrăcat. Spre ușurarea lui Mark, era tot acolo. O sin- 
gură cheie, model Zale, acoperită cu praf. 

Ca o măsură de protecţie, sună la ușă și așteptă, uitân- 
du-se pe coridor, nervos că ar putea apărea cineva să-l 
vadă. Apoi deschise ușa, se strecură înăuntru, o închise 
repede în urma lui și scoase o lanternă mică din buzunar. 
Apartamentul lui Michael dădea spre stradă. În faţă era 
o altă clădire de apartamente. Probabil că nu era nimic 
dacă aprindea luminile, dar Mark nu voia să riște. Ar fi 
putut fi cineva afară care să îl observe. 

Își scoase şapca și haina ude leoarcă, le agăţă în cuie- 
rul din perete, apoi aşteptă câteva momente, ascultând 
nervos ca naiba. Prin peretele despărțitor auzea ceva 
ce suna ca muzica de marş, de la un televizor lăsat cu 


VIU SAU MORI 101 


volumul prea tare. Apoi, cu ajutorul lanternei, începu 
să caute. 

Intră întâi în camera principală, camera de zi, ținând 
lumina deasupra fiecărei suprafeţe. Se uită la grămada de 
vase nespălate din chiuvetă, la o sticlă pe jumătate goală 
de Chianti, cu dopul pus la loc, apoi la măsuţa de cafea, 
pe care era telecomanda de la televizor, lângă un bol de 
sticlă cu o lumânare pe jumătate topită în el. O grămadă 
de reviste: GQ, FHM, Zachts and Zachting. Lângă aces- 
tea strălucea luminita roșie de la robotul telefonic. 

Ascultă mesajele. Era unul de acum o oră, de la mama 
lui Michael, care vorbea cu o voce nervoasă. 

— Bună, Michael, voiam doar să văd dacă ai venit. 

Un alt mesaj era de la Ashley, care se auzea ca și cum 
ar fi vorbit de la mobil dintr-o zonă în care nu prea avea 
acoperire. 

— Michael, dragule, am sunat să văd dacă printr-o mi- 
nune te-ai întors. Te rog mult să mă suni când primeşti 
mesajul acesta. Te iubesc mult. 

Următorul mesaj era de la un agent de vânzări care îl 
întreba pe Michael dacă ar dori să profite de împrumutu- 
rile avantajoase oferite de Banca Barclays clienților săi. 

Mark continuă să asculte mesajele, dar nu mai era ni- 
mic interesant. Verifică cele două canapele, scaunule, ce- 
lelalte măsuţe, apoi intră în birou. 

Pe birou erau doar o tastatură, un mouse fără fir, un 
suport pentru hârtii în formă de inimă, un calculator, un 
încărcător de telefon și un suport negru plin cu pixuri şi 
creioane. Nici aici nu era ceea ce căuta el, nici pe rafturile 
de cărţi, nici în dormitorul dezordonat. 

„Rahat! Rahat! Rahat!“ 

Părăsi apartamentul, coborî scările de incendiu şi mer- 
se spre parcarea întunecată pe la ieșirea din spate. „Veşti 
proaste“, se gândi în timp ce se furișa înapoi pe stradă. 
„Astea chiar sunt veşti proaste.“ 

Cincisprezece minute mai târziu, mergea cu mașina 
sa BMW X5 de-a lungul străzii care ducea la complexul 
unde era Spitalul Comitatului Sussex. Parcă în zona de- 
partamentului de urgenţe şi accidente. Trecu repede pe 
lângă două ambulanţe care aşteptau şi intră în zona de aş- 
teptare, luminată și familiară lui de la vizita de ieri. 

Trecu pe lângă mai mulţi oameni care așteptau trişti 
pe scaunele de plastic, sub un semn pe care scria „IIMP 
DE AŞTEPTARE - TREI ORE“, apoi merse pe coridor 
până la lift şi urcă la etajul al patrulea. 

Apoi urmă semnele către secţia de terapie intensivă, 
cu mirosul de dezinfectant şi de mâncare de spital în nas. 
Dădu colţul, trecu pe lângă un automat şi un telefon cu 
cartelă, apoi văzu în faţa lui recepţia, unde erau două in- 
firmiere — una stătea de vorbă la telefon, iar cealaltă vor- 
bea cu o femeie în vârstă, care părea supărată. 

Merse prin salon, trecu de patru paturi ocupate, 
îndreptându-se spre colţul unde fusese Josh noaptea tre- 
cută și aşteptându-se să o vadă pe Zoe lângă el. Dar, în lo- 
cul lui Josh, zări un bătrân zbârcit, cu părul alb vâlvoi, 
tras la faţă, cu obrajii pătațţi, cu perfuzii şi cu un ventila- 
tor pentru respiraţie lângă el. 

Mark se uită la restul paturilor, dar nu îl văzu pe Josh. 
Speriat că starea lui s-ar fi putut îmbunătăţi și că a fost 
mutat la un alt salon, se grăbi să ajungă la recepţie și se 
aşeză în faţa infirmierei care vorbea la telefon, o femeie 
grăsuță, la aproape treizeci de ani, cu faţa ca o cireașă şi 
o tunsoare scurtă. Avea o insignă pe care scria „Infirmi- 
eră, Marigold Watts“. După expresia feţei, părea că stă de 
vorbă cu prietenul ei. 

Așteptă nerăbdător, sprijinindu-se de tejgheaua de 
lemn, uitându-se la monitoarele alb-negru care arătau 
fiecare pat și la afișajele colorate din spatele fiecăruia. Își 
schimbă poziţia de câteva ori, încercând să atragă atenţia 

infirmierei, dar aceasta părea mult mai îngrijorată de 
masa de seară. 

— Mâncare chinezească, asta cred că vreau. Pui chine- 
zesc. Undeva unde să facă pui chinezesc şi clătite și... 

În sfârșit păru că îl vede pentru prima oară. 

— Ascultă, trebuie să închid. Te sun eu mai încolo. Și 
eu te iubesc. Zâmbi şi se întoarse către Mark. Da, vă pot 
ajuta cu ceva? 

— Josh Walker. Arătă spre salon. A fost aici ieri. Îmi 
puteţi spune la ce salon a fost mutat? 

Infirmierei îi îngheță faţa ca şi cum ar fi făcut o injecție 
antirid cu Botox. I se schimbă și vocea, bătând în retragere. 

— Sunteţi o rudă? 

— Nu, sunt partenerul lui de afaceri. Instantaneu, 
Mark se înjură pentru că nu spusese că este fratele lui Josh. 

— Îmi pare rău, spuse ea, ca și cum regreta că termi- 
nase discuţia de la telefon pentru el. Nu putem da infor- 
maţii despre pacienți decât rudelor. 

— Nu îmi puteţi spune nici măcar la ce salon a fost 
transferat? 

Se auzi un sunet. Infirmiera se uită la monitoare şi 
văzu că lângă unul se aprinsese o lumină roșie. 

— Trebuie să plec, spuse ea. Îmi pare rău. 

Apoi traversă rapid salonul. 

Mark își scoase mobilul. Apoi văzu un semn mare 
pe care scria „FOLOSIREA TELEFOANELOR MO- 
BILE ESTE STRICI INTERZISĂ“. 

Se întoarse către lift şi cobori la etajul unu. Cuprins 
de panică, merse cu viteză printr-un labirint de coridoare 
până nimeri ieşirea principală. 

În timp ce mergea spre recepţie, auzi o voce tare, aproa- 
pe isterică şi o văzu pe Zoe, cu ochii tulburi, cu lacrimile 
curgând și cu părul blond, cârlionţat, neîngrijit. 

— Tu și prietenul tău Michael și toate glumele voas- 
tre nenorocite! ţipă ea. Bărbaţi imaturi și nenorociţi! 

E] se uită la ea câteva momente. Apoi ea i se prăbuşi 
în braţe, plângând necontrolat. 

— E mort, Mark, acum a murit! E mort! Josh e mort! 
O, Doamne, e mort! Ajută-mă, ce mă fac? 

Mark o înconjură cu braţele. 

— Eu credeam că este în regulă, că va trece peste asta, 
spuse el, neconvingător. 

— Au spus că nu se mai putea face nimic pentru el. Că 
dacă ar fi trăit ar fi fost o legumă. O, Doamne, Doamne! 
Ajută-mă, Mark. Ce o să le spun? Cum o să le spun co- 
puilor că tatăl lor nu se mai întoarce acasă? Ce o să le spun? 

— Vrei... ai vrea... o ceaşcă de cafea sau altceva? 

Printre sughiţuri, ea răspunse: j 

— Nu, nu vreau o nenorocită de ceaşcă de cafea! Îl 
vreau pe Josh înapoi! Doamne, l-au luat la morgă! Iisuse, 
ce mă fac ? 

Mark tăcea, ținând-o strâns în braţe, mângâindu-i spa- 
tele; spera ca ușurarea de pe chipul său să nu fie vizibilă. 

Michael se trezi brusc dintr-un vis confuz, încercă să 
se ridice, dar instantaneu se lovi cu capul de capacul de 
deasupra. Ţipând de durere, încercă să îşi mişte braţele, 
dar umerii îi atinseră satinul nemișcat, întâi la dreapta, 
apoi la stânga. Într-un acces de claustrofobie, începu să 
se zbată. 

— Scoateţi-mă de aici! ţipă el, răsucindu-se, zbătân- 
du-se, trăgând aer în piept, transpirând şi tremurând în 
același timp. Vă rog, scoateţi-mă de aici! 

Vocea îi era sufocată. Fără intonaţie. Nu se întâmplase 
nimic, era blocat aici la fel ca mai înainte. 

Scotoci după lanternă și, panicat, nu reuşi să o gă- 
sească timp de câteva secunde. Apoi o găsi, o aprinse 
şi lumină partea de sus, apoi părţile laterale ale închiso- 
rii sale. Se uită la ceas. Arăta 11.15. „Noaptea? Mâine? 
Noapte, trebuie să fie noapte. Joi noapte.“ 

Dâre de transpiraţie îi alunecau pe corp, făcând o băl- 
toacă sub el. 

Își întinse gâtul ca să se poată uita sub el, îndreptă lan- 
terna în jos şi ceva reflectă lumina. Apă. 

Un centimetru întreg. 

Se uita şocat. Era imposibil. Imposibil să fi transpirat 
atât de mult. 

Doi centimetri nenorociţi. 

Întinse mâna din nou și lumină cu lanterna. Apoi o în- 
toarse şi îi folosi mânerul ca o sondă. Apa trecea de ju- 
mătate. Nu avea cum să fi transpirat atât de mult. Își făcu 
mâinile căuş, luă apă şi începu să bea cu lăcomie, uitând 
de gustul sărat şi murdar. Bău lacom şi cu cât bea mai 
mult, cu atât i se părea că îi este mai sete. 

Apoi, după ce termină de băut, îi veni în minte un alt 
aspect asupra provenienţei apei. Apucă grăbit catarama de 
la curea şi începu să sape cu frenezie în capacul sicriului. 
Dar, în câteva momente, aceasta deveni atât de fierbinte 
încât îi ardea degetele. 

„Căcat.“ 

Ridică sticla de whisky. Mai era încă o treime din ea. 
Lovi cu partea de sus în lemnul de deasupra lui. Nu se în- 
tâmplă nimic. Încercă din nou și auzi gâtul sticlei crăpân- 
du-se. O bucăţică mică de sticlă se desprinse. Ar fi fost 
păcat să irosească băutura. Duse sticla la gură și luă o în- 
ghițitură din lichidul care ardea. Doamne, avea un gust 
atât de bun! Se lăsă pe spate și lăsă lichidul să curgă, în- 
ghițind până când se înecă. 

Îndreptă sticla, uitându-se la ea cu lanterna și reușind 
cu greu să se concentreze, cu capul învârtindu-i-se. Ră- 
măsese o cantitate mică de whisky. Aproximativ... 

Se auzi o lovitură deasupra capului său. Simţea că 
sicriul se mișcă! 

Apoi altă lovitură. 

Ca o bătaie din picior. 

Ca și cum cineva ar fi stat pe capacul sicriului, chiar 
deasupra sa! 

Speranţa îi cuprinse fiecare părticică din corp. 
„Doamne, mă scot în sfârșit de aici!“ 

— Bine, nenorociților! strigă el, cu vocea mult mai 
slabă decât și-ar fi dorit. Luă o gură de aer și auzi un alt 
zgomot deasupra lui. În sfârșit! 

— Ce dracu” v-a reţinut? 

Linişte. 

Lovi cu pumnul în capac, înghiţindu-și cuvintele. 

— Hei, ce dracu” v-a reţinut? Josh? Luke? Pete? 
Robbo? Aveţi idee cât de mult am stat aici ? Asta chiar nu 
este amuzant, chiar deloc. Mă auzaţi? 

Liniște. 

Michael ascultă. 

Oare își imaginase ? 

- Ha! Hei! 

Liniste. 

Nu se putea să își fi imaginat. Se auziseră paşi. Un ani- 
mal sălbatic ? Nu, pentru că fusese ceva mai greu de atât. 
Fusese o greutate de om. 

Începu să izbească ca scos din minţi în capac, cu sticla 
ŞI apoi cu pumnii. 

Apoi, brusc, fără nici o avertizare, ca și cum ar fi ur- 
mărit un spectacol de magie la televizor, tubul de respi- 
rat fu tras în afară şi dispăru. 

Câteva bucăţi de pământ intrară pe gaura lăsată de 
acesta. 

Mark abia putea să vadă. Panica ce îl cuprinse îi în- 
ceţoșa privirea, îi tulbura gândirea. Vocea lui Michael. 
Auzise vocea blestemată a lu: Michael. Iisuse! 

În întunericul pădurii, sub ropotul ploii, închise ușa 
mașinii, pipăi aprinderea și încercă să bage cheia în con- 
tact. Avea cizmele grele şi lipicioase de la noroi, iar apa 
îi curgea de pe şapca de baseball pe față. 

Cu mănuşile pe mâini învârti cheia şi farurile se aprin- 
seră cu o strălucire albă, în timp ce motorul se auzea por- 
nind. La lumina farurilor văzu mormântul şi copacii din 
spatele acestuia. Un animal se ascunse în tufișuri, frun- 
zele şi iarba tremurau în bătaia vântului, părând pentru 
un moment la fel de reale precum imaginea plantelor pe 
fundul oceanului. 

Se tot uita la mormânt, la bucata de tablă îndoită pe 
care o pusese cu grijă deasupra și la plantele pe care le rup- 
sese și le pusese acolo pentru camuflare. Apoi văzu cea 
de-a doua cazma înfiptă în pământ şi înjură. Cobori din 
mașină, merse şi o luă de acolo, punând-o în spate. Apoi 
se urcă din nou în mașină, trânti ușa, se mai uită o dată cu 
atâta atenție cât îi permitea privirea înceţoșată. 

Se gândea. Nu exista nici un plan pentru a fi începută 
o construcție aici în mai puţin de o lună, mai erau încă 

planuri de făcut şi de finalizat. Nu exista nici un motiv ca 
să vină cineva aici. Comitetul de urbanizare făcuse deja 
o inspecţie, totul intrase acum în circuit pentru obține- 
rea ştampilelor. . 

Tremurând necontrolat, porni mașina și se îndreptă 
către drum, trecând peste cele două garduri care fuseseră 
puse acolo, probabil de Regia Forestieră, pentru a opri 
căprioarele să mai iasă pe şosea. 

În timp ce trecea pe asfalt, dădu drumul la radio, tre- 
când de la un post la altul ca să găsească niște muzică. 
Frau ştiri. Vorbărie. O reclamă. Apăsă pe butonul pen- 
tru CD, trecând în revistă fiecare melodie, dar nici una nu 
îi plăcea. Opri și muzica. 

Câteva minute mai târziu, în timp ce lua o curbă, văzu 
pe marginea drumului, luminate de faruri, nişte coroane 
de flori. Imaginea îi făcu un gol în stomac. Pe banda 
opusă trecură niște faruri. Apoi altele. Ținea strâns de vo- 
lan, cu capul învârtindu-i-se, încercând să se concentreze, 
să gândească clar. Apoi, în timp ce mergea cu viteză foarte 
mare, încercă să ia o altă curbă, mult mai strânsă. Intră în 
panică, frână brusc şi prea din scurt. Auzi pompa de pre- 
siune a ABS-ului, apoi un zgomot, în timp ce tubul de 
respirație alunecă de pe locul pasagerului din dreapta în 
spaţiul pentru picioare. 

Nu știa cum, dar reuși să ajungă din nou pe banda lui, 
apoi zări un refugiu și trase pe dreapta. Apăsă butonul 
pentru pilotul automat și formă numărul de la centrala 
„Arlington Reservoir“. După câteva momente, vocea fe- 
minină fără trup anunţă: „Ruta este calculată.“ 

Douăzeci şi cinci de minute mai târziu se opri pe 
cheiul împădurit unde era clubul de iahting, acum pă- 
răsit, care se întindea pe o suprafaţă de opt kilometri, 
și opri motorul. Își luă lanterna și stătu în întuneric, as- 
cultând. Singurul zgomot care se auzea era cel produs 
de velele umflate de vânt. Nu era nici o lumină nicăieri. 

În club era liniște. Se uită la ceas. Trecuseră zece minute 
după miezul noptii. 

Recuperă tubul de respirat de unde căzuse, apoi luă 
cele două lopeţi din portbagaj şi merse de-a lungul pon- 
tonului. Când erau copii, el și Michael navigaseră pentru 
prima oară aici, înainte de a deveni mai aventuroşi, ca să 
pornească pe ocean. Din câte își aducea aminte, apa avea 
la mal cam șase metri adâncime. Nu era perfect, dar era în 
regulă. Aruncă tubul de respiraţie și lopeţile în apa vălu- 
rită, întunecată și se uită cum dispar. Apoi își scoase ghe- 
tele şi le aruncă şi pe acestea. Se scufundară instantaneu. 

Se îndreptă spre mașină, se încălță cu pantofii pe care 
îi adusese cu el și se îndreptă spre casă, simțindu-se din- 
tr-odată foarte obosit. Conduse încet, cu atenţie, nedo- 
rind să fie filmat de vreun radar sau să atragă atenua 
vreunui polițist. 

Prima lui treabă de dimineață urma să fie aceea de a-şi 
duce mașina direct la o spălătorie pe care o știa în zona 
Hove. Era un loc tot timpul aglomerat, unde veneau nu- 
mai mașini jegoase, era mereu coadă şi nimeni nu ar fi re- 
marcat un BMW X5 acoperit de noroi. 

Grace scoase din gură ţigara care ardea mocnit și o 
stinse, căscă, luă o altă ţigară, strângând din dinu foarte 
concentrat, în timp ce scotea cele cinci cărți de joc din 
haina sa verde, şifonată. În mijlocul mesei era o grămadă 
de monede de cinci penny, miza fiecărui jucător. În faţa 
lui erau pahare de whisky, de vin, grămezi de monede și 
jetoane şi firimituri de la sandviş. În cameră se făcuse cea- 
tă de la atâta fum de ţigară, în timp ce afară ploaia şi vân- 
tul băteau în ferestrele înalte, care dădeau spre Canalul 
Englez și spre luminile Palatului Pier. 

Jucau întotdeauna la miză și de fiecare dată când era 
rândul lui Bob Thornton, un detectiv ieşit la pensie, aces- 
ta alegea să iasă din joc, lucru care nu îi plăcea deloc lui 
Grace. Bob se uită la ceas; era ora 12.38 noaptea. Con- 
form tradiţiei din fiecare joi seara, când jucau poker, ul- 
tima mână începea la 23.30, iar acum mai aveau de făcut 
doar două jocuri. 

Nu fusese o zi bună pentru el; deși își pusese şosetele 
care îi purtau noroc, de culoare mov, şi cămașa albastră 
cu dungi, primise tot timpul cărți proaste, făcuse o gră- 
madă de greșeli și pierduse mult la o cacealma. Tot jocul 
mersese cam la fel cum fusese săptămâna: fără noroc. 

Pierduse o sută cincizeci de lire până acum, iar ultima 
mână era de obicei cea mai pătimașă. 

Se uită rapid peste cărţi, în timp ce se concentra asu- 
pra reacției partenerilor de joc şi deodată văzu că are trei 
decari. Era cea mai bună mână din ultimele două ore. Dar 
și o mână periculoasă în același timp, suficient de bună că 
ar fi fost o prostie să nu o joace, dar nu era cea mai bună 
pe care o putea avea. 

Bob Thornton era un tip greu de ghicit. În vârstă de 
peste șaptezeci de ani, era o persoană impunătoare, ener- 
gică, care juca regulat sguasb. Avea o privire de vultur, 
iar mâinile pătate aminteau de o reptilă. Purta un pulo- 
ver verde peste o cămașă în carouri deschisă la gât, reiați 
și pantofi de tenis. Era de departe cel mai în vârstă din 
grupul de zece jucători constanţi, dintre care se strângeau 
suficienţi joia seara făcându-se câte un joc, pe rând, la fie- 
care acasă. 

Obiceiul jocului de poker își avea rădăcinile cu mult îna- 
inte ca Grace să intre în poliție. Bob îi spusese de mai multe 
ori că, atunci când venise el, în urmă cu câțiva zeci de ani, 
fusese cel mai tânăr jucător. Gândindu-se la împlinirea ce- 
lor treizeci și nouă de ani, Grace se întreba dacă, ca şi 
Bob, într-o bună zi va ajunge şi el cel mai bătrân din grup. 

Dar, în mod clar, vârsta aducea și niște avantaje. Bob 
era extrem de ager, foarte greu de citit, precum şi un ju- 
cător foarte viclean și agresiv. Grace nu își aducea aminte 
dacă, de-a lungul anilor, existaseră zile când Bob nu ple- 
case acasă în câștig; chiar și acum era o grămadă de mo- 
nede în faţa lui. Grace se uită la el cum dădea din umeri 
în timp ce se uita cu atenţie prin ochelari la cărți şi le aran- 
ja, ţinându-le aproape de piept. Apoi deschise gura și o 
închise la loc, umezindu-şi buzele cu limba ca un șarpe, 
iar Grace știu imediat că nu trebuia să își facă probleme 
din cauza cărților lui, doar dacă Bob nu nimerea niște 
cărți foarte bune când schimba. 

Era rândul lui Grace să deschidă jocul. Se uită la restul 
jucătorilor. 

Tom Allen, detectiv la secţia de criminalistică din 
Brighton, în vârstă de treizeci şi patru de ani, avea o faţă 
serioasă, băieţoasă şi un snop de păr cârlionţat. Era îm- 
brăcat cu un hanorac pus peste tricou. Se uita impasi- 
bil la cărțile primite, iar lui Grace i se păruse tot timpul 
greu de citit. 

Lângă Tom stătea Chris Croke, poliţist în echipajul 
de trafic, sau de la Siguranţa rutieră, cum se numea de- 
partamentul. Era înalt şi atletic, cu părul scurt, blond, 
ochi albaștri şi cu mult şarm, cu foarte mult lipici la 
femei, ducând o viaţă mai mult de playboy decât de poli- 
tist. Jocul de astăzi se făcea la el acasă, într-un apartament 
spaţios, de la etajul cinci al celei mai moderne clădiri din 
Brighton, numite Van Allen. În mod normal, faptul că 
un poliţist ducea o viaţă atât de luxoasă, i s-ar fi părut 
suspect lui Grace, dar era cunoscut faptul că fosta sa so- 
ție era o persoană mondenă, moștenitoare a unei averi 
impresionante. 

Croke o întâlnise într-o zi când o oprise pentru de- 
pășirea limitei de viteză și îi plăcea să se laude că, deşi îi 
dăduse amendă, tot se măritase cu el. Oricare ar fi fost 
adevărul, care acum era istorie, nu era nici o îndoială că 
se descurcase bine cu căsătoria, deoarece, atunci când ea se 
săturase de orele neregulate din program, care erau groaza 
fiecărei soţii de poliţist, îi lăsase o grămadă de bani. 

Croke era nesăbuit și imprevizibil. De-a lungul celor 
șapte ani de când jucau cu el, lui Grace îi fusese greu să 
îi descifreze limbajul corpului. Niciodară nu părea să îi 
pese dacă pierde sau câștigă şi era mult mai ușor să citeşti 
persoanele care se aşteptau la ceva. 

Grace se concentră apoi asupra lui Trevor Carter, un 
personaj tăcut, cu tendinţe de chelire, care lucra la secţia 
de informatică a Poliţiei din Brighton. Îmbrăcat clasic, 

într-o cămașă gri, cu mânecile îndoite, ochelari mari care 
nu mai erau la modă și pantaloni de culoare cafeniu-mur- 
dar, Carter era o persoană cumpătată, de familie, care juca 
poker ca şi cum toată bunăstarea celor patru copii depin- 
dea de joc. Nu juca la cacealma aproape niciodată, plusa 
foarte rar şi, în consecinţă, foarte rar mergea până la sfâr- 
șitul jocului. Ceea ce îl dădea de gol pe Carter era un tre- 
murat nervos al ochiului drept, semn clar că avea o mână 
bună. Acum, ochiul îi tremura. 

În sfârşit, Grace se uită la Geoff Panone, detectiv la 
secţia antidrog, în vârstă de treizeci de ani, îmbrăcat 
într-un tricou negru, blugi albi și sandale, cu părul ne- 
gru tuns până la umeri și cu cercel de aur în ureche și care 
trăgea cu poftă dintr-o ţigară. În cei doi ani de când ju- 
cau împreună, Grace observase că atunci când avea o 
mână bună, Geoff îşi rearanja cărțile în mână, iar când 
avea o mână proastă, nu o făcea. Îngrijorător, acum și le 
rearanja. 

— E rândul tău, Roy, spuse Bob Thornton. 

Limita era întotdeauna suma de pe masă. Nimeni nu 
putea urca mai sus, ceea ce ţinea miza la un nivel accep- 
tabil. Dacă punea fiecare câte trei lire, aceasta era suma 
maximă. Pentru că nu dorea să îi scape nimic, dar nici să 
îi facă pe ceilalți să se retragă, Grace deschise cu o liră. 
Toy ceilalți făcură la fel, mai puţin atunci când se ajunse 
la Trevor Carter, care ridică la trei lire. Ochiul îi tremura 
și mai tare acum. 

Geoff mai intră cu două lire. Bon Thornton ezită pen- 
tru o secundă, suficient pentru Grace să ştie că în mod 
cert nu are o mână bună și că nu renunţă doar pentru fap- 
tul că era ultima mână. Se hotări să își încerce norocul și 
propuse încă trei lire. 

Toţ se uitară la el. Ştia că avusese o noapte proastă şi 
că aceasta era o ultimă șansă, dar deja era prea târziu pen- 
tru a mai face ceva. 

Tom lăsă cărțile jos şi dădu din cap. Chris ezită câteva 
momente, apoi mai dădu cinci lire. Trevor şi Geoff mă- 
riră şi ei miza tot cu atât. Urmă Bob Thornton. 

— Câte cărţi? întrebă Grace. 

Dacă schimba două, ar fi fost clar că avea trei de ace- 
lași fel. Dar dacă schimba două, ar fi avut șanse mai bune. 
Grace se hotărî asupra unei strategii și schimbă doar o 
carte, renunțând la treiul de treflă și păstrând șeptarul de 
inimă. 

Inima îi tresări. Ful. Nu era ceva extraordinar, dar era 
o mână foarte bună. Decari şi șeptari. Acum chiar juca! 

După ce urmărise cărțile celorlalți jucători, Grace era 
sigur că are mâna cea mai bună, așa că se hotărî să profite 
‘yi să mărească miza. Spre uimirea lui, următorii trei jucă- 
tori renunţaseră şi el își dădu seama că mersese prea de- 
parte. Apoi însă, spre ușurarea lui, Trevor Carter reintră 
în joc și îi ţinu miza. 

Încrezător, Grace îşi scoase portofelul şi mări şi mai 
mult miza. Apoi, Trevor o mări și el de câteva ori la rând, 
până când Grace îşi pierdu răbdarea, scoase câteva banc- 
note din portofel și îl provocă. 

Apoi trase nervos din ţigară, în timp ce Carter își arăta 
cărțile una câte una. 

La dracu”! La dracu”! 

Chintă roială. 7,8,9,10 şi valet de aceeași culoare. 

— Ce mână valoroasă, spuse Croke 

— Bine jucat, exclamă Bob Thornton. Doamne, a fost 
bine ascunsă! 

— Le-am luat pe parcurs, spuse Trevor Carter, aproa- 
pe extaziat. Le-am luat pe parcurs! 

Grace se uita înmărmurit. Era o mână la un milion, 
poate şanse chiar mai mici de atât. Era imposibil de pre- 
văzut. Şi totuși, ar fi trebuit să își dea seama după tăria: 
necaracteristică cu care pariase Trevor că acesta știa că o 
să-l bată şi ca urmare trebuia să renunțe mai devreme. 

— Să înţeleg că puterile tale supranaturale au nevoie de 
ceva îmbunătățiri, Roy, ciripi Croke. 

Toată lumea râse. 

— Duceţi-vă dracului! replică Grace, mult mai bine 
dispus decât se simţea. Alison Vosper avea dreptate. Oa- 
menii Chiar râdeau de el. El era aici, se simţea bine, ca în- 
tre prieteni. Dar erau alții în poliție pentru care nu era o 
joacă. Dacă nu era atent, cariera lui se va împotmoli şi el 
va ajunge pe margine. 

Și chiar acum pierduse aproape trei sute de lire. 

Iar pe parcursul ultimelor trei jocuri din acea seară, 
Grace reuși să își mărească datoria la peste patru sute de 
lire si cincizeci de penny. 

Nu era o persoană prea fericită când luă liftul către 
parcarea subterană a blocului. În timp ce mergea către 
mașina sa Alfa Romeo, parcată la locul pentru vizitatori, 
era atât de nemulţumit de el și de prietenii lui, încât nici 
nu observă BMW-ul X5 acoperit de noroi care trecea. 

—Uraaa! 

Davey, ud leoarcă, deschise uşa de la rulotă şi intră. 

— Uraaa! strigă el prietenilor săi din televizorul care 
mergea tot timpul. Făcu o pauză, cu apa scurgându-i-se 
de pe şapca de baseball și de pe cizmele și hainele mur- 
dare pe covor. James Spader era într-un birou, vorbind 
cu o gagică pe care nu o recunoștea. 

— Am irosit două sute pe nenorociţii ăia. Înţelegi ce 
vreau să spun? îl întrebă Davey pe James Spader cu ac- 
cent tărăgănat de sudist. 

Dar Spader pur și simplu îl ignoră și continuă să vor- 
bească cu femeia. Davey luă telecomanda de pe pat şi o 
îndreptă spre televizor. 

— Păi, nici eu nu am nevoie de tine, înţelegi ? Schim- 
bă postul. Acum vedea doi tipi pe care nu îi cunoștea, 
unul în fața altuia, certându-se. Pac. 

James Gandolfino mergea către o femeie frumoasă cu 
părul lung și negru, printre mașinile dintr-o reprezentantă 
Mercedes-Benz. 

Davey schimbă canalul şi James Gandolfino dispăru. 

Navigă pe mai multe posturi, dar se părea că nimeni 
nu era interesat să vorbească cu el, aşa că se duse până 


la frigider. 

— O să îmi iau o bere de la bar, spuse el și scoase o 
cola. O deschise cu o singură mână, goli jumătate de 
cutie, apoi se așeză pe pat şi râgâi. Ceasul arăta 2.21. 

Era pe deplin treaz şi voia să vorbească cu cineva că- 
ruia să îi spună despre toţi iepurii pe care îi împușcase cu 
tatăl său azi-noapte. 

— Uite care e treaba, spuse Davey şi râgâi din nou. 

Verifică din nou buzunarele impermeabilului, scoase 
câteva cartușe și apoi agăţă haina în cuier. Se așeză pe pat, 
încet, aşa cum îl văzuse pe Clint că făcea atunci când voia 
să se descalțe, apoi își desfăcu cizmele și le lăsă să cadă pe 
rând pe covor. Puse mâna pe cele două cartușe nefolosite. 

— Au numele tău scris pe ele, îl anunţă pe Sean Penn, 
care se îndrepta spre el. Dar nici Sean Penn nu avea chef 
de conversaţie. 

Apoi Davey îşi aminti. Era cineva cu care putea vorbi. 
Se lăsă în genunchi pe podea, căută sub pat şi dădu peste 
staţia de emisie căreia îi scoase antena cât de mult se 
putea. Poc! 

Apăsă pe butonul de ascultat și auzi numai paraziți. 
Apoi apăsă pe butonul pentru vorbit. 

Michael, complet treaz, plângea. Nu știa ce să facă și se 
simţea complet neajutorat. Era trecut de ora 2 dimineaţa. 
Era vineri, iar asta însemna că mâine trebuia să se însoare. 
Dar mai erau un milion de lucruri de făcut înainte. 

Cine naiba, sau ce, luase tubul de respirat? Ar fi putut 
fi un bursuc care a dus tubul în vizuina sa? Dar ce să facă 
un bursuc cu un tub de plastic? În afară de asta, zgomotul 
fusese prea puternic. Cu siguranţă fusese un om. 

Cine? 

De ce? 

Unde era Ashley, iubita, draga, minunata, blânda 
Ashley ? La ce se gândea ea chiar acum, ce îi trecea ei oare 
prin minte? 

În fiecare moment tot mai spera că nu era decât un 
coşmar ŞI că peste un minut se va trezi în pat, cu Ashley 
lângă el. Nu avea nici un sens. 

Se auzi un sâsâit ascuţit și clar. Staţia de emisie! 

Apoi o voce, cu accent de sudist spuse: 

— Ar ideea câte stricăciuni provoacă? Ha? Ai idee? 

Disperat, Michael scotoci în întuneric după lanternă. 

Vocea continuă: 

— Ştii, majoritatea lumii nu are nici cea mai mică idee. 
Îi auzi pe conservatorii ăia nenorociţi vorbind despre 

protejarea vieţii în sălbăticie, dar ei habar nu au de nimic, 
înţelegi ce spun? 

Michael găsi lanterna, o aprinse, găsi și stația de emi- 
sie şi îi dădu drumul. 

— Hei! spuse el. Hei, Davey? 

— Da, vorbesc cu tine! Pun pariu că nu ai nici o bă- 
nuială, nu? 

— Salut, cine eşti? 

— 'Tipule, nu trebuie să îți faci griji pentru cine sunt. 
Chestia e că cinci iepuri mănâncă la fel de multă iarbă ca 
o oaie. Imaginează-ţi. 

Michael apucă cutia neagră, confuz, întrebându-se 
dacă are halucinaţii. Ce dracu” se întâmpla? 

— Pot să vorbesc cu Mark? Sau cu Josh? Sau cu Luke, 
Pete sau Robbo? 

Se făcu tăcere timp de câteva momente. 

— Hei! spuse Michael. Mai ești acolo? 

— Prietene, nu plec nicăieri. 

— Cine ești? 

- Poate că sunt Omul-Fără-Nume. 

— Ascultă, Davey, gluma asta e prea lungă, da? A dra- 
cului de lungă. Te rog, scoate-mă de aici. 

— Trebuie să fii impresionat de două sute de iepuri, 
nu-i așa? 

Michael se holba la staţia de emisie. Oare toată lumea 
înnebunise ? Acesta să fie nebunul care tocmai îi luase tu- 
bul de respirat? Michael încerca cu disperare să gân- 
dească clar. 

— Ascultă, spuse el. Am fost băgat aici de niște prie- 
teni, care au făcut o glumă. Poţi să mă scoţi, te rog? 

— A: intrat în vreo belea? întrebă vocea cu accent 
american. 

Încă nesigur dacă acesta era vreun joc, Michael spuse: 

— Mare belea, ţi-ai dat seama. 

— Ce crezi despre cei două sute de iepuri? 

— Ce vrei să cred despre cei două sute dei iepuri: 2 

— Păi, tipule, ce vreau eu să crezi e că orice tip care 
omoară două sute de iepuri, trebuie să fie ceva de capul 
lui, înţelegi ce vreau să spun? 

— Complet, spuse Michael. Sunt total de acord cu tine. 

— OK, suntem pe aceeași lungime de undă, asta e super. 

— Sigur că este. Super. 

— Nu te da prea șmecher, tipule! 

— Desigur, spuse Michael, încercând să îi facă pe plac. 
Dar, poate ai putea ridica de pe mine capacul, ca să pu- 
tem avea această discuţie faţă în faţă? 

— Sunt cam obosit acum. Cred că mă duc să mă întind 
puţin, să închid ochii, înţelegi ce vreau să spun? 

Speriat, Michael spuse: 

— Nu, nu face asta. Hai să mai vorbim. Mai spune-mi 
despre iepuri, Davey. 

— Ți-am spus, sunt Omul-Fără-Nume. 

— Bine, Om-Fără-Nume, nu cumva ai la tine două 
pastile Panadol? Mă doare capul îngrozitor. 

— Pastile Panadol? 

— Da. 

Se făcu linişte. Doar paraziţii se auzeau. 

— Alo, spuse Michael. Ma: ești acolo? 

Se auzi un chicot. 

— Panadol? 

— Haide, scoate-mă, te rog, de aici. 

Urmă o tăcere mai lungă, apoi vocea spuse: 

— Cred că asta depinde de unde este aici. 

— Sunt în nenorocitul de sicriu. 

— Îți baţi joc de mine? 

— Nu îmi bat. 

Încă un chicot. 

— Nu îmi bat joc, Sherlock, nu? 

— Exact. Nu îmi bat joc, Sherlock. 

— Trebuie să plec acum. E timpul pentru somn. 

— Hei, te rog, așteaptă, te rog... 

În staţie nu se mai auzea nimic. 

În lumina din ce în ce mai slabă a lanternei, Michael 
văzu că apa crescuse considerabil doar în ultima jumătate 
de oră. Cu ajutorul mâinii, încercă din nou să vadă cât de 
adâncă e. În urmă cu o oră îi ajungea la încheietura dege- 
tului arătător. 

Acum îi acoperea mâna complet. 

Roy Grace, îmbrăcat într-o cămaşă albă cu mânecă 
scurtă și cu o cravată serioasă, cu nodul slăbit, se uita în- 
cruntat la mesajul de pe telefonul mobil: 


Nu pot să nu mă gândesc la tine! Claudine XX. 
Claudine? 


Puțin după ora 9, era în biroul său, în faţa calculato- 
rului care la fiecare câteva minute mai primea câte un 
e-mail, era extrem de obosit, îl durea capul și îi era frig. 
Afară ploua neîncetat, iar în cameră era un curent ca de 
gheaţă. Preţ de câteva momente, uitându-se la aleea lu- 
gubră, observă cum ploaia se scurge pe fereastră, apoi 
desfăcu dopul sticlei de apă minerală pe care o luase de 
la o benzinărie în drum spre serviciu, cotrobăi în ser- 
tar şi scoase o cutie de Panadol. Scoase două pastile din 
folie, le înghiţi, apoi se uită la ce oră fusese trimis mesa- 
jul: la 2.14. 

Claudine. 

Doamne, acum îşi aducea aminte. 

Întâlnirea lui aranjată pe site-ul U-Date, de marţi 
seara, cu vegetariana care ura polițiștii. Fusese înfiorător, 
toată noaptea fusese un dezastru, iar acum îl punea la în- 
cercare. Tenbil. 

Tinea telefonul mobil în mână, întrebându-se dacă să 
răspundă la mesaj sau doar să îl şteargă, când ușa se des- 
chise și intră Branson, îmbrăcat într-un costum maro, cu 
o cravată violet și încălţat cu pantofi asortaţi, în două to- 
nuri de maro, ţinând într-o mână un pahar cu capac, cu 
cafea Starbucks, și două pungi de hârtie în cealaltă. 

— Salut, omule! zise Branson, jovial ca de obicei, trân- 
tindu-se pe scaunul din faţa lui Grace şi punând cafeaua 
și pungile de hârtie pe birou. Văd că încă mai ai cămașa 
pe une. 

— Foarte amuzant, spuse Grace. 

— Au câştigat azi-noapte? 

— Nu, nu am câştigat chiar deloc. Grace suferea încă 
după pierderea de ieri. Patru sute douăzeci de lire. Banii 
nu erau o problemă pentru el şi nu avea nici o datorie, dar 
ura să piardă, şi mai ales atât de mult. 

— Arău ca dracu”. 

— Mulţumesc. 

— Pe bune, nu glumesc. Pur şi simplu arăţi ca dracu”. 

— Foarte drăguţ din partea ta că ai venit până aici ca 
să îmi spul. 

— Ai văzut vreodată filmul The Cincinnati Kid? 

— Nu îmi aduc aminte. 

— Cu Steve McQueen. Rămăsese lefter după o partidă 
de cărți. A avut un final superb, cu puştiul de pe alee care 
îl provoca la un ultim pariu, iar el dă pentru ultima oară 
cu banul. 

Branson scoase capacul paharului, vărsând cafea pe 
birou, apoi scoase un corn cu migdale, lăsând și o urmă 
de zahăr pudră lângă cea de cafea. Îi oferi și lui Grace: 

— Vrei o bucăţică? 

Grace dădu din cap. 

— Ar trebui să mănânci ceva mai sănătos la micul dejun. 

— Pe bune? Ca să ajung să arăt ca tine ? Ce ai mâncat? 
Cereale organice? 

Grace ridică folia de Panadol. 

— Uite toată hrana de care am nevoie. Ce faci aici așa 
aranjat? 

— Am o întâlnire în zece minute cu ṣefa. Am fost re- 
crutat în comitetul pentru droguri. 

— Ce noroc pe tine. 

— Totul se rezumă la imagine, nu e ceea ce tu m-ai în- 
văţat? Să fii vizibil pentru șefi. 

— Bravo, îți aduci aminte. Sunt impresionat. 

— Dar de fapt, bătrâne, nu de aia sunt la tine în birou. 
Branson scoase o felicitare din cea de-a doua pungă și o 
puse în faţa lui Grace. Trebuie să semneze toată lumea, 
e pentru Mandy. 

Mandy Walker lucra la Protecţia Copilului în 
Brighton. La un moment dat, și Grace, și Branson lucra- 
seră cu ea. 

— Pleacă? întrebă Grace. 

Branson înghiţi, apoi schiţă un gest pentru a arăta o 
femeie gravidă. 

— De fapt, credeam că ești la tribunal astăzi. 

— S-a amânat până luni. Grace semnă pe felicitare 
lângă încă vreo douăsprezece nume; cafeaua şi cornul mi- 
roseau dintr-o dată foarte bine. În timp ce Branson musca 
din corn, întinse mâna să îl ia pe celălalt și mușcă din el, 
savurând gustul dulce. Mestecă încet, uitându-se la cra- 
vata lui Branson, care avea un model geometric ce o fă- 
cea să fie ameţitoare, apoi îi înapoie felicitarea. 

— Roy, în legătură cu apartamentul pe care l-am vă- 
zut miercuri. E ceva ce nu înţeleg. Am nevoie de experi- 
enţa ta. Ai câteva minute? 

— Am alternativă? 

Fără să îl bage în seamă, Branson spuse: 

— Uite care e treaba. Muscă din nou din corn, căzân- 
du-i zahăr și firimituri pe costum. Erau cinci tipi la o pe- 
trecere a burlacilor. Acum... 

Urmă o bătaie la ușă, aceasta se deschise și intră 
Eleanor Hodgson, secretara lui Grace, aducând o gră- 
madă de hârtii şi dosare. Era o femeie decentă, la vârsta 
a doua, cu părul drept-negru și cu o faţă destul de demo- 
dată, părând în permanenţă stresată rău. Acum se uita 
nervoasă la cravata lui Branson. 

— Bună dimineaţa, Roy, spuse ea. Bună dimineaţa, 
detectiv Branson. 

— Ce mai faci? o întrebă Glenn. 

Fa puse documentele pe biroul lui Roy. 

— Sunt câteva rapoarte ale legiștilor de la Huntingdon. 
Unul este cel pe care îl aşteptai. 

- Al lui Tommy Lytle? 

— Da. Am şi agenda și notele de buget pentru întâl- 
nirea de la 11. 

— Mulţumesc. În timp ce ea ieşea din cameră, el frun- 
zări rapid dosarele şi îl puse pe cel din Huntingdon dea- 
supra. Huntingdon, din Cambridge, era unul dintre 
centrele de medicină legală pe care le folosea Poliţia din 
Sussex. Tommy Lytle era cel mai vechi dosar deschis al 
lui Grace. În urmă cu douăzeci și şapte de ani, Tommy, 
de unsprezece ani, plecase de la şcoală spre casă într-o 
după amiază de vineri. De atunci nu mai fusese văzut ni- 
ciodată. Unicul indiciu pe vremea aceea fusese o camio- 
netă marca Morris Minor, văzută de un martor care 
avusese prezenţa de spirit să îi noteze numărul. Dar nu 
se făcuse nici o legătură cu proprietarul, un tip singura- 
tic, ciudat, cu antecedente de atacuri sexuale asupra mi- 
norilor. Şi apoi, acum două luni, din pură coincidenţă, 
camioneta apăruse în zona lui Grace, când proprietarul 
din prezent, prea entuziast, fusese amendat pentru şofat 
sub influenţa alcoolului. 

Dezvoltarea medicinii legale faţă de acum douăzeci și 
șapte de ani era de neimaginat. Prin testarea ADN-ului, 
poliţiştii se lăudau că, fără să aibă vreo urmă, dacă o 

persoană fusese într-o cameră, nu conta cu cât timp în 
urmă, ei puteau s-o găsească. Nu trebuia decât un centi- 
metru de praf care să fi scăpat aspiratorului, sau un fir de 
păr ori o fibră din haină. Chiar dacă era ceva de sute de 
ori mai mic decât vârful unui ac, i se putea da de urmă. 

Și acum avea camioneta. lar suspectul principal era 
încă în viaţă. Și medicii legişti luaseră camioneta la 
microscop! 

Deși era atașat de Branson, Grace abia aștepta ca aces- 
ta să plece ca să poată citi raportul. Dacă ar fi rezolvat asta, 
ar fi fost cel mai vechi caz rezolvat vreodată în comitat. 

Înghiţind ultima bucată de corn și vorbind în timp ce 
mesteca, Branson spuse: 

— Erau cinci bărbați la o petrecere de burlaci, da ? Mı- 
rele e un tip pus pe glume; în trecut, a făcut câte o glumă 
fiecăruia dintre ei. Pe unul l-a legat cu cătușe într-un tren 
care mergea spre Edinburgh chiar în noaptea dinaintea 
nunţii. 

— Foarte drăguţ tipul, spuse Grace. 

— Da, exact tipul de glumă pe care ai vrea să o faci ce- 
lui mai bun prieten. Așa. Să vedem ce avem. Cei cinci în- 
cep petrecerea. Undeva pe drum, îl pierd pe ginere, adică 
pe Michael Harrison. Apoi au un accident, trei dintre ei 
mor pe loc, al patrulea e în comă şi până la urmă moare. 
Astăzi este vineri dimineaţa și peste douăzeci şi patru de 
ore ar trebui să se căsătorească. 

Branson luă o gură de cafea, se ridică un moment şi 
începu să se plimbe prin birou. Se opri şi se uită pentru 
o clipă la tabelul SASCO, pe care se făcuseră niște note 
cu cerneală. Ridică foaia, luă un creion şi începu să scrie. 

— Îl avem pe Michael Harrison. Îi scrise numele și îl 
încercui. Avem și cei patru prieteni morți. Desenă al doi- 
lea cerc. Și o avem pe logodnică, Ashley Harper. Desenă 
un al treilea cerc în jurul numelui ei. Mai este şi partene- 
rul de afaceri, Mark Warren. Desenă al patrulea cerc. Și... 

Grace se uita la el întrebător. 

— Avem şi ce am luat din calculator ieri, da? 

— Un cont de bancă în Insulele Cayman. 

Ţinând creionul în mână, Branson se așeză în faţa 
lui Grace. 

Grace continuă: 

— Mi-ai spus că partenerul de afaceri nu a fost la pe- 
trecerea burlacilor. 

Branson nu înceta să fie uimit de memoria lui Grace 
pentru detalii. Părea că ţine minte totul. 

— Corect. 

— Pentru că a avut întârziere avionul. 

— Asta e povestea până acum. 

— Și el ce spune? Unde crede că s-a dus Michael Har- 
rison? S-a cărat în Insulele Cayman? 

— Roy, i-ai văzut gagica. Și am căzut de acord că nici 
un om sănătos la cap nu ar părăsi-o ca să plece undeva; 
e extraordinar de frumoasă şi deşteaptă pe deasupra. Şi... 
Branson îşi strânse buzele. 

— Şi ce? 

— Şi minte. l-am făcut testul învăţat de la tine, cu 
ochii. Am întrebat-o dacă știe de Insulele Cayman și a 
spus că nu ştie. Mintea. 

— Probabil că încerca să le ofere protecţie. Să acopere 
urmele șefului şi logodnicului ei. Lu: Grace îi atrase 
atenţia încă un e-mail venit pe calculator. Deci ce vrei să 
spui până acum? 

— Sunt posibile următoarele scenarii: prietenii lui s-au 
răzbunat și probabil l-au legat pe undeva. Sau a avut un 
accident. Sau s-a răzgândit și a fugit. Sau s-a retras undeva 
în Insulele Cayman. 

Grace deschise unul dintre e-mailuri care era marcat 
ca fiind urgent și care era de la ṣefa sa, Alison Vosper. 
Îl întreba dacă era liber pentru o întâlnire scurtă la 12.30. 
În timp ce vorbea cu Branson, îi răspunse că era liber. 

— Partenerul de afaceri al tipului, Mark Warren, ar fi 
știut dacă ar fi plănuit ceva de genul să îl lege undeva, sau 
altceva de tipul ăsta. 

— Domnișoara Harper spune că ea ştie că puneau ceva 
la cale, dar nu ştie ce au convenit până la urmă. 

— Ai verificat cârciumile pe unde au fost? 

— Asta se face astăzi. 

— Şi camerele de filmat cu circuit închis? 

— Am început și asta. 

— Au verificat camioneta ? După expresia de panică de 
pe faţa lui Branson, Grace îşi dădu seama că nu o făcuse. 
De ce naiba nu aţi făcut-o ? Nu este ăsta primul loc în care 
trebuie te uiţi? 

— Da, ai dreptate. Nu mi-am intrat încă în mână la 
chestia asta. 

— Ați alertat toate secţiile? 

— Da, fotografia lui circulă de dimineaţă. L-am trecut 
la persoane dispărute. 

Grace simţi că 1 se lasă un nor negru peste creier. Per- 
soane dispărute. De fiecare dată când auzea sintagma era 
afectat, pentru că îi aducea aminte din nou. Se gândea la 
femeia asta, Ashley, pe care i-o descrisese Branson. Cum 
s-o fi simțind ? 

— Glenn, ai spus că tipul acesta era pus pe glume. Nu 
e vreo șansă ca el să facă o glumă şi să fie pe cale să apară 
cu un rânjet pe faţă? 

— Cu patru dintre prietenii lui morţi? Ar trebui să fie 
destul de bolnav la cap atunci. Branson se uită la ceas. Ce 
faci la prânz? 

— Dacă nu primesc vreun telefon de la Julia Roberts, 
s-ar putea să fiu liber. Dacă nu sunt ținut la întâlnire mai 
mult de jumătate de oră. 

— Ce mai face minunata Alison Vosper? 

Grace îi aruncă o privire rece și ridică din sprâncene. 

— Mai mult acră decât dulce. 

— Te-ai gândit vreodată să i-o tragi? 

— Da, pentru aproape o nanosecundă sau poate chiar 
mai puţin. Care e unitatea de timp cea mai mică care există? 

— Ar putea fi o mişcare bună în carieră. 

— Mă pot gândi la una şi mai bună. 

- Cum ar fi? 

— Cum ar fi să nu încerc să i-o trag şefei. 

— Ai văzut-o vreodată pe Susan Sarandon în Moon- 
light Mile ? 

— Nu îmi amintesc. 

— Îmi aduce aminte de Susan Sarandon în acel film. 
Mi-a plăcut filmul, a fost bun. Nu ai vrea să dai o tură cu 
mine cu mașina, să luăm prânzul și să mai vorbim pe 
drum? Îşi fac cinste cu ceva de băut și un sandviș. 

— O, să mergem să luăm prânzul în maşină! Asta îmi 
întărește convingerea că ceea ce am gândit când u-am 
văzut cravata este adevărat: chiar ai sul. 


26 


Conform calculelor lui Michael, apa se înălța cu do- 
uăzeci şi cinci de centimetri la fiecare trei ore. Îi venea 
acum chiar deasupra urechilor. 'Tremura din cauza fri- 
gului şi începea să aibă febră. 

Lucrase cu disperare în timpul nopții, săpând în ca- 
pac cu sticla, iar acum rămăsese la ultima rămășiță din 
aceasta. Mâinile îl dureau din cauza extenuării. Făcuse 
O gaură mare în capac, dar nu suficient de mare ca să îl 
spargă. 

Își măsura timpul acum. Două ore săpa, o oră se odih- 
nea și își imagina că este pe mare. Dar pierdea bătălia. Apa 
creştea mai repede decât mărea el gaura. Apa îi va trece 
de cap până când va reuși să facă o gaură suficient de mare 
ca să poată 1€și. 

La fiecare cincisprezece minute pornea staţia de emisie, 
dar de fiecare dată nu auzea decât paraziți de pe frecvenţă. 

Acum era ora 11.03. Vineri. 

Săpa în continuare, praf de sticlă şi bucăți de pământ 
ud căzându-i pe faţă, ultima bucată din sticlă micşorân- 
du-se cu fiecare minut. Se gândea tot timpul. Când se va 
toci de tot sticla, va folosi catarama de la curea. Și când 
se va rupe și aia, ce alte instrumente mai avea să sape în 
lemn? Geamul de la lanternă ? Bateriile ? 

Din staţie se auzi un sunet ascuţit, apoi din nou ac- 
centul american, destul de fals. 

— Bună, prietene, ce mai faci? Acum îl recunoștea. 

Michael apăsă pe butonul pentru vorbire. 

— Davey? întrebă el. Tu eşti? 

- Urmăream știrile la televizor, îl informă Davey. 
Tocmai arată un accident de mașină la care am fost și eu 
cu tata marţi! Toți din mașină sunt morţi și mai lipseşte 
un tip! 

Dintr-odată, Michael apucă strâns stația. 

— Ce era, Davey? Ce mașină era? 

— Ford Tranzit. Mamă, era făcută praf! 

— Mai spune-mi, Davey! 

— Este un tip care a ieșit prin parbriz şi îi lipsește ju- 
mătate de cap. Iisuse, îi poţi vedea creierii. Mi-am dat 
seama imediat că era mort. A supravieţuit numai unul, 
care a murit pe urmă. 

Michael începu să tremure necontrolat. 

— Ştii cine este tipul care lipseşte? 

— Aha. 

— Spune-mi, cine este? 

— Trebuie să plec într-un minut, să îl ajut pe tata. 

— Davey, ascultă-mă. Eu pot fi tipul acela. 

— Îți baţi joc de mine? 

— Care este numele lui, Davey ? 

— A, nu știu. Spun doar că trebuia să se căsătorească 
mâine. 

Michael închise ochu. „Oh, Doamne, nu!“ 

— Davey, accidentul acesta a avut loc marţi seara, pe 
la ora 21? 

— Cam aşa ceva. 

Cu noi puteri, Michael ţinu staţia aproape de gură. 

— Davey, eu sunt tipul acela! Eu sunt tipul care se că- 
sătoreşte mâine! 

— Îți baţi joc de mine? 

— Nu, Davey. Ascultă-mă cu atenție. 

— Trebuie să plec. Vorbim mai încolo. 

Michael ţipă: 

— Davey, nu pleca, te rog să nu pleci. Eşti singura per- 
soană care mă poate salva. 

Se făcu linişte. Se auzeau doar paraziți de pe canal, 
semn că Davey încă era la capătul celălalt. 

— Davey? 

` — Trebuie să plec, înţelegi ce îți spun? 

— Davey, am nevoie de ajutorul tău. Eşti singura per- 
soană din lume care mă poate ajuta. Vrei să mă ajuţi? 

Altă tăcere lungă. Apoi: 

— Care ai spus că este numele tău? 

— Michael Harrison. 

— Doar ce ţi-au spus numele la televizor! 

— Davey, ai o mașină? Ştii să conduci? 

— Tata are un camion. 

— Pot să vorbesc cu tatăl tău? 

— A, nu ştiu. Este destul de ocupat, trebuie să plecăm 
ȘI să încărcăm ceva stricat. 

Michael se gândea cu disperare cum să îi înţeleagă 
caracterul. 

— Davey, ai vrea să fii un erou? Ţi-ar plăcea să fii la 
televizor? 

Vocea deveni veselă. 

— Eu la televizor? Adică să fiu ca o vedetă de cinema? 

— Da, poți fi o vedetă de cinema! Trebuie doar să îl 
rogi pe tatăl tău să vorbească cu mine şi eu îi voi spune 
cum să ajungi vedetă de cinema. Nu vrei să îl aduci să 
vorbească cu mine la staţie ? Ce zici de asta? 

— Nu ştiu. 

— Davey, te rog, cheamă-l pe tatăl tău. 

— Uite cum stă treaba: tata nu știe că am staţia asta și 
ar fi destul de supărat dacă ar afla. 

Făcându-i pe plac, Michael îi spuse: 

— Eu cred că ar fi mândru de tine dacă ar afla că eşti 
un erou. 

— Crezi? 

— Cred. 

— Trebuie să plec. Mai vorbim! Terminat! 

Staţia se opri din nou. 

Rugându-se din toată inima, Michael striga: 

— Davey, te rog, nu mă lăsa! Davey, adu-l pe tatăl tău, 
te rog! 

Dar Davey plecase. 


27 


Ashley, palidă, stătea într-un fotoliu vechi și adânc în 
sufrageria mică din casa mamei lui Michael și privea fără 
expresie înainte, cu ochii plini de lacrimi. Se uita fără nici 
o poftă la farfuria neatinsă cu biscuiţi asortaţi de pe mă- 
suţa de cafea, apoi la fotografia cu ramă de metal așezată 
pe șemineul electric, în care era Michael, la doisprezece 
ani, pe o bicicletă, şi pe urmă pe geam, la strada udată de 
ploaie, care ducea către terenurile de curse din Brighton. 

— Am chemat croitoreasa la ora 14, spuse ea. Ce crezi 
că trebuie să fac? Luă o gură de cafea şi îşi șterse ochii cu 
batista. Bobo, cățelul rasa sh:b-tzu a lui Gill Harrison, cu 
o fundă în păr, se uită la Ashley și scoase un scâncet, cer- 
șind biscuiţi. Fa răspunse ciufulindu-i părul moale de pe 
stomac. 

Gill Harrison stătea pe canapea, în faţa lui Ashley. Era 
îmbrăcată într-un tricou alb, fără nici o formă, pantaloni 
ca de costum şi pantofi sport. O dâră subțire de fum ie- 
șea din ţigara pe care o ţinea între degete. Lumina stră- 
lucea de la diamantul unui inel de logodnă, prea mare ca 
să fie real, pus lângă o verighetă subțire de aur. O brățară 
atârna liberă la încheietura mâinii. 

Vorbea cu o voce gravă, cu accentul aspru din Sussex, 
în care 1 se citea încordarea. 

— E un băiat bun. Nu a dezamăgit pe nimeni în viaţă. 
Asta le-am spus polițiștilor care au venit aici. Acesta nu 
este el, nu este Michael. Dădu din cap și mai trase o dată 
din ţigară. Îi plac glumele, râse ea forţat. Când era copil, 
îi teroriza pe toţi de Crăciun cu câte o mască. Mereu îi 
speria pe oameni. Dar acesta nu este el, Ashley. 

— Ştiu. 

— I s-a întâmplat ceva. Băieții i-au făcut ceva. Sau a 
avut şi el un accident. Nu te-a părăsit. A fost aici dumi- 
nică dimineaţa, am băut ceaiul împreună. Îmi spunea cât 
de mult te iubește, cât de fericit este, și să îl binecuvân- 
tez. L-ai făcut atât de fericit. Îmi spunea despre casa pe 
care aţi găsit-o la ţară şi pe care vreţi să o cumpăraţi şi de- 
spre toate planurile. Mai trase o dată din ţigară, apoi tuşi. 
Este un băiat plin de resurse. De când tatăl său... Strânse 
din buze, iar Ashley putea vedea că pentru ea era foarte 
greu. De când tatăl său... Ţi-a povestit? 

Ashley încuviinţă. 

— A luat locul tatălui său. Nu m-aș fi descurcat fără 
Michael. A fost atât de puternic. O stâncă, pentru mine 
și pentru Carly. O să îți placă de Carly. El i-a trimis bani 
de bilet pentru a veni din Australia la nuntă. Trebuie să 
sosească în orice moment. Mi-a telefonat de la aeroport 
acum două ore. Dădu din cap, disperată. 

Ashley, îmbrăcată în blugi largi, maro și o bluză albă 
neglijentă, îi zâmbi. 

— Am cunoscut-o pe Carly chiar înainte să plece în 
Australia. A trecut pe la birou. 

— Este o fată bună. 

— Dacă este fata ta, sigur așa este! 

Gall Harrison se aplecă şi își stinse ţigara. 

— Ştu, Ashley, toată viaţa Michael a muncit din greu. 
Împărţea ziare când era mic ca să mă ajute pe mine și pe 
Carly, apoi a început afacerea cu Mark. Nimeni nu îl 
apreciază. Mark este un băiat bun, dar... 


VIU SAU MORT 137 


— Dar ce? 

Gill îşi clătină capul. 

— Îmi spui? 

— ÎI ştiu pe Mark de când era copil. Michael și cu el 
erau nedespărţiţi. Dar Mark s-a inut tot timpul de coada 
lui Michael. Uneori cred că Mark este un pic invidios 
pe Michael. 

— Eu credeam că fac o echipă bună, spuse Ashley. 

Gill scoase un pachet de Dunhill din geantă, luă o ți- 
gară și o duse la buze. 

— Întotdeauna i-am spus să aibă grijă cu Mark. 
Michael e inocent, el crede în oameni prea ușor. 

— Ce vrei să spui? 

Gill scoase o brichetă ieftină din geantă și îşi aprinse 
tigara. 

— Tu ai o influență pozitivă asupra lui Michael. Vei 
face totul ca să fie bine, nu-i așa? 

Bobo începu să cerșească un alt biscuit. Ignorându-l, 
Ashley răspunse: 

— Michael e puternic. E bine, e în regulă. 

— Da, sigur că este. Aruncă o privire la telefonul așe- 
zat pe colţul mesei. Este în regulă. Poate să sune în orice 
moment. Săracii băieţi. Erau o parte importantă din viaţa 
lui Michael. Nu pot să cred... 

— Nica eu. 

— Draga mea, ai întâlnire cu croitoreasa. Trebuie să te 
duci. Spectacolul trebuie să continue. Michael va apărea, 
crezi asta, nu? 

Ezită puţin și Ashley răspunse: 

— Sigur că da. 

— Vorbim mai târziu. 

Ashley se ridică, se duse la viitoarea mamă soacră şi 
o strânse puternic în braţe. 

— Totul o să fie bine. 

— Tu eşti lucrul cel mai bun care i s-a întâmplat. Eşti 
o persoană minunată, Ashley. Am fost atât de fericită 
când Michael mi-a spus că...că... Se bâlbâia acum, cu- 
prinsă de emoție. Că voi doi... 

Ashley o sărută pe frunte. 


ET 


Mie 

Grace stătea în Fordul albastru, ţinându-se cu mâi- 
nile de scaun și mișcându-și buzele, uitându-se nervos la 
drumul de ţară care se vedea prin ploaia deasă. Fără să 
ţină seama de frica pasagerilor, Glenn Branson se strecură 
cu atenţie printr-o serie de curbe, arătând cu mândrie ce 
învățase la un curs de şofat al poliţiei. Radioul, la care era 
prins un post de muzică rap, era prea tare pentru gustu- 
rile lui Grace. 

— Mă descurc, nu-i așa? 

— A, da, spuse Grace, gândindu-se că mai puţină con- 
versaţie înseamnă mai puţină distracție pentru Branson, 
ceea ce ar fi însemnat o speranţă de viaţă mai lungă pen- 
tru amândoi. Se aplecă și dădu volumul muzicii mai încet. 

— Jay-Z, spuse Branson. E extraordinar, nu-i așa? 

— Extraordinar. 

Luară o curbă strânsă la dreapta. 

— Ni s-a spus să ţinem spre stânga, pentru a avea o 
vedere bună. E o mișcare bună, nu crezi? 

Trecură curba şi șoseaua cobori. 

— Te speri? 

— Doar puțin. 

— Eşti un pămpălău. Guess e de vârsta ta. Mai știi fil- 
mul Bullit ? 

- Cu Steve McQueen? Îţi place, nu-i așa? 

— Minunat! Cea mai bună urmărire auto făcută vre- 
odată în filme! 

— S-a terminat cu un accident urât. 

— Minunat film, spuse Branson, fără să priceapă alu- 
zia. De fapt, se gândi Grace, ignora aluzia. 

Și Sandy conducea cu viteză. Făcea parte din nebu- 
nia ei naturală. Se temea să nu păţească un accident într-o 
zi, deoarece se părea că încă nu își dădea seama de legile 
fizice care determinau momentul când o mașină putea 
lua o curbă și când nu. Dar, în cei șapte ani cât fuseseră 
împreună nu făcuse nici un accident, nici măcar nu-și 
zgâriase maşina. 

Spre ușurarea lui Grace, în faţa lor apăru semnul „Par- 
cul de maşini al lui Bolney“, fixat de un gard de metal şi 
prins cu sârmă ghimpată. Branson frână cu putere și, tre- 
când pe lângă o plăcuţă pe care scria „câine rău“, intră în 
curtea principală a unui depozit. 

Adăpostindu-se sub umbrelă, sunară la interfonul din 
dreptul unei uși gri. Câteva momente mai târziu, uşa fu 
deschisă de un bărbat la vreo treizeci de ani, durduliu, cu 
părul nespălat, îmbrăcat într-o salopetă albastră peste un 
tricou murdar, cu o jumătate de sandviș în mâna tatuată. 

— Detectiv Branson şi detectiv Grace. Am sunat mai 
devreme, spuse Branson. 

Înghiţind, tipul stătu impasibil câteva momente. În 
spatele lui, se vedeau în depozit câteva mașini și dubiţe 
distruse. Luă o mutră gânditoare. 

— Duba Tranzit, da? 

— Da, răspunde Branson. 

— Albă? Cea care a venit de la Wheeler's marţi ? 

— Da, aceea e. 

— E afară. 

Îl urmară prin curte, apoi intrară pe ușă într-un spa- 
pu care, din ce estima Grace, avea câţiva acri, plin cu 

vehicule stricate, cât puteai cuprinde cu ochii. Foarte pu- 
ține erau acoperite cu prelate, cele mai multe fiind expuse 
intemperiilor. 

Ţinând umbrela sus, peste capul lui Branson, se uită 
la o dubă Rentokil care luase foc după O puternică coli- 
ziune frontală. Ar fi fost greu să îţi imaginezi că supra- 
vieţuise vreunul dintre pasageri. Apoi observă o maşină 
sport Porsche, ajunsă la mai puţin de trei metri lungime. 
Și o mașină Toyota cu acoperișul zburat. 

Locul acesta îi dădea tot timpul fiori. Grace nu lucrase 
niciodată la circulaţie, dar în primele zile în poliţie asistase 
la niște accidente de circulaţie și era imposibil să nu te lași 
afectat de ele. Se puteau întâmpla oricui. Puteai pleca într-o 
zi în excursie, fericit, plin de planuri și câteva momente mai 
târziu, într-o clipită, poate că fără nicio vină, propria ma- 
şină se transforma într-un monstru care te făcea bucățele, 
îți tăia membrele și poate chiar te fierbea de viu. 

Se cutremură. Mașinile care ajungeau aici, aduse cu 
atenție maximă, erau cele care fuseseră implicate în acci- 
dente grave sau fatale. Erau ţinute aici până când cei de 
la secţia de accidente rutiere, şi uneori de la criminalistică, 
obțineau toate informaţiile care le erau necesare, înainte 
de a ajunge la fier vechi. 

Omul în salopetă arătă către o adunătură de fiare albe, 
cu jumătate de plafon smuls, cu cabina ruptă de restul du- 
bei, cu mare parte din interior îmbrăcat în plastic alb. 

— Asta e. 

Grace şi Branson se uitau la dubă în tăcere. Pentru câ- 
teva momente groaznice, Grace nu își putu controla min- 
tea să nu se cutremure la imaginea de groază din faţă. Cei 
doi ocoliră duba. Grace remarcă noroiul întărit pe butu- 
cul roților și mult mai mult pe bara de susţinere şi pe 
spate, noroi care începuse să se scurgă de la ploaie. 

Îi dădu umbrela colegului său, deschise portiera on- 
dulată din dreptul şoferului și instantaneu îl izbi mirosul 

stătut, greu, de sânge intrat în putrefacție. Nu conta de 
câte ori mai simţise mirosul acesta, de fiecare dată era la 
fel de greţos. Era chiar mirosul morții. 

Ţinându-şi respirația pentru a nu mai simţ, încercă să 
tragă de plastice. Volanul fusese rupt, iar scaunul șoferu- 
lui se deplasase în spate. Scaunul din faţă, pe jos, totul era 
pătat cu sânge. 

Acoperi petele cu plastic și se urcă în mașină. Înăuntru 
era întunecat și anormal de liniște. Îi dădea fiori pe șira 
spinării. O parte din motor ieşise prin podea, iar pedalele 
se mutaseră într-o poziţie nefirească. Se aplecă și deschise 
torpedoul. Scoase de acolo un ghid de utilizare a mașinii, 
mai multe cupoane de parcare, niște chitante pentru ben- 
zină și câteva casete fără etichetă. Dădu casetele lui Glenn. 

— Ar fi bine să asculţi astea. 

Branson le băgă în buzunar. 

Plecându-și capul ca să nu se lovească de capota în- 
doită, Grace se duse în spatele maşinii. I se auzeau panto- 
fii pe podea. Branson deschise uşile din spate ca să facă 
mai multă lumină. În spate, Roy văzu o canistră de plas- 
tic, un cauciuc de rezervă, câteva unelte şi un bilet de par- 
care într-o pungă. Scoase biletul şi remarcă faptul că era 
datat cu câteva zile înaintea accidentului. Îl înmână lui 
Branson ca să îl pună în pungă. Mai era un singur pantof 
sport, de la piciorul stâng şi o jachetă din vinilin. Con- 
trolă buzunarele și scoase un pachet de țigări, o brichetă 
de plastic și o chitantță de la o curăţătorie din Brighton. 
Branson le sigilă pe toate. 

Grace se mai uită o dată cu atenţie în interiorul ma- 
șinii, gândindu-se și verificând dacă a omis ceva. Apoi co- 
borî din maşină și se adăposti sub umbrelă. 

— A cui este mașina asta? îl întrebă pe Branson. 

— A lui Houlihan, un antreprenor din Brighton. Unul 
dintre băieţii care au murit lucra acolo, era firma unchiu- 
lui său. 

— Patru înmormântări. Ar trebui să le facă o reducere 
substanţială, spuse Grace cinic. 

— Uneori eşti un ticălos nenorocit, știai asta? 

Grace se gândi un moment, ignorându-l. 

— Ai vorbit cu cineva de la Houlihan's? 

— Am vorbit chiar cu patronul, domnul Sean Houli- 
han, ieri după-amiază. E foarte supărat, îți imaginezi. 
Mi-a spus că nepotul său era un tip foarte muncitor, dor- 
nic să ajute. 

— Nu așa sunt toţi? Şi el i-a dat permisiunea nepotu- 
lui său să ia maşina? 

Branson dădu din cap. 

— Nu. Dar spune că așa ceva nu stătea în obiceiul ne- 
potului său.” 

Roy Grace se gândi un moment. 

— Pentru ce era folosită mașina de obicei? 

— Lua cadavre. Din spitale, ospicii, aziluri de bătrâni, 
locuri de genul acesta, unde e necesar un car mortuar. 
Ti-e foame? 

— Îmi era înainte de a ajunge aici. 

Zece minute mai târziu, așezați la o masă care se clăuna, 
într-o cârciumă de ţară, Grace bea o bere Guiness, iar Bran- 
son o cola fără zahăr. O aşteptau pe chelneriţă să vină cu 
ceea ce comandaseră. În spatele lor era un șemineu mare, 
plin cu buturugi neaprinse, iar pe pereţi atârna o colecție de 
decoraţiuni agricole, realizate manual. Era tipul de local 
care îi plăcea lui Grace, o cârciumă veritabilă de ţară. Le ura 
pe cele cu specific și cu nume caraghioase care încet deve- 
neau parte din orașul din ce în ce mai lipsit de stil propriu. 

— I-ai verificat mobilul? 

— Trebuie să primim înregistrările în după-amiaza 
aceasta, spuse Branson. 

— Numărul doisprezece? 

Grace ridică privirea şi remarcă o chelneriţă cu o tavă 
pe care era așezată mâncarea lor. Friptură de vită și fică- 
ţei pentru Grace, pește şi salată pentru Glenn Branson. 

— Ce mănânci tu înseamnă atac de cord subit, îl certă 
Branson. Ştii ce ai tu în farfurie? Grăsime de vită. Câh! 

Punându-și niște muștar pe farfurie, Grace răspunse: 

— Nu e vorba de ceea ce mănânci, ci de faptul că te 
gândești la asta. Grija te omoară. 

Branson luă niște peşte din farfurie. În timp ce mânca, 
Grace continuă: 

— Am citit că nivelul mercurului din peşte este maxim, 
din cauza poluării. Nu ar trebui: să mănânci peşte mai 
mult de o dată pe săptămână. 

Branson se opri din mestecat și îl privi nedumerit. 

— Unde ai citit tu asta? 

— A fost un reportaj în revista Nature, cred. Este 
vorba de cea mai importantă revistă de gastronomie din 
lume, zâmbi Grace, bucurându-se de expresia de pe faţa 
prietenului său. 

— La naiba, şi noi mâncăm pește aproape în fiecare 
seară. Mercur? 

— O să ajungi ca un termometru. 

— Nu e amuzant. Adică... 

Telefonul scoase două sunete puternice. 

Grace scoase telefonul mobil din buzunar și citi 
mesajul. 


De ce nu-mi răspunzi la mesaj, Armăsarule ? Claudine XX. 


— Doamne, exact de asta aveam nevoie, spuse el. Un 
1epuraş în călduri. 

Branson ridică din sprâncene. 

— Carnea de iepure e sănătoasă. Foarte bună de gătit. 

— Asta nu e sănătoasă și nu mănâncă nici carne. Vreau 
să spun iepuraș ca în filmul acela cu Glenn Close. 

— Atracţie fatală? Cu Michael Douglas şi Anne Archer, 
în 1987. Foarte bun filmul. A fost pe Sky sâmbătă. 

Grace îi arătă textul. 

Branson rânji. 

— Armăsar, da? 

— Nu am ajuns chiar atât de departe şi nici nu vom 
ajunge. 

Sună telefonul lui Branson. Îl scoase și răspunse: 

— Branson la telefon. Da? Bine, bine, o să ajung într-o 
oră. Închise telefonul și îl lăsă pe masă. Se uită la Grace 
și îi transmise: A sosit lista Vodafone cu convorbirile lui 

Michael Harrison. Vrei să vii la birou şi să mă ajuţi să ne 
uităm peste ea? 

Grace se gândi un moment, apoi își verifică agenda. Își 
lăsase după-amiaza liberă ca să verifice niște hârtii legate 
de cazul Sureh Hossain, lucru pe care i-l ceruse Alison 
Vosper la întâlnirea de la 12.30, iar apoi voia să citească 
despre cazul Lytle. Dar acesta așteptase douăzeci și șapte 
de ani, așa că încă o zi nu mai conta. În timp ce dispariţia 
lui Michael Harrison era o urgenţă. Deși nu știa nici una 
dintre persoane, îi părea rău pentru ele. În special pentru 
logodnica lui, mai ales că ştia cât de dureros era când per- 
soana iubită era dată dispărută. În acest moment, dacă 
exista vreo modalitate de a ajuta, el o va pune în practică. 

— Bine, spuse el. Sigur că vin. 

Branson își termină salata și lăsă restul peştelui în far- 
furie, în timp ce Grace își mânca porția cu poftă. 

— Am citit undeva că francezii beau mai mult vin decât 
englezii și trăiesc mai mult, spuse el. Japonezii mănâncă 
mai mult peşte decât englezii, dar beau mai puţin vin și 
trăiesc mai mult. Germanii mănâncă mai multă carne ro- 
şie decât englezii şi beau mai multă bere şi trăiesc mai 
mult și ei. Știi care e morala acestei povestiri? 

— Nu. 

— Că nu ceea ce mănânci sau bei te omoară, ci faptul 
că vorbeşti limba engleză. 

Branson rânj. 

— Nu ştiu de ce te plac. Întotdeauna reușești să mă faci 
să mă simt vinovat de ceva. 

— Atunci hai să îl găsim pe Michael Harrison. Apoi te 
poți bucura de sfârșitul de săptămână. 

Branson dădu peştele la o parte și își termină cola. 

— Chestia aia e plină de Aspartam, spuse Grace, uitân- 
du-se cu dezaprobare la pahar. Am citit o teorie conform 
căreia din cauza ei poţi face lupus. 

— Ce este lupus? 

— E ceva mult mai grav decât mercurul. 
— Mulţumesc, Armăsare. 
— Acum eşti chiar gelos. 


În timp ce intrau prin spatele clădirii vechi, cu șase 
etaje, în care era sediul Poliţiei din Brighton, pe Grace îl 
cuprinse nostalgia. Clădirea asta avea reputaţia de a fi cea 
mai ocupată secţie de poliţie din Marea Britanie. Locul 
zumzăia şi forfotea, iar în urmă cu cincisprezece ani îi 
plăcuse să lucreze aici. Zumzetul acestui loc era lucrul 
care îi lipsea la sediul central, amplasat într-o zonă liniș- 
tită, la marginea orașului. 

În timp ce urcau scările de ciment, în clădirea cu 
pereţii vopsiți în albastru şi plini de panouri cu notițe 
despre evenimente și proceduri, simţi că este din nou 
într-o secție de poliție ocupată. Nu era miros nici de spi- 
tal, nici de şcoală, nici de clădire administrativă, ci era 
chiar miros de energie. 

Urcară până la etajul trei, unde fusese biroul său, apoi 
merseră pe un culoar lung până la etajul patru, trecând pe 
lângă un panou mare pe care scria: „RATA DE REZOL- 
VARE A CRIMELOR. APRILIE 2004. 27,8%“. Apoi 
Grace îl urmă pe Branson în biroul pe care îl stabilise cen- 
trul de operaţiuni pentru cazul dispariției lui Michael 
Harrison. În cameră erau șase birouri, fiecare cu câte un 
computer. Două dintre ele erau ocupate de doi detectivi 
pe care îi cunoștea și care îi plăceau, Nick Nicholl și Bella 
Moy. Pe un șevalet era așezat un flip chart, iar pe perete 
era un panou alb așezat lângă o hartă mare cu ţinutul Sus- 
sex, în care erau înfipte niște piuneze. 

— Cafea? întrebă Branson. 

— Nu acum, mulţumesc. 

Se opriră la biroul Bellei, care era acoperit cu 1 grămezi 
de hârtii puse în ordine, peste care era așezată o cutie des- 
chisă de Maltesers. Arătând spre hârtii, Bella spuse: 

— Am lista telefoanelor lui Michael Harrison de marti 
dimineaţă până astăzi la ora 9. M-am gândit că ar fi o idee 
bună să luăm și desfășurătoarele celorlalți patru. 

— Bună idee, spuse Branson, impresionat de iniţia- 
tiva el. 

Bella arătă ecranul calculatorului, pe care era afișată 
o hartă. 

— Am trasat toate reţelele de telefonie mobilă pe care 
erau cei cinci. Orange, Vodafone şi T-Mobile. Orange 
și T-Mobile au o reţea mai puternică decât Vodafone, 
cea pe care o folosește Michael Harrison. Ultimul sem- 
nal de pe mobilul său apare la releul telefonic de lângă 
Parcul Pippingford, pe A22. Dar am aflat că nu ne pu- 
tem baza pe faptul că ar putea fi în această arie, pentru 
că, dacă reţeaua este ocupată, semnalul se transmite la 
următorul releu. 

Grace se gândi că această doamnă va ajunge departe. 
Studiind harta pentru un moment, întrebă: 

— Care este distanţa între relee? 

— În orașe este de aproape cinci sute de metri. Dar în 
afara orașului este de câțiva kilometri. 

Din experienţa anterioară, Grace ştia că firmele de te- 
lefonie mobilă folosesc o reţea de relee care acţionează 
ca niște faruri. Telefoanele, fie că sunt folosite, fie că nu, 
trimit constant câte un semnal către cel mai apropiat 
releu. Având această informaţie, era ușor să identifice 
orice mișcare a unei persoane. Dar, evident, acest lucru 
era mult mai uşor în orașe decât în afara acestora. 

Bella se ridică și se îndreptă spre harta de pe pe- 
rete. Arătă o piuneză albastră înfiptă în centrul zonei 
Brighton, care era înconjurată de piuneze verzi, mov, al- 
bastre și albe. 

— Am însemnat telefonul lui Michael Harrison cu 
piuneze albastre. Ceilalţi patru au alte culori. 

Grace îi urmări degetul în timp ce vorbea. 

— Putem vedea că toate piunezele au stat împreună de 
la ora 7 la ora 9 seara. Arătă spre trei locaţii diferite. În 
toate locurile astea este câte o cârciumă, spuse ea. Dar aici 
devine interesant. Arătă spre un punct undeva la câțiva 
kilometri nord de Brighton. Toate cele cinci piuneze apar 
împreună până aici. Apoi rămân numai patru. Aici. 

Branson zise: 

— Verde, mov, galben și alb. Fără albastru. 

— Exact. 

— Ce mișcare avem pentru piuneza albastră după asta? 

— Nici una, răspunse ea, hotărât. 

— Deci, s-au separat pe la 9 fără un sfert, spuse Grace. 

— Doar dacă nu şi-a scăpat telefonul pe undeva. 

— Bineînţeles. 

— Deci vorbim de o suprafaţă de aproximativ şase ki- 
lometri, la aproape douăzeci şi cinci de kilometri de 
Brighton? întrebă Glenn Branson. 

— Telefonul mai emite semnale? întrebă Grace, atras de 
combinaţia de inteligenţă și frumuseţe pe care o avea Bella. 
O mai întâlnise înainte, dar nu o remarcase cu adevărat. 
Avea o faţă într-adevăr drăguță şi, doar dacă nu purta 
pietre în sutien, avea niște sâni foarte mari, lucru care în- 
totdeauna îl excita. Își luă gândul de la ea şi se concentră 
la treabă. Apoi aruncă o privire la mâna ei pentru a vedea 
dacă poartă verighetă. Avea un inel cu safir, dar nu pe de- 
getul pe care se purta verigheta. Își retrase privirea de la ea. 

— Ultimul semnal a fost la ora 9 fără un sfert marţi 
seara. Nimic de atunci. 

— Deci, ce părere ai, Bella ? întrebă Grace. 

Bella se gândi un moment, fixându-l cu ochii de un 
albastru intens. Dar expresia ei nu arăta nimic altceva de- 
cât respectul arătat unui superior. 

— Am vorbit cu un inginer de la firma de telefonie 
mobilă. A spus că fie telefonul lui este închis de marţi 
după-amiaza, fie este într-o zonă fără acoperire. 

Grace încuviuinţă. 

— Acest Michael Harrison este un om de afaceri am- 
bițios şi ocupat. Ar trebui să se căsătorească mâine dimi- 
neață cu o femeie foarte frumoasă, conform tuturor 
opiniilor. Cu douăzeci de minute înaintea unui accident 
de mașină care i-a omorât patru dintre prietenii cei mai 
buni, telefonul său nu mai mergea. Anul trecut, a tot trans- 
ferat pe ascuns sume de bani de la compania sa către un 
cont bancar din Insulele Cayman, cel puţin un milion de 
lire de care ştim noi până acum. Iar partenerul lui de afa- 
ceri, care trebuia să participe şi el la petrecerea burlacilor, 
dintr-un oarecare motiv nu a putut fi acolo. Este corect 
ce spun până acum? 

— Da, confirmă Glenn Branson. 

- Deci, ar putea fi mort. Sau ar fi putut să pună în 
aplicare un plan de dispariție foarte deștept. 

— Trebuie să verificăm zona pe care a încercuit-o 
Bella. Mergeţi la toate cârciumile pe unde s-ar fi putut 
opri şi ei. Vorbiţi cu toată lumea care îi cunoaşte. 

- Şi apoi? 

— Fapte. Întâi, să adunăm toate faptele la un loc, spuse 
Glenn. Dacă acestea nu ne duc la el, atunci putem începe 
să speculăm. 

Telefonul de pe biroul Bellei începu să sune. Fa răs- 
punse și imediat expresia de pe faţa ei arătă că era ceva 
important. 

— Sunteţi sigur ? întrebă ea. De marţi ? Sunteţi sigur că 
e vorba de marți? Nimeni altcineva nu putea să îl ia? 
După câteva momente, replică: Nu, sunt de acord. Mul- 
țumesc, acest lucru poate fi foarte important. Pot lua nu- 
mărul dumneavoastră de telefon? 

Grace se uită la ea în timp ce scria pe o hârtie „Sean 
Houlihan“ urmat de un număr de telefon. 

— Mulţumesc foarte mult, domnule Houlihan. Ți- 
nem legătura. 

Închise telefonul şi se uită la Grace, apoi la Branson. 

— Era domnul Houlihan, proprietarul firmei la care 
lucra nepotul său, Robert Houlihan. Tocmai au descope- 
rit că le lipsește un sicriu. 

— Lipseşte un sicriu ? întrebă Glenn Branson. 

— Nu e ceva ce oamenii fură în mod obișnuit, nu? 
spuse Bella Moy. 

Grace tăcu un moment, atras de o muscă ce bâzâi cu 
zgomot prin cameră, apoi se îndreptă spre fereastră. La 
etajul de dedesubt erau medicii legişti. Lucrurile şi hai- 
nele pătate cu sânge erau un magnet pentru muște. Grace 
le ura. Muștele albastre erau vulturii lumii insectelor. 

— Tipul ăsta, Robert Houlihan, a împrumutat mașina 
fără permisiune. Se pare că a împrumutat și un sicriu fără 
să ceară voie. Se uită întrebător la Branson şi la Bella, 
apoi la Nick Nicholl. Oare avem de-a face cu un tip ne- 
bun pus pe şotui? 

— Sugerezi că prietenii lui l-au băgat într-un sicriu? 
întreabă Branson. 

— Ai o teorie mai bună? 

Branson zâmbi, insinuant. 

— Să lucrăm pe baza faptelor, da? 

Uitându-se la Bella, gândindu-se involuntar cât de 
atractivă este, Grace spuse: 

— Cât de sigur este tipul ăsta, Houlihan, că sicriul nu 
a fost luat și mutat pur şi simplu? 

— Oamenii mută locul pentru cheile de la intrare, dar 
nu cred că mută și locul unui sicriu, răspunse Branson un 
pic maliţios. 

Bella îl întrerupse. 

— Este foarte sigur. Era cel mai scump dintre sicriele 
de tipul acela, din lemn indian, spune că ar putea rezista 
Și o sută de ani. Avea un singur defect: lemnul era îndoit 
sau ceva de genul acesta şi nu se închidea etanș pe partea 
de dedesubt. De aceea a avut un conflict cu firma produ- 
cătoare din India. 

— Nu pot să cred că trebuie să importăm sicrie din In- 
dia! Noi nu avem tâmplari în Anglia? întrebă Branson. 
Grace se uită la hartă şi trasă un cerc cu degetul. 

— E o zonă destul de mare. 

— Cât de mult poate supravieţui cineva într-un sicriu ? 
întrebă Bella. 

— Dacă sicriul este închis cum trebuie, totul depinde 
dacă ai aer, apă, mâncare. Dacă nu ai aer, nu foarte mult 
timp. Câteva ore, poate o zi, răspunse Grace. 

— Se fac trei zile astăzi, spuse Branson. 

Grace își aduse aminte că citise undeva despre o vic- 
timă care fusese scoasă în viaţă de sub ruine, după două- 
sprezece zile de la cutremurul din Turcia. 

— Dacă ai aer, cel puţin o săptămână, poate chiar mai 
mult, spuse el. Trebuie să presupunem că dacă i-au făcut 
vreo farsă atât de proastă, i-au lăsat ceva aer ca să poată 
respira. Dacă nu, atunci căutăm un cadavru. Se uită la 
echipă. Probabil că aţi vorbit cu Mark Warren, partene- 
rul lui de afaceri? 

— Este şi cavalerul lui de onoare, spuse Nicholl. Spune 
că nu are nici o idee despre ce s-a întâmplat. Petreceau ul- 
tima noapte de burlăcie din cârciumă în cârciumă, iar el 
a fost blocat în afara orașului și nu a putut ajunge. 

Grace se încruntă şi se uită la ceas, conștient de fap- 
tul că timpul trecea. 

— Una este să te plimbi din cârciumă în cârciumă la 
petrecerea burlacilor și alta este să iei un sicriu cu tine. Nu 
te hotărăști să faci asta pe loc, nu-i așa? Se uită la fiecare 
în parte. 

Toţi trei aprobară din cap. 

— A vorbit cineva cu toate prietenele, soțiile celor 
implicaţi? 

— Eu, răspunse Bella. Este dificil, pentru că sunt în 
stare de şoc, dar una dintre ele este extrem de supărată. 
E Zoe... Îşi căută carneţelul şi răsfoi câteva pagini. Zoe 
Walker, văduva lui Josh Walker. Spune că Michael tot 
timpul făcea glume proaste și este sigură că băieţi plănu- 
iau o răzbunare. 

— Şi cavalerul de onoare nu ştia nimic despre toate as- 
tea ? Nu prea cred, spuse Grace. 

— Sunt destul de convins că nu știa nimic. De ce ar 
avea un motiv să mintă? întrebă Nicholl. 

Grace se îngrijoră de naivitatea tânărului detectiv. Dar 
crezuse întotdeauna în șansele date tinerilor să își arate 
talentele. O lăsă moale pentru moment, dar își notă în 
minte să revină asupra acestui lucru mai târziu. 

— E o zonă a dracului de mare de acoperit, spuse 
Branson. E aproape numai pădure; ar fi necesari o sută 
de oameni ca să perie zona. 

— Trebuie să încercăm să o micşorăm, răspunse Grace. 
Luă o cariocă de pe biroul Bellei, desenă un cerc albas- 
tru pe hartă şi se întoarse către Nicholl. Nick, avem ne- 
voie de o listă cu toate cârciumile din zona asta. De aici 
trebuie să începem. Se întoarse către Branson. Ai fotogra- 
fiile băieților din maşină? 

— Da. 

— Bravo. Două seturi? 

— Am o duzină de exemplare. 

— Ne vom împărți în două echipe. Branson și cu 
mine vom merge în jumătate din cârciumi, iar voi doi în 

cealaltă jumătate. O să văd dacă putem aduce elicopte- 
rul ca să acopere zona. Deşi este împădurită, ei au o şan- 
să mai mare să vadă ceva de la înălume. 


O oră mai târziu, Glenn Branson își parca maşina 
în curtea pustie a unei cârciumi numite King’s Head, 
aflată pe şoseaua Ringmer, în interiorul cercului de cer- 
cetat. Se dădură jos din maşină şi merseră până la ușă. 
Deasupra acesteia era o placă pe care scria: „John şi Mar- 
garet Hobbs, proprietari“. 

În interior, barul era gol, la fel și zona mohorâtă din 
stânga, unde era restaurantul. Locul mirosea a soluție de 
şters mobila și a bere stătută. Un automat funcţiona 
într-un colț, lângă o planșă pentru darts. 

— Hei, strigă Branson. Alo! 

Grace se aplecă peste bar şi văzu o ușă deschisă. Ri- 
dică o parte din tejghea, merse în spatele barului, înge- 
nunche şi ţipă spre pivniţa luminată cu un bec slab: 

— Hei, e cineva acolo? 

O voce morocănoasă îi răspunse. 

— Imediat. 

Auzi un bubuit, apoi apăru un butoi de bere de cu- 
loare gri, inscripţionat cu Harvey pe o parte, ţinut de 
două mâini masive, murdare, urmat de capul unui bărbat 
gras, cu faţa roşie, îmbrăcat în tricou alb şi blugi, transpi- 
rând puternic. Avea statura şi nasul spart al unui boxer. 

— Da, domnilor? 

Branson îi arătă legitimaţia de serviciu. 

— Suntem detecuivii Branson şi Grace de la Poliţia din 
Sussex. Îl căutăm pe proprietar, domnul Hobbs. 

— L-au găsit, respiră greu bărbatul, ieșind din pivniţă, 
apoi ridicându-se în picioare și uitându-se la ei temător. 
Mirosea a transpiraţie. 

— Ne întrebam dacă v-aţi putea uita la fotografiile 
acestea, să ne spuneţi dacă recunoașteţi vreuna dintre feţe. 

S-ar putea ca ei să fi venit aici marți noapte. Branson puse 
fotografiile pe tejghea. 

John Hobbs studie fiecare fotografie pe rând. Apoi 
dădu din cap. 

— Nu, nu i-am mai văzut. 

— Aţi lucrat marti noapte? îl întrebă Grace. 

— Sunt aici în fiecare noapte nenorocită, răspunse băr- 
batul. Şapte zile pe săptămână. Datorită unora de-ai voştri. 

— De-ai noștri? întrebă Grace. 

— Secţia de circulatie rutieră. Nu e uşor să îţi câșuigi 
existenţa într-un local de ţară când băieţii voştri de la tra- 
fic stau afară, punându-mi clienţii să sufle în fiolă. 

Ignorând comentariul, Grace îl întrebă: 

— Sunteţi absolut sigur că nu recunoașteți pe nici unul? 

— Dacă intră aici zece oameni la mijlocul săptămânii, 
atunci e mare lucru. Dacă ar fi fost aici, i-aş fi văzut. Nu 
îi recunosc. E vreun motiv pentru care ar trebui să îi 
recunosc? 

În momente de felul acesta Roy Grace devenea foarte 
nervos pe echipa de la circulație rutieră. Pentru majori- 
tatea oamenilor, singurul contact pe care îl aveau cu poli- 
tia era atunci când erau opriți pentru depășirea limitei de 
viteză sau când li se făcea un control al alcoolemiei. Ca 
rezultat, în loc ca aceștia să vadă în poliţie un prieten şi 
un paznic al liniştii, o percepeau ca pe un inamic. 

— Vă uitaţi la televizor? Citiţi ziarele locale? întrebă 
Grace. 

— Nu, răspunse bărbatul. Sunt prea ocupat pentru 
asta. A fost o crimă? 

— Patru dintre băieţii ăştia sunt morţi, răspunse 
Grace, uimit de atitudinea omului. Au murit din cauza 
unui accident rutier petrecut marţi noapte. 

— ȘI voi veniţi aici cu tupeu, ca să găsiţi un nenorocit 
de barman vinovat că i-am aprovizionat cu băutură! 

— Nu am spus asta, răspunse Grace. Nu. ÎI caut pe ti- 
pul ăsta care a fost cu ei. Arătă spre fotografia lui Michael. 

Bărbatul dădu din cap. 

- Nu a fost aici. 

Uitându-se pe pereţi, Branson întrebă: 

— Aveţi camere de supraveghere? 

— Asta vrea să fie o glumă? Ca şi cum aș avea bani să 
cumpăr sisteme de securitate pretențioase? Ştiţi ce camere 
de supravegheat folosesc eu? Arătă spre proprii ochi. 
Ăştia. Se dau pe gratis atunci când te naști. Acum, vă rog 
să mă scuzați, trebuie să schimb un butoi de bere. 

Nici unul dintre ei nu se deranjă să îi răspundă. 


SI 


Michael tremura. Ceva se târa prin părul lui şi îna- 
inta încet, cu hotărâre, către frunte. I se păru că era un 
păianjen. 

Panicat, scăpă catarama curelei și își ciufuli nervos pă- 
rul cu degetele umede și însângerate de la răzuit capacul 
sicriului. 

Apoi, creatura ajunse pe faţa lui, traversându-i obra- 
jii, gura, bărbia. 

— Iisuse, dă-te jos, ciudăţenie nenorocită! Își dădu 
una peste faţă cu ambele mâini, apoi simţi ceva mic şi 
lipicios. Orice ar fi fost, acum era mort. Își şterse toate 
rămășițele care i-ar fi putut rămâne, simțind că îl mă- 
nâncă toată faţa. 

Nu avea nici o problemă cu nici o vietate, dar cu pă- 
ianjenii era o altă poveste. Când era mic, citise o poveste 
în ziarul local despre un băcan care fusese mușcat de o ta- 
rantulă ascunsă într-un snop de banane şi aproape murise. 

Lumina lanternei scădea în intensitate, învăluind in- 
teriorul sicriului într-o strălucire întunecată. Era nevoit 
să îşi ţină capul ridicat pentru ca apa să nu îi mai acopere 
obrajii și să îi ajungă în ochi și în gură. În urmă cu ceva 
timp, îl ciupise o insectă de gleznă, iar acum simţea înţe- 
pături în locul acela. 

Scutură lanterna. Pentru un moment, bateria muri. 
Apoi, unul dintre filamente străluci puțin. 

Îngheţase. Găuritul capacului era singurul lucru care 
îl încălzea. Încă nu reușise să treacă de grosimea capa- 
cului. Dar era necesar să o facă, înainte ca apa... Încerca 
să își scoată gândurile negre din minte, dar nu reușea. Apa 
continua să crească, acoperindu-i picioarele şi o parte din 
piept. Cu o mână era nevoit să ţină staţia de emisie în spa- 
ţiul rămas între pieptul său și capac, astfel încât aceasta să 
nu se ude. 

Ca şi apa, disperarea îl cuprindea încetul cu încetul, iar 
în minte îi tot reveneau vorbele lui Davey. 

„Este un tip care a ieşit prin parbriz și îi lipseşte ju- 
mătate de cap. Iisuse, îi poţi vedea creierii. Mi-am dat 
seama imediat că era mort. A supravieţuit numai unul, 
care a murit pe urmă.“ 

O dubă Tranzit, implicată într-un accident, într-un 
loc și la o oră care se potriveau. Pete, Luke, Josh, Robbo, 
se poate ca ei să fie morți? Şi acesta să fie motivul pentru 
care nimeni nu venise să îl salveze? Dar sigur Mark știa 
de acest plan, pentru numele lui Dumnezeu! În mod si- 
gur acum Mark conducea o echipă care urma să-l salveze! 
Doar dacă, se gândi el cinic, nu i se întâmplase și lui ceva. 
Poate că li se alăturase celorlalți la următoarea cârciumă 
ȘI era în maşină în momentul accidentului? 

Era vineri, ora 16.10. Încercă să își imagineze ce se 
petrecea în momentele acelea. Ce făcea Ashley? Dar 
mama lui? Mergea totul așa cum fusese plănuit pentru 
mâine? 

Își ridică capul, astfel încât gura îi era cu câţiva cen- 
timetri mai aproape de capac şi upă, așa cum făcuse în 
mod regulat până atunci. 

— Ajutor! Ajutor! Ajutau-mă! 

Nimic, doar o linişte înnebunitoare. 

» Trebuie să ies de aici.“ 

Se auzi o pocnitură, apoi un sunet, iar Michael crezu 
că aude lemnul crăpându-se, până când auzi de fapt sune- 
tul cunoscut al staţiei de emisie. Apoi un accent de sudist, 
fără formă: 

— Vorbeai serios când ai spus despre mine că o să apar 
la televizor? 

— Davey? 

— Bună, prietene. Doar ce ne-am întors, a fost o ade- 
vărată catastrofă! Îți spun, nu ai fi vrut să fii în mașina aia. 
Le-a luat două ore să îl scoată pe şofer, arăta groaznic. 
Deși arăta mai bine decât femeia din cealaltă mașină, în- 
țelegi ce vreau să îți spun? 

— Da, înţeleg, răspunse Michael, încercând să îi facă 
pe plac. 

- Nu sunt sigur de asta. Îţi spun că tipa e moartă. În- 
ţelegi acum ? 

— Moartă? Da, acum înţeleg. 

— Poți să îți spun doar uitându-mă cine e pe moarte 
și cine o să supravieţuiască. Nu nimeresc tot timpul, dar 
îu spun ceva! 

— Davey, îţi aduci aminte câţi bărbați erau în acci- 
dentul de marţi seara? 

După câteva momente de tăcere, Davey răspunse: 

— Număram ambulanţele. La accidentele grave vine 
câte o ambulanţă de persoană. Când am ajuns noi, una 
tocmai pleca, iar alta era încă acolo. 

— Davey, din întâmplare, știi cumva numele victimelor ? 

Aproape imediat, luându-l prin surprindere, Davey îi 
spuse numele victimelor: 

— Josh Walker, Luke Gearing, Peter Waring, Robert 
Houlihan. 

— Ai o memorie foarte bună, Davey, spuse Michael, 
încercând să îl încurajeze. A mai fost și altcineva? A fost 
și cineva pe nume Mark Warren implicat în accident? 

Davey râse. 

— Nu uit niciodată un nume. Dacă Mark Warren ar 
fi fost implicat în accident, aș fi știut chestia asta. Îmi aduc 
aminte orice nume l-am auzit vreodată, unde l-am auzit 
și cu ce ocazie. Dar nu mi-a fost vreodată de folos. 

— Cred că ai fost bun la istorie la școală. 

— Poate, spuse Davey nehotărât. 

Michael se luptă cu dorinţa de a țipa la el din pură 
frustrare. Dar, calmându-se, spuse: 

— Îşi aduci aminte unde s-a întâmplat accidentul ? 

— Pe A26. La câţiva kilometri sud de Crowborough. 

Michael simți că îi revine speranţa. 

— Nu cred că eu sunt foarte departe de locul acela. Ştii 
să conduci, Davey ? 

— Vrei să spui, să conduc o maşină? 

— Da, exact la asta mă refer. 

— Cred că asta depinde de cum definești tu să conduci. 

Michael închise ochii câteva momente. Trebuia să 
existe o modalitate de a comunica bine cu personajul 
acesta. Dar cum? 

- Davey, am nevoie de ajutor foarte urgent. Îţi plac 
jocurile? 

— Adică, vrei să spui ca jocurile pe calculator? Da! Ai 
cumva un play-station? 

— Nu chiar aici, cu mine. 

— Poate putem intra în reţea ? 

Apa îi intra în gură lui Michael. Scuipă și intră în pa- 
nică. Iisuse, ce repede îi creștea nivelul acum. 

— Davey, dacă îți dau un număr de telefon, îl poți 
forma pentru mine? Trebuie să îi spui cuiva unde sunt. 
Poți să suni pe cineva în timp ce vorbeşti cu mine? 

— Cred că avem o problemă. 

— Care este problema? 

— Ştii, telefonul este în casa tatălui meu. El nu ştie că 
am stația asta pentru că nu ar trebui să o am. Este secre- 
tul nostru. 

— E în regulă, ştiu să păstrez un secret. 

— Tata ar fi destul de supărat pe mine. 

— Nu crezi că ar fi și mai supărat dacă ar știi că ai fi 
putut să îmi salvezi viaţa și totuși m-ai lăsat să mor? Cred 
că ești singura persoană din lume care știe unde sunt. 

— E în regulă, nu voi spune nimănui. 

Și mai multă apă îi ajunse lui Michael în gură. Era 
murdară, plină de noroi, sărată. Scuipă. Îl dureau mâinile, 
umerii și mușchii gâtului de cât se încorda să își ţină ca- 
pul deasupra nivelului apei. 

— Davey, o să mor dacă nu mă ajuţi. Poți să ajungi un 
erou. Nu vrei să fii un erou? 

- Trebuie să plec, spuse Davey. Îl văd pe tata afară, 
are nevoie de mine. 

Michael se pierdu cu firea și ţipă la el: 

— Nu! Davey, nu pleci dracului nicăieri! Trebuie să 
mă ajuţi! La dracu”, trebuie să mă ajuti! 

Se făcu linişte, de data asta o perioadă mai lungă și lui 
Michael îi fu teamă că mersese prea departe. 

— Davey? întrebă el, mai calm. Eşti acolo, Davey? 

— Sunt aici, spuse Davey cu o voce schimbată brusc 
într-una blândă, imploratoare. Suna ca un băiat mic care 
îşi cerea scuze. 

— Davey, îţi voi da un număr de telefon. Vrei să ţi-l 
notezi și să suni în locul meu? Vrei să le spui să vorbească 
cu mine prin staţia de emisie? E foarte, foarte urgent. Vrei 
să faci asta pentru mine? 

— Bine. Să le spun că e foarte, foarte urgent. 

Michael îi dădu numărul, iar Davey îi spuse că se duce 
să dea telefonul și îl contactează din nou. 

După cinci minute de chin, Davey se întoarse: 

— Mi-a răspuns căsuţa, spuse el. 

Michael îşi strânse pumnii de frustrare. 

— Ai lăsat un mesaj? 

— Nu, nu mi-ai spus să fac asta. 

Proprietara cârciumii Friars din Uckfield era o femeie 
înaltă, îngălată, în vârstă de aproape cincizeci de ani, cu 
părul blond, drept, care arăta ca şi când era trecută prin 
multe. Îi întâmpină pe Grace și pe Branson cu un zâm- 
bet prietenos şi studie cu atenţie fotografiile pe care Grace 
le pusese cu atenţie pe tejghea. 

— Mda, spuse ea. Au fost aici, toţi cinci. Staţi să mă 
gândesc... Marţi, pe la ora 20. 

— Sunteţi sigură? întrebă Glenn Branson. 

Femeia arătă spre fotografia lui Michael. 

— Arăta un pic cam tulburat, dar era foarte drăguţ. 
Apoi arătă fotografia lui Josh. EI făcea cinste. Mi se pare 
că a comandat un rând de bere și niște apă. Tipul acesta, 
arătă ea din nou poza lui Michael, mi-a spus că urma să 
se căsătorească sâmbătă. A mai spus că sunt cea mai fru- 
moasă femeie pe care a văzut-o şi că dacă m-ar fi cunos- 
cut mai devreme, s-ar fi căsătorit cu mine. 

Râse spre Branson, apoi îi aruncă un zâmbet seducă- 
tor lui Grace, care se gândi că știa cum să procedeze cu 
poliția. Nu era nici o îndoială că aceasta era de partea ei 
şi că nu era nicio problemă să ţină deschis și după ora ofi- 
cială de închidere. 

— Din întâmplare, i-aţi auzit vorbind despre planurile 
pe care le aveau? întrebă Grace. 

— Nu, dragă. Erau toţi într-o dispoziţie foarte plăcută. 
Nu era aglomerat, au stat în colţul acela. Arătă peste sala 
goală într-un colţ cu mese şi scaune, deasupra cărora atâr- 
nau câteva scări de călărie. Nu eram foarte atentă, eram 
cu unul dintre clienţii obişnuiţi care îmi vorbea de pro- 
blemele sale conjugale. Știţi cum este. 

— Da, încuviinţă Grace. 

— Deci nu ştiţi unde urmau să plece de aici? întrebă 
Branson. 

Fa dădu din cap. 

— Păreau dornici de o beţie ca lumea. Și-au terminat 
băuturile și au plecat. 

— Aveţi televiziune cu circuit închis aici? 

Se uită la Grace zâmbind, flirtând din nou. 

— Nu, dragă. Îmi pare rău. 

În timp ce părăseau cârciuma și traversau curtea spre 
mașină, prin ploaia neîntreruptă, Grace auzi în depărtare 
zgomotul făcut de un elicopter. Se uită în sus, dar nu văzu 
nimic, iar Branson descuie maşina. Se urcară şi închiseră 
portierele, apoi îi sunară pe Bella și pe Nick. 

— Ce faceţi, băieţi ? 

— Nu înaintăm deloc, spuse Nick. Nu e bine. Mai 
avem două cârciumi. Voi? 

— Încă trei, răspunse Grace. 

Branson porni mașina. 

— Cred că poți încerca să te dai la femeia asta. 

— Mulţumesc, spuse Grace. După tine. 

— Eu sunt căsătorit și fericit. Tu ar trebui să mai în- 
Cerci ceva nou. 

Grace se uită la telefonul mobil, la mesajele pe care i 
le trimitea Claudine, vegetariana din Guildford, care ura 
polițiștii. 

— Eşti norocos, spuse el. Mie mi se pare că jumătate 
dintre femeile care nu sunt măritate sunt nebune. Tăcu 
câteva momente şi reluă. Accidentul s-a întâmplat ime- 
diat după ora 21. Aceasta ar putea fi ultima cârciumă la 
care au mers înainte de a-l pune în sicriu. 

— Se mai puteau duce la încă una. 

Merseră la următoarele trei cârciumi, dar nimeni nu 
îşi aducea aminte de băieţi. Nick şi Bella dăduseră de un 
alt cârciumar care îi recunoscu. Plecaseră la 20.30, în stare 
de ebrietate avansată, din câte se părea. Cârciuma respec- 
tivă era la aproximativ opt kilometri distanţă. Grace era 
descurajat de veste. Din informaţiile obţinute reieșea că 
nu erau mai aproape de locul în care era Michael decât fu- 
seseră la începutul cercetărilor. 

— Ar trebui să mergem să vorbim cu partenerul său de 
afaceri, spuse Grace. Dacă el este cavalerul de onoare, în 
mod sigur trebuie să știe ceva. Nu crezi? 

— Da, dar ar trebui să grăbim operaţiunea, spuse 
Branson, pornind mașina. Parcă mi-ai povestit despre un 
ciudat care face tot soiul de chestii cu un pendul, cu ceva 
timp în urmă? 

Grace se uită la el surprins. 

— Da? 

— Nu îmi aduc aminte numele lui. Mi-a: spus că poa- 
te găsi lucruri pierdute, doar balansând un pendul peste 
o hartă. 

— Eram convins că nu crezi în chestiile astea. Nu îmi 
spui tot timpul că sunt un idiot că mă preocupă paranor- 
malul ? Acum îmi sugerezi să merg să văd pe cineva? 

— Sunt disperat, Roy. Nu ştiu ce altceva să fac. 

— Ne dăm silinţa mai departe, asta facem. 

— Poate că merită să încercăm. 

Grace zâmbi. 

— Credeam că tu eşti marele sceptic. 

— Sunt. Dar avem un tip care mâine la ora 14 ar tre- 
bui să meargă la altar, iar noi avem, se uită el la ceas, doar 
douăzeci şi două de ore ca să îl ajutăm să ajungă acolo. Și 
avem de cercetat aproape optzeci de kilometri pătraţi îm- 
păduriţi, în patru ore de lumină. Ce zici de asta? 

Personal, Grace credea că ar fi meritat să vorbească cu 
Harry Frame. Dar după eşecul de miercuri din tribunal, 
nu era sigur că merita să îşi rişte cariera pentru asta. Mai 
ales dacă afla Alison Vosper. 

— Hai întâi să eliminăm toate căile de cercetare şi pe 
urmă vedem, da? 

— Eşti îngrijorat de ce ar putea spune şefa? spuse 
Branson batjocoritor. 

— Când ajungi la vârsta mea, începi să te gândeşti la 
pensie. 

— O să un minte asta. O să mi-o amintesc peste vreo 
treizeci de ani. 

Ashley Harper stătea într-o căsuţă mică, în stil victo- 
rian, cu terasă, înconjurată de un gărduleţ, într-o zonă 
care mai demult fusese zona muncitorească din Hove, iar 
acum se transformase într-o zonă extrem de modernă 
şi de scumpă, pentru cei înstăriți. Acest lucru se vedea și 
după mărcile maşinilor parcate pe stradă şi după intrările 
deosebite ale caselor. 

Grace și Branson se dădură jos din mașină, trecură 
pe lângă un Golf GTI şi un Renault decapotabil, și su- 
nară la numărul 119, în faţa căruia era parcat un Audi TT 
argintiu. 

După câteva minute, ușa fu deschisă de o femeie foar- 
te frumoasă, de aproximativ douăzeci și cinci de ani. Îl re- 
cunoscu pe Branson cu un zâmbet trist. 

— Bună, Ashley, spuse acesta. Acesta este colegul 
meu, detectivul Grace. Putem să vorbim puţin? 

— Sigur că da, intrați. Aveţi vreo veste? Ashley se uită 
la Grace. 

Grace era uimit de contrastul între interiorul şi exte- 
norul casei. Intraseră într-o oază de minimalism extraor- 
dinar. Covor alb, mobilă albă, jaluzele de metal venețian 
gri, un tablou cu patru tipi în costum, de Jack Vettriano, 
agăţat pe perete și pe care Grace îl știa. Pe pereți jucau 

lumini de la sistemul de sonorizare, iar limbile unui ceas 
transparent arătau ora 18.20. 

Ashley le oferi de băut; lui Branson, o apă minerală 
într-un pahar dintr-o sticlă superioară, iar lui Grace, care 
stătea așezat lângă el pe canapea, o cafea, într-o cană albă, 
elegantă. 

— Există trei cârciumi în zona Ashdown Forest în care 
a fost văzut logodnicul dumneavoastră marţi noapte, îi 
spuse Glenn Branson. Totodată, ni s-a confirmat că era 
împreună cu patru prieteni, cei pe care îi știți. Dar nu 
avem nici o informaţie cu privire la ce puneau la cale, de- 
cât că intenționau să se îmbete. 

— Michael nu e un beţiv, spuse ea neutru, ţinând un 
pahar cu vin roșu în ambele mâini. 

— Spuneţi-mi câte ceva despre Michael, spuse Grace, 
uitându-se la ea intens. 

— Ce fel de lucruri? 

— Orice. Cum v-aţi întâlnit? 

Fa zâmbi şi pentru o secundă păru relaxată. 

— M-am dus la un interviu pentru o slujbă la firma lui. 
A lui Michael și a partenerului său. 

— Mark Warren? întrebă Grace. 

O ezitare scurtă, atât de scurtă, încât nici nu se ob- 
serva. Dar Grace o remarcase. 

- Da. 

— Unde ai lucrat înainte? o întrebă el. 

— Am lucrat la o firmă de investiţii imobiliare din 
Toronto, Canada. Mă întorsesem în Anglia chiar înainte 
de a obţine această slujbă. 

- Înapoi? 

— Eu sunt originară din Anglia, am rădăcinile aici. 
Zâmbi. 

— La ce firmă în Toronto? 

— Cunoașteţi oraşul Toronto? întrebă ea surprinsă. 

— Am stat o săptămână acolo, în urmă cu zece ani. 
Am lucrat cu poliţia canadiană, în laboratorul lor 
criminalistic. 

— Bine. Era o firmă mică, care aparținea grupului Bay. 

Grace încuviinţă. 

— Deci, Michael Harrison şi Mark Warren te-au 
angajat? 

— Da, în noiembrie anul trecut. 

— $i? 

— Era o slujbă extraordinară, bine plătită. Eu voiam 
să învăţ despre afacerile imobiliare, iar ei păreau nişte tipi 
de treabă. Roşi. Michael mi s-a părut foarte atrăgător, dar 
eram sigură că este însurat sau că are o prietenă. 

— Îmi pare rău că mă bag în viaţa personală, spuse 
Grace, dar când aţi devenit propriu-zis un cuplu? 

După o pauză scurtă, Ashley răspunse: 

— Foarte repede, după vreo două luni. Dar a fost ne- 
voie să ţinem secret acest lucru, pentru că Michael era în- 
grijorat că Mark ar putea să afle. Se gândea că ar fi fost 
greu pentru Mark să afle că are o relaţie cu mine. 

Grace încuvuinţă. 

— Şi când a aflat Mark? 

Ea se înroși. 

— S-a întors într-o zi la birou, când noi nu îl aşteptam. 

Grace zâmbi. O simpatiza, căci avea un fel de a fi vul- 
nerabil care ştia că îi face pe toți bărbaţii să se simtă pro- 
tectori față de ea. Așa se simţea și el şi o cunoștea de doar 
câteva minute. 

— Şi apoi? 

— A fost un pic ciudat pentru o perioadă. I-am spus 
lui Michael că mă gândesc să îmi dau demisia, dar el a in- 
sistat să nu plec. 

— Şi Mark? 

Grace remarcă tresărirea de o secundă. O încordare 
abia vizibilă a mușchilor feţei. 

— A fost în regulă. 

— Deci nu a afectat relaţia voastră de afaceri? 

— Nu. 

Urmărindu-i ochii cu atenţie, Grace întrebă: 

— Ştiaţi că are o afacere în afara ţării, în Insulele 
Cayman? 

Ashley își mută ochii la Branson, apoi din nou la 
Grace. 

— Nu, nu știam despre asta. 

— V-a vorbit Michael despre aranjamentele financiare 
prin care el şi domnul Warren nu plăteau taxe? 

Pe faţă i se citi furia, atât de puternic şi de rapid, în- 
cât Grace rămase uimit. 

— Ce e asta? Sunteţi de la poliție sau de la taxe şi 
impozite ? 

— Dacă doriți să ne ajutaţi să vă găsim logodnicul, tre- 
buie să ne ajutaţi să îl cunoaștem. Spuneţi-ne totul, chiar 
și lucrurile care vi se par irelevante. 

— Vreau doar să îl găsiţi. În viaţă. Te rog, Doamne. 

— Michael nu a vorbit despre noaptea burlacilor cu 
dumneavoastră ? întrebă Grace, gândindu-se la ultima lui 
noapte de burlac, când îi dăduse lui Sandy tot traseul şi 
ea îl salvase a doua zi dimineaţa devreme, după ce fusese 
abandonat pe o stradă dosnică din Brighton, complet gol, 
în afara unor şosete, cocoţat pe o cutie poștală. 

Ashley dădu din cap. 

— Mi-a spus doar că ieșeau să bea ceva. 

— Ce veţi face dacă nu apare până mâine, la ora când 
trebuie să vă căsătoriţi ? întrebă Branson. 

Lacrimile începură să îi curgă pe obraji. leşi din cameră 
ȘI se întoarse cu o batistă brodată, cu care îşi şterse ochii. 

— Nu ştiu. Chiar nu ştiu. Vă rog să îl găsiţi. Îl iubesc 
atât de mult, că nu pot suporta asta! 

O aşteptă să se calmeze şi, uitându-se în ochii ei cu 
atenţie, Grace o întrebă: 

— Eraţi secretară pentru amândoi. Nu v-a spus Mark 
Warren ce plănuiseră? 

— Doar că ieșeau ca între bărbaţi. Eu am petrecut cu 
fetele. Asta e tot. 

— Ştiaţi că Michael avea reputaţia unui om care făcea 
glume proaste? întrebă Grace. 

— Michael are un simţ al umorului extraordinar, aces- 
ta este unul din lucrurile pe care le iubesc la el. 

— Şuţu ceva despre un sicriu? 

Ashley sări brusc, aproape vărsând vinul. 

— Un sicriu ? Ce vreţi să spuneți cu asta? 

Calm, Branson îi explică: 

— Unul dintre băieţi, Robert Houlihan ... îl cunoștea ? 

— Da, l-am întâlnit de câteva ori. Era cam pierde-vară. 

— Da? 

— Asta e ceea ce spunea Michael. Se ţinea de gașca lor, 
dar nu făcea cu adevărat parte din ea. 

— Dar era suficient de apropiat, ca să participe la pe- 
trecerea burlacilor? insistă Branson. 

— Lui Michael nu îi place să supere pe nimeni. Cred că 
a simţit că trebuie să îl invite şi pe Robbo. Cred că din ca- 
uză că îi alesese pe toți ceilalți cavaleri, dar pe Robbo nu. 

Grace bău puțină cafea. 

— Nu v-au certat cu Michael? Nu s-a întâmplat nimic 
care să îl facă să se răzgândească cu privire la nuntă? 

— Dumnezeule! spuse ea. Nu. Absolut nimic. Noi... 

— Unde plecaţi în luna de miere? întrebă Grace. 

— În Maldive. Michael a făcut rezervări într-un loc 
fantastic; îi plac la nebunie apa, bărcile, scufundările. 
Arată ca în paradis. 

— Avem un elicopter care îl caută pe Michael. Ne-am 
împărțit în o sută de detaşamente de inspectori şi dacă nu 
apare până în noaptea asta, vom începe o căutare com- 
pletă în zona în care a fost văzut ultima oară. Dar nu 
vreau să solicit atâţia inspectori ore întregi, doar ca să aflu 

că el se bronzează pe Insulele Cayman, grație contribu- 
abililor britanici. Înţelegeţi ? 

Ashley încuviinţă. 

— Foarte clar, spuse ea supărată. Contează mai mult 
banii decât găsirea lui Michael. 

— Nu, spuse Grace, îmblânzindu-şi tonul. Nu este 
vorba de bani. Am aprobarea de a autoriza orice este ne- 
cesar găsirii lui Michael, indiferent de cost. 

— Atunci începeţi acum, vă rog. Lăsându-și umerii 
slabi în jos, se uita supărată la paharul cu vin. Vă recunosc 
din articolul din revista Argus. Și din numărul din Daily 
Mail de ieri. Încercau să vă ridiculizeze pentru că aţi 
apelat la un ghicitor, nu? 

— Da. 

— Eu cred în chestiile astea. Nu cunoaşteţi pe cineva, 
printre toate cunoştinţele dumneavoastră? Nu există ghi- 
citori care să poată localiza persoane dispărute? 

Grace îi aruncă o privire lui Branson, apoi se uită la 
Ashley. 

— Ba da, sunt. 

— Nu au putea să mergeţi la unul sau să mă puneţi în 
legătură cu cineva pe care să mi-l recomandaţi? 

Grace se gândi un moment. 

— Ave ceva care să îi aparțină lui Michael? Era con- 
știent că Glenn Branson se holba la el. 

— Cum ar fi? 

— Orice. Un lucru. O haină. O bijuterie. Ceva care să 
fi fost în contact cu el. 

— Pot să găsesc ceva. Aşteptaţi doar două minute. 

— Nici o problemă. 

— Ai luat-o razna? îl întrebă Branson în timp ce se de- 
părtau de casa lui Ashley. 

Cu brăţara de metal pe care i-o dăduse Ashley în 
mână, Grace îi răspunse: 

— Tu mi-ai sugerat. 

De la radio se auzea un ritm de bas. Grace dădu so- 
norul mai încet. 

— Da, dar nu ca să îi ceri ei așa ceva. 

— Şi voiai să îi furăm ceva din apartament? 

— Să împrumutăm. Frate, tu trăieşti periculos. Ce faci 
dacă vorbeşte cu presa? 

— Tu mi-ai cerut să te ajut. 

Branson se uită la el. 

— Ce părere ai de ea? 

— Ştie mai multe decât ne spune. 

— Deci încearcă să îi acopere spatele? 

Grace se juca cu brățara. Trei benzi subțiri de metal, 
unite, care se terminau cu două medalioane micuţe. 

— Tu ce crezi? 

— Asta eşti tu. Ca de obicei, răspunzi la o întrebare cu 
o altă întrebare. 

Grace nu spuse nimic un timp, gândindu-se. În minte, 
își reconstruia scena din casa lui Ashley Harper. Neliniștea 

ei, răspunsurile la întrebări. Cei nouăsprezece ani în poli- 
ție îl învăţaseră multe. Probabil că cea mai importantă 
lecţie era aceea că adevărul nu este în mod necesar ceea 
ce pare evident. Ashley Harper ştia mai multe decât spu- 
nea, iar de lucru acesta el era sigur. Îi citise asta în ochi. 
Se gândi că Ashley, în starea ei de șoc, era îngrijorată 
de orice schemă financiară o făcuse Michael în Insulele 
Cayman, care putea să iasă la iveală. Și totuşi, el simţea că 
asta nu e toată povestea. 


Douăzeci de minute mai târziu, parcară pe o alee din 
Kemp Town, între plajă şi Canalul Englez, şi se dădură 
jos din mașină. 

Ploaia nu se oprise și, în afara unei urme gri lăsate de 
un petrolier sau de un vas de marfă, nu se mai vedea ni- 
mic pe mare. Pe lângă ei trecea un şir de mașini și de ca- 
mioane. La dreapta, Grace putea vedea Palatul Pier, cu 
cupolele-i albe luminate și cu un turn înalt, ca un stâlp. 

Marine Parade, bulevardul care se întindea de-a lun- 
gul unui kilometru şi jumătate, mărginit de case în stil 
Regency care dădeau spre mare, era circulat intens pe am- 
bele sensuri. Clădirea Van Allen era una dintre puținele 
clădiri moderne, în stilul Art-Deco al secolului XXI. În 
câteva momente după ce sunaseră la interfon, o voce clară 
răspunse la apartamentul cu numărul 407. s 

- Da? 

— Mark Warren? întrebă Glenn Branson. 

— Da, cine este? 

— Poliția. Putem vorbi cu dumneavoastră despre 
Michael Harrison? 

— Sigur. Urcaţ la etajul patru. Se auzi un sunet stri- 
dent şi Grace deschise ușa de la intrare. 

— Ce coincidenţă ciudată, îi spuse el lui Branson 
pe când urcau în lift. Am fost aici noaptea trecută, ca să 
joc poker. 

— Pe cine cunoşti aici? 

— Pe Chris Croke. 

— Cris Croke , tipul de la Circulaue? 

— E în regulă tipul. 

— Cum îşi permite un apartament într-o clădire ca 
asta? 

— Căsătorindu-se cu banii sau, mai degrabă, divorțând 
de ei. A avut un avocat bun la divorț şi o soţie bogată, ta- 
tăl ei câștigase o dată la loto. 

— Ce ticălos deștept. | 

leșiră din lift la etajul patru, pășiră pe un covor pufos, 
albastru și se opriră în faţa apartamentului 407. Branson 
apăsă pe butonul soneriei. 

După câteva momente ușa fu deschisă de un bărbat la 
aproape treizeci de ani, îmbrăcat într-o cămașă deschisă 
la gât, pantaloni de stofă în dungi și pantofi negri împo- 
dobiti cu un lănţișor aurit. 

— Intraţi, domnilor, le spuse el politicos. 

Grace se uită la el şi i se păru că îl recunoaște. Îl mai 
văzuse pe tipul acesta undeva, de curând. Unde? Unde 
naiba îl mai văzuse? 

Conform regulamentului, Branson îi arătă legitimatia 
de serviciu, dar Mark Warren abia se uită la ea. Îl urmară 
printr-un hol mic într-o cameră de zi foarte spațioasă, cu 
două canapele roşii în formă de „L“ şi cu o masă îngustă 
și lungă, din lac negru, care făcea distincția între bucătă- 
rie şi locul de luat masa. 

Făcut în sul minimalist, locul semănă cu aparta- 
mentul lu: Ashley Harper, dar în mod evident aici fuse- 
seră cheltuiţi mult mai mulți bani. O mască africană era 
sprijinită de plinta neagră, într-un colţ. Tablouri abstrac- 
te, clasice, atârnau pe pereți, iar una dintre ferestre dădea 
direct spre mare și spre Palatul Pier. La televizorul cu 
ecran plat, marca Bang and Olufsen, era o emisiune de 
știri; sonorul era oprit. 

— Dori ceva de băut? întrebă Mark Warren, strân- 
gându-şi mâinile. 

Grace îl observa cu atenție, urmărindu-i limbajul cor- 
pului, ascultând modul în care vorbea. Omul transpira de 
neliniște. Se simţea inconfortabil. Nici nu era de mirare, 
ţinând cont prin ce trebuia să treacă. Una din marile pro- 
bleme ale supravieţuitorilor unui dezastru era că se dă- 
dea vina pe ei pentru ceea ce se întâmplase. Grace ştia asta 
din experienţă. 

— Nu, mulţumim, spuse Branson. Nu vrem să vă re- 
ținem, avem doar câteva întrebări. 

— Aveţi vreo veste de la Michael? 

Grace îi spuse despre cercetarea lor în cârciumi şi de- 
spre sicriul lipsă. Dar ceva din modul în care i se răspun- 
dea ridica un semn de întrebare în mintea lui Grace. Un 
semn mic, aproape neînsemnat. 

— Nu cred că ar face ceva de genul să ia un sicriu, 
spuse Mark Warren. 

— Ar fi trebuit să ştiţi. Nu este rolul cavalerului de 
onoare să organizeze petrecerea burlacilor ? întrebă Grace. 

— Aşa am citit în nişte articole luate de pe Internet, 
răspunse Mark. 

Grace se încruntă. 

— Deci nu aţi fost implicat în planuri? Deloc? 

Mark părea tulburat. Când începu să vorbească, avea 
o voce ciudată, dar se calmă rapid. 

— A, nu, nu asta voiam să spun. Adică, ştiţi, voiam să 
organizăm un program de striptease, dar părea atât de în- 
vechită ideea, încât am optat pentru ceva mai original. 

— Ca să i-o plătiți lu: Michael pentru toate glumele pe 
care vi le-a făcut? 

Din nou tulburat, Mark răspunse: 

— Da, am discutat și asta. 

— Dar nu ați vorbit de nici un sicriu ? întrebă Grace, 
fixându-i privirea. 

— Deloc. 

Părea indignat. 

— Un sicriu din lemn de stejar, spuse Grace. 

— Eu nu știu nimic despre nici un sicriu. 

— Vreţ să îmi spuneţi că eraţi cavalerul lui de onoare, 
dar că nu aveaţi nici o idee despre planurile de la petre- 
cerea burlacilor? 

O ezitare lungă. Mark Warren se uita pe rând la am- 
bii poliţişti. 

— Da, răspunse el în final. 

— Nu prea cred asta, Mark, spuse Grace. Îmi pare rău, 
dar nu cred. Imediat, văzu că Mark se înfurie. 

— Mă acuzaţi cumva că vă mint? Îmi pare rău, dom- 
nilor, dar această întâlnire s-a terminat. Trebuie să vor- 
besc cu avocatul meu. 

— Asta este mai important decât să vă găsiţi partene- 
rul de afaceri? întrebă Grace. Trebuie să se căsătorească 
mâine, știți asta? 

— Sunt cavalerul de onoare. 

Urmărind faţa lui Mark Warren cu atenţie, Grace își 
aduse brusc aminte unde îl mai văzuse. Sau, cel puţin, 
unde credea că îl mai văzuse. 

— Ce mașină conduceţi, Mark? întrebă el. 

- Un BMW. 

— Ce model? Seria 3, 5 sau 7? 

— Un X5, răspunse Michael. 

— E un model cu tracţiune pe patru roți? 

— Da, este. 

Grace încuviinţă şi nu mai spuse nimic; mintea îi 
clocotea. 

În timp ce așteptau liftul pe coridor, Branson se uită 
la ușa lui Mark Warren ca să fie sigur că este închisă, 
apoi spuse: 

— Despre ce era vorba în întrebarea ta cu mașina? 

În timp ce urcau în lift, Grace apăsă pe butonul pe care 
scria „B“. Încă dus pe gânduri, nu răspunse la întrebare. 

Branson se uită la el. 

— Ceva nu e în regulă cu tipul acesta. Așa crezi şi tu? 

Din nou, Grace nu spuse nimic. 

— Ar fi trebuit să apeși pe butonul „P“ pentru a co- 
borî la parter. Aşa am și venit. 

Grace ieși din lift în parcarea de la subsol și Branson 
îl urmă. Locul era curat, slab luminat, cu un miros vag de 
benzină. Au trecut pe lângă un Ferrari, o limuzină Jaguar, 
o mașină sport Mazda, un Ford, apoi pe lângă două lo- 
curi de parcare goale. Apoi Grace se opri în faţa unui 
BMW X5 arginuu, strălucitor. Se uită cu atenţie la ma- 
șină. Pe vopsea mai erau încă picături de ploaie. 

— Frumoase mașini, spuse Branson. Dar nu au prea 
mult spațiu în portbagaj. E mult mai mare la Range 
Rover sau la Cayenne. 

Grace se uită cu atenţie la roy, apoi îngenunche şi se 
uită sub o portieră. 

— Ieri, când am fost aici, spuse el, pe la unu fără un 
sfert dimineaţa, în timp ce mergeam să îmi iau mașina, 
BMW-ul acesta tocmai parca, acoperit de noroi. L-am 
observat pentru că părea puţin neobișnuit; nu prea vezi 
o maşină cu tracţiune acoperită complet de noroi în mij- 
Jocul oraşului Brighton. Maşinile astea sunt de obicei 
folosite de mame la cumpărături. 

— Eşti sigur că era chiar mașina asta? 

Grace își dădu uşor una peste cap. 

— Plăcuța cu numărul. 

— Aha, deci memoria ta vizuală încă mai functio- 
nează. Chiar și la vârsta ta! 

— Da, încă funcţionează. 

— Deci care este presupunerea ta? 

— Dara ta care este? 

— Avem un sicriu lipsă. O pădure. O maşină plină de 
noroi. Un cavaler de onoare care este singurul supra- 
vieţuitor și care vrea să vorbească cu un avocat. Un cont 
bancar în Insulele Cayman. Ceva miroase a putred. 

— Nu miroase, ci pute. 

— Ce facem în continuare? 

Grace scoase brăţara din buzunar şi o ţinu în sus. 

— Chiar vrei să faci asta? 

— Ai tu o idee mai bună? 

— Să îl aducem pe Mark Warren la secție pentru un 
interogatoriu. 

Grace dădu din cap. 

— Tipul este foarte deştept. Iar noi trebuie să fim şi 
mai deştepţi. 

— Şi să mergem la un ghicitor cu un pendul e un lu- 
cru mai deștept? 

:— Ai încredere în mine. 

„Trebuie să stai treaz.“ Aşa o să supravieţuiești. 
Hipotermia îți provoacă somnolență și dacă adormi, cazi 
în comă și mori. 

Michael tremura, aproape delirând. Era frig, atât de 
frig! Auzea voci. O auzea pe Ashley șoptindu-i la ure- 
che; întinse mâna să o atingă, dar dădu cu degetele de 
lemnul tare. 

Apa îi intră în gură și el o scuipă. Faţa i se strivea de 
capacul sicriului. Lanterna nu mai funcţiona. Încerca 
să ţină staţia de emisie deasupra apei, dar mâinile îl du- 
reau atât de tare, încât acest lucru nu ar mai fi fost posi- 
bil mult timp. 

— Ashley, spuse el slab. Ashley, dragostea mea. 

Apoi îi intră şi mai multă apă în gură. 

Cu carcasa lanterne: continuă să sape în capacul sicri- 
ului. Se gândea la nunta de mâine. Mama lui îi arăta noua 
rochie pe care și-o cumpărase, pălăria, pantofii și poșeta, 
dorind aprobarea lui, să știe că o să arate bine în cea mai 
importantă zi a lui, ca el să fie mândru de ea, ca Ashley 
să fie mândră de ea. Îşi aduse aminte de telefonul pe care 
îl primise de la sora lui din Australia, care era încântată 
de biletul cumpărat de el. Carly ar trebui să fie aici acum, 
pregătindu-se de nuntă împreună cu mama lui. 

Muşchii gâtului îl dureau atât de tare, încât nu știa cât 
de mult mai putea suporta chinul; la fiecare câteva minute 
trebuia să se relaxeze, să se lase pe spate, ţinându-și respi- 
rauia din cauza apei care îi acoperea faţa, apoi să se ridice 
la loc. În curând, lucrul acesta nu avea să mai fie posibil. 

Plângând de frustrare şi de frică, se năpusti asupra ca- 
pacului, lovindu-l cu putere. Apăsă din nou pe butonul 
pentru vorbire. 

— Davey! Davey! Ha! 

Scuipă din nou. 

Îi tremura fiecare părticică a corpului. 

Auzi paraziți în stație. 

Dinţii îi tremurau. Înghiţi o gură de apă murdară, apoi 
încă una. 

— Vă rog, cineva, vă rog, ajutați-mă. 

Încercă să se calmeze, să se gândească la discursul său 
de la nuntă. Trebuia să le mulţumească domnișoarelor de 
onoare. Să bea un pahar în cinstea lor. Trebuia să își aducă 
aminte să îi mulţumească în primul rând mamei lui. Să 
termine cu discursul de mulţumire pentru domnișoarele 
de onoare. Să spună povestiri amuzante. Avea o glumă 
bună pe care i-o spusese Pete. Despre un cuplu care pleca 
în luna de miere... 

Luna de miere. 

Totul era rezervat. Trebuiau să plece către Maldive cu 
avionul mâine seara, la ora 9. Aveau bilete la clasa întâi, 
iar Ashley nu știa nimic despre toate astea, erau cadoul 
lui secret. 

„Scoateţi-mă de aici, idioulor! O să lipsesc la nunta 
mea și la călătoria din luna de miere. Haideţi! Acum!“ 

Ceasul de la bordul mașinii Ford arăta ora 19.13. 
Branson, împreună cu Grace, conducea mașina de-a lun- 
gul străzii cu case elegante, în stil Regency, care ducea spre 
Kemp Town. Intrară apoi pe drum deschis, de-a lungul 
mării, pe lângă clădirea în stil modern care adăpostea cămi- 
nul pentru nevăzători St. Dustan's. Ploaia cădea în conti- 
nuare, iar vântul se lovea de maşină nebunește. Vremea asta 
dura deja de câteva zile. Branson dădu drumul la radio, 
oprind bâzâitul neîntrerupt al frecvenţei pe care emitea 
poliția şi pornind o melodie a formaţiei Scissor Sisters. 

Grace ascultă răbdător câteva momente, apoi dădu 
volumul mai încet. 

— Ce s-a întâmplat, omule? Formaţia asta e super, 
spuse Branson. 

— Super, spuse Grace. 

— Vrei să mai atragi femeile, da? Ar trebui să te mai 
pui la punct cu arta. 

— Iar tu ești profesorul meu de artă, nu-i așa? 

Branson se uită rapid la el. 

— Ar trebui să fiu şi profesorul tău de artă vestimen- 
tară. Știu și un frizer la care te-ai putea duce. Îl cheamă 
Ian Habbin din The Point. Trebuie să te duci să te aran- 
jeze un pic, pentru că arăţi ca în vremurile vechi. 

- Încep să mă simt ca în vremurile vechi, răspunse 
Grace. M-ai invitat la masa de prânz, iar acum a trecut și 
ora ceaiului și e aproape timpul pentru cină. În stilul aces- 
ta vom lua micul dejun împreună. 

— De când nu ai mai avut şi tu viață personală ? Ime- 
diat ce rosti întrebarea, lui Branson îi păru rău. Putea ve- 
dea durerea de pe faţa lui Grace fără să se uite la el. Îmi 
pare rău, spuse el. 

Trecură cu mașina prin elegantul orășel Rottingdean, 
apoi trecură peste mai multe denivelări, printre casele 
amestecate şi răsfirate din Saltdean, apoi din Peacehaven. 

— Ia-o la stânga, spuse Grace. Apoi continuă să îl con- 
ducă pe Branson printr-un labirint de străzi care urcau pe 
dealuri, de-a lungul cărora erau îngrămădite vile şi case 
modeste, până când opriră în faţa unei vile mici, care arăta 
destul de sărăcăcios, cu o mașină şi mai sărăcăcioasă par- 
cată în faţă. 

Merseră rapid prin ploaie, până ajunseră pe o terasă 
micuță, cu clopoței care zăngăneau din cauza vântului, şi 
sunatră la ușă. După câteva momente, le răspunse un băr- 
bat scund, vânos, în vârstă de aproape şaptezeci de ani, cu 
o barbă ca de ţap, cu părul gri, lung, prins într-o coadă de 
cal și îmbrăcat într-un caftan și o togă, cu un medalion egip- 
tean agăţat de un lanţ de aur. Îi salută expansiv, cu o voce 
ascuţită, plină de energie, strângându-i mâna lui Grace și 
privindu-l ca pe un prieten pe care nu-l mai văzuse de mult. 

— Detectiv Grace! Ce bine îmi pare să te văd! 

— Şi mie, prietene. Acesta este detectivul Branson. 
Glenn, dânsul este Harry Frame. 

Harry Frame strânse mâna lui Glenn Branson cu o 
forţă care îi contrazicea şi vârsta, și statura, apoi se uită 
la el cu niște ochi verzi pătrunzător. 

— O plăcere să vă întâlnesc. Intrati, intrați. 

Îl urmată într-un hol îngust, luminat de un bec al unei 
lanterne cu intensitate scăzută și decorat în stil maritim, 

în care piesa centrală era un hublou de alamă pus pe pe- 
rete. Apoi intrară în camera de zi, plină de rafturi cu mi- 
niaturi de nave în sticluțe. În cameră era un set urât de 
mobilier din trei piese, acoperit cu un pled, un televizor 
oprit şi, lângă fereastră, o masă rotundă de stejar cu patru 
scaune, spre care s-au îndreptat. Pe perete, Branson re- 
marcă un tablou fără valoare care reprezenta casa Annei 
Hathaway şi un motto înrămat: „O minte eliberată nu 
mai poate fi niciodată închisă.“ 

— Doriti un ceai, domnilor? 

— Mulţumesc, spuse Grace. 

Uitându-se la Grace pentru un indiciu, Branson spuse: 

— Ar fi drăguţ. 

Harry Frame ieşi din cameră. Branson se uită la lumâ- 
narea albă, aprinsă și așezată într-un suport din sticlă. 
Apoi se uită la Grace, cu o expresie care întreba: „Ce 
dracu” se întâmplă ?“ 

Grace îi zâmbi şi se subînţelese că îi cere să aibă 
răbdare. 

După câteva minute, o doamnă veselă, plinuţă, pur- 
tând o bluză pe gât, pantaloni din material sintetic maro 
și pantofi sport, albi, noi, se apropie de ei cu o tavă pe care 
erau trei căni cu ceai și o farfurie cu biscuiţi Bourbon, pe 
care o puse pe masă. 

— Bună, Roy, îl salută ea familiar pe Grace, apoi se 
întoarse spre Branson, cu o strălucire în ochi. Eu sunt 
Maxine. Cea care trebuie să se supună, glumi ea. 

— Îmi pare bine. Eu sunt detectiv Branson. 

În cameră intră și soţul Maxinei, care avea o hartă 
în mână. 

Grace luă cana cu ceai și remarcă faptul că acesta era 
de culoare verde-deschis. Remarcă faptul că Branson se 
uită ciudat la al lui. 

— Deci, domnilor, spuse Harry, așezându-se în faţa 
lor, aveţi o persoană dispărută? 

— Michael Harrison, răspunse Grace. 

— Bărbatul acela tânăr care a apărut în Argus? 
Groaznic, acel accident. Toti, atât de tineri, să fie che- 
mati dincolo. 

— Chemaţi dincolo? întrebă Branson. 

— Sigur spiritele îi voiau acolo. 

Branson îi aruncă o privire lui Grace, pe care acesta 
o respinse în mod hotărât. 

După ce dădu la o parte biscuiţi și lumânarea, Frame 
întinse o hartă detaliată a zonei de est din Sussex. 

Branson mâncă un biscuit. Grace căută în buzunar și 
îi înmână lui Frame brăţara de metal. 

— Mi-ai spus să aduc ceva ce aparține persoanei 
dispărute. 

Frame luă brăţara, o ridică și se uită cu atenţie la ea. 
Cei doi ofiţeri de poliţie se uitau la el. Ținu ochii închiși 
câteva momente, apoi încuvunţă: 

— Hm! spuse el, ţinând ochii închiși. Hm, hm! Da. 

Apoi, tresărind, deschise ochii şi se uită la Grace și la 
Branson ca și cum ar fi fost mirat că cei doi sunt încă în 
cameră. Se aşeză mai aproape de masă, apoi scoase din 
buzunarul pantalonilor o sfoară, cu o bucată de plumb la 
un capăt. 

— Hai să vedem ce putem afla, spuse el. Da, într-ade- 
văr, să vedem. Este bun ceaiul? 

Grace bău din al lui. Era fierbinte şi puţin acru. 

— Perfect, răspunse el. 

Branson bău şi el, din respect. 

— Este bun, răspunse. 

Harry Frame zâmbi, vizibil încântat. 

— Acum... 

Își puse coatele pe masă, își îngropă faţa în mâini ca și 
când s-ar fi rugat și începu să murmure. 

Grace evită privirea lui Branson. 

— Hm! spuse Frame pentru el. Hm, hm! 

Apoi se îndreptă, ţinu sfoara între degetul arătă- 
tor şi degetul mare deasupra hărții și o lăsă să se legene 
precum un pendul. Și strângând buzele de concentrare, 
balansă sfoara într-un cerc, acoperind harta centimetru 
cu centimetru. 

— Uckfield? întrebă el. Crowborough? Ashdown 
Forest? Se uită întrebător la cei doi bărbaţi. Amândoi 
încuviinţară. 

Dar Harry Frame dădu din cap. 

— Nu, nu mi se arată nimic în zona asta, îmi pare rău. 
O să încerc pe altă hartă, la o scară mai mică. 

— Suntem destul de siguri că se află în zona asta, 
Harry, spuse Grace. 

Grace dădu din cap hotărât. 

— Nu, pendulul nu îmi spune asta. Trebuie să mergem 
pe o arie mai extinsă. 

Grace putea simți scepticismul lui Branson arzându-l 
în spate ca un cuptor. Uitându-se la noua hartă, care arăta 
toată partea de est și de vest a Sussex-ului, văzu pendulul 
făcând un cerc înalt peste Brighton. 

— Aici este, murmură Frame. 

— În Brighton? Nu prea cred, răspunse Grace. 

Frame desfăcu o hartă la scară mai mare, cu străzile 
orașului Brighton și legănă pendulul deasupra acesteia. În 
câteva momente, începu să descrie nişte cercuri peste 
zona Kemp Town. 

— Da, spuse el. Da, aici este. 

De data asta, Grace se uită la Branson, ca și cum și-ar 
fi împărtăşit gândurile. 

— Te înşeli, Harry, spuse el. 

- Nu cred, Roy. Aici este omul vostru. 

Grace dădu din cap. 

— Noi tocmai venim din Kemp Town, am fost să vor- 
bim cu partenerul lui de afaceri. Eşti sigur că nu te înșeli 
de data asta? 

Harry Frame luă brăţara. 

— Asta este brăţara lui Michael Harrison? 

— Da. 

— Atunci, aici este el. Pendulul meu nu greșește 
niciodată. 

— Ne poți da o adresă? întrebă Branson. 

— Nu, nu o adresă, pentru că sunt prea multe case. 
Dar aici trebuie să căutaţi, aici îl veți găsi. 

— Țicnit nebun, îi spuse Branson lui Grace în timp ce 
se depărtau de casa lui Harry Frame. 

Grace, pus pe gânduri, nu spuse nimic o perioadă de 
timp. În sfârșit, ploaia se oprise de vreo oră și câteva raze 
crepusculare străpungeau perdeaua de nori gri care se lă- 
sase deasupra mării. 

— Hai să presupunem un moment că are dreptate. 

— Hai să bem şi să mâncăm ceva, spuse Branson. Mi-e 
foame de mor, aproape că o să cad din picioare. 

Ceasul arăta ora 20.31. 

— Bună idee. 

Glenn își sună soția pe telefonul mobil. Grace ascultă 
doar sfârşitul conversaţiei, care părea încinsă și care se ter- 
mină în momentul în care Branson închise telefonul, la 
mijlocul frazei. 

— E tare supărată. 

Grace îi zâmbi înţelegător. Ştia prea multe ca să facă 
vreo remarcă asupra situaţiei familiale a unei persoane. 

Câteva minute mai târziu, intrară într-un bar numit 
Badger's Rest şi Grace, cu un pahar mare de whisky în 
faţă, remarcă faptul că partenerul său bea pe nerăsuflate 
o bere, deşi conducea. 

— Am intrat în poliție, spuse el, ca să am o slujbă 
de care copiii mei să fie mândri. Căcat. Cel puţin la în- 
ceput, mai aveam viaţă personală. Ajungeam să îi fac 
baie lui Sammy, să îl bag în pat și aveam şi timp să îi ci- 
tesc o poveste înainte de a pleca la serviciu. Ştii ce mi-a 
spus Ari? 

— Ce? întrebă Grace uitându-se la meniu. 

— Mi-a spus că Sammy şi Remi plâng pentru că le-am 
promis că mă duc acasă în seara asta să le citesc o poveste. 

— Atunci, du-te acasă, spuse Grace, fără să mintă. 

Branson termină halba şi mai comandă una. 

— Nu pot să fac asta, ştii prea bine. Asta nu e o slujbă 
cu program de la 9 la 17. Nu pot să plec de la serviciu ca 
un căcăcios de funcţionar public şi să îmi bag picioarele 
pentru că mâine este sâmbătă. Le datorez asta lui Ashley 
Harper şi lui Michael Harrison. Nu crezi? 

— Trebuie să înveţi şi când să renunţi, spuse Grace. 

— O, da? Și când, mai exact, trebuie să renunţ? 

Grace îşi termină paharul de whisky. Era bun. Întâi 
senzaţia de arsură pe gât, apoi în stomac. Îi dădu paha- 
rul barmanului, comandă încă unul dublu, apoi puse o 
bancnotă de douăzeci de lire pe tejghea și ceru mărunt în 
schimb, pentru a-şi putea lua un pachet de țigări. Nu mai 
fumase de câteva zile, dar dorinţa de a face acest lucru era 
prea puternică. 

Luă din automat un pachet de ţigări Silk Cut. Desfăcu 
pachetul și ceru barmanului niște chibrituri. Apoi 
aprinse ţigara Și trase fumul adânc, cu plăcere până în plă- 
mâni. Plăcerea mergea mai departe de perfecţiune. 

— Credeam că te-ai lăsat, spuse Branson. 

— M-am lăsat. 

Barmanul îi aduse băutura şi cei doi ciocniră paharele. 

— Tu nu ai viaţă personală, iar eu mi-o distrug pe a 
mea. Bine aţi venit în poliţie! 

Branson dădu din cap. 

— Prietenul tău, Harry Frame, e un tip tare deosebit. 
Ce ciudat! 

— Îți aduci aminte de Abigail Matthews? 

— Puştoaica aia de acum doi ani? Avea opt ani, nu? 

— Da. 

— A fost răpită când a ieșit din casa părinților. Ai gă- 
sit-o într-un coş dintr-un hangar al aeroportului Gatwick. 

— Nigeriană. Fusese vândută unui proxenet din 
Olanda. 

— A fost o muncă de detectiv extraordinară atunci. 
Nu de asta ai fost promovat? 

— A fost. Doar că nu am spus nimănui cum am gă- 
sit-o. Acum nu mai vorbea Roy Grace, ci whisky-ul pe 
care îl băuse. Nu am spus nimănui, pentru că... 

— Pentru că? 

— Pentru că nu a fost o muncă de detectiv extraor- 
dinară, Glenn, de aia. Harry Frame a găsit-o, cu pen- 
dulul. Da? 

Branson tăcu câteva momente. 

— Deci, de asta crezi tu în el. 

— A avut dreptate și în alte cazuri. Dar nu vorbesc în 
gura mare despre el. Lui Alison Vosper și prietenilor ei 
nu le place nimic ce iese din tipare. Dacă vrei să ai o ca- 
rieră în poliție, trebuie să se vadă că joci conform regu- 
lilor. Așa trebuie să se vadă, da ? Nu este neapărat nevoie 
să joci după ele, ci doar să îi lași să creadă că așa faci. Goli 
al doilea pahar mult mai repede decât intenţionase. Să 
luăm ceva de mâncare, spuse el. 

Branson comandă scoici. Grace alese o mâncare total 
nesănătoasă, o friptură cu grăsime, două ouă ochiuri și 
cartofi prăjiţi. Apoi își aprinse altă ţigară și comandă încă 
un rând de băuturi. 

— Deci, ce facem mai departe, bătrâne înţelept? 

Grace se uită ciudat la Branson. 

— Am putea fi terminaţi, spuse el. 

— Asta nu ne va ajuta să îl descoperim pe Michael 
Harrison, nu? Dar acum este ora... — Grace se uită la 
ceas — 21, vineri. În afară de a ne avânta în pădurea Ash- 
down cu o lopată şi o lanternă, nu prea văd ce am mai 
putea face. 

— Trebuie să fie ceva ce trecem noi cu vederea. 

— Întotdeauna este ceva, Glenn. Ceea ce nu înţeleg 
mulți oameni este că şansa este foarte importantă în me- 
seria asta. 

— Adică norocul? 

— Ştii gluma aia veche cu jucătorul de golf? 

— Nu, care este? 

— Jucătorul de golf spune: „Ce ciudat! Cu cât exer- 
sez mai mult, cu atât mai norocos devin.“ 

Branson râse. 

— Atunci, poate că nu am exersat suficient. 

— Cred că am exersat destul. Mâine este ziua cea mare. 
Dacă domnul Michael Harrison face gluma glumelor, 
atunci mâine este ziua adevărului. 

— Şi dacă nu? 

— Atunci trecem la planul B. 

— Care este planul B ? 

— Nu am nici cea mai vagă idee. Grace se uită la Bran- 
son peste pahar. Momentan, sunt doar partenerul tău la 
masa de prânz. Mai ţii minte de masa de prânz? 

Ashley, îmbrăcată într-un halat alb, stătea în pat și se 
uita la televizorul cu plasmă la un episod din Sex în the 
City, când sună telefonul. Sări rapid în picioare, aproape 
vărsând paharul de vin Sauvignon Blanc pe care îl ţinea 
în mână. Ceasul arăta ora 23.18. Era târziu. 

Răspunse cu o voce agitată, cu respirația aproape 
tăiată. 

- Da? Alo? 

— Ashley ? Sper că nu te-am trezit, dragă? 

Ashley puse paharul cu vin pe măsuţa de lângă pat, 
luă telecomanda și opri sonorul televizorului. Era Gill 
Harrison, mama lui Michael. 

— Nu, spuse ea. Deloc. Nu pot dormi. Nu am mai în- 
chis ochii de marţi. O să iau niște pastile recomandate de 
doctor, care cică o să mă bage în pat. Pe fundal, Ashley 
îl auzea lătrând pe Bobo, cățelul shih-tzu al lui Gill. 

— Ashley, aş vrea să te mai gândești, pentru că eu cred 
că ar trebui să anulezi recepţia de mâine. 

Ashley trase aer în piept. 

— Gill, am discutat despre asta şi ieri, și astăzi. Nu 
vom lua nici un ban înapoi dacă anulăm nunta atât de târ- 
ziu; trebuie să vină oameni de peste tot, cum este unchiul 
meu din Canada care mă va conduce la altar. 

— E un om simpatic, spuse Gill. Săracul om, să bată 
atâta drum. 

— Suntem înnebuniţi unul după celălalt, răspunse 
Ashley. Și-a luat toată săptămâna liber, doar ca să poată 
fi aici la repetiţia de luni. 

— Unde stă? 

— În Londra, la Lanesborough. Întotdeauna stă în cele 
mai bune locuri. Făcu o pauză de o clipă. Bineînţeles, 
i-am spus ce s-a întâmplat, dar a zis că ar fi venit oricum 
ca să mă sprijine. Am reuşit să le conving pe patru din- 
tre prietenele mele din Canada să nu vină, la fel și pe niște 
prieteni din Londra; telefonul sună fără încetare de două 
zile încoace. 

— La fel și aici. 

— Problema este că Michael a invitat prieteni şi colegi 
din toată Anglia şi de pe continent. Am încercat să con- 
tactez cât mai mulţi posibil şi la fel și Mark, dar trebuie 
să avem grijă de cei care totuși vor veni. Şi încă mai cred 
că va sosi şi Michael. 

— Nu cred, iubito, nu acum. 

— Gall, Michael le-a făcut tot felul de feste prietenilor 
lui când aceştia s-au căsătorit. Din cauza asta, doi dintre 
ei au ajuns la biserică cu doar câteva minute înainte de în- 
ceperea nunţii. Michael ar putea fi undeva, încuiat sau le- 
gat, fără să știe nimic din ce s-a întâmplat. Probabil că încă 
plănuieşte, sau cel puţin încearcă, să ajungă. 

— Eşti o fată frumoasă și o persoană foarte drăguță. Va 
fi groaznic pentru tine să te duci la biserică și el să nu 
apară. Trebuie să accepţi că i s-a întâmplat ceva. Draga 
mea, patru oameni au murit. Dacă este în regulă, Michael 
sigur a auzit știrea. 

Ashley oftă, apoi începu să sughiţe. Pentru câteva mo- 
mente începu să plângă necontrolat, ștergându-şi ochii cu 
un șerveţel luat dintr-o cutie de pe nopuieră. Apoi, oftând 
adânc, spuse: 

— Încerc din greu, dar nu fac faţă. Doar mă rog ca el 
să apară; de fiecare dată când sună telefonul mă gândesc 
că este el, că râde și îmi explică ce glumă proastă a făcut. 

— Michael e un băiat bun, spuse Gill. Nu a fost nici- 
odată rău, iar asta ar fi o cruzime. Nu ar fi făcut aşa ceva, 
nu e stilul lui. 

Urmă o tăcere lungă pe care Ashley o sparse. 

— Tu ești bine? 

— În afara faptului că sunt extrem de îngrijorată pen- 
tru Michael, da, sunt bine. Sunt cu Carly. 

— A sosit? 

— Da, a venit din Australia acum câteva ore. Cred că 
mâine o să fie puţin ameţită din cauza zborului. 

— Ar trebui să vin să o salut. Ashley tăcu un moment. 
Înţelegi ce vreau să spun? Toţi oamenii ăștia sosiți din 
toate locurile; ar trebui măcar să fim la biserică să îi în- 
tâmpinăm și să le oferim ceva de mâncare. Ti-ai putea 
imagina să nu fim acolo şi Michael să apară? 

— Ar înţelege că ai anulat nunta din respect pentru bă- 
ieții care au murit. 

Plângând şi mai tare, Ashley spuse: 

— Te rog, Gill, te rog. Hai să mergem la biserică şi ve- 
dem ce se va întâmpla. 

— Atunci ia pastila aia și mergi la culcare, dragă. 

— Te sun mâine dimineaţă. 

— Da, mă voi trezi de dimineaţă. 

— Mulţumesc pentru telefon. 

— Noapte bună. 

— Noapte bună, răspunse Ashley. 

Puse receptorul la loc, plină de energie, se trânti pe 
pat, cu sânii ieşindu-i din halat și se uită la Mark, care 
stătea dezbrăcat în pat. 

— Ce vacă, habar nu are de nimic! Faţa i se întinse 
într-un rânjet, plină de încântare. Nici o idee! 

Îşi puse mâinile în jurul lui Mark, îl strânse în bra- 
ţe și îl sărută cu pasiune, mai întâi pe buze, ca pe urmă 
să coboare încet, cât mai erotic cu putinţă, peste tot 
corpul. 


40 


Transpira sub pled. Era prea cald, mult prea cald și 
apa îi trecuse peste cap, iar el abia mai putea să respire. Şi- 
roaie de apă îi curgeau peste faţă, peste mâini, peste pi- 
cioare, peste şale. Dădu pledul la o parte, se ridică, simţi 
că dă cu capul de ceva şi se lăsă din nou jos. 

Pac. 

O, Doamne! 

Apa clipocea în jurul lui. Și simţea ca și cum ar fi in- 
trat și în el, ca și cum sângele din vene era înlocuit cu apa 
în care zăcea. Exista un cuvânt pentru asta. Un cuvânt care 
îi stătea pe limbă, dar care îi scăpa de fiecare dată când i 
se părea că l-a găsit. „Precum săpunul în cadă“, se gândi el. 

Acum era frig. În urmă cu câteva secunde îi era prea 
cald, iar acum îi era frig. Atât de frig! Îi clănțăneau dinții. 
Capul îi plesnea. „Mă duc să verific dacă este vreun pa- 
racetamol în dulapul din baie“, spuse el. Apoi răspunse 
tăcerii care îl înconjura: „Nu stau mult. Dau doar o fugă 
până la farmacie.“ 

Senzaţia de foame îi dispăruse de ceva vreme, dar 
acum revenise şi mai puternică. Stomacul îl ardea ca şi 
cum sucul gastric cerea imperios ceva. Își simţea gura us- 
cată. Încercă să bea apă cu ajutorul mâinii, dar, deși îi era 
foarte sete, totul însemna un efort. 

Osmoză! 

— Osmoză! Plin de elan, ţipă din toate puterile, repe- 
tând cuvântul de mai multe ori. Osmoză! Te-am găsit! 
Osmoză! 

Și dintr-odată i s-a făcut cald din nou. Transpira. 

— Cineva să închidă aerul condiţionat, upă el în întu- 
neric. Pentru numele lui Dumnezeu, fierbem toți aici; ce 
credeți, că suntem raci? 

Începu să râdă de propria remarcă. Apoi, chiar deasu- 
pra lui, capacul sicriului începu să se deschidă. Încet, fără 
zgomot, până când putu să vadă cerul întunecat, străbă- 
tut de stele. O rază de lumină cu fire de praf în ea străluci 
dinspre el și își dădu seama că toate stelele erau proiec- 
tate de lumină. Cerul era un ecran! Apoi văzu o faţă aple- 
cată peste raza de lumină și peste firele de praf. Ashley. 
Era ca şi cum s-ar fi uitat la ea de pe fundul unei piscine, 
iar ea se apleca asupra lui. 

Apoi văzu o altă faţă, mama lui. Apoi Carly, sora lui 
mai mică. Apoi tatăl lui, în costumul maro, cămașa crem 
și cravata roşie, de mătase, așa cum şi-l amintea Michael. 
Nu înţelegea cum era posibil ca tatăl său să fie în piscină 
şi hainele să-i fie uscate. 

— O să mori, fiule, spuse Tom Harrison. O să fii ală- 
turi de noi în curând. 

— Nu cred că sunt pregătit pentru asta, tata. 

Tatăl său zâmbi crispat. 

— Tocmai asta e chestia, fiule. Cine este pregăut? 

— Am găsit cuvântul pe care îl căutam, răspunse 
Michael. Osmoză. 

— E un cuvânt bun, fiule. 

— Tu ce faci, tată? 

— Sunt o grămadă de lucruri bune aici, fiule. Afaceri 
de milioane. E mult mai bine. Nu mai trebuie să te as- 
cunzi după deget cu banii în Insulele Cayman. Ce câștigi 
este al tău, îți place cum sună asta? 


198 PETER JAMES 


— Da, tată. 

Doar că acum nu mai vorbea cu tatăl său, ci cu preotul 
Somping, un bărbat scund, arogant, de aproape şaizeci de 
ani, cu părul gri, ondulat şi cu o barbă care ascundea nu- 
mai parţial aspectul înroșit al obrajilor săi; obraji înroșiți 
nu de viaţa sănătoasă dusă în natură, ci de vinișoarele 
sparte din cauza băuturii. 

— Vei întârzia, Michael, dacă nu ieşi de aici. Îţi dai 
seama că dacă nu ajungi la biserică înainte de apus, con- 
form legii, nu te mai pot căsători? 

— Nu ştiam, nu... 

Întinse mâna spre preot, ca să îl apuce de mână, dar se 
lovi de lemnul tare și de nepătruns. 

Întuneric. 

Clpocitul apei. 

Apoi remarcă ceva. Verifică cu mâinile și observă că 
apa nu mai era până la obraji, ci scăzuse până la nivelul 
gâtului. 

- Port apa ca pe o cravată, spuse el. Oare se poate 
chestia asta ? 

Apoi îl apucă din nou tremuratul; își strânse mâinile 
cu coatele lipite de coaste; picioarele îi zvâcniră, iar res- 
piraţa îi deveni din ce în ce mai rapidă, până când intră 
în stare de şoc. 

„Voi muri. O să mor aici, singur, în ziua nunţii mele. 
Spiritele vin după mine aici, în cutie și...“ 

Își acoperi faţa cu mâinile tremurându-i. Nu își mai 
aducea aminte când fusese ultima oară când se rugase; 
cândva, cu mult timp înainte de a muri tatăl său. Moar- 
tea lui Tom Harrison fusese pentru el ultima confirmare 
că Dumnezeu nu există. Dar acum cuvintele Domnului 
îi veneau în minte și el le murmura cu capul în mâini, ca 
și cum nu ar fi vrut să fie auzit. 

Un sunet îi atrase atenția. Apoi auzi nişte murmure și 
muzică. Urmate de o voce: 

— Bună dimineaţa, fani ai sporturilor, aici e Radio 
WNEB Buffalo cu cele mai noi veşti din sport, știri și 
prognoza meteo din această dimineaţă ploioasă de sâm- 
bătă. Ieri seară în meciul... 

Disperat, Michael bâjbâ: după stația de emisie. O scă- 
pă pe piept, apoi în apă. 

— La dracu”! La dracu”! 

O scoase din apă, o scutură cât de bine îi stătea în pu- 
tere, găsi butonul pentru vorbit şi îl apăsă. 

— Davey ? Davey, tu eşti? 

Urmă alt zgomot ca un sâsâit şi o pocnitură. 

— Da, tipule! Tu, tipul cu prietenii din accidentul de 
marți, nu-i aşa? 

— Da. 

— Salut, îmi pare bine să te aud din nou! 

— Davey, am nevoie să faci ceva pentru mine. Apoi, 
o să poţi face un anunţ important la postul tău de radio. 

— Asta depinde de ce priorităţi sunt pe ziua de azi, 
spuse Davey bătând în retragere. 

— Bine. Michael simţea nevoia să îl plesnească. Am 
nevoie fie să aduci pe cineva cu care să vorbesc la telefon 
prin staţia de emisie, fie ca tu şi tatăl tău să veniţi să mă 
salvati. 

— Cred că asta depinde dacă ești în zona pe care o aco- 
perim noi, înţelegi ce vreau să spun? 

— Ştiu, Davey, ştiu exact ce vrei să spul. 

Mai târziu, zăcând goi în pat cu o mulțime de lumâ- 
nări parfumate, aprinse, în jurul lor, ascultând o melodie 
a lui Norah Jones la radio, Ashley aprinse o țigară pe care 
o puse apoi între buzele lui Mark. El trase adânc în piept. 

— Gill are dreptate, spuse el. Nu cred că ar trebui să 
te duci la biserică, așa cum în mod categoric nu ar trebui 
să faci nici petrecerea. 

Ashley dădu din cap hotărât. 

— În mod cert trebuie să o facem. Nu vezi? Se opri să 
tragă din ţigară, apoi suflă fumul încet, cu plăcere, către 
tavan. Toată lumea mă va vedea ca pe o sărmană mireasă 
abandonată și le va părea rău pentru mine. 

— Nu cred că sunt de acord; chestia asta ar putea să se 
întoarcă împotriva ta. 

— Cum? 

— Păi, ar putea crede că ești insensibilă dacă tot insiști 
să mergi mai departe, că nu îi respecţi pe Pete, Luke, 
Josh și Robbo. Toată lumea trebuie să aibă impresia că 
ne pasă de ei. 

— Şi tu, și eu am ţinut legătura cu familiile lor. Le-am 
scris amândoi scrisori, facem tot ce trebuie. Dar am tot 
vorbit despre nuntă în ultimele trei zile. Mergem mai 
departe! Oricum ar fi, tot trebuie să plătim pentru 

organizarea petrecerii, aşa că putem să avem grijă de cei 
care vin. Probabil că nu vor fi mulți. Măcar atât să facem. 

Mark luă ţigara de la ea, trase un fum și inhală adânc. 

— Ashley, oamenii vor înţelege. În ultimele trei zile, 
m-ai tot bătut la cap cu ce crezi tu și nu m-ai ascultat și 
pe mine. Cred că facem o mare greşeală. 

— Ai încredere în mine, spuse Ashley. Se uită la el cu 
răutate. Nu mă lăsa baltă chiar acum. 

—- Doamne, nu te las baltă, doar... 

— Vrei să te retragi? 

— Nu e vorba că mă retrag. Hai, partenere, ține-te tare! 

- Mă un. 

Se alintă de-a lungul corpului lui, adâncindu-şi faţa în 
părul lui pubian, cu penisul moale lipindu-i-se de obraz. 

— Nu asta numesc eu tare, spuse ea, răutăcioasă. 

Grace își începu dimineaţa de sâmbătă așa cum îi plă- 
cea, cu o alergare de şase kilometri pe malul mării, între 
Brighton și Hove. Din nou, astăzi ploua tare, dar nu avea 
nici O importanţă; purta o șapcă de baseball cu cozoro- 
cul tras bine ca să îi acopere faţa, un trening lejer şi pan- 
tofi sport Nike nou-nouţi. Alerga cu viteză și uită rapid 
de ploaie, de toate grijile. Respira adânc, pas cu pas, având 
în cap, dintr-un motiv oarecare, melodia Signed, Sealed 
and Delivered a lui Stevie Wonder. 

În timp ce trecea pe lângă un bătrân îmbrăcat cu un 
impermeabil, care îşi plimba cățelul în lesă, murmură 
cuvintele cântecului, apoi fu întrecut de doi biciclişti îm- 
brăcaţi în haine din material sintetic. Era vremea reflu- 
xului. Pe malul mării, câţiva pescari căutau râme pentru 
momeală. 3 

Cu gust de sare pe buze, alergă de-a lungul coastei, 
apoi pe lângă rămășițele de la West Pier, apoi în jos spre 
plaja unde pescarii își lăsaseră bărcile, ancorate suficient 
de departe încât să nu le ia fluxul. Citi câteva din numele 
bărcilor: Daisy Lee, Belle of Brighton, Sammy. În timp 
ce trecea pe lângă cafenelele încă închise, simţea mirosul 
de vopsea, de smoală și de pește putrezit. Apoi trecu pe 
lângă galeriile de artă, pe lângă un club de surf, un loc 

pentru bărci construit în spatele un zid de beton, o pis- 
cină, pe sub grinzile de metal ale Palatului Pier, unde cu 
șaptesprezece ani în urmă el şi Sandy se sărutaseră pen- 
tru prima oară. Merse mai departe, puţin cam obosit, dar 
hotărât să ajungă pe stâncile din Black Rock înainte de a 
se întoarce. 

Telefonul îl anunţă că are un mesaj. 

Se opri, îl scoase din buzunar şi se uită la ecran. 


Nu poţi amăgi o fată așa, Armăsarule. Claudine XX. 


„lisuse! Lasă-mă în pace. Ţi-ai petrecut o seară în- 
treagă certându-mă că sunt poliţist şi acum mă scoţi din 
minţi.“ Până acum, singura lui întâlnire de pe Internet nu 
mergea prea bine. Erau toate precum Claudine ? „Pleacă 
şi lasă-mă în pace! Mi-a făcut plăcere să te întâlnesc, dar 
am hotărât că sunt homosexual.“ 

Până la urmă se hotări să îi trimită un mesaj când se 
va întoarce. Putea să facă figura celui înfrânt: „Îmi pare 
rău, nu sunt pregătit pentru o relație.“ 

Cu mintea relaxată se întoarse către slujbă, către mun- 
tele de hârtii care părea că crește și tot creşte. Reţeaua 
nigeriană care făcea trafic cu femei tinere; procesul lui 
Suresh Hossain; vechiul caz al lui Thomas Lytle; și acum, 
dispariţia lui Michael Harrison. 

Asta chiar îl enerva. Mai ales că în timpul nopții se tre- 
zise cu un lucru în minte, iar acum acesta îi tot dădea bă- 
taie de cap. Ajunse la stânci, le ocoli și trecu printr-o zonă 
de pontoane, hoteluri, magazine și restaurante, de unde 
mai merse trei kilometri. 

Apoi se întoarse, simțind cum îi ard plămânii, cu pi- 
cioarele tremurându-i din cauza efortului, și alergă până 
ajunse aproape de clădirea Van Allen. Urcă de-a lungul 
coastei, aşteptă să se potolească puţin traficul şi traversă. 
Înaintă de-a lungul străzii de lângă clădirea unde locuia 
Mark și se opri în faţa intrării parcării subterane. 


204 PETER JAMES 


Avea noroc. În câteva momente, porțile se deschiseră 
și ieşi o mașină Porsche, de culoare albastru-închis, con- 
dus de o blondă răpitoare, care purta ochelari de soare, 
deși era o zi mohorâtă. Grace intră în parcare până să se 
închidă porțile. Era bine că nu îl mai ploua. 

Respiră aerul uscat, cu iz de benzină, în timp ce tre- 
cea pe lângă un Ferrari roșu și alte mașini de care își 
aducea aminte și se opri în faţa BMW -ului X5, strălu- 
cItor ŞI Curat. 

Se uită la plăcuţa de înmatriculare: W 796 LDY. Apoi 
se uită în jur, inspectând zona. Era goală. Se apropie de 
mașină, îngenunche lângă roata din faţă, apoi se lăsă pe 
spate şi se băgă sub maşină, chiar lângă spaţiul de deasu- 
pra roții. Locul era plin de noroi. 

Îşi scoase batista din buzunar, o ţinu întinsă în mâna 
stângă, apoi cu mâna dreaptă zgârie noroiul uscat până 
când câteva bucățele căzură în batistă. 

Cu grijă, o strânse și o înnodă, apoi o puse la loc în 
buzunar. Se ridică, merse până la intrarea în parcare şi îşi 
trecu mâna prin dreptul razei cu infraroșu. După câteva 
minute, poarta se deschise cu un zgomot puternic. 

leşi din parcare, verifică traficul în ambele părți, apoi 
își reluă alergarea până acasă. 

La ora 9.30, după ce făcuse un duş şi își luase micul 
dejun, alcătuit din omletă şi roşii prăjite, hrană sănătoasă 
pe care o mânca acasă pentru a contracara toate pream- 
balatele pe care le consuma în timpul serviciului și alături 
de care bea cantităţi mari de apă minerală, Grace se de- 
lectă citind ziarul Daily Mail, apoi începu să saliveze când 
văzu noul drive test făcut pentru Aston Martin de revista 
Autocar. Apoi merse în biroul pe care şi-l amenajase 
într-o cameră micuță care dădea spre grădina din ce în ce 
mai neîngrijită a casei lui, și spre cele ale vecinilor, extrem 
de curate. Se așeză la birou, în faţa calculatorului și formă 
numărul de telefon de acasă al lui Glenn Branson. Batista 
cu bucățile de pământ de pe maşina lui Mark Warren erau 
puse pe birou, într-o pungută de plastic. 

La telefon răspunse soția lui Branson, Ari. Deşi se în- 
țelesese perfect cu Glenn din prima zi în care se întâlni- 
seră, i se părea că era destul de greu să se înţeleagă cu Ari. 
Era adesea neprietenoasă cu el, ca și când ar fi suspectat 
faptul că, pentru că era singur, ar încerca să îl atragă pe so- 
çul ei pe drumuri greșite. 

De-a lungul anilor, Grace încercase din greu să se îm- 
prietenească, aducându-le copiilor cadouri de ziua lor, iar 
ei oferindu-i flori de fiecare dată când fusese invitat la 

masă. Erau momente când simţea că situaţia se îmbună- 
tăţea, dar dimineaţa aceasta nu era unul dintre ele. Nu pă- 
rea încântată să îl audă. 

— Bună, Roy, spuse ea politicos, vrei să vorbeşti cu 
Glenn? 

„Nu, de fapt vreau să vorbesc cu omul de pe lună“, 
aproape că spuse el, dar se abținu. În loc de asta, întrebă 
şovăind: 

— Este pe acolo? 

— Ne cam grăbim, spuse ea. În telefon se auzea un co- 
pil uipând. Apoi Ari: „Sammy! Dă-i jucăria surorii tale, 
tu te-ai jucat cu ea!“ Apoi ţipătul deveni şi mai puternic. 
În final, Branson veni la telefon. 

— Salut, bătrâne înţelept, te-ai trezit devreme. 

— Foarte amuzant. Ce ai spus că facem astăzi? 

— E ziua surorii lui Ari. Face treizeci de ani şi dă o pe- 
trecere în Solihull. Se pare că am de ales: să îl salvez pe 
Michael Harrison sau să îmi salvez căsnicia. Tu ce ai alege? 

— Salvează-ţi căsnicia. Și mulţumește-i prietenului tău 
bătrân și fără viaţă personală care poate să își petreacă 
sfârşitul de săptămână făcând treaba în locul tău. 

— Îți sunt recunoscător. Ce faci? 

— Mă duc la o nuntă. 

— Eşti atât de romantic! Ţi-ai pus pălărie, pantofi de 
lac? Eşti aranjat? 

— "Ţi-a spus cineva vreodată ce jigodie ești ? 

— Nevasta pe care aproape că nu o mai am. 

Grace simţ un junghi de durere. Ştia că Glenn nu voia 
să spună nimic rău, dar cuvintele îl dureau. În fiecare 
noapte, chiar dacă era târziu și chiar dacă însemna că se 
ceartă, Glenn avea niște copii iubitori și o soție frumoasă, 
care îl aștepta în pat, la care să se ducă. Oamenii care 
aveau toate astea erau incapabili să înțeleagă ce însemna 
să trăieşti singur. 

Singurătate. 

Singurătatea putea fi tare urâtă. 

Era foarte urâtă. 

Grace era obosit de atâta singurătate, dar nu ştia ce să 
facă în privinţa asta. Dacă și-ar găsi pe cineva? Să se în- 
drăgostească tare de tot de o femeie şi apoi să apară 
Sandy? Ce ar face atunci? 

În adâncul minţii știa că Sandy nu se va întoarce ni- 
ciodată, dar o parte din sufletul său refuza să accepte acest 
lucru. Era ca un disc vechi care s-a blocat şi repetă ace- 
lași sunet. O dată sau de două ori pe an, când era foarte 
deprimat, mergea la un medium încercând să ia legătura 
cu ea, sau cel puțin să afle nişte indicii care să-l lămurească 
ce se întâmplase. Dar Sandy nu apărea, rămânând numai 
o figură pe rolfilm. 

Îi ură lui Branson un sfârșit de săptămână plăcut, in- 
vidios pe viaţa lui, pe soţia cicălitoare, pe copiii minunaţi, 
pe normalitatea lui afurisită. Spălă vasele, uitându-se pe 
fereastra de la bucătărie la Noreen Grinstead, vecina de 
peste drum, care, îmbrăcată într-un costum din material 
sintetic maro, capot, mănuși galbene din cauciuc şi o pălă- 
rie de plastic care să o protejeze de ploaie, îşi spăla pre- 
ocupată Nissanul. O pisică cu alb şi negru traversă strada. 
La emisiunea de la radio era intervievată o femeie ai că- 
rei părinți nu își spuseseră o vorbă toată copilăria ei. 

Ce nouăsprezece ani în poliție îl învăţaseră să nu 
subestimeze firea ciudată a speciei umane. Dar nu trecea 
ZI Să nu 1 se pară că aceasta devine din ce în ce mai ciudată. 

Se întoarse în birou, sună la Poliţia din Brighton și 
întrebă dacă venise cineva de la criminalistică. Câteva mi- 
nute mai târziu i se făcu legătura cu Joe Tindall, pe care 
îl respecta foarte mult. 

Tindall era o persoană meticuloasă, foarte muncitoare 
și plină de resurse. Scund, slab, cu ochelari, cu părul rar, 
ar fi putut trece drept un profesor nebun de la Central 
Casting. Înainte de a intra în poliţie, Tindall lucrase câţiva 

ani ca arheolog la British Museum. Împreună cu el, Grace 
lucra la cazul lui Tommy Lytle. 

— Bună, Joe! spuse Grace. Lucrezi în weekend? 

— Bună! Trebuie să fac testele balistice în cazul ata- 
cului de la magazinul de bijuterii, toți ceilalți au renunţat. 
Și mai lucrez la cazul de înjunghiere de miercuri, mersi 
de întrebare. 

Grace își aduse aminte că cineva fusese înjunghiat 
mortal în Brighton, miercuri noaptea. Nu se ştia încă dacă 
fusese vorba de un furt sau de o ceartă între doi iubiţi 
homosexuali. 

— Joe, am nevoie de puţin ajutor. Am o mostră de pă- 
mânt pe care am luat-o de pe o mașină suspectă. Cum 
pot afla, foarte rapid, din ce parte a Sussex-ului este pă- 
mântul ? Cât de exact poate spune cineva lucrul acesta? 

— Cât de exact îţi trebuie? 

— Câțiva metri pătrați. 

— Foarte amuzant, Roy. 

— Nu zâmbesc. 

— Ai o mostră din zona suspectă? Pot să fac teste și 
să văd dacă se potrivesc. Avem mai multe tipuri de sol în 
Sussex. 

— Zona de cercetat este în Ashdown Forest. 

— Acolo pământul este alcătuit predominant din nisip 
și argilă. Putem să luăm mostre de fosile, seminţe, polen, 
excremente de animale, plante, apă, tot soiul de lucruri. 
Cât de exact mai vrei să fii ? 

— Câțiva metri pătrau. 

— Trebuie să te mulţumești cu mai mult de atât. Sunt 
zone care se potrivesc cu solul din Ashdown Forest în 
toată Anglia. 

— Cât de mult ţi-ar lua să găsești o potrivire fără să ai 
mostra din zona respectivă? 

— Vorbeșu aici de săptămâni. Asta în condițiile în care 
ai o echipă uriașă și un buget al dracului de mare. 

— Dar ai putea să o faci? 

— Dacă îmi dai resurse nelimitate şi destul timp, îţi pot 
spune o zonă aproximativă, pe o arie mai restrânsă. 

— Cât de restrânsă? 

— Depinde. Cred că aproximativ câteva sute de metri 
pătrați. 

— Bine, multumesc. Trebuie să îți aduc ceva, mai stai 
la birou? 

— Toată ziua, Roy. 

O oră mai târziu, îmbrăcat într-un costum albastru, 
cămașă albă și cravată lucioasă, Grace mergea cu mașina 
prin zona industrială din Brighton, Hollinbury, care se 
întindea în afara orașului. Trecu pe lângă un magazin, 
apoi pe lângă un depozit urât construit în anii '50, apoi, 
când ajunse la sediul Poliţiei din Sussex, situat într-o clă- 
dire Art-Deco, încetini. 

Clădirea, construită iniţial pentru a adăposti o fabrică, 
fusese cumpărată de poliție cu câțiva ani în urmă și trans- 
formată. Dacă nu ar fi fost inscripţia poliției din faţă, tre- 
cătorii ar fi putut-o confunda cu un hotel cochet, la modă. 
Văruită în alb, cu o terasă care o înconjura pe toată lun- 
gimea, abia după ce trecea: de paza de la intrare și mer- 
geai prin parcarea plină cu maşini de poliție și înconjurată 
de garduri de metal, devenea mai putin strălucitoare. 

Grace parcă între o maşină de teren și o dubă, amân- 
două ale poliției, merse până la intrarea din spate, trecu 
legitimaţia de serviciu prin faţa unui tablou electric de si- 
guranţă pentru a i se deschide ușa şi intră în clădire. Arătă 
legitimaţia ofițerului de la intrare şi urcă scările acoperite 
cu mochetă, trecând pe lângă mai multe panouri pe care 
erau expuse două modele de bastoane de poliţie şi fo- 
tografii ale personalului-cheie care lucra în clădire. 

Îi ştia pe toţi cei din fotografii: Ian Steel şi Verity Smart, 
de la secţia de investigaţii speciale, David Davidson, de 
la public relations, Will Graham și Christopher Derri- 
cott, de la departamentul de logistică, James Simpson, de 
la departamentul operaţional, Terrina Clifton Moore, din 
cadrul departamentului de restabilire a legăturilor fami- 
liale, precum şi alți doisprezece colegi. 

Apoi trecu printr-un spaţiu larg, deschis, înţesat de 
mese, foarte puţine ocupate astăzi, şi mărginit de o parte 
Și de alta de camere de birou cu numele celor care le ocu- 
pau, cu insigna poliţiei pe uși. 

Trecu pe lângă biroul mare al detectivului-șef Gary 
Weston, care era șeful Poliţiei din Sussex. Ajunse la altă 
ușă, își trecu din nou legitimatia prin faţa tabloului electric 
ŞI intră pe un coridor lung, vopsit în crem și cu panouri ro- 
şii de o parte și de alta, pe care erau trecute procedurile de 
detectare a unei crime. Una dintre proceduri era numită 
„Diagramă — Posibile motive comune“, alta „Model de in- 
vestigare a unei crime“, alta „Evaluarea la scena crimei“. 

Locul îi dădea senzaţia unei vieţi trăite la maximum, 
ceea ce îi plăcea. Mare parte din cariera sa şi-o petrecuse 
în clădiri vechi, urâte, care semănau cu nişte cuști pen- 
tru iepuri. Era plăcut să vadă că draga lui poliţie, căreia 
îi dedicase viaţa, intra cu adevărat în secolul XXI. Deşi 
clădirea avea un defect de care toată lumea se plângea: nu 
avea cantină. 

Merse mai departe, pe lângă multe uși, marcate cu 
diverse abrevieri. În prima cameră era biroul pentru in- 
cidente majore. Urma încăperea în care erau vizionate 
casetele şi dovezile î înregistrate pe bandă, apoi cea în care 
erau computerele ș și biroul în care se țineau interogato- 
rule. Apoi, duhoarea îl izbi, la î început mai puţin, dar din 
ce în ce mai puternică, pe măsură ce înainta. 

Era mirosul puternic, aspru, de cadavru intrat în putre- 
factie, care îi întorcea stomacul pe dos și care îi devenise 


212 PETER JAMES 


atât de familiar de-a lungul anilor. Mult prea familiar. Nu 
mai era altă duhoare la fel; te înconjura ca o ceață invizi- 
bilă, pătrunzând în pori, în nas, în plămâni şi în stomac, 
în fire de păr și în haine, astfel încât plecai cu ea după tine 
şi continuai să o simţi ore întregi. 

În timp ce deschidea ușa camerei mici și învechite, fo- 
losite pentru a reconstitui crimele, văzu de unde venea 
duhoarea: studioul fotografic era în acţiune. O cămașă cu 
model înflorat, întoarsă pe dos şi pătată cu mult sânge, era 
aşezată pe masă, pe o bucată de hârtie maro, în raza unor 
lumini strălucitoare. Lângă ea, în nişte pungi de plastic, 
remarcă o pereche de pantaloni şi una de pantofi. 

Grace intră în cameră şi observă un bărbat, îmbrăcat 
într-un halat alb și pe care nu îl recunoscu din primul 
moment, uitându-se concentrat printr-un aparat marca 
Hasselblad montat pe un trepied. Apoi își aminti că Joe 
Tindall făcuse unele schimbări de când nu îl mai văzuse, 
în urmă cu câteva luni. Coafura de profesor nebun şi 
ochelarii groși de vedere dispăruseră. Acum era complet 
ras în cap, o dungă subțire de păr mergea de la mijlocul 
buzei inferioare către mijlocul bărbiei și avea ochelari rec- 
tangulari cu lentile speciale, foarte la modă. Arăta mai 
mult ca o persoană publică decât ca un cercetător. 

— O nouă femeie în viaţa ta? întrebă Grace ca un salut. 

Tindall se uită la el surprins. 

- Roy, ce bine îmi pare să te văd! De fapt, da, am. 
Cine ţi-a spus? 

Grace rânji, se uită la el mai atent, aproape aşteptân- 
du-se să vadă şi o verighetă. 

— E tânără? 

— Da, de unde ştii? 

Grace rânj din nou, uitându-se la noua freză și la 
ochelarii moderni. 

— Te menţine tânăr, nu-i aşa? 

Tindall înțelese şi zâmbi timid. 

— Roy, tipa asta o să mă omoare. De trei ori în fie- 
care noapte. 

— Încerci de trei ori pe noapte sau chiar îţi iese? 

— Hai, cară-te! Se uită la Grace din cap până-n pi- 
cioare. Și tu arăţi foarte bine pentru o zi de sâmbătă. Ai 
cumva o întâlnire fierbinte? 

— O nuntă, de fapt. 

— Felicitări, cine e norocoasa? 

— Am sentimentul că nu e chiar așa de norocoasă, răs- 
punse Grace, punând pe masă, lângă cămașă, punga de 
plastic cu pământul pe care îl luase de pe mașina lui Mark 
Warren. Trebuie să îmi găsești nişte indicii. 

— Întotdeauna vrei să îţi găsesc niște indicii. Toată lu- 
mea vrea asta. 

— Asta nu e adevărat, Joe. Ţi-am dat materialul pen- 
tru cazul Tommy Lytle şi ţi-am spus că ai tot timpul la 
dispoziţie. Asta e ceva diferit. E vorba de o persoană dis- 
părută și în funcție de cât de repede cercetezi asta depinde 
dacă trăieşte sau dacă moare. 

Joe Tindall ridică punga, se uită cu atenţie la ea și o 
scutură. 

— Destul de nisipos, spuse el. 

— Ce îu spune lucrul acesta? 

— Ai menţionat la telefon zona Ashdown Forest? 

— Mda. 

— Acesta poate fi tipul de pământ pe care îl găsești 
acolo. 

— Poate? 

— Roy, toată Anglia se află pe pământ nisipos. Există 
astfel de pământ în Ashdown Forest, dar și într-un mi- 
lion de alte locuri. 

— Am nevoie de o zonă care să fie de aproximativ doi 
metri lungime și un metru lăţime. 

— Sună ca un mormânt. 

— Este un mormânt. 

Joe Tindall încuvunţă, uitându-se din nou cu atenţie 
la pământ. 

— Vrei ca eu să îţi localizez un mormânt în mijlocul 
zonei Ashdown Forest din punga asta mică de pământ? 

— Ai început să te prinzi. 

Tindall își scoase ochelarii pentru câteva momente, ca 
și cum asta i-ar fi clarificat situatia, apoi îi puse la loc. 

— Uite înţelegerea, Roy. Tu localizezi mormântul şi 
eu fac analiza și îţi spun dacă terenul se potriveşte sau nu. 

— De fapt, eu am nevoie să fie invers. 

Tindall unu punga de plastic. ~- 

— Înţeleg. Cine crezi că sunt eu ? David Blaine? Der- 
ren Brown? Învârt asta în aer şi îmi apare un mormânt în 
mijlocul unei suprafeţe de zece mii de hectare de pădure? 

— Ai o problemă cu asta? 

— Da, cam da. Cam am o problemă cu asta. 

Câteva ore mai târziu, Grace conducea peste un deal 
abrupt, pe lângă Biserica Tuturor Sfinţilor din Patcham 
Village, unde o anumită nuntă fusese programată la ora 
două în această după-amiază; adică peste exact trei sfer- 
turi de oră. 

Era tocmai biserica lui preferată din zonă. O biserică 
parohială clasică, în stil englezesc timpuriu, simplă, lucra- 
tă în piatră, fără podoabe, cu un turn mic, cu un vitraliu 
în spatele altarului și cu pietre de mormânt vechi de seco- 
le în cimitirul din jurul ei. 

În timp ce mergea cu mașina, ploaia abundentă se 
transformase într-o burniţă ușoară. Parcă aproape de in- 
trare, pe un teren cu iarbă aflat chiar în faţa bisericii, de 
unde putea vedea foarte bine toți invitaţii. Încă nu era nici 
un semn că venise cineva. Doar câteva bucățele de con- 
fetti pe șoseaua udă, probabil de la o nuntă de dimineață. 

Urmări cum o femeie în vârstă, acoperită cu o pelerină 
de ploaie lasă coșul de cumpărături pe trotuar şi se opreşte 
pentru a schimba câteva cuvinte cu un bărbat imens, îm- 
brăcat în hanorac și cu un căţel mic în lesă, care mergea în 
direcţia opusă. Câinele ridică piciorul lângă un felinar. 

Un Ford Focus parcă și din el cobori un bărbat cu 
două camere atârnate în jurul gâtului. Grace îl observă și 

se întrebă dacă era fotograful oficial al nunţii sau era de 
la presă. Câteva momente mai târziu, în spatele lui parcă 
o mașină Vauxhall maro, din care ieşi un bărbat tânăr, îm- 
brăcat cu un hanorac şi ducând cu el un carneţel pentru 
notițe, cum aveau toţi reporterii. Cei doi bărbaţi se salu- 
tară şi începură să discute, uitându-se în jur şi așteptând. 

După zece minute, Grace văzu un BMW argintiu care 
parcă. Din cauza geamurilor și a ploii, nu își dădea seama 
cine era înăuntru, însă recunoscu imediat numărul de în- 
matriculare al lui Mark Warren. Câteva momente mai 
târziu, Mark, îmbrăcat într-o haină de ploaie închisă la 
culoare, sări din mașină și se grăbi să meargă pe aleea care 
ducea la biserică. Dispăru înăuntru, apoi imediat se în- 
toarse şi se grăbi către mașină. 

Sosi un taxi și un bărbat înalt, distins, cu părul sur, îm- 
brăcat într-un costum de zi cu o garoafă roșie la butoni- 
eră, cu o pălărie gri în mână, cobori și merse către biserică. 
În mod evident, taximetristul fusese plătit să aștepte. Apoi 
sosi o maşină Audi TT. Grace își aduse aminte că văzuse 
una la fel parcată în faţa casei lui Ashley Harper. 

Uşa șoferului se deschise şi din mașină coborî Ashley, 
cu o umbrelă mică, îmbrăcată într-o rochie albă de mi- 
reasă, cu părul prins în coc. O femeie mai în vârstă cobori 
pe partea dreaptă, într-o rochie albă, nouă, cu părul gri coa- 
fat. Ashley făcu cu mâna în semn de recunoaștere către 
BMW, apoi se băgă sub umbrelă. Perechea înaintă grăbită 
pe alee şi dispăru în biserică. Mark Warren o urmă. 

Apoi, la ora 13.55, Grace îl văzu pe preot trecând 
prin cimitir și intrând în biserică, şi se decise că e timpul 
să facă ceea ce își propusese. leşi din mașină, trăgând 
după el hanoracul albastru cu galben, marca Tommy 
Hilfiger. În timp ce traversa, tânărul cu carnetul de no- 
tiţe se apropie de el. Era un bărbat la vreo douăzeci şi 
cinci de ani, cu o faţă vicleană, îmbrăcat într-un costum 
gri, ieftin, cu cravata înnodată în mod grosolan, ineficient, 

căci nasturele de sus al cămăși albe era deasupra nodului. 
Mesteca gumă. 

— Dumneavoastră sunteți detectivul Grace, nu-i așa? 

Grace se uită fix la el, obişnuit să îl recunoască presa, 
și în acelaşi timp circumspect. 

— Şi dumneavoastră cine sunteţi? 

— Kevin Spinella, de la Argus. Ne întrebam dacă 
aveţi vreo veste despre Michael Harrison pe care să ne-o 
comunicaţi. 

— Din nefericire, nu am nicio veste. Aşteptăm să ve- 
dem dacă apare la această nuntă. 

Reporterul se uită la ceas. 

— Se pare că a tăiat-o într-un mod subtil, nu-i așa? 

— Nu ar fi prima dată când ginerele întârzie la nuntă. 
Grace zâmbi și trecu pe lângă Spinella. 

Grăbindu-se după el, reporterul îl întrebă: 

— Credeţi că Michael Harrison e mort sau trăieşte? 

Grace se opri un moment și răspunse: 

— Deocamdată tratăm acest caz ca pe oricare altul cu 
privire la o persoană dispărută. 

— Deocamdată? 

— Nu mai am alte comentarii. Mulţumesc. Grace des- 
chise ușa grea, intră în întunericul din portic şi o închise 
după el. 

De fiecare dată când intra într-o biserică, Grace nu 
ştia ce să facă. Ar trebui să îngenuncheze pe podea și să 
se roage aşa cum proceda majoritatea oamenilor? Așa 
cum făcuse toată copilăria, alături de părinţii săi, în fie- 
care dimineaţă de duminică? Sau doar să se aşeze pe o 
bancă, iar Dumnezeu, în care nu mai credea, să-i cu- 
noască furia ? Mult timp după ce Sandy dispăruse mer- 
sese la biserică şi se rugase ca ea să se întoarcă. De câteva 
ori luase parte la slujbe, dar de cele mai multe ori mer- 
gea când biserica era goală. Sandy nu fusese niciodată o 
credincioasă, iar în ultimii ani, după ce nu i se răspunsese 

la rugăciuni, devenise şi el ateu. Parcă nu îi mai venea să 
se roage. 

„Dă-mi-o pe Sandy înapoi şi o să mă rog până mor, 
dar nu şi până atunci! Bine, Dumnezeule ?“ 

Trecu pe lângă un rând de umbrele ude, pe lângă două 
mese așezate încrucișat, cu mai multe invitaţii imprimate 
cu Michael Harrison și Ashley Harper pe ele. Apoi intră 
chiar în biserică, remarcând imediat mirosul familiar de 
lemn vechi și uscat, de praf şi de ceară încinsă. Locul era 
foarte frumos decorat cu flori, dar acestora nu li se sim- 
tea mirosul. 

Aproape doisprezece oameni stăteau în partea laterală 
a naosului și în naos, tăcuţi, așteptând, de parcă erau pe 
un platou de filmare, așteptând comanda regizorului pen- 
tru a se mișca. 

Grace identifică grupul care îl interesa imediat, dădu 
din cap către Ashley, care era albă ca făina și care se agăța 
de braţul bărbatului înalt, îmbrăcat în costum negru, 
probabil tatăl ei. Lângă Ashley stătea femeia care cobo- 
râse cu ea din mașină, o femeie frumoasă, de aproximativ 
cincizeci de ani, dar care avea aerul înstrăinat al unei per- 
soane care trecuse prin perioade foarte grele. Mark War- 
ren, într-un costum albastru-închis, stătea lângă un cuplu 
foarte arătos, de vreo treizeci de ani. 

Îşi dădu seama că toată lumea se uita la el. Cu o voce 
tremurătoare, Ashley rupse tăcerea, mulţumindu-i pen- 
tru că venise, apoi îl prezentă mamei lui Michael, care pă- 
rea ameţită și apoi bărbatului înalt şi prezentabil despre 
care crezuse că este tatăl ei, dar despre care află că îi este 
unchi. Acesta îl salută cu prietenie, prezentându-se drept 
Bradley Cunningham și privindu-l pe Grace drept în ochi. 

— Mă bucur să vă cunosc, detective, spuse acesta. 

Folosindu-se de accentul său din America de Nord, 
Grace întrebă: 

— Din ce zonă a Americii sunteţi? 

Bărbatul tresări ca şi cum ar fi fost insultat. 

— Defapt, sunt canadian, din Ontario. 

— Îmi cer scuze. 

— Nici o problemă, este o confuzie obișnuită pe care 
o faceţi voi, necunoscătorii. 

— Presupun că aveţi unele probleme să identifi- 
caţi-accentele din diferitele regiuni ale Marii Britanii, 
spuse Grace. 

— Chiar aveţi dreptate. 

Grace zâmbi şi se uită la costumul bărbatului, aprobând. 

— Este plăcut să vezi pe cineva îmbrăcat în mod adec- 
vat pentru o nuntă. 

— De fapt, pantalonii ăştia mă ucid, se confesă Cun- 
ningham. Am închiriat costumul de la faimoasa Moss 
Bros, dar cred că mi s-a dat perechea greșită de panta- 
loni. Apoi deveni serios. Totuși, e un lucru groaznic ce 
s-a întâmplat. 

— Da, spuse Grace, brusc distras. Groaznic. 

Ashley îi întrerupse pentru a-l prezenta pe Grace pă- 
rintelui Somping, un bărbat scund, cu barbă, îmbrăcat 
într-o robă albă cu guler, cu ochii injectaţ și care arăta ex- 
trem de nervos. 

— l-am spus domnișoarei Harper că ar fi trebuit să 
anulăm toată nunta, spuse părintele. Este ridicol să supui 
o persoană unor astfel de chinuri. Ce să mai spunem de- 
spre invitați? Nu are nici un rost. 

— Michael va apărea, mormă: Ashley. Așa va face, știu 
asta. Se uită implorând la Grace. Vă rog, spuneţi-mi că 
Michael e în drum spre noi. 

Grace se uită la mireasă, care arăta atât de tristă şi 
de vulnerabilă, încât abia se putea abţine să nu întindă 
braţele și să o îmbrăţișeze. Arăta atât de părăsită, de 
disperată! Îi venea să îl pocnească pe părintele arogant 
drept în faţă. 

— Michael Harrison ar putea totuși să apară, spuse el. 

— Ar face bine să apară mai repede, spuse preotul, 
rece. Am o altă nuntă aici la ora 16. i 

— Credeam că aici este o biserică, nu un magazin, 
spuse Grace, enervat de insensibilitatea preotului faţă de 
Ashley. 

Părintele Somping încercă, fără succes, să îl calmeze. 
Apoi spuse, apărându-se: 

— Lucrez pentru Dumnezeu. El îmi face programul 
ăsta. 

După câteva momente, Grace răspunse: 

— Atunci, sugerez sa îi cereți șefului să vă facă rost de 
un mire, rapid. 

La ora 14.20, deși nu era necesar, ţinând cont de nu- 
mărul mic de persoane prezente, părintele Somping se 
urcă în amvon, părând că face tot efortul pe care l-ar fi fă- 
cut un om care urca Everestul. Își puse mâinile pe mar- 
ginile de lemn, se aplecă în faţă cu o expresie plină de 
gravitate și spuse: 

— Am fost rugat de către mireasă, domnișoara Ashley 
Harper, precum şi de mama mirelui, doamna Gillian 
Harrison, să vă informez că nunta a fost amânată, pe o 
perioadă nedeterminată, în funcţie de cât va absenta 
Michael Harrison. Ceea ce trebuia să fie o întâlnire veselă, 
unirea a doi oameni tineri şi iubitori în faţa Domnului, a 
devenit un moment de tristeţe din cauza absenței lui 
Michael. Nimeni nu ştie ce s-a întâmplat, dar gândurile 
şi rugăciunile noastre se îndreaptă către el, către familia 
lui și către viitoarea lui mireasă. 

Făcu o pauză, uitându-se provocator la grupul de oa- 
meni, apoi continuă: 

- Domnișoara Harper și doamna Harrison au su- 
gerat cu generozitate ca, deși nu a mai avut loc nici o nun- 
tă, dumneavoastră să vă bucurati de gustările pregătite 
pentru petrecere, în sala Regina Maria din Pavilionul 

Brighton. Doamnele ar aprecia dacă le-aţi însoţi după ce 
vom spune o rugăciune pentru binele lui Michael. 

Începu o rugăciune scurtă, rapidă. Apoi cineva des- 
chise uşile bisericii. 

Grace se uită la oamenii care stăteau tăcuți. Era o at- 
mosferă de înmormântare. Peste câteva zile, câțiva din- 
tre invitați vor asista la patru înmormântări. Și sperau ca 
spectacolul lui Michael Harrison să nu le-o ofere și pe a 
cincea. Dar nu era nici un semn bun, ci unul foarte rău. 
Speranţa că Michael ar fi făcut o glumă nu mai putea fi 
pusă la socoteală. 

Și mai era ceva care îl deranja. 


O oră mai târziu, la petrecerea din sala Regina Maria 
a Pavilionului Brighton, văruită în roz, cu picturi fru- 
moase în rame aurii, nu era o atmosferă veselă de pe- 
trecere; doar murmurul unor conversații anevoioase 
spărgeau liniștea. Din cele douăzeci de mese, aranjate 
frumos şi decorate cu orhidee, pregătite pentru două sute 
de invitaţi, doar câteva erau ocupate. Doi șefi de sală îm- 
brăcaţi în costume, cu mănuși albe, stăteau lângă bufetul 
încărcat, împreună cu o armată de chelneri şi chelneriţe. 
Tortul de nuntă dantelat era așezat într-un loc special, 
aproape ca o dovadă netrebuincioasă a motivului pentru 
care toată lumea se adunase aici. Mai multi oameni se cu- 
fundaseră în farfuriile pline cu mâncare și dădeau pe gât 
șampanie și vin. 

Grace fusese invitat la petrecere de Ashley, dar întâr- 
ziase deoarece vorbise la telefon cu Nicholl şi Moy de- 
spre mărirea echipajului. Era o polițistă pe care Bella o 
aprecia, Emma-Jane Boutwood, şi care era liberă. Grace 
sprijini ideea Bellei și sugeră ca Emma-Jane să intre în 
echipă imediat. 

Ajuns la petrecere, îi studie pe Ashley şi pe Mark 
Warren cu atenție. Deși avea ochii înlăcrimaţi, Ashley 

stătea curajoasă la o masă, alături de un bărbat tânăr 
și o femeie pe care Grace nu o recunoștea de la biserică. 
Se părea că la masă veniseră mai mulți oameni, cărora 
Ashley le spusese că petrecerea se va ţine pentru toți cei 
care vor să vină. 

- Michaél va veni, o auzi Grace spunând. Există un 
motiv în spatele acestei întâmplări. Apoi continuă: Este 
prea ciudat. Nu se presupune că ziua nunţii trebuie să fie 
cea mai fericită din toată viaţa? spuse ea înainte de a 1z- 
bucni în lacrimi. 

La o altă masă, Grace îi observă pe mama lui Michael 
și pe unchiul lui Ashley stând unul lângă celălalt. Gân- 
ditor, se uită câteva momente la Bradley Cunningham. 
Fu întrerupt de Mark Warren, care purta o garoafă 
roşie la butonieră şi care avea un pahar gol de șampa- 
nie în mână. Își apropie faţa de Grace şi îi spuse cu o 
voce neclară: 

— Detectiv-sergent Grace? întrebă el. 

— Detectiv-căpitan, îl corectă Grace. 

— Pardon, nu știam că au fost promovat. 

— Nu am fost, domnule Warren. 

Mark se retrase o secundă, apoi se îndreptă spre el, 
uitându-se cât de fix putea în ochii lui Grace, numai că 
din cauza alcoolului nu prea îi reușea figura. Era clar că 
prezenţa lui o făcea pe Ashley să se simtă inconfortabil. 
Grace o observă cum se uita de la masa ei. 

— Nu o puteţi lăsa pe tânăra asta în pace? Aveţi idee 
prin ce trece? 

— De asta sunt aici, spuse Grace calm. 

— Ar trebui să fiţi pe teren, să îl găsiți pe Michael, nu 
să vă fâţâiţ pe aici. 

— Mark, îi atrase atenua Ashley. 

— La dracu”, spuse Mark, ignorând-o pe Ashley şi 
uitându-se la Grace din nou. Ce dracu” faceţi în legătură 
cu situaţia asta? 

Enervat pe atitudinea lui, dar păstrându-și calmul, 
Grace îi răspunse: 

— Echipa mea face tot ceea ce poate. 

— Nu prea mi se pare. Aveţi voie să beți în timpul 
serviciului ? 

— E apă minerală. 

Mark se uită la paharul lui Grace. 

Ridicându-se şi venind aproape de ei, Ashley spuse: 

— De ce nu încetezi, Mark? 

Grace îi prinse nervozitatea din voce. Ceva nu era în 
regulă, dar nu își dădea seama ce. 

Apoi Mark îi dădu una în piept. 

— Ştiţi care e problema dumneavoastră ? Nici măcar 
nu vă interesează, nu-l așa? 

— De ce credeţi asta? 

Mark Warren îi aruncă un rânjet prostesc, apoi ri- 
dică vocea. 

— Haide, haide. Nu vă plac oamenii bogaţi. Poate să 
ni se întâmple orice, nu-i aşa? Sunteţi prea ocupați să 
vă uitaţi pe camerele de înregistrare ca să prindeţi nişte 
motociclişti vitezomani. De ce v-ar păsa de un tip bo- 
gat, victima unei glume a prietenilor care a ieșit urât, 
când puteţi să prindeţi nişte motociclişti şi să luaţi o 
primă grasă? 

Intenyonat, Grace vorbi încet, aproape în şoaptă. Așa, 
și Mark era nevoit să vorbească mai încet. 

— Domnule Warren, nu am nici o legătură cu cei de 
la circulaţie. Sunt aici ca să încerc să vă ajut. 

Mark se aplecă în faţă, încordându-se ca să îl poa- 
tă auzi. 

— Îmi pare rău, nu am auzit. Ce aţi spus? 

Încă vorbind intenţionat încet, Grace spuse: 

— Când eram în colegiu, la pregătire, a trebuit să fa- 
cem o paradă pentru a fi inspectaţi. Mi-am lustruit cata- 
ramele de la curea de străluceau ca oglinda. Comandantul 

m-a pus să scot cureaua și a întors-o pe dos, astfel încât 
toată lumea să o vadă. Nu o lustruisem pe partea din 
spate deloc şi mi s-a făcut rușine. M-a învăţat o lecţie: nu 
contează numai ceea ce vezi. Se uită la Mark întrebător. 

— Şi ce vreţi să spuneţi cu asta? 

— Vă las să va gândiţi la asta, domnule Warren, data 
[iitoare când vă duce mașina la spălat. 

Grace se întoarse și plecă. 

Întors în mașina sa, în timp ce ploaia bătea în parbriz, 
Grace se gândea atât de profund, încât abia după câteva 
momente observă tichetul de parcare pus sub ștergătoare. 

„Nenorociţii!“ 

leşi din mașină, luă tichetul şi îl scoase din învelișul de 
plastic. Trebuia să plătească treizeci de lire pentru că stă- 
tuse cu cinci minute peste timpul pe care îl plătise. Și nu 
era nici O șansă ca acesta să îi fie decontat. Comandantul 
fusese clar în această privinţă. 

„Sper să apreciezi asta, domnule Branson, cât eşti în 
pauză în Solihull.“ Se strâmbă și aruncă cu scârbă tichetul 
în torpedou. Apoi se gândi din nou la Mark Warren. Se 
întoarse cu gândul în urmă cu cinci ani, la cursul de două 
săptămâni pe care îl făcuse într-un centru de pregătire al 
FBI din Quanuco, Statele Unite ale Americii, despre psi- 
hologia crimei. Nu fusese suficient pentru a-l face expert, 
dar îl învățase importanţa instinctelor şi limbajul trupului. 

Iar limbajul trupului lui Mark Warren era cu totul 
greşit. 

Mark Warren pierduse patru prieteni apropiaţi. Par- 
tenerul lui de afaceri lipsea, fiind probabil mort. Ar fi tre- 
buit să fie în stare de șoc, amorțit, dezorientat. Nu furios. 
Era prea devreme pentru furie. 

Și îi observase reacţia atunci când îi spusese despre 
spălatul mașinii. În mod sigur atinsese un punct sensibil. 

„Nu știu ce ai de gând să faci, domnule Warren, dar 
e treaba mea să aflu.“ 

Își luă telefonul, formă un număr şi ascultă cum sună. 
Se aștepta ca într-o după-amiază de sâmbătă să îi răs- 
pundă robotul, dar, în schimb, răspunse o voce umană. 
Feminină. Moale şi caldă. Era imposibil să îți dai seama 
după voce care era meseria ei. 

— Morga din Brighton şi Hove, spuse ea. 

— Cleo, sunt Roy Grace. 

— Bună, Roy, ce mai faci? Vocea de obicei elegantă a 
lui Cleo Morey deveni dintr-o dată poznașă. 

Fără să vrea, Grace începu să flirteze cu ea la telefon. 

— Sunt bine. Sunt impresionat că lucrezi sâmbătă 
după-amiaza. 

— Morți nu știu ce zi a săptămânii este. Ezită. Cred 
că nici celor vii nu le prea pasă, de altfel. Celor mai mulți, 
în orice caz, spuse ea după ce se mai gândi puţin. 

— Celor mai mulți? 

— Mie mi se pare că cei mai mulți dintre oameni nu 
știu în ce zi a săptămânii sunt. Îţi dau impresia că ştiu, dar 
în realitate habar nu au. Nu crezi? 

— Asta e o filozofie prea grea pentru o după-amiază 
umedă de sâmbătă, spuse Grace. 

— Păi îmi iau licenţa în filozofie, așa că trebuie să îmi 
exersez argumentele pe cineva. Şi nu prea primesc răs- 
punsuri de la cei de aici. 

Grace zâmbi. 

— Ce mai faci? 

— Bine. 

— Pari un pic deprimată. 

— Niciodată nu am fost mai bine, Roy. Sunt doar 
obosită. Am fost singură aici toată săptămâna. Doug e în 
concediu și nu avem oameni. 

— Tipii ăia care au murit marţi noapte mai sunt acolo? 

— Sunt. La fel și Josh Walker. 

— Cel care a murit mai târziu, la spital? 

- Da. 

— Trebuie să vin pe acolo, să mă uit puţin la ei. Pot să 
vin acum? 

— Nu pleacă nicăieri. 

Lui Grace îi plăcuse tot timpul umorul ei negru. 

— Voi fi acolo în aproximativ zece minute, spuse el. 


Traficul era mult mai aglomerat decât se așteptase pen- 
tru o zi de sâmbătă şi abia după douăzeci de minute in- 
tră pe sensul giratoriu şi făcu la dreapta, pe lângă un semn 
pe care scria „Morga oraşelor Brighton și Hove“, de-a 
lungul zidului de cărămidă şi fier forjat. Porțile erau tot 
timpul deschise, douăzeci şi patru de ore pe zi. Ca un 
simbol, se gândi el, că morţii nu au pic de respect pentru 
programul de lucru. 

Grace cunoștea locul chiar mult prea bine. Era o clădi- 
re frumoasă, dar cu o aură onibilă. Avea un singur etaj, era 
îmbrăcată în piatră de râu de culoare gri, cu o alee acope- 
rită într-o parte, suficient de largă încât să intre o ambu- 
lanţă sau o mașină mai mare. Morga era o oprire tranzitorie 
într-o călătorie doar dus către un mormânt sau un crema- 
toriu, o călătorie a oamenilor care muriseră brusc, violent, 
în mod inexplicabil sau din cauza vreunei boli care ucidea 
fulgerător, cum ar fi meningita virală, caz în care analizele 
post-mortem ar fi putut arăta niște indicii medicale care 
i-ar fi ajutat în vreun fel pe cei rămași în viaţă. 

Totuși, aceste analize erau ultimul tip de degradare. 
O fiinţă umană care cu o zi, două înainte mersese, vorbise, 
citise, făcuse dragoste sau orice altceva, urma să fie des- 
Chisă şi disecată ca un porc pe masa unui măcelar. 

Nu voia să se gândească la asta, dar nu se putea abtine; 
văzuse prea multe disecții și ştia ce se întâmplă. Capul 

urma să fie scalpat, apoi creștetul dat la o parte, creierul 
îndepărtat şi tăiat în bucățele. Coșul pieptului urma să fie 
tăiat, toate organele interne scoase, tăiate bucăţi și cântă- 
rite, unele dintre ele trimise la laborator pentru o analiză 
patologică, restul băgate într-o pungă de plastic și puse 
la loc în interiorul cadavrului, ca niște măruntaie. 

Parcă în spatele unei mașini sport, marca MG, despre 
care presupunea că este a lui Cleo, fugi prin ploaie și sună 
la ușă. De culoare albastră, cu marginea din sticlă mată, ai 
fi putut spune că ușa fusese luată de la o vilă din suburbii. 

Câteva momente mai târziu, Cleo îi deschise, zâm- 
bindu-i călduros. Indiferent de câte ori o vedea, nu putea 
să se obișnuiască cu lipsa de potrivire între chipul aces- 
tei femei tinere, extrem de atrăgătoare, de aproape trei- 
zeci de ani, cu părul blond, şi uniforma verde de operație, 
cu un şorţ maro deasupra și încălțată în cizme albe de 
cauciuc. După cum arăta, ar fi putu fi un model sau o ac- 
triţă, iar la ce minte avea ar fi putut face carieră în orice 
domeniu și-ar fi propus, dar ea alesese asta. Înregistra ca- 
davre, le pregătea pentru disecție, le curăța după aceea și 
încerca să ofere o picătură de confort celor care veneau 
să identifice cadavrul, evident în stare de șoc. Și în cea mai 
mare parte a timpului lucra singură aici. 

Mirosul îl izbi pe Roy imediat, aşa cum se întâmpla 
întotdeauna. Era o duhoare scârboasă, dulceagă, de dez- 
infectant, care se infiltrase în tot locul şi care făcea să i se 
zbată ceva în stomac. 

Făcură la stânga pe holul îngust de la intrare, până la 
biroul antreprenorului, care ținea loc și de recepţie. Era 
o cameră micuță cu un radiator aşezat pe podea, cu pe- 
reţi roz, covor roz, niște scaune pentru musafiri așezate 
în formă de „L“ și un birou mic de metal, pe care erau trei 
telefoane, o grămadă de plicuri maro cu antetul „Bunuri 
personale“ şi un registru cu verde și roşu pe care era scris 
„Registru mortuar“ cu litere groase, aurite. 

Pe un perete era agăţat un dulăpior, precum și un rând 
de certificate de la Institutul de Sănătate Publică, dintre 
care unul mai mare, de la Institutul Britanic de Îmbălsă- 
mare, cu numele lui Cleo Morey scris pe el. Pe alt perete 
era un monitor cu circuit închis, care arăta periodic ima- 
gini din faţă, din spatele, din lateralele clădirii, apoi de la 
intrarea principală. 

— Vrei o ceaşcă de ceai, Roy? 

Ochii ei albaștri se opriră asupra lui cu o fracțiune mai 
mult decât era necesar pentru a răspunde la întrebare. 
Nişte ochi veseli, incredibil de calzi. 

— Mi-ar plăcea o ceașcă de ceai. 

— Ce marcă: English breakfast, Earl Grey, Darjeeling, 
chinezesc, de muşeţel, verde? 

— Credeam că suntem la morgă, nu la magazin, 
spuse el. 

Fa zâmbi. 

— Avem și cafea. Espresso, cu lapte, columbiană... 

El ridică o mână: 

— Un ceai ar fi perfect. 

— Cu lapte, cu lapte degresat, cu lămâie... 

El ridică ambele mâini: 

— Cu orice fel de lapte ai la îndemână. Joe nu a ajuns? 

Îl rugase pe Joe Tindall să îl ajute. 

— Nu încă, vrei să aştept până vine? 

— Da, aşa ar trebui. 

Cleo puse ibricul pe foc şi dispăru în vestiarul de lân- 
gă cameră. Până când apa începu să fiarbă, ea se întoarse cu 
un halat maro, nişte încălțări albastre, o mască pentru faţă 
și nişte mănuși din cauciuc, albe, pe care i le dădu lui Grace. 

În timp ce el se îmbrăca, ea pregăti ceaiul şi desfăcu 
o cutie cu biscuiţi digestivi. Grace luă unul și începu să 
îl ronţăie. 

— Și ai fost toată săptămâna singură aici? Nu te de- 
primă să nu ai cu cine să vorbeşti? 

— Sunt tot timpul ocupată; săptămâna asta am avut 
zece intrări. Fastbourne a vrut să trimită pe cineva de la 
ei de la morgă, dar a fost foarte aglomerat şi acolo. Cred 
că e ceva în neregulă cu ultima săptămână din mai. 

Grace își trase masca peste cap şi o lăsă să atârne pe 
lângă bărbie; din experienţa lui ştia că bărbatul nu era 
mort de atât timp încât să miroasă prea rău. 

— Au venit familiile celor patru bărbaţi? 

Ea încuvunţă. 

— A apărut tipul care e dat dispărut? 

— Tocmai vin de la nuntă, spuse Grace. 

— M-am gândit eu că eşti puţin cam prea aranjat pen- 
tru o sâmbătă, Roy. Zâmbi. Deci măcar asta s-a rezolvat. 

— Nu, răspunse el. De asta sunt aici. 

Fa ridică din sprâncene, dar nu comentă. 

— Vrei să vezi ceva anume? Pot să îţi aduc raportul 
patologic din biroul legistului. 

— Când vine Joe, vreau să încep prin a mă uita la un- 
ghiile de la mâini. 

Urmat de Joe Tindall care își punea mănușile, Grace 
mergea în spatele lui Cleo, uitându-se la părul lung şi 
blond care îi cădea pe halatul maro. Străbătură coridorul 
pătat, trecând pe lângă o cameră sigilată, ca să ajungă în 
camera unde se făceau autopsiile. 

Aici erau două mese de metal, una fixă şi una cu roți, 
o macara hidraulică și un rând de frigidere cu uşi de sus 
până Jos. Pereţii erau vopsiți în gri Şi toată camera era În- 
conjurată de un șanț de scurgere. De-a lungul unui perete 
erau mai multe chiuvete şi un furtun galben, încolăcit. 
De-a lungul altuia era o suprafaţă de lucru largă, o masă 
de operaţie din metal, un dulăpior tot metalic, plin cu in- 
strumente și niște baterii Duracell. Lângă dulap se afla un 
grafic cu numele tuturor celor decedați, cuprinzând co- 
loane pentru greutatea creierului, a plămânilor, a inimii, 
a ficatului, a rinichilor și a măduvei. Numele unui bărbat, 
Adrian Penny, și toate înregistrările cu privire la el erau 
trecute cu creion albastru. 

Văzând la ce se uită Grace, Cleo spuse veselă: 

— Un motociclist căruia i-am făcut autopsia ieri. A de- 
păşit un camion și nu a văzut o bară de oţel care ieșea 
într-o parte. I-a zburat capul de pe umeri. 

— Cum dracu” reușești să rămâi sănătoasă la cap ? în- 
trebă Grace. 

Ea rânji şi replică: 

— Cine a spus că sunt sănătoasă? 

— Nu știu cum poţi să îți faci treaba. 

— Roy, nu cei morţi ne fac rău, ci cei în viaţă. 

— Bine spui, răspunse el. Se întrebă ce o crede ea de- 
spre fantome. Dar nu era acum momentul să o întrebe. 

În cameră era frig. Se auzeau un bâzâit de la sistemul 
de refrigerare şi un zumzet ascuţit care venea de la unul 
dintre becuri, care fila. 

— Ai vreo preferinţă? Vrei să vezi prima oară pe ci- 
neva anume? 

— Nu, aș vrea să îi văd pe toţi. 

Cleo merse până la ușa cu numărul patru și o des- 
chise. Imediat îi izbi aerul îngheţat, dar nu asta îl făcu pe 
Grace să simtă fiori, ci imaginea formelor omeneşti sub 
învelișurile de plastic, așezate pe patru mese de metal, 
cu rotile. 

Cleo apropie macaraua, îi ridică braţul, ancoră masa 
de deasupra din frigider și închise uşa. Apoi trase cearșa- 
ful pentru a scoate la iveală un bărbat alb, cu părul lung 
șI lins. Corpul ș Și fața ca de ceară îi erau acoperite cu vâ- 
nătăi și răni. Avea ochii deschişi și, chiar așa sticloși cum 
erau, exprimau groază. Penisul îi stătea încreţit și moale 
într-o grămadă de păr pubian, arătând ca un şoarece care 
doarme. Grace se uită la eticheta care îi atârna de degetul 
mare şi pe care scria „Robert Houlihan“. 

Ochii lui Grace se îndreptară direct către mâinile 
bărbatului. Avea mâini mari, grosolane, cu unghiile 
neîngrijite. 

— Ai aici toate hainele lor? 

- Da. 

— Bine. Grace îl rugă pe Tindall să colecteze resturi de 
sub unghiile bărbatului. 

Acesta luă o unealtă ascuțită de pe raftul cu instru- 
mente, îi ceru lui Cleo o pungă în care să pună mostrele, 
apoi răzui cu grijă bucățele de noroi de sub fiecare un- 
ghie, le puse în punga pe care o etichetă și o sigulă. 

Mâinile celui de-al doilea cadavru, al lui Luke Gearing, 
erau rănite serios în urma accidentului, iar unghiile roase 
până-n carne erau destul de curate, doar cu niște sânge sub 
ele. Nici sub unghiile lui Josh Walker nu era mizerie, dar 
ale lui Peter Waring erau jegoase. Tindall luă mostre și de 
aici, apoi le puse într-o pungă pe care o sigilă. 

Împreună cu Grace examinară toate hainele. Era no- 
roi pe toate perechile de pantofi și se vedeau multe urme 
pe hainele lui Robert Houlihan și ale lui Peter Waring. 
Tindall puse hainele lor într-o pungă separată. 

— Acum te întorci la laborator cu astea? îl întrebă 
Grace. 

- Mă gândeam să merg acasă; ar fi chiar drăguţ să 
mai ajung pe acolo înainte să înceapă noua săptămână și 
să mă ocup și de viaţa personală; sau cel puţin să pretind 
că am una. 

— Îmi pare rău că trebuie să îti fac aşa ceva, Joe, dar 
chiar trebuie să începi să lucrezi la astea acum. 

— Minunat! Vrei să nu mă mai duc la concertul cu U2, 
la care am dat câte cincizeci de lire pe două bilete, să îmi 
anulez întâlnirea și să îmi scot sacul de dormit din biroul 
de la serviciu? 

— U2? Înseamnă că e chiar foarte tânără tipa, nu-i așa? 

- Da, Roy. Şi ştu ceva? E chiar tare focoasă şi are ne- 
voie de distracţie. 

— S-ar putea să fie vorba de salvarea vieţii unui om. 

Din ce în ce mai nervos, Tindall spuse: 

— Vreau să îmi dai înapoi banii pe bilete, din sala- 
riul tău. 

— Nu e cazul meu, Joe. 

— Aha! Și al cui este? 

— Al lui Glenn Branson. 

— Şi unde dracu” este el? 

— La o aniversare în Solihull. 

— Din ce în ce mai bine. 

Trecu pe lângă un rând de dulapuri, apoi Tindall se 
dezbrăcă și aruncă ne de protecţie într-un coș, 
salutându-l pe Grace: 

— O seară cât mai neplăcută, Grace. Sâmbăta viitoare 
să deranjezi pe altcineva. 

— O să vin să îti ţin companie. 

— Nu te deranja. 

Tindall trânu uşa când ieşi. Câteva minute mai târziu, 
Grace auzi turația puternică a unui motor. Apoi remarcă 
faptul că, din cauza nervilor, Tindall uitase sacul în care 
pusese toate pungile cu dovezi. Stătu în cumpănă dacă să 
alerge după el sau să meargă după aceea şi să încerce să îl 
calmeze. Înelegea că tipul era întors pe dos; şi el ar fi fost 
la fel în situaţia lui. 

Merse până în birou, luă un alt biscuit digestiv și bău 
ce îi mai rămăsese din ceaiul care se răcise. Apoi luă sa- 
cul cu dovezi, iar Cleo îl conduse la ușă. În timp ce ieşea, 
în ploaie, Grace se întoarse către ea: 

— La ce oră termini cu treaba astăzi? 

— Peste vreo oră și ceva, dacă am noroc și nu moare 
cineva în după-amiaza asta. 

Grace se uită la ea, gândindu-se că era incredibil de 
frumoasă, și simţi că tremură când se uită la mâna ei și nu 
văzu nici un inel. Bineînţeles, putea să-şi fi dat jos inelele 
cât timp era la serviciu. 

— Păi, eu... aş fi vrut... ştii tu... adică... ai planuri 
pentru seara asta? 

Fa zâmb.. 

— De fapt, merg la cinema, spuse ea. Apoi adăugă: Cu 
o veche prietenă, care trece printr-un divorţ traumatic. 

Pe Grace îl părăsi toată încrederea pe care o avea de 
obicei și spuse: 

— Nu ştiam dacă... eşti căsătorită sau ești cu cineva... 

— Nici una, răspunse ea, aruncându-i o privire lungă, 
caldă, întrebătoare. 

— "Ţi-ar plăcea... poate, într-o seară, să ieşim să 
bem ceva? 

Uitându-se în continuare la el, dar afișând un zâmbet 
larg, ea răspunse: 

— Mi-ar face foarte mare plăcere. 

Grace pluti pe asfalt până ajunse la maşină, uitând de 
ploaia care cădea. În momentul în care apăsă pe teleco- 
mandă ca să deschidă portiera, Cleo îl chemă: 

— Roy! Cred că ai uitat ceva! 

Se întoarse şi văzu că sacul cu dovezi rămăsese la ea. 

— Idiotule, îi spuse Ashley lui Mark, care stătea pră- 
busit şi abătut pe unul din locurile din spate ale limuzi- 
nei, lângă ea. Nu pot să cred cum te-ai comportat. De ce 
dracu” a trebuit să fii atât de agresiv cu polițistul? Se 
aplecă în faţă şi verifică dacă geamul care îi separa de ṣo- 
fer era închis cum trebuie. 

Mark puse o mână pe glezna ei, apoi o mângâie de-a 
lungul piciorului, pe sub rochia de mireasă. Fa îl respinse 
cu hotărâre. 

— Ai grijă! spuse ea, scurt. Pentru numele lui Dum- 
nezeu! 

- E un nenorocit. 

— Tu nu mai ai minte în capul ăla. Ce dracu” credeai 
că faci, vorbindu-i despre răbdare? 

Mark îi aruncă o privire. 

— Să îl induc în eroare. 

Prin geam, Ashley vedea că se apropiau de clădirea 
Van Allen. Era ora 17.30. 

— Și cum voiai tu să îl induci în eroare? 

— Nu se aşteaptă să fiu nepoliticos dacă aș fi vinovat, 
nu-l așa? 

— Şi ce a vrut să spună când ţi-a zis să îți speli 


BMW-ul? 

— Nu am nici o idee. 

— Trebuie să ştii ceva. Ce a vrut să spună? 

Dintr-odată se auzi difuzorul şi şoferul întrebă: 

— La intrarea din faţă? 

— Da, este bine, spuse Mark. Apoi se întoarse spre 
Ashley. Intri să bei ceva? 

— Nu știu ce vreau. Îmi vine să te omor. 

— Ce şaradă. 

— Era una bună, până când aproape ai stricat-o tu. 

Mark se dădu jos din maşină, aproape căzând în nas 
pe ciment. Doar fermitatea cu care îl apucă Ashley îl 
salvă. Mai multe persoane care treceau se uitară la ei, dar 
ea le ignoră, singurul ţel fiind acela de a-l băga pe Mark 
înăuntru înainte de a face ceva incriminator. 

Îl expedie pe șofer și îl ajută pe Mark să ajungă la in- 
trarea principală, unde era interfonul pe care îl privi cu 
ochii tulburi. Până la urmă nimeri codul de intrare. 

Câteva minute mai târziu erau în apartament. Mark 
închise uşa şi puse siguranţa. 

— Nu pot sta, Mark, spuse ea. 

El începu să o pipăie. Ea îi dădu mâinile la o parte. 

— Hai să bem o cafea și apoi vreau să îmi spui ce a vrut 
să spună detectivul când u-a zis să îți speli mașina. 

Mark se uită la ea. Era îmbrăcată în rochia de mireasă, 
din dantelă albă, cu voalul dat pe spate. Se întinse în faţă 
șI o sărută pe gură. Ea îi permise să o sărute și îi răspunse 
cu o jumătate de gură, apoi îl împinse deoparte. 

— Îşi spun că nu pot sta. Trebuie să merg acasă la 
mama lui Michael şi să joc rolul miresei îngrijorate și pă- 
răsite sau orice alt rol nenorocit ar trebui să joc. Doamne, 
ce după-amiază! Ce coșmar! 

Mark merse clătinându-se până la bucătărie, deschise 
un dulap şi scoase un borcan cu cafea. Se uită la el nedu- 
merit, îl puse la loc în dulap, deschise frigiderul şi scoase 
o sticlă de șampanie Cristal. 

— Cred că trebuie să ţinem un toast adevărat cu oca- 
zia nunţii tale, spuse el. 

— Nu e amuzant și ai băut mai mult decât era nevoie. 

Ţinând sticla încă nedeschisă, Mark se așeză pe cana- 
pea, apoi bătu ușor perna de lângă el, ca o invitaţie. După 
câteva clipe de ezitare din mândrie, Ashley se aşeză la ca- 
pătul opus al canapelei, cât mai departe de Mark, își dădu 
jos voalul, îşi încrucișă picioarele şi îşi dădu pantofii jos. 

— Mark, vreau să ştiu ce a vrut să spună Grace în le- 
gătură cu spălatul mașinii tale. 

— Habar nu am. 

Ea tăcu. 

— Mă iubeşti ? 

Scuturându-și capul cu disperare, Ashley se ridică. 

— Da, te iubesc. În momentul acesta nu înţeleg de ce, 
dar te iubesc. Și mama lui Michael mă așteaptă să mă duc 
și să plâng până îmi ies ochii din cap. 

— Bea ceva mai întâi. 

— Dumnezeule, Mark. 

El se ridică de pe canapea, se clătină până ajunse la ea 
și o luă în brate. Apoi îşi cuibări faţa la gâtul ei. 

— Ştii, dacă accidentul nu avea loc, nunta s-ar fi ţinut. 
Ai fi fost doamna Michael Harrison acum. 

Ea încuviinţă, zâmbind un moment. 

El se uită în ochii ei. 

— Ai fi fost pe drum spre Savoy, spre Londra. Ai fi fă- 
cut dragoste cu el în seara asta, nu-i așa? 

— Asta se presupune că fac nevestele în noaptea nunții. 

— Şi cum te-ai fi simțit ? 

Luându-i faţa în mâini, ea răspunse: 

— Mi-aș fi imaginat că sunt cu tine. 

— Până unde ai fi mers cu el? I-ai fi supt pula? 

Ea se retrase din braţele lui. 

— Mark! 

— Ai fi făcut-o? 

— În nici un caz! 

— Fu serioasă! 

— Mark, avem o înţelegere. 

El se duse cu sticla până la chiuvetă, rupse folia de 
metal și luă două pahare. Scoase dopul, apoi umplu pa- 
harele şi îi întinse ei unul. 

Ashley îl luă fără tragere de inimă și ciocni cu el. 

— Totul era plănuit, îi spuse ea. 

— Aveam planul A. Acum am ajuns la planul B. Luă 
o înghiţitură mare, golind jumătate de pahar. Ce e rău 
cu asta? 

— Prima chestie rea este că eşti nervos. A doua este că 
acum nu sunt doamna Michael Harrison. Asta înseamnă 
că nu am cum să acţionez din partea lui, pe baza a cinci- 
zeci la sută din acţiunile pe care le deţine la Double-M 
Properties. 

— De fapt, are două treimi din acţiuni, spuse Mark. 

— Și? 

— Conform certificatului de acţionar și a poliţei de 
asigurare de viaţă, eu beneficiez de ele. 

— În cazul în care este mort. 

— De ce zici asta? În cazul? 

— Ai acoperit gaura pentru respiraţie așa cum trebuie, 
da? Ai folosit lipici așa cum ţi-am spus? 

Jenat, el răspunse: 

- Da. 

Fa se uita fix la el, pătrunzându-l cu privirea. 

— Eşti sigur? 

— Da. Capacul era lăsat în jos. Am scos tubul de res- 
pirațje și am mai pus o tonă de pământ deasupra. Dacă ar 
fi în viaţă, ar fi luat legătura cu noi, nu crezi? 

Fa se uită la el ciudat. 

— Vrei să merg și să îi înfig un băț nenorocit în inimă? 

Ea luă o gură de șampanie, apoi merse până la com- 
bină și se uită la raftul cu CD-uri. 

— Cât de mult mă iubeşti? 

— Cât de mult? Mai mult decât aș putea spune în 
cuvinte. 

Ashley scoase un CD din cutie, îl puse în combină şi 
dădu drumul la muzică. Câteva momente mai târziu, me- 
lodia Love is all around pluti în aer. Puse paharul jos, îl 
luă şi pe al lu: Mark și îl puse jos, îl înconjură cu braţele 
și începu să danseze cu el în ritmul muzicii. Apăsându-i 
urechea cu buzele, îi spuse: 

— Dacă mă iubeşti, îmi spui tot timpul adevărul, 
nu-i aşa? 

Dansară câteva minute, apoi el răspunse: 

— E ceva care m-a îngrijorat în ultimele zile. 

` — Îmi spui ce? 

— Ştii că eu și Michael folosim un asistent electronic 
personal ca să ne verificăm adresa de poștă electronică 
atunci când nu suntem la birou. Am fost atenţi să nu îi tri- 
mitem și lui vreunul din mesajele care aveau legătură cu 
petrecerea lui de burlac, dar cred că ne-am cam încurcat. 

— Ce vrei să spui? 

— Cred că i-am trimis și lui unul din greșeală. Și îl are 
la el. 

Ashley se smulse din braţele lui şi îl fixă cu o pri- 
vire tăioasă. 

— Vrei să spui că are agenda electronică cu el? 

- E posibil. 

— Cât de posibil? 

— Nu o găsesc nicăieri în birou și nici în apartamen- 
tul lui. 

— E în mormânt cu el? 

— Poate fi. 

— Poate? 

Michael dădu din umeri. 

— Ar fi bine să fii al dracului de sigur, Mark. 

Fl se uită la ea în tăcere. 


tru că poate prezenta un risc. 

i bine să o iei înapoi, nu crezi? 

em în regulă atât timp cât nu îl găseș 
7 se aşeză pe canapea și mai bău din: 
pot să cred ce aud. De ce nu mi-ai spt 


dădu din nou din umeri. 

m gândit că... 

e? 

se așeză lângă ea şi încercă să ciocne: 
ey îl retrase pe al său, repede. 

ace bine să iei înapoi agenda, spuse ea. 
um ar fi în seara asta. Capisci ? 

În timp ce conducea înapoi către sediul poliţiei, Glenn 
își puse telefonul pe speaker și îl sună pe Glenn Branson. 

— Cum e în Solihull ? întrebă el. 

— Plouă ca naiba. Cum e în Brighton? 

— Plouă ca naiba. 

— Şi sora lui Ari s-a dus la culcare din cauza unei mi- 
grene. 

— Deci va fi o petrecere minunată. 

— Dar am mai șters din bilele negre pe care le aveam, 
doar pentru că am venit. Cum a fost nunta? 

— Cam așa cum o să fie petrecerea ta. Gazda nu a apărut. 

— Nu mă mur. Spune-mi, câte rude de-ale lui Ashley 
Harper au apărut? 

— Am văzut numai una, spuse Grace. Un unchi. Se 
opri la un semafor. Voiam să te întreb dacă ai verificat 
contul bancar și cărțile de credit ale lui Michael Harrison. 

— Le monitorizăm constant, dar nici o schimbare de 
marți după-amiază. La fel şi cu privire la telefonul mobil. 
Tu ai mai descoperit ceva? 

— S-a mai dat o tură cu elicopterul, dar fără nici un 
rezultat. Nicholl şi Moy lucrează şi în weekend; au tri- 
mis poza lui Michael la presă şi adună toate înregistră- 
rile de la camerele cu circuit închis din zona cercetată. 

O echipă va începe să le vizioneze. Trebuie să ne deci- 
dem dacă chemăm specialiști și începem o cercetare com- 
pletă a zonei. Şi devin din ce în ce mai nemulțumit de 
partenerul lui de afaceri, Mark Warren. 

— Dece ? 

— Nimic deosebit până acum, dar cred că ştie ceva ce 
nu ne spune. Ar trebui să îi verificăm trecutul. 

— Am solicitat deja ca echipa lui Holmes să facă asta. 

— Bravo. Stai... Grace se concentră un moment pen- 
tru a trece intersecția. Cred că trebuie să aruncăm o privire 
mai atentă asupra companiei lor, Double-M Properties. 
Să vedem ce poliţe de asigurare au. 

— Deja s-a trecut la asta și se verifică şi compania din 
Insulele Cayman. Ce impresie ţi-a făcut Ashley ? 

— Nu ştiu, spuse Grace. Nu mi-a făcut nicio impre- 
sie. Dă un spectacol convingător. Dar cred că trebuie să 
o verificăm şi pe ea. Ştii ce e ciudat în legătură cu ea? 

— Chestia asta că nu are rude? Ai văzut filmul The Last 
Seduction, cu Linda Fiorentino ? Semnalul telefonic deveni: 
mai slab și vocea lui Branson se auzi printre paraziti. 

— Nu îmi aduc aminte. 

— A jucat şi Bill Pullman în el. 

— Nu îmi sună cunoscut. 

— Tipa a jucat şi în Men in Black. 

— Bine. 

— Merită să îl vezi. Era cu o femeie extraordinar de 
frumoasă. Sfârșitul nu a fost prea optimist. Tipa îmi aduce 
aminte de Ashley. 

- O să mă uit. 

— Ja-l de pe DVD.play.com; e foarte bun. 

— Câte persoane în vârstă de douăzeci şi şapte de ani 
cunoşti care să nu aibă rude? Ai douăzeci și şapte de ani, 
te căsătoreşti, este cea mai importantă zi din viața ta şi 
nu-ți aduci decât o rudă la nuntă? 

— Ar putea fi orfană. Trebuie să îi verificăm trecutul. 

— O să merg să vorbesc cu mama lui Michael, ea tre- 
buie să știe mai multe despre viitoarea noră. 

— Înainte de a mă căsători, mama mea știa mai multe 
despre Ari decât știam eu. N 


— Exact, spuse Grace. 


Zece minute mai târziu, Grace traversa unul dintre 
coridoarele sediului poliţiei, ducând sacul de plastic ne- 
gru de la morgă. Se opri lângă un panou roșu unde era în- 
fiptă o foaie albă, pe care era scris: „Diagramă — Motive 
comune posibile“. Câteodată îl ajuta să se mai uite pe 
diagrame de genul acesta, deși majoritatea le ştia pe din- 
afară. Citi tabelul. 

Sex. Gelozie. Rasism. Furie/frică. Furt. Controlul puterii. 

Păstrarea unei vieţi active. Câștig. Plata unor datorii. 

Homofobie.Ură. Probleme psihice. 


Se mută la celălalt panou, cu titlul „Primii pași“. Sub 
titlu erau scrise următoarele: 


. Identificarea suspecţilor. 

. Identificarea oportunităţilor de căutare. 
. Identificarea indiciilor. 

. Înterogatoriu la locul crimei. 

. Identificarea martorilor. 

. Interogarea victimelor. 

. Motive posibile. 


CO NP IP DP e NR = 


. Presa. 


SO 


. Autopsil. 
10. Interogarea martorilor-cheie. 
11. Alte acțiuni importante. 


„Presa“, se gândi el. Cazul acesta era un subiect bun 
pentru presă. O să îşi contacteze cunoştinţele și o să le 

spună povestea. Poate că asta va mișca ceva. Înaintă şi in- 
tră în biroul mic și prăfuit al legistului. Se decise ca pen- 
tru început să îl sune pe Kevin Spinella, de la Argus. 

Joe Tindall îl aştepta în prima dintre camere, cunos- 
cută sub denumirea de „camera umedă“. Pe Jos era o gră- 
madă de saci de hârtie maro, fiecare cu câte o etichetă 
pusă într-o pungă specială. Mai erau o rolă de hârtie maro 
pe masă, o chiuvetă şi aparatul de aer condiționat. 

— Mulţumesc, spuse Joe Tindall, în timp ce Grace 
îi dădea punga. Avea vocea mai puţin prietenoasă de- 
cât atunci când se văzuseră prima oară, dar cel puţin era 
mai calm. 

Legistul deschise sacul negru și scoase pungile cu 
mostre de pământ, apoi pe cele cu haine. Majoritatea hai- 
nelor erau pătate cu sânge. Din pungi se răspândi un mi- 
ros de putrefacție. 

- În legătură cu mostrele astea de pământ luate de 
sub unghiile Şi de pe hainele victimelor, spuse el, vrei să 
vezi dacă se potrivesc cu mostra de pământ pe care ai 
adus-o tu? 

- Da, cu cea de pe mașina suspectă. Cât de repede 
poţi face asta? 

— Persoana care face asta se numește Hilary Flowers. 
Un nume potrivit, nu crezi? 

Grace zâmbi. 

— Am mai lucrat cu ea. E foarte bună. 

— E un geniu în materie de plante. A obținut rezultate 
uimitoare din niște mostre de polen luate din nările vic- 
timelor. Dar te costă. 

Grace dădu din cap cu frustrare. Atunci când intrase 
el în poliție totul se rezuma la rezolvarea crimelor. Dar 
acum, când peste tot se lucra cu firme particulare, era mai 
mult vorba de bugete. 

— Cât de rapidă este? 

— De obicei îi trebuie două săptămâni. 

— Nu am atât timp la dispoziție. Este vorba de cineva 
care se poate să fi fost înmormântat de viu. Fiecare oră 
contează, Joe. 

Tindall se uită la ceas. 

— Este ora 18.20, sâmbătă . Poate că o să avem noroc. 
Ridică telefonul și formă un număr. Grace îi urmări fi- 
gura, nerăbdător. După câteva momente, Tindall dădu 
din cap şi îi şopti: A intrat mesageria vocală. Lăsă un me- 
saj în care o ruga să îl sune urgent, apoi închise telefonul. 
E tot ce pot face, Roy. Dacă există vreo asemănare între 
mostre, ea o va găsi. Polen, larve, fosile, compoziţia so- 
lului, orice vrei. 

— Nu mai e nimeni la care să putem apela? 

Joe Tindall se uită din nou la ceas. 

— E sâmbătă seara, Roy. Dacă plec acum şi conduc ca 
un nebun, s-ar putea să ajung la a doua jumătate a con- 
certului cu U2 şi poate că o să am parte și de ceva sex 
după aceea. Cred că eşti pe cale să afli că toată lumea de 
pe planeta asta care poate identifica mostre de sol are pla- 
nuri pentru noaptea asta. 

— Și tipul care a fost înmormântat de viu avea planuri 
pentru astăzi. Trebuia să se căsătorească. 

— Ghinionist. 

- Po spune și așa. 

— Nu vreau să par frivol. Dar până acum, în timpul 
weekendului am muncit o sută zece ore. 

— Atunci, poţi să mi te alături. 

— Nu pot face nimic, Roy. Nimic. Mă ştii suficient de 
bine; dacă ar fi ceva ce aș putea face, ţi-aș spune. Dacă ar 
fi cineva, oriunde, în Anglia, care în momentul acesta ne-ar 
putea face analiza de sol, m-aș sui în mașină și aş conduce 
până acolo. Dar nu ştiu pe nimeni altcineva. Hillary e 
persoana potrivită. Îți dau numărul ei de telefon și mai în- 
cearcă. Asta e tot ce pot spune. 

Grace îşi notă numărul. 

În timp ce se suia în mașină, telefonul mobil îl înști- 
ință că are un mesa). 


Cine vorbeşte despre o relaţie? Eu vorbesc doar de- 
spre sex. XXX 


Grace dădu din cap, renunțând să mai încerce să le 
înțeleagă vreodată pe femei. Marţi noapte, Claudine se 
purtase groaznic cu el, criticând poliția aproape trei ore. 
Acum, ca răspuns la textul lui de dimineaţă, voia să se 
culce cu el. 

Și partea cea mai rea era că el chiar se simţea excitat. 
Pentru prima oră după mulți ani. Claudine nu era o fru- 
museţe, dar nu era nici de aruncat. Cu perspectiva unei 
alte nopţi de sâmbătă petrecute de unul srngur, ideea de 
a conduce până la Guildford ca să se împace cu vegeta- 
riana care ura polițiștii suna chiar bine. 

Dar nu suficient de bine. Iar în acest moment, mintea 
îi era plină cu gânduri mult mai prozaice, punând în or- 
dine tot ceea ce trebuia să facă pentru a-l găsi pe Michael 
Harrison. 


Puțin după ora 19, ploaia se mai potolise, iar Grace, în- 
soțit de sergentul Linda Buckley, îmbrăcată în uniformă, 

în vârstă de vreo treizeci și cinci de ani, cu părul blond 
tuns scurt și cu o expresie plăcută și vioaie, mergea pe 
aleea care traversa grădina îngrijită a casei lui Gillian 
Harrison și sună când ajunse la ușă. Înăuntru se auzi un 
zgomot puternic. Câteva momente mai târziu, ușa se des- 
chise și un câine mic, alb, cu o panglică în păr, ieși şi în- 
cepu să îi miroasă pantofii. 

- Bobo! Vino încoace! Bobo! 

Grace arătă legitimaţia femeii pe care o recunoscu de 
la nunta de după-amiază. 

— Doamna Harrison! Sunt detectivul Grace din cadrul 
Poliţiei din Brighton, iar aceasta este sergentul Buckley, 
ofiţerul de la secţia de restabilire a legăturilor familiale 
care se ocupă de dumneavoastră și de domnișoara Harper. 
Dacă aveţi nevoie de ceva, ea vă va ajuta. 

Fără pantofi, cu părul blond arginuu aranjat elegant 
și îmbrăcată într-o rochie albastră de ocazie, cu dantelă 
albă, mirosind puternic a fum de țigară, femeia se uită cu 
un zâmbet timid la Linda Buckley, apoi cu teamă la 
Grace, lucru care îl făcu să o compătimească din start. 

— Da, îmi aduc aminte de dumneavoastră, aţi fost la 
PRI ci de după-amiază. 

— Putem sta puţin de vorbă cu dumneavoastră? 

Avea ochii înlăcrimaţi şi pătau cu rimel. 

— L-au găsit? L-ați găsit pe fiul meu? 

Grace dădu din cap negând. 

- Din nefericire, nu. Îmi pare rău. 

Ezitând un moment, ea spuse: 

— Doriţi să intrați? 

— Mulţumim. 

O urmară în camera de zi, iar Grace se aşeză pe un 
fotoliu pe care i-l arătă ea, lângă un șemineu cu cărbuni 
falși, neaprins. 

— Ay dori să beţi ceva? Un pahar de vin? Cafea? 

— Un pahar cu apă ar fi suficient, spuse el. 

— Nimic pentru mine, spuse Buckley. Doriu să vă ajut? 

— Nu, mulţumesc, drăguţ din partea dumneavoastră. 

Câinele se uită la el şi scoase un scâncet. 

— Bobo, linişte! îi ordonă femeia. Câinele o urmă, as- 
cultător, până afară din cameră. 

Grace se uită prin încăpere. Pe perete erau o reprodu- 
cere înrămată după The Haywain, una cu morile de vânt 
din Clayton, o fotografie mai mare făcută la vreo petre- 
cere, cu Michael Harrison, îmbrăcat în costum, ţinând-o 
în braţe pe Ashley Harper, îmbrăcată într-o rochie de 
seară, o altă poză cu Michael Harrison mult mai tânăr, în 
pantaloni scurţi, pe bicicletă şi o fotografie alb-negru cu 
Gill Harrison mireasă și soţul ei care murise, presupunea 
Grace după informaţiile pe care le avea de la Glenn Bran- 
son. Putea să vadă asemănarea dintre Michael Harrison 
și tatăl său, un bărbat înalt, bine făcut, cu părul șaten, 
lung, atingându-i gulerul cămășii. După reverele imense 
și pantalonii largi, bănuia că poza fusese făcută pe la mij- 
locul anilor '70. 

Gill Harrison se întoarse, urmată de câine și ţinând 
într-o mână paharul cu apă, iar în cealaltă un pahar cu 
vin. Îi dădu lui Grace paharul, apoi se așeză pe canapea 
în faţa lui. 

— Îmi pare foarte rău pentru cele întâmplate astăzi, 
doamnă Harrison, cred că a fost foarte greu pentru dum- 
neavoastră, spuse el luând paharul și sorbind cu recunoş- 
tință din apa rece. 

O femeie tânără intră în cameră. Era bronzată şi avea 
o faţă ușor prelungă, cu părul lung, blond, dezordonat. 
Era îmbrăcată în blugi și maiou. Avea cercei în buze și în 
urechi şi unul în limbă. 

— Ea este Carly, fiica mea. Carly, dânşii sunt detec- 
tivul Grace de la poliție şi ofiţerul Buckley, spuse Gill 
Harrison. Carly a venit cu avionul din Australia special 
pentru nuntă. 

— Te-am văzut la petrecere, dar nu am avut ocazia să 
vorbim, spuse Grace, ridicându-se ca să îi strângă mâna 
refractară, apoi așezându-se din nou. 

— Îmi pare bine să te cunosc, Carly, spuse Buckley. 

Carly se aşeză pe canapea lângă mama ei și puse o 
mână protectoare peste umerii €l. 

— Unde ai fost în Australia ? întrebă Grace, încercând 
să fie politicos. 

— La Darwin. 

— Nu am fost acolo, am fost numai la Sydney. 

— Am o fiică care locuiește acolo, spuse Linda Buck- 
ley, jovial, încercând să spargă gheaţa. 

Carly încuviinţă, indiferentă. 

— Eu am vrut să anulez nunta și petrecerea, spuse Gill 
Harrison. Dar Ashley a insistat. Credea... 

— E o căţea proastă, spuse Carly. 

— Carly! exclamă mama ei. 

— Mă scuzaţi, spuse Carly. Toată lumea crede că e o 
dulceaţă, spuse ea, făcând un semn de păpușă Barbie cu 
mâna. Dar eu cred că este o nenorocită calculată. 

— Carly! 

Carly o sărută pe mama ei pe obraz. 

— Îmi pare rău, mamă, dar așa este. Apoi se întoarse 
spre Grace: Dumneavoastră aţi fi insistat să continuaţi 
cu petrecerea? 

Uitându-se la amândouă, Grace se gândi atent înainte 
de a răspunde. 

— Nu știu, Carly. Cred că a fost prinsă între ciocan 
și nicovală. 

— Fratele meu este cel mai drăguţ om din lume, spu- 
se ea. Câh! 

— Se pare că nu îți prea place de Ashley, spuse el, pro- 
fitând de ocazie. 

— Nu, nu îmi place. 

— De ce? 

— Eu cred că e o fată simpatică, interveni Gill Harrison. 

— Prostii, mama. Eşti doar disperată să ai nepoți. Eşti 
încântată că Michael nu e homosexual. 

— Carly, nu-i frumos frumos să spui asta. 

Stârnit dintr-o dată, Grace încercă să rămână impasibil. 

— Ce te-a făcut să ai impresia asta, Carly? 

— Nu o ascultați, spuse Gill Harrison. E obosită şi 
emoţionată, din cauza zborului. 

— Rahat! spuse Carly. E o profitoare. 

— Cât de bine o cunoaşteţi amândouă? întrebă Grace. 

— Am întâlnit-o o dată. Adică o dată mai mult decât 
era necesar, spuse Carly. 

— Eu cred că e o fată încântătoare, răspunse Gill. Este 
inteligentă, familistă. Poți vorbi cu ea, să ai o discuţie ci- 
vilizată. S-a purtat foarte frumos cu mine. 

— I-ai întâlnit familia ? întrebă Grace. 

— Săraca fată nu are altă familie în afara unui unchi 
tare simpatic din Canada, spuse Gill. Părinții ei au mu- 
rit când avea trei ani, într-un accident de mașină când erau 
în vacanţă în Scoţia. A fost crescută de părinți adoptivi, 
care erau nişte tâmpiţi. Mai întâi la Londra, apoi aceștia 
s-au mutat în Australia. Când era adolescentă, tatăl ei 
adoptiv a încercat să o violeze de mai multe ori. Ashley 
i-a părăsit când avea șaisprezece ani și a plecat în Canada, 
la Toronto, unde au luat-o în grijă unchiul şi mătuşa e1. 
Am auzit că mătușa ei a murit destul de curând şi că este 
foarte supărată din cauza asta. Cred că Bradley şi soția lui 
au fost singurele persoane care au fost bune cu ea. A fost 
nevoită să se descurce singură în viaţă. Chiar o admir. 

— Aiurea, spuse Carly. 

— De ce spui asta? întrebă Grace. 

— Pentru că nu cred că era sinceră atunci când am în- 
tâlnit-o. Și după ce am văzut-o astăzi, cred că e şi mai puţin 
sinceră. Nu pot să explic, dar nu îl iubește pe fratele meu. 
Știu asta. Poate că era disperată să se căsătorească cu el, 

dar nu e același lucru cu a-l iubi. Dacă într-adevăr l-ar iubi, 
nu ar fi trecut prin toată mascarada de astăzi, ar fi fost 
prea supărată. 

Grace se uită la ea, din ce în ce mai interesat. 

— Vezi? spuse Carly. Vorbeşte o femeie, poate că o 
femeie amețită, dar totuşi o femeie. O femeie căreia îi pasă 
şi care îşi iubește fratele. Spre deosebire de logodnica lui, 
regina din iad. 

— Carly! 


— Scuteşte-mă, mama! 

După ce Ashley plecă din apartament, încă furioasă 
pe el, Mark aprinse televizorul sperând să vadă ceva ştiri 
locale. Încercă și la radio, dar trecuse de ora 19 și le 
ratase. 

Schimbat în blugi, cu pantofi sport, tricou şi un hano- 
rac subțire, cu o șapcă de baseball trasă bine pe frunte, 
tremura acum din cauza nervilor şi a unei doze de cofe- 
ină. Încercând să se trezească, băuse deja două căni cu ca- 
fea, iar acum o termina pe a treia. Bău ultimele picături, 
apoi se îndreptă spre ușa de la intrare. Chiar când era la 
ușă, sună telefonul. 

Grăbindu-se în camera de zi, se uită la ecranul telefo- 
nului. Număr necunoscut. Ezitând, ridică receptorul. 

— Aici este Kevin Spinella de la revista Argus. Aş vrea 
să vorbesc cu domnul Mark Warren. 

Mark înjură. Dacă ar fi gândit mai limpede, i-ar fi spus 
că Mark Warren nu era acasă, dar se trezi zicând: 

— Da, la telefon. 

— Bună seara, domnule Warren, îmi pare rău că vă de- 
ranjez la ora asta, sâmbăta. Vă sun în legătură cu parte- 
nerul dumneavoastră de afaceri, Michael Harrison. Am 
fost la nunta care trebuia să aibă loc astăzi la Biserica 
Tuturor Sfinților, în Patcham. Dumneavoastră aţi fost 

cavaler de onoare. Nu mi s-a părut oportun să vă deranjez 
în biserică, dar mă întreb dacă am putea sta puţin de vorbă. 

- Da, da, desigur. 

— Am înţeles că Michael Harrison a dispărut în noap- 
tea în care era petrecerea burlacilor, când a avut loc un te- 
ribil accident. Sunt curios să ştiu de ce dumneavoastră, 
cavalerul de onoare, nu eraţi acolo. 

— La petrecerea burlacilor ? 

— Exact. 

— Trebuia să fiu, bineînţeles, spus Mark, calm, încer- 
când să pară prietenos, ca tot ceea ce spunea să pară natu- 
ral. Eram în afara orașului, la o întâlnire și programasem 
ca totul să se termine şi să mă întorc la timp, dar zborul 
a avut întârziere din cauza ceţii, spuse el. 

— Unde a fost asta? 

— În Leeds. 

— Aha! Aceasta este o problemă în ţara asta! 

— Absolut, spuse Mark, simțind că se stabileşte o 
legătură. 

— Am înţeles de la poliție că dumneavoastră nu aveţi 
cunoştinţă despre ceea ce era plănuit pentru petrecere. 
Așa este? 

Mark tăcu un moment, gândindu-se: „Ai grijă!“ 

— Nu, spuse el. Nu e chiar așa. Adică, nu este deloc 
aşa. Plănuisem să mergem în mai multe baruri. 

— Prin mai multe baruri. Bine. Dar nu se obișnuiește 
ca petrecerea burlacilor să fie organizată de cavalerul de 
onoare? 

— Da, aşa cred. 

— Dar dumneavoastră nu aţi organizat-o? 

Mark încercă să se concentreze. Semne de alarmă se 
ridicau. 

— Ba da, am organizat-o. Michael nu voia nimic prea 
sofisticat, doar să meargă prin cârciumi cu prietenii. In- 
tenționam să fiu acolo. 

— Ce ați plănuit mai exact? 

— Păi, urma să facem lucrurile obișnuite: să mergem 
prin mai multe baruri, să îl îmbătăm criţă pe Michael și 
apoi să îl ducem acasă. Voiam să închiriem un microbuz 
cu șofer, dar unul dintre prietenii noştri ne-a spus că avea 
acces la o dubă și că nu îl deranjează să nu bea, așa că am 
făcut cum a spus el. 

— Și unde încăpea sicriul în acest plan? 

„Rahat.“ Mark simţea că se afundă din ce în ce mai 
mult. 

— A spus sicriu? 

— Am înţeles că aţi aranjat să aveţi şi un sicriu. 

— Nu știu nimic despre nici un sicriu! exclamă Mark. 
Asta e o chestie nouă pentru mine. Încercând să pară sur- 
prins, repetă, ca pentru verificare. Sicriu? 

— Credeţi că prietenii dumneavoastră au organizat 
asta fără să știți? întrebă jurnalistul. 

- Absolut. Așa trebuie să fi fost. Unul dintre ei, Ro- 
bert Houllhan lucrează, lucra pentru unchiul său, antre- 
prenor de pompe funebre, dar nu am discutat niciodată 
despre nici un sicriu. Sunteţi sigur de asta? 

— Am fost informat de poliție de faptul că ei bănuiesc 
Că a existat un sicriu în dubă, înainte de accident. Vă pu- 
teți imagina ce i s-a putut întâmpla lu: Michael Harrison ? 

— Nu, nu am nici o idee. Sunt extrem de îngrijorat. 

— Am vorbit ieri cu văduva unuia dintre prietenii 
dumneavoastră: doamna Zoe Walker. Mi-a spus că toţi 
plănuiau să vă răzbunaţi pe Michael pentru că, în mod re- 
gulat, vă făcea câte o poantă. Poate că sicriul are de-a face 
cu așa ceva? 

— Aşa cum am mal spus, nu știu nimic despre nici un 
şicriu. Îmi pare ca o idee de ultim moment. 

— Credeu că prietenii dumneavoastră l-au băgat pe 
Michael în sicriu și acum este blocat pe undeva? 

Mark se gândi bine înainte de a răspunde. 

— Ei, doar ştiţi cum este când un grup de bărbați se 
îmbată. Câteodată fac nişte lucruri nebunești. 

— Am păţut-o şi eu. 

Amândoi râseră. Mark se simţi un pic relaxat. 

— Mulţumesc pentru timpul acordat. Dacă auziţi ceva, 
puteţi fi suficient de amabil să mă anunţaţi, dacă vă las nu- 
mărul meu de telefon? 

— Sigur că da, spuse Mark, căutând un stilou. 

Câteva minute mai târziu, în timp ce se afla în lift, 
Mark se gândea la conversaţie, sperând din suflet să nu fi 
spus nimic greșit și îngrijorându-se de ce ar putea spune 
Ashley când o să vadă că este citat în presă. O să fie fu- 
rioasă că a stat de vorbă cu presa. Dar ce altceva ar fi 
putut face? 

Traversând cu maşina parcarea, se uită cu atenţie pe 
stradă, o luă la stânga, apoi se înscrise în traficul aglome- 
rat. Își dădu seama că avea peste viteza legală și încercă să 
încetinească. Ultimul lucru de care avea nevoie era să fie 
oprit și să i se ia alcoolemia. 

Douăzeci de minute mai târziu, ajunse în parcarea 
auto din Newhaven , într-unul din porturile Canalului, 
la cincisprezece kilometri de apartamentul său. Având 
puțin timp până la ora 20, ora închiderii, Mark se grăbi 
în magazin Și cumpără o cazma, o şurubelniţă, un ciocan, 
o daltă, o lanternă mică, marca Maglite, mănuși de gră- 
dină şi o pereche de cizme de cauciuc. Pe la ora 20 era 
înapoi în maşină, în parcarea aproape goală. Cerul era 
surprinzător de senin și mai erau vreo două ore până când 
avea să se întunece complet; dacă se va întuneca. 

Încă două ore de aşteptare. 

Știa că ar trebui să mănânce ceva, dar simţea că are 
un nod în stomac. Se gândi la un sandviș, la mâncare chi- 
nezească, apoi indiană. Nimic nu îl atrăgea. Ashley era 
furioasă pe el; nu o mai văzuse niciodată furioasă și îl în- 
spăimânta. Fra ca şi cum se rupsese o conexiune între el. 

Trebuia să refacă legătura și sigura modalitate de a face 
asta era să o calmeze. Să facă ce spusese ea. Să facă ceea 
ce ştia de câteva zile că trebuie să facă. 

Voia să o sune, să îi spună că o iubește, să o audă și pe 
ea că îi spune că îl iubeşte. Dar nu va face asta, nu acum, 
nu încă. Avea dreptate să fie furioasă pe el; fusese un 
idiot, aproape stricase totul. Doamne, de ce naiba se pur- 
tase atât de prostește cu polițistul acela ? 

Porni motorul și radioul se aprinse. Ora 20. Știrile de 
la postul local de radio. Mai întâi o ştire internațională, 
alte vești proaste din Iraq. Urmă un reportaj despre Tony 
Blair și Uniunea Europeană. Apoi ciuli urechile în timp 
ce vocea de la radio spunea: 

— Poliţia din Sussex grăbeşte cercetările cu privire la 
antreprenorul din Brighton, Michael Harrison. Logod- 
nica sa, Ashley Harper şi alți invitaţi au fost dezamăgiţi 
atunci când acesta nu a apărut la nunta ce trebuia să aibă 
loc la Biserica Tuturor Sfinţilor, din Patcham, în această 
după-amiază. Aceasta confirmă suspiciunile conform că- 
rora ceva i s-a întâmplat în timpul petrecerii burlacilor, 
care s-a terminat cu moartea a patru dintre cei mai buni 
prieteni ai săi. Detectivul Roy Grace din cadrul Poliţiei 
din Sussex, care conduce cercetările în cazul Michael 
Harrison, ne-a informat în cursul acestei dimineţi că poli- 
ţia nu mai consideră acest caz doar o dispariţie, ci a fost 
înregistrat la incidente majore. 

Mark dădu volumul mai tare pentru a auzi vocea 
detectivului. 

— Credem că Michael Harrison poate fi victima unei 
glume care s-a transformat într-una tragică şi am dori ca 
toate persoanele care cred că deţin informaţii cu privire 
la evenimentele petrecute marţi seara, să contacteze de ur- 
genţă departamentul de investigaţii al Poliţiei din Sussex. 

Privirea lui Mark se înceţoşă; toată parcare părea că 
vibrează, iar în urechi avea un zumzăit ca și cum ar fi fost 


VIU SAU MORT 259 


într-un avion care decola sau ca și cum ar fi făcut scufun- 
dări. Se ţinu de nări, răsuflă și urechile i se desfundară. 
Avea mâinile ude de transpiraţie, apoi realiză că avea tot 
trupul ud; simţea picături de apă alunecându-i pe piele. 

„Respiră adânc“, își aminti el. Acesta era modul în 
care făceai faţă stresului. Ashley îl învățase lucrul acesta, 
înainte de a merge să vadă un client extrem de pretențios. 

Așa că stătu în mașină, în lumina care scădea, ascul- 
tându-și ritmul inimii şi respirând adânc. 

Pentru o bună bucată de vreme. 


53 


Imediat după ce o investigaţie, cum ar fi o crimă, ră- 
pire, viol, jaf armat, fraudă sau dispariție, era trecută la in- 
cidente majore, i se dădea un nume de cod. 

Toate incidentele majore erau acum coordonate de la 
sediul central al Poliţiei din Sussex. De aceea, la ora 20.20, 
sâmbătă noaptea, când majoritatea oamenilor normali,- 
care aveau și altă viață decât cea profesională, erau acasă 
sau se distrau, Roy Grace, acum însărcinat în mod oficial 
cu investigația, urca treptele clădirii sediului central, pe 
lângă panoul de onoare şi pe lângă cele două bastoane de 
polițist agăţate pe perete. 

| uase decizia de a transfera cazul lu: Michael Harrison 
de la dispariţie la incidente majore la câteva minute după 
ce plecase din casa lui Gill Harrison. Era o decizie impor- 
tantă, care implica timp și costuri foarte mari pe care va fi 
nevoit să le justifice în faţa superiorilor și în faţa lui Alison 
Vosper. Era neîndoielnic că acesta va fi un lucru foarte 
greu, deja își imagina ce întrebări incisive îi vor fi puse. 

Detectivi Nick Nicholl și Bella Moy, cu planurile de 
sâmbătă seara făcute praf, erau în drum spre secție, îm- 
preună cu noua lor colegă de echipă, Emma-Jane Bout- 
wood, aducând tot ceea ce ţinuseră în secţia de poliţie din 
Brighton, ceea ce nu era până acum prea remarcabil. 

Intrând în biroul rezervat incidentelor majore, trecu 
pe lângă camera spațioasă, cu mochetă verde, înţesată de 
birouri pentru echipa de sprijin a detectivilor din cadrul 
departamentului de criminalisuică. Fiecare detectiv senior 
avea propriul birou, marcat printr-o etichetă cu albastru 
și galben lipită pe ușă. 

La stânga, printr-un geam imens, putea vedea în bi- 
roul impresionant al celui care, teoretic, îi era șef direct, 
detectivul-șef Gary Weston, deși, în practică, acesta era 
reprezentat de Alison Vosper. Gary Weston şi Roy Grace 
se cunoșteau de multă vreme; fuseseră parteneri atunci 
când Grace intrase în poliţie și Weston nu avea nici el 
prea multă experienţă. 

Între cei doi nu era diferenţă de vârstă decât de o lună 
și Grace se întreba, uneori invidios, cum de promovase 
Gary atât de repede, spre deosebire de el. Era sigur că 
foarte curând va fi şef de secţie undeva în Marea Britanie. 
Dar în sufletul său știa răspunsul. Nu era vorba despre 
faptul că Gary Weston era un poliţist mai bun sau că avea 
o pregătire academică mai strălucită, pentru că trecuseră 
prin multe cursuri de pregătire împreună, ci despre acela 
că era un diplomat mai bun decât va fi el vreodată. Nu îi 
purta pică fostului său partener din cauza aceasta, rămă- 
seseră buni prieteni, dar nu va putea fi niciodată ca el, 
adică să nu își spună părerile, aşa cum făcea Gary deseori. 

La ora 20.30, într-o seară de sâmbătă, nu era nici un 
semn că Gary ar fi fost în birou. Șeful său știa cum să tră- 
1ască o viaţă plină, împletind casa, timpul liber şi munca 
foarte uşor. Fotografiile cu ogari şi cai de curse, aliniate 
pe pereţi, erau o dovadă a pasiunii sale pentru curse, iar 
instantaneele cu soţia sa atractivă și cu cei patru copii, pla- 
sate strategic pe fiecare suprafaţă plată, nu-i lăsau pe mu- 
safiri să se îndoiască de prioritățile sale în viaţă. 

Gary probabil că era la o cursă cu ogari în seara asta, 
își imagină Grace. Poate că stătea la masă, vesel, împreună 

cu familia şi prietenii, făceau pariuri, se relaxau, petreceau 
o seară de sâmbătă în familie. Își zări reflectul fantoma- 
tic în geam şi traversă camera goală, pe lângă telefoanele 
care înregistraseră mesaje, faxurile tăcute și monitoarele 
în stand-by. Uneori, în momente ca acesta, când se sim- 
tea total deconectat de la lumea reală, se întreba dacă asta 
însemna să fii o fantomă, să treci neobservat pe lângă toți 
ceilalți care trăiau. 

La capătul camerei, deschise cu cardul ușa securizată 
Și intră într-un coridor lung, liniștit, cu mochetă gri și care 
mirosea a proaspăt vopsit. Trecu pe lângă un panou roşu 
pe care scria „OPERAŢIUNEA LISBON“, sub care era 
poza unui bărbat asiatic, cu barbă scurtă, înconjurată de 
mai multe fotografii cu plaja de roci de la baza unui loc 
foarte frumos, numit Beachy Head, fiecare fotografie 
având un cerc roșu desenat pe ea. 

Acest bărbat neidentificat fusese găsit mort în urmă 
cu patru săptămâni la baza rocilor. La început, se presu- 
pusese faptul că era un sinucigaș, până când la autopsie 
s-a descoperit că era deja mort când sărise. 

Pe peretele opus era „OPERAŢIUNEA CORMO- 
RANI“, cu fotografia unei adolescente drăguţe, brunete, 
care fusese găsită violată și strangulată la marginea ora- 
șului Brighton. 

Grace trecu pe lângă biroul ofiţerilor care se ocupau 
cu interogările, o cameră mare în care detectivii se adu- 
nau pe durata cercetănlor, apoi intră pe ușa camerei opuse, 
pe care scria „INTEL ONE“. 

Biroul pentru echipa de decizie era noul centru de co- 
mandă pentru toate incidentele majore. Când intră, to- 
tul 1 se păru nou, îi mirosi a nou chiar și atitudinea celor 
care lucrau aici, cu excepţia unui iz de mâncare chine- 
zească. În ciuda ferestrelor care erau prea sus pentru a se 
vedea prin ele, camera, cu pereţii albi, avea un aer proas- 
păt, plăcut, emana energie pozitivă, o atmosferă foarte 


VIU SAU MORT 263 


diferită de zgomotul obositor al staţiei de poliție în care 
crescuse Grace. 

Aspectul futurist al încăperii îi dădu sentimentul că 
aici ar fi putut fi Camera de Control din Houston. Era o 
cameră mare, în formă de „L“, împărțită în trei spaţii de 
lucru, fiecare cu un birou din lemn rotund, la care aveau 
loc câte opt persoane, și cu niște panouri mari. Pe unul 
era scris „OPERAŢIUNEA CORMORANTI“, pe altul 
„OPERAŢIUNEA LISBON“ și pe altul „OPERAŢIU- 
NEA SNOWDRIFI“, acoperite fiecare cu fotografii de 
la locul crimei și grafice cu progresele făcute. Un altul 
urma să fie scris cu „OPERAŢIUNEA SALSA“, numele 
ales întâmplător de computerul poliției Scotland Yard 
pentru cazul Michael Harrison. 

În cele mai multe cazuri, numele nu avea nici o legă- 
tură cu cercetarea în sine și uneori fuseseră necesare 
schimbări. Își amintea că odată, numele „OPERAŢIU- 
NEA CAUCAZIAN' fusese ales pentru investigarea 
unui bărbat de culoare găsit ciopârțit în portbagajul unei 
mașini. Numele fusese schimbat în ceva mai puţin con- 
troversat. Dar cu numele „Operaţiunea Salsa“, calcula- 
torul atinsese din întâmplare o coardă sensibilă. Grace 
avea un sentiment foarte bine conturat că era implicat 
într-un cântec şi un dans. 

Spre deosebire de alte birouri din secțiile de poliție, 
aici nu era nici un lucru personal pe mese sau pe pereţi. 
Nu erau fotografii de familie, nici un calendar cu eveni- 
mente sportive, nici cartonașe cu Jucători. Fiecare obiect 
din această cameră, în afara mobilei și a aparaturii elec- 
tronice, avea legătură cu cercetările în derulare. Și cu ex- 
cepția unor tăieţei pe care detectivul Michael Cowan, care 
arăta obosit, îi mânca cu o furculiţă de plastic, în celălalt 
capăt al camerei. 

La un alt birou, lipit de un monitor plat, cu o cutie de 
cola în mână, stătea Jason Piette, unul din cei mai deştepţi 

inspectori-detectuvi cu care lucrase Grace. Ar fi pariat fe- 
ricit că într-o bună zi Piette va ajunge la cea mai înaltă 
funcţie în poliţie din ţară. 

Fiecare echipă de lucru era alcătuită din minim un şef, 
sergent sau inspector în grad, un supervizor, un poliţist 
cu funcţie mai mică, un analist şi un dactilograf. 

Michael Cowan, îmbrăcat neglijent cu un tricou şi 
blugi, îl salută prietenos pe Grace: 

— Ce faci, Roy? Arăţi cam aranjat. 

— M-am gândit să mă aranjez pentru voi, băieţi. Evi- 
dent, nu era nevoie să mă deranjez. 

— Da, da! 

— Ce rahat mănânci? întrebă Grace. Ai idee ce e în 
chestia aia? 

Michael Cowan dădu ochii peste cap, rânjind. 

— Chimicale, ele mă ţin în viaţă. 

Grace dădu din cap. 

— Miroase a mâncare chinezească aici. 

Cowan arătă cu capul spre panoul de lângă el, intitu- 
lat „Operaţiunea Lisbon“. 

— Mda, poți lua problema chinezească oricând de la 
mine, dacă dorești. Am renunţat la o întâlnire fierbinte ca 
să fiu aici. 

— Aş face bucuros schimb cu tine, spuse Grace. 

Michael Cowan se uită la el întrebător. 

— Îmi spui și mie? 

— Nu vrei să ştii, crede-mă. 

— Atât de rău este? 

— Ma rău. 


ey Mer g i 


à 17 Lă . 


el... 

În lumina farurilor, Mark putea vedea multe coroane 
de flori pe marginea drumului, în centrul unei curbe la 
dreapta. Unele erau depuse pe iarbă, altele erau sprijinite 
de câte un copac, iar restul, de un gard viu. Erau mai mul- 
te decât remarcase el ultima oară când trecuse pe aici. 

Luând piciorul de pe accelerație, încetini până la o vi- 
teză foarte mică. Îl trecu un fior, până în adâncul său, până 
în adâncul sufletului. Continuă să se uite la coroane, în 
timp ce acestea se estompau în lumina farurilor din spate, 
până când dispărură în întuneric, în noapte. Dispăruseră, 
ca şi cum nu ar fi fost acolo. Josh, Pete, Luke, Robbo. 

Și el, dacă avionul nu ar fi întârziat. 

Evident, atunci problema s-ar fi pus alfel. Cu pielea 
ca de găină, apăsă pe acceleraţie, dorindu-și să scape de 
acolo; locul îi dădea fiori. Telefonul mobil dădu un sem- 
nal, apoi începu să sune. Pe ecranul acestuia apăru numă- 
rul lui Ashley. Răspunse folosind speaker-ul, bucuros că 
o aude, simțind acut nevoia companiei cuiva. . 

— Bună. 

— Deci? Vocea ei suna la fel de îngheţată ca atunci 
când părăsise apartamentul. 

— Sunt pe drum. 

— Abia acum? 

— Trebuia să aştept până se întunecă. Nu cred că ar 
trebui să vorbim la telefoanele mobile, o să vin să te văd 
când mă întorc. 

— Asta ar fi chiar o prostie, Mark. 

— Da. Eu... Ce face Gill? 

— Supărată. Cum te-ai aștepta să fie? 

= Mda: 

— Mda? Tu eșu bine? 

— Aproape. 

— Eşti treaz acum? 

— Bineînţeles, spuse el, ţâfnos. 

— Nu pari prea bine. 

— Nu mă simt bine, da? 

— Bine. Dar o să faci ce am spus? 

— Aşa ne-am înţeles. 

— O să mă suni după ce termini? 

— Sigur. 

Închise. Era ceaţă şi o peliculă de umezeală acoperise 
parbrizul. Folosi ştergătoarele de două ori, iar cauciucul 
de pe ele scârţâi. Le opri. Tufișul de pe marginea pădurii 
îi părea familiar; încetini, nedorind să treacă peste cotitură. 

Câteva momente mai târziu trecu de primul grilaj, 
apoi de al doilea. Farunile luminau precum două raze la- 
ser. Maşina se zdruncina pe drumul plin de gropi, în timp 
ce el accelera mult prea tare, speriat de copacii care păreau 
că se apleacă ameninţător de o parte şi de alta și uitân- 
du-se în oglindă, în caz că... 

„În caz că ce, mai exact?“ 

Se apropia. Vorbăria de la radioul cu sonorul dat la vo- 
lum mic îi atrase atenţia. Îl opri, aproape neobservând că 
respiră din ce în ce mai repede şi că transpiraţia îi curge pe 
tâmple și pe spate. Botul mașinii se aplecă puternic, din ca- 
uza roților din faţă care se împotmoliseră într-o baltă. 
Ploaia, cu un sunet ca de piatră, lovea parbrizul. Puse din 
nou în funcţiune ștergătoarele și încetini imediat. Iisuse, 

balta era adâncă; nu își dăduse seama cât de mult plouase 
de când nu mai fusese pe acolo. Şi apoi... La dracu”, nu! 

Rouule își pierduseră tracţiunea în noroi. 

Apăsă pe acceleraţie şi mai tare. BMW-ul vibră, îna- 
intă câțiva centimetri, apoi se înfundă la loc. 

„O, Doamne, nu!“ 

Nu se putea să rămână blocat, nu se putea! Cum 
dracu” putea să explice asta, că se afla la ora 10.30 aici? 

„Respiră adânc...“ 

Trase aer în piept, uitându-se cu frică în întuneric, la 
fiecare umbră din faţa lui, din lateral şi din spate, apoi 
apăsă pe butonul de blocare. Auzi cum ușile se blochează, 
dar nu se simţi mai bine. Apoi aprinse lumina de control 
și se uită la tabloul de bord. Erau niște afișaje pentru con- 
diţii de off-road, pentru benzină şi pentru blocarea dife- 
rențialului; le văzuse de sute de ori, dar niciodată nu se 
obosise să citească ceva despre ele. 

Căută și scoase cartea de instrucţiuni a mașinii din lo- 
cul pentru mănuși. Se uită disperat la cuprins, apoi în- 
toarse la paginile care îl interesau. Împinse un mâner, 
apăsă un buton, puse cartea jos lângă el şi încercă acce- 
leraţia. Mașina se zdruncină, apoi, spre uşurarea lui, porni 
cu putere înainte. 

Continuă să meargă cu aproximativ cincisprezece ki- 
lometri pe oră. Maşina era mult mai sigură pe ea acum, ca 
și cum ar fi mers pe bandă rulantă. Apoi ajunse la o bi- 
furcaţie şi făcu la dreapta, către sfârșitul drumului. Un pui 
de iepure sări în faţa mașinii și alergă înainte, chiar pe de- 
desubt. Nu remarcă dacă îl lovise sau nu şi nici nu îi păsa. 
Voia doar să meargă mai departe, să își menţină viteza, 
elanul, controlul asupra noroiului. 

Micul luminiș de mușchi şi iarbă era chiar în faţa lui 
acum Și, spre ușurarea lui, bucata de tablă îndoită, ascunsă 
sub plantele pe care le aruncase drept camuflaj deasupra, 
era încă acolo. 

Conduse până pe o bucată de pământ relativ tare, 
pentru că nu voia ca mașina să se împotmolească în timp 
ce era parcată. Opri motorul, dar lăsă aprinsă faza lungă, 
îşi puse noile cizme de cauciuc, luă lanterna Maglite și 
păşi pe terenul umed. 

Urmă un moment de linişte absolută. Apoi un foșnet 
în tufăriș, care îl făcu să se întoarcă, îndreptând speriat 
raza lanternei spre pădure. Îşi ţinu respiraţia. Auzi un pâ- 
râit, apoi un sunet ca de monedă care cade pe ceva de 
metal și un fazan impunător ieşi leneș dintre copaci. 

Mişcă rapid lanterna de la dreapta la stânga, înnebu- 
nit de frică, deschise portbagajul maşinii, își puse mănu- 
şile de cauciuc, apoi scoase uneltele pe care le cumpărase 
şi le cără până deasupra mormântului. 

Stătu nemișcat câteva momente, uitându-se la bucata 
de metal îndoit, ascultând. Motorul mașinii scoase un su- 
net. Picăturile de ploaie cădeau peste tot în jurul lui, dar 
în rest era liniște. O liniște absolută. Un melc se urcase pe 
o parte a bucății de metal, iar cochilia i se vedea ca o 
scoică pe o epavă. Arăta de parcă așa era de ani de zile. 

Punând uneltele şi lanterna pe iarba udă, apucă de un 
capăt al bucății de tablă și o trase într-o parte. Mormân- 
tul apăru ca o groapă întunecată. Apucă lanterna, se ri- 
dică, dar rămase unde era, încercând să își adune tot 
curajul ca să înainteze. 

„Ca și cum Michael ar sta ghemuit acolo, pregătit să 
mă înșface.“ 

Încet, cu pași mărunți, se îndreptă spre mijlocul mor- 
mântului, apoi, cuprins de panică, îndreptă lanterna spre 
groapa lungă, dreptunghiulară. 

Respiră ușurat. 

Toate erau așa cum le lăsase. Pământul era încă dea- 
supra, nemișcat. Pentru câteva momente se uită atent, 
simțindu-se vinovat. 

— Îmi pare rău, partenere, spuse el. Eu... 

Nu mai era nimic de spus. Se întoarse la mașină și 
stinse farurile. Nu avea nici un sens să își facă prezenţa 
cunoscută, în caz că era cineva prin pădure la ora asta, lu- 
cru de care se îndoia. Dar nu se ştia niciodată. 

Îi luă aproape o oră, timp în care săpă din greu, până 
când cazmaua lovi lemnul tare al sicriului. Era mult mai 
mult pământ decât crezuse. Bine, adăugase el ceva pă- 
mânt înainte, dar chiar și aşa... Continuă să sape până 
când putu să vadă clar sicriul și mânerele din colţuri. 
Gaura micuță unde fusese tubul de respiraţie şi pe care el 
o umpluse cu pământ era mărită; părea un pic mai largă 
sau era doar imaginaţia lui? 

Ridicându-se, puse cazmaua pe pământ, apucă șuru- 
belniţa şi se apucă să lucreze la fiecare şurub în parte. 
Apoi își puse o întrebare la care nu prea găsea răspunsul: 
sicriul se potrivea perfect în gaură şi nu era nici un fel de 
gol pe lângă el. Singurul loc pe care se putea sta era pe ca- 
pac şi asta făcea imposibil să îl dea la o parte. 

Se ridică din nou, cu lanterna între dinți şi cu șurubel- 
niţa în mână, se lungi pe pământ, se răsuci către mormânt 
și se lăsă în jos. Putea atinge capacul sicriului cu ușurință. 

Apoi începu să tremure. Ce naiba o să găsească? Sco- 
ţând lanterna din gură, strigă încet: 

— Michael? Apoi mai tare: Michael? Alo! Michael? 

Apoi ciocăni de câteva ori în capacul sicriului cu mâ- 
nerul şurubelniței, deşi ştia că dacă Michael ar fi fost în 
viaţă, i-ar fi auzit pașii și zgomotul făcut de cazma pe ca- 
pac. Doar dacă nu era prea slăbit ca să poată răspunde. 

Dacă mai era în viaţă. 

Un mare „dacă“. Trecuseră deja patru zile în care cu 
siguranță nu avusese aer. Apucă din nou lanterna cu dinții 
şi strânse tare. „Trebuie să fac asta. Trebuie să fac treaba 
asta afurisită. Trebuia să vin şi să recuperez nenorocita 
de agendă de la Michael.“ Pentru că, într-o bună zi, ci- 
neva va găsi mormântul, îl va deschise și va găsi cadavrul 

şi nenorocita de agendă cu e-mailuri şi politistul acela, de- 
tectivul Grave, sau cum naiba îl chema, va găsi e-mailul 
pe care el i-l trimisese lui Michael, în care îi spunea că toți 
au pus ceva la cale pentru el şi în care îi dădea niște in- 
dicii ascunse; prea ascunse ca Michael să își dea seama 
dinainte ce aveau de gând, dar care îl dădeau sigur de gol 
în faţa poliţistului. 

Mark strecură șurubelniţa sub capac, apoi îl ridică 
câțiva centimetri, până când putu să ÎȘI bage degetele de- 
desubt. Apucă de capacul greoi cu mâna stângă, puse şu- 
rubelnița pe pământ, lângă el, apoi îl ridică, atât de sus cât 
putu. Nici nu remarcă gaura adâncă, asimetrică, ce fusese 
scobită pe dinăuntru. 

Apa ca cerneala îi licări în faţă şi rămășițele unei re- 
viste pluteau la suprafaţă. 

Mark ţipă şi lanterna îi căzu din gură, intră în apă şi 
căzu cu un sunet surd pe fundul sicriului. 

Nu era nimeni înăuntru. 

Capacul sicriului căzu înapoi cu un sunet ca de foc de 
armă. Mark se ridică în picioare, se împiedică și merse tâ- 
rându-se pe pământul noroios. Se ridică în genunchi, se roti 
de jur împrejur. Cercetă întunericul cât de pătrunzător 
putu, scâncind, gâfâind, cu creierul mărit de frică, între- 
bându-se în ce parte să o ia. Către mașină? În pădure? 

„O, Doamne! Iisuse!“ 

În patru labe, se depărtă de mormânt și se roti din 
nou. Oare Michael era pe acolo, urmărindu-l, gata să-l 
atace? 

Gata să îl orbească cu lanterna? 

Se ridică și alergă la mașină, deschise portiera, se urcă 
şi toate luminile nenorocite din interior se aprinseră, 
luminându-l din plin! Închise portiera cu putere, apăsă 
pe blocarea automată, băgă cheia în contact, puse moto- 
rul în funcţiune, aprinse farurile și apăsă accelerația. Făcu 
un cerc cu mașina, luminând copacii cu farurile, apoi 
continuă cu încă un cerc și apoi cu un al treilea. 

„isuse!“ 

Ce dracu” se întâmplase? 

Nu luase nenorocita de agendă. Trebuia să se întoar- 
că şi să verifice. Trebuia. 

Cum dracu” se putuse? 

Cum putuse să iasă? Să pună sicriul la loc? Să pună 
pământul deasupra? 

Doar dacă? 

Nu a fost niciodată aici? 

Dar dacă nu fusese aici, de ce nu a apărut la nuntă? 

Îi veneau tot felul de gânduri în minte. Amestecate. 
Voia să o sune pe Ashley, dar ştia deja primul lucru pe 
care îl va spune: „Ai luat agenda?“ 

Merse cu mașina până la mormânt şi rămase înăuntru, 
aşteptând. Apoi deschise portiera, se întinse pe burtă și 
fără să se deranjeze să își mai ridice mânecile, băgă mâi- 
nile în apa rece. Se lovi de fundul moale, de satin. Pipăi 
apoi marginile laterale şi din nou fundul sicriului. Găsi 
lanterna și o recuperă. Nu mai funcţiona. Mâinile i se lo- 
viră de ceva mic, rotund, metalic; apucă şi scoase şi acel 
obiect care, în lumina farurilor, arăta ca dopul unei sti- 
cle de whisky. Se întoarse şi se uită cu frică la pădurea din 
jur. Apoi pipăi din nou cu mâinile sicriul, controlând de 
la un capăt la celălalt. O pagină ruptă dintr-o revistă se lipi 
de mâna lui. Nimic altceva. Chiar nimic. Nenorocitul de 
sicriu era gol. 

Se ridică, puse la loc bucata de metal, aruncă nehotă- 
rât nişte iarbă deasupra, apoi se întoarse la siguranţa pe 
care i-o dădea mașina. Închise portiera și se blocă înă- 
untru. Acceleră puternic și o luă pe urmele lăsate de ma- 
şină. Trecu peste tufe și băltoace, până când ajunse la cele 
două grilaje și înapoi la drumul principal. 

Decuplă diferentialul şi puse din nou motorul pe tu- 
rațe normală, apoi porni înapoi către Brighton. Se uita 
în oglinda retrovizoare, îngrozit de fiecare far pe care îl 
vedea în spatele lui, dorindu-și cu disperare să o sune pe 
Ashley, dar prea confuz ca să ştie ce o să îi spună. 

Unde dracu” era Michael? 

Unde? 

Unde? 

Trecu pe lângă toate coroanele, uitându-se la strălu- 
cirea portocalie a cerului, apoi la drum, apoi din nou în 
oglindă. Oare îşi imaginase ? „Băieți, care e secretul vos- 
tru? Ce ştiţi şi eu nu ştiu? De ce ați îngropat un sicriu 
gol? Şi ce aţi făcut cu Michael?“ 

Mergând, începu să se calmeze și să gândească mult 
mai limpede, convingându-se că nu era chiar așa de im- 
portant. Michael nu era acolo. Nu era niciun cadavru. Ni- 
meni nu avea vreo dovadă împotriva lui. 

Sprijinindu-şi genunchii de volan, își scoase mănușile 
de cauciuc și le aruncă lângă scaunul pentru pasageri. Bi- 
neînțeles, asta era opera lui Michael. Avea toate caracte- 
risticile lui. Michael glumeţul. Oare Michael prevăzuse 
toată treaba? 

Să lipsească de la propria nuntă? 

Lucruri nebune începură să îi alerge prin cap. Oare 
Michael își dăduse seama de el şi de Ashley? Era şi asta 
parte din răzbunarea lui? Ei doi se cunoşteau de multă 
vreme. De la treisprezece ani. Michael era un tip deștept, 
dar avea stilul lui de a rezolva problemele. Poate că își dă- 
duse seama, deși el și Ashley fuseseră extrem de atenţi. 

În timp ce conducea, încercă să se gândească la ziua în 
care Ashley venise pentru prima oară la birou, în urma 
unui anunţ de angajare a unei secretare, pe care îl dădu- 
seră în Argus. Intrase, atât de inteligentă și de frumoasă, 
cu mult deasupra celor pe care îi intervievaseră înainte și 
după ea. Fuseseră pe aceeași lungime de undă mediat, deși 
Michael păruse că nu observă. După ce-a de-a doua săp- 
tămână de lucru, au devenit iubiţi, fără ca Michael să ştie. 

La două luni după aceasta, Ashley i-a spus că lui 
Michael îi place de ea și că a invitat-o la masă. Îl întreba 
ce să facă? 

Mark se înfuriase, dar nu i-a spus acest lucru lui 
Ashley. Toată viaţa, de când îl întâlnise pe Michael, 
trăise în umbra lui. Michael agăța cele mai frumoase fete 

la petreceri, Michael îl fermecase pe directorul de bancă, 
reușind să ia împrumutul cu care cumpăraseră prima 
proprietate, în timp ce Mark se chinuia cu un salariu 
amărât într-un birou de contabilitate. 

Atunci când hotărâseră să intre în afaceri împreună, 
Michael avusese banii de început, iar în schimbul acestui 
lucru luase două treimi din acţiuni. Acum aveau o afacere 
care valora mai multe milioane de lire. Şi Michael avea 
partea leului. 

Când Ashley intrase în birou, fusese pentru prima 
oară când o femeie se uitase mai întâi la el. 

Apoi nenorocitul a îndrăznit să o invite la cină. 

Ceea ce urmase fusese ideea lui Ashley. 

Tot ce trebuia să facă era să se căsătorească cu 
Michael, apoi să pună la cale un divorţ. Să îi angajeze o 
întâlnire cu o prostituată și să îl filmeze cu camera as- 
cunsă. Fa ar fi obținut jumătate din acţiunile lui şi cu o 
treime a lui Mark ar fi avut majoritatea acţiunilor. Ar fi 
avut control asupra companiei. La revedere, Michael! 

Simplu ca bună ziua. 

Dar crima nu fusese luată niciodată în calcul. 

Ashley, îmbrăcată într-un halat de baie alb, cu părul 
lăsat pe spate, deschise uşa casei și se uită la Mark, care era 
murdar până şi pe faţă de noroi, cu o expresie de neîncre- 
dere şi furie. 

— Ai înnebunit, să vii aici ? spuse ea în loc de salut. Și 
la ora asta! E miezul noptii, Mark! 

— Trebuia să vin. Nu puteam risca să îţi dau un te- 
lefon. Trebuie să vorbim. 

Surprinsă de tonul disperat al vocii lui, se îmbună. 
leşi afară din casă şi se uită cu atenţie de-a lungul străzii 
liniștite. 

— Nu ai fost urmărit până aici? 

— Nu. 

Se uită apoi la picioarele lui. 

— Mark, ce dracu” faci? Uită-te la cizmele tale! 

El se uită la cizmele de cauciuc, foarte murdare. Le scoa- 
se i le luă înăuntru. Cu ele în mână, se opri în camera de 
zj, uitându-se la luminile de la stația audio fixată în perete. 

Închizând ușa, Ashley se uită la el cu teamă. 

— Arău groaznic. 

— Am nevoie de o băutură. 

— Cred că ai băut suficient mai devreme. 

— Sunt al dracului de treaz acum. 

Ajutându-l să-și dea de jos hanoracul, Ashley îl întrebă: 

— Ce băutură dorești? Un whisky? 

— Marca Balvenie, dacă ai. Dacă nu, orice altceva. 

— Cred că ai nevoie de o baie. Se îndreptă către bu- 
cătărie. Deci, povestește-mi, a fost groaznic? Ai luat 
agenda? 

— Avem o problemă. . 

Ashley se întoarse de parcă ar fi fost împuşcată. 

— Ce fel de problemă? 

Mark se uită la ea neajutorat. 

— El nu era acolo. 

— Nu era acolo? 

— Nu... El... Nu ştiu... el... 

— Cum adică, el nu era acolo ? Sicriul nu era acolo? 

Mark îi povesti ce se întâmplase. Prima ei reacție a 
fost să se ducă la jaluzele și să le tragă în jos repede, apoi 
îi puse lui un whisky, iar ei își turnă o cafea. După asta, 
se așezară faţă în față pe canapea. 

— Este posibil să te fi dus în alt loc? 

— Adică vrei să spui că există două sicrie diferite ? Nu. 
Eu am sugerat locul acela de prima oară. Trebuia să îi lă- 
săm o revistă porno şi o sticlă de whisky; ambele sunt 
acolo. Adică, cel puţin dopul sticlei este. 

— Şi capacul sicriului era pus, cu pământ deasupra? 
Tinu ceaşca de cafea cu ambele mâini, suflă să se răcească, 
apoi luă o înghiţitură. Mark se uită cum balatul de baie 
i se desface şi sânii mari, albi încep să i se vadă. Şi îl 
făceau să o dorească chiar acum, în ciuda tuturor, în 
ciuda panicii; voia doar să o strângă în braţe și să facă 
dragoste cu ea. 

— Da, exact așa cum era marţi când eu... 

— Când ai luat tubul pentru respirat? 

Mark luă o gură whisky. Ea îi zâmbi înţelegător acum. 
Poate că ar fi putut sta o oră sau două. Să facă dragoste. 
Avea nevoie de ceva care să îl scape de coşmar. 

Apoi expresia e1 se întunecă. 

— Cât de sigur eşti că el era înăuntru atunci când ai 
luat tubul? 

— Normal că era acolo. L-am auzit uipând. Dum- 
nezeule! 

— Nu u-ai imaginat? 

— Să îmi imaginez că țipa ? 

— Erai într-o stare destul de proastă. 

— Și tu ai fi fost. Era partenerul meu de afaceri. Prie- 
tenul meu cel mai bun. Nu sunt un nenorocit de crimi- 
nal. Eu... 

Se uită la el cinic. 

— Fac asta pentru că... pentru că te iubesc, Ashely. 
Mai bău puţin whisky. 

— Ar putea să fie afară chiar acum, spuse ea. Să stea la 
pândă, să ne urmărească, nu-i aşa? 

Michael dădu din cap. 

— Nu ştiu. Dacă nu era în sicriu, de ce nu a venit la 
nuntă ? Dar a fost, sau cineva a fost în sicriu, pentru că 
erau urme pe capac; cineva a încercat să scape de acolo. 

Ashley ascultă neatentă. 

— Poate că ştie despre noi, asta e tot ce pot gândi. Că 
ştie despre noi. 

— Nu ştie, spuse Ashley. Nu are nici o idee. Mi-a vor- 
bit foarte mult despre tine, despre cât de mult îți doreşti 
să găsești femeia potrivită, să te căsătorești și să ai copii 
ȘI că se pare că nu ţi-ai găsit o parteneră stabilă. 

— Da, minunat, întotdeauna știe să îmi mângâie ego-ul. 

— Nu într-un mod răutăcios, Mark. Ţine la tine. 

— Îi cam iei apărarea. 

— Este logodnicul meu. 

— Foarte amuzant. Mark puse paharul pe măsuţa de 
cafea, apoi își acoperi faţa cu mâinile. 

— Trebuie să îți revii. Să ne gândim logic, da? 

Fl încuviinţă, cu faţa încă în palme. 

— Michael era acolo marţi noapte. Ai luat tubul și ai 
acoperit gaura, da? 

Mark nu făcu nici un comentariu. 

— Sum că Michael se ţine de poante. Deci cumva iese 
din sicriu şi se hotărăște să ne facă să credem că este încă 
acolo. 

Mark se uită la ea, disperat. 

— Bună glumă. Deci este afară și știe că am luat tubul 
de respirat. Şi este un singur motiv pentru care am făcut 
lucrul acesta. 

— Greşești. Cum ar fi putut să știe că ai fost tu? Ar fi 
putut fi oricine care se plimba prin pădure. 

— Hai, Ashley, fii serioasă! Cineva care se plimba prin 
pădure se împiedică de un mormânt şi de un tub de res- 
pirat care iese dintr-un sicriu şi, drept urmare, mai adaugă 
o tonă de pământ deasupra sicriului ? 

— Încerc doar să mă gândesc la ceva. 

Mark se uită la ea, apoi, instantaneu îi trecu prin minte 
că poate Michael şi Ashley au complotat ceva împreună. 
Ca să îl prindă. 

Apoi se gândi la toate zilele şi nopțile petrecute cu 
Ashley în ultimele luni, lucrurile pe care ea i le-a spus, fe- 
lul în care făceau dragoste, ce plănuiseră, lucrurile dispre- 
ţuitoare pe care le spunea despre Michael și își îndepărtă 
gândul complet din minte. 

— Uite altă idee, spuse ea. Pete, Luke, Josh şi Robbo, 
toți știau că o să ajungi mai târziu. Poate că au vrut să îţi 
facă o glumă împreună cu Michael și nu a ieşit așa cum 
trebuie? 

— Bine, spuse el. Chiar și dacă presupunem că Michael 
nu era în sicriu când am fost eu acolo şi că mi-am imagi- 
nat că ar fi ţipat, atunci unde dracu” este? Unde stă de 
marţi noapte? De ce nu a luat legătura cu noi? De ce nu 
a venit la nuntă? Poţi să îmi răspunzi la asta? 

— Nu. Doar dacă ceilalți au vrut să îi facă o glumă şi 
lui și ţie, iar el este acum legat şi încuiat în altă parte. 

— Sau poate că a fugit undeva? 

— Nu a fugit, spuse Ashley. De asta sunt sigură. 

— Cum poți fi sigură? 

Se uită la Mark. 

— Pentru că mă iubeşte. Chiar mă iubește. De asta știu 
că nu a fugit. Ai pus totul la loc așa cum era? 

Mark ezită, apoi minţi, nedorind să admită că fugise 
panicat. 

— Da. 

— Deci fie așteptăm, fie te duci şi îl găsești și rezolvi 
treaba cu el, spuse Ashley. 

— Să rezolv cu el? 

Privirea ei spunea tot. 

— Nu sunt un criminal, Ashley. Poate că sunt o gră- 
madă de lucruri, dar... 

— S-ar putea să nu avem altă posibilitate, Mark. 
Gândeşte-te. 

— Nu va putea să spună nimic în legătură cu mine. Ni- 
mic de care să se lege. Tăcu şi se gândi. Pot să aştept aici. 

Fa se ridică, merse până a el, își puse mâinile pe ume- 
rii lui și îi făcu un masaj ușor. Apoi îl sărută pe gât. 

— Mi-ar plăcea la nebunie să stai, spuse ea. Dar ar fi o 
prostie. Cum crezi că ar arăta lucrul acesta dacă ar apă- 
rea Michael? Sau poliţia ? 

Mark întoarse capul şi încercă să o sărute pe buze. Ea 
îl lăsă să o sărute ușor și apoi îl împinse. 

— Du-te, spuse ea. Hai, găseşte-l pe Michael înainte să 
te găsească el pe tine. 

— Nu pot face asta, Ashley. 

— Ba poţi. Deja ai făcut-o marți noapte. Poate că nu 
a mers atunci, dar ai dovedit că poţi să o faci. Așa că du-te 
și fă-o! 

El merse descurajat și își luă cizmele, iar Ashley îi 
aduse hanoracul ud, murdar. 

— Trebuie să fim atenţi ce vorbim la telefon, poliția a 
început să își bage nasul. Ar trebui să ne imaginăm că te- 
lefoanele sunt ascultate, spuse ea. Bine? 

— Bună idee. 

— Vorbim dimineaţă. 

Mark deschise uşa cu precauţie, ca şi cum s-ar fi aş- 
teptat ca Michael să apară cu o armă sau cu un cuţit în 
mână. Dar nu se vedeau decât lumina felinarelor, umbrele 
întunecate ale mașinilor parcate și liniştea nopţii urbane, 
întreruptă doar de zgomotul a două pisici care se băteau. 

La fiecare două luni, sâmbăta, Roy Grace o scotea la 
plimbare pe nepoata sa de opt ani, Jaye Somers. Părinții 
ei, Michael şi Victoria, amândoi ofițeri de poliție, erau 
printre cei mai buni prieteni ai lui şi ai lui Sandy şi îl susti- 
nuseră extrem de mult în anii care urmaseră dispariţiei ei. 
Împreună cu cei patru copii, cu vârste de la doi ani la 
doisprezece, aproape îi deveniseră ca o a doua familie. 

Astăzi o dezamăgise pe Jaye explicându-i de când a 
ajuns la ea că nu putea sta decât două ore, pentru că tre- 
buia să meargă înapoi la serviciu ca să ajute pe cineva care 
avea probleme. 

Nu îi spunea niciodată lui Jaye unde vor merge, așa 
că de câte ori se suiau în maşină îi plăcea să se joace de-a 
ghicitul. 

— Cred că o să mergem să vedem animale astăzi! 
spuse ea. 

— Aşa crezi? 

— Da. 

Era o fetiţă simpatică, cu părul lung, blond, cu o faţă 
rotundă și veselă și cu un râs molipsitor. Ca de obicei, și 
astăzi era îmbrăcată frumos, cu o haină verde cu panglici 
de dantelă albă și cu o pereche de pantofi sport roz. Une- 
ori, expresia feţei şi lucrurile pe care le spunea erau foarte 

serioase pentru vârsta ei. În astfel de momente Jaye i se 
părea un adult în miniatură, nu un copil. 

— De ce crezi asta? 

— Păi, stai să mă gândesc. Jaye se aplecă în faţă şi apăsă 
pe butoanele de la radioul lui Grace, alese un CD şi apăsă 
pe un număr. Începu prima melodie de pe albumul celor 
de la Blue. 

— Îşi place cum cântă Blue? 

— Mda. 

— Mie îmi plac Scissor Sisters. 

- Da? | 

— Sunt bune. Le ștu? 

Grace își aminti că lui Glenn Branson îi plăceau. 

— Bineînţeles. | 

— În mod sigur mergem să vedem animale. 

— Ce fel de animale crezi că o să vedem? 

Ea dădu muzica mai tare, agitându-și mâinile după ritm. 

— Girafe. 

— Vrei să vezi girafe? 

— Girafele nu visează prea mult, îl informă ea. 

— Nu? Ai vorbit cu girafele despre visele lor? 

— Facem un proiect la școală despre ce visează anima- 
lele. Câinii visează mult. La fel şi pisicile. 

— Dar nu și girafele. 

- Nu. 

Fl râse. 

— Aha. Și cum știi tu asta? 

— Pur și simplu ştiu. 

— Dar lamele visează? 

Fa încuviinţă. 

Era o dimineaţă târzie de primăvară, soarele bătea 
călduţ în parbriz; Grace îşi scoase ochelarii de soare din 
torpedou. Era un indiciu că perioada lungă de vreme rea 
se terminase. lar Jaye era o persoană veselă, îi plăcea 
foarte mult să-și petreacă timpul cu ea. De obicei uita de 

toate grijile în timpul celor două ore pe care le petreceau 
impreună. 

— Şi ce ai mai făcut la şcoală? 

— Lucruri. 

— Ce fel de lucruri? 

— Şcoala e cam plictisitoare acum. 

Grace conducea extrem de atent când era cu Jaye în 
mașină, aşa că se îndreptă încet în afara orașului Brighton, 
spre zona rurală. 

— Ultima oară când am ieșit la plimbare amândoi, 
mi-ai spus că îţi place mult la școală. 

— Profesorii sunt atât de proşu! 

- Tou? - 

— Nu şi domnişoara Dean. Ea este drăguță. 

— Ea ce vă învaţă? 

— Visele girafelor. Izbucni în râs. 

Grace se încadră într-o intersecţie cu sens giratoriu. 

— Asta e tot ce vă învaţă? 

Jaye tăcu un moment, apoi spuse, dintr-odată: 

— Mami crede că ar trebui să te căsătorești din nou. 

Surprins, el răspunse: 

— Aşa crede? 

Jaye încuviinţă hotărât. 

— Și tu ce crezi? 

— Cred că ai fi mai fericit dacă ai avea o prietenă. 

Ajunseră la sensul giratoriu. Grace trecu de semnul de 
ieşire din Brighton. 

— Păi, spuse el, cine știe? 

— De ce nu ai o prietenă? întrebă ea. 

— Pentru că... Ezită. Păi, ştii tu, să găseşti persoana 
potrivită nu e aşa de uşor. 

- Eu am un prieten, îl anunţă ea. 

— Da? Povesteşte-mi despre el. 

— ÎI cheamă Justin. E în clasă cu mine. Mi-a spus că 
vrea să se căsătorească cu mine. 

Grace se uită la ea cu coada ochiului. 

— Și tu vrei să te căsătoreşti cu el? 

Fa dădu din cap cu putere. 

— Câh, e urât! 

— E prietenul tău, dar e urât? Ce fel de prieten e ăsta? 

— Mă gândesc să îi pun capăt relaţiei, spuse ea, extrem 
de serioasă. 

Acesta era un alt motiv pentru care lui Grace îi plă- 
cea să stea de vorbă cu Jaye; simțea că îl ţine în legătură 
cu lumea tinerilor. Dar acum, pentru un moment, se simţi 
total pierdut. Oare el a avut o prietenă la opt ani? Cu si- 
guranţă că nu... 

Telefonul mobil, pus în buzunarul porterei, începu 
să sune. Îl duse la ureche, fără să folosească speaker-ul. În 
caz că erau veşti rele, nu voia să o supere pe Jaye. 

— Roy Grace, răspunse el. 

O voce feminină întrebă: 

— Alo! Detectivul Grace? 

— La telefon. 

— Sunt detectivul Boutwood. 

- Emma-Jane? Bună, bine ai venit în echipă. 

Părea agitată. 

— Mulţumesc. Sunt la sediul din Sussex. Detectivul 
Nicholl m-a rugat să vă sun. S-a întâmplat ceva. 

— Ce? 

ȘI mai nervoasă, ea spuse: 

— Nu sunt veşti foarte bune. Nişte oameni au găsit un 
cadavru în Ashdown Forest, la aproape trei kilometri est 
de Crowborough. 

„Chiar în centrul zonei cercetate“, se gândi Grace in- 
stantaneu. 

- Un bărbat tânăr, continuă ea. Aproximativ două- 
zeci-treizeci de ani. Pare că se potrivește profilului lui 
Michael Harrison. 


Uitându-se la Jaye, întrebă: 


VIU SAU MORI 285 


— În ce stare este? 

— Nu am această informaţie. Doctorul Churchman 
este în drum spre locul respectiv. Detectivul Nicholl ar 
dori să ştie dacă veţi putea veni şi dumneavoastră. 

Grace se uită din nou la Jaye. Nu avea nici o opțiune. 

— Voi fi acolo într-o oră. 

— Mulţumesc, domnule. 

În timp ce închidea, Jaye îl informă: 

— Mami spune că oamenii nu ar trebui să folosească te- 
lefoanele mobile atunci când conduc. Este foarte periculos. 

— Mama ta are dreptate. Jaye, îmi pare rău. Va trebui 
să te duc înapoi acasă. 

— Dar nu am văzut încă girafele. 

Grace scoase girofarul, pentru a putea ieşi de pe drum 
ȘI pentru a întoarce. 

— Îmi pare rău. Dar este un bărbat tânăr care a dispă- 
rut, iar eu trebuie să ajut să îl găsim. 

— Pot să ajut şi eu? 

— Nu şi de data asta, Jaye, îmi pare rău. Luă telefonul 
și formă numărul mamei lui Jaye. Din fericire, părinții ei 
erau acasă. Grace le spuse acestora care erau evenimen- 
tele și întoarse mașina. Promise să o ia la plimbare sâm- 
băta viitoare, când sigur vor merge să vadă girafele. 

Zece minute mai târziu, ţinându-l de mână, Jaye mer- 
gea lângă el către ușa de la intrare, vizibil dezamăgită. 

El se simţea ca un ticălos. 

O mașină de poliţie, murdară de noroi, aștepta pe 
marginea drumului principal, pentru a-i arăta pe unde 
trebuia să intre în pădure. Grace trecu alături, apoi poli- 
țistul de la volan merse aproape doi kilometri. Drumul 
plin de gropi şi de apă era de netrecut cu mașina lui. Su- 
papa de retur se înfundă, iar roțile din faţă alunecară şi se 
învârtiră în gol, pierzând direcţia. Noroiul sări până pe 
capotă, murdărind parbrizul cu pete mari, maronii. 
Grace, care fusese cu maşina la o spălătorie destulă de 
scumpă chiar înainte să o ia pe Jaye, înjură. Nişte ciulini 
zgâriară partea laterală a mașinii, scoțând un sunet ca și 
cum ar fi trecut cu unghiile peste vopsea. Înjură din nou, 
mai tare, cu nervii înuinşi la maximum, supărat că o 
dezamăgise pe Jaye, dar mult mai supărat de aflarea veștii 
privind cadavrul. 

„Nu trebuie să fie neapărat Michael Harrison“, se 
gândi el. Dar trebuia să admită că era greu să nu ţii seama 
de coincidenţe. Michael Harrison fusese pentru ultima 
dată văzut în această zonă. Și acum apare un cadavru care 
are vârsta, înălţimea și conformaţia lui. 

Nu suna bine. 

Întoarseră mașinile. Erau mai multe mașini, iar o ban- 
dă galbenă înconjura zona. Erau două mașini de poliție, 

o dubă a legiștilor, o dubă obișnuită, verde, probabil a vre- 
unui antreprenor şi o mașină decapotabilă, marca Lotus 
Elise, despre care știa că-i aparţine lui Nigel Churchman, 
doctorul patolog care avea o pasiune pentru astfel de ju- 
cării. Cum de venise cu ea aici? 

- Opri și deschise portiera, aşteptându-se ca mirosul în- 
ţepător al morţii să îi invadeze nările. Dar tot ceea ce mi- 
rosi era mirosul de pin, de flori și de pământ, miresmele 
pădurii. Oricine ar fi fost nu era mort de mult timp, se 
gândi el, înaintând. Pantofii de piele i se scufundară ime- 
-diat în pământul mlăștinos. 

Își scoase costumul de protecţie de culoare albă și ciz- 
mele dintr-o pungă aflată portbagajul maşinii și le încălță, 
apoi trecu pe sub banda galbenă. Joe Tindall, îmbrăcat tot 
în salopetă albă de protecţie și încălţat cu cizme, se în- 
toarse spre el, cu o cameră de filmat în mână. 

— Salut, zise Grace. Ai parte de un weekend minunat! 

— Tu şi cu mine, spuse Tindall morocănos, arătând cu 
capul câţiva metri mai departe. Ştii că mama mea dorea 
să mă fac contabil? 

— Nu mi te-am imaginat niciodată ca un numărător de 
boabe, răspunse Grace. 

— Se pare însă că majoritatea contabililor au o viaţă 
personală, i se răspunse. 

— Dar ce fel de viaţă? 

— Una în care ajung să își petreacă sâmbăta acasă, cu 
soţia ŞI cu copiii. 

— Toate persoanele pe care le ştiu eu și care au copii, 
abia aşteaptă să scape de ei, în special sâmbăta, spuse 
Grace. Îl bătu cu palma peste umeri. Ce este sâmbăta pen- 
tru un om nu este și pentru altul. 

Tindall se aplecă asupra cadavrului, aproape invizibil 
printre plantele dese. 

— Păi, upul acesta nu are parte de o sâmbătă frumoasă, 
oricum ai lua-o. 

— Da, nu e o expresie foarte fericită, spuse Grace, în- 
dreptându-se spre cadavrul peste care erau mai mult de 
zece sticle de plastic. Churchaman, un bărbat frumos, 
sportiv, cu o faţă de băieţel, îmbrăcat într-o salopetă albă 
de protecţie, stătea îngenuncheat lângă acesta, cu un re- 
portofon mic în mână. 

Grace văzu un bărbat tânăr, puţin peste greutatea 
normală, cu părul deschis la culoare, tuns scurt, îmbră- 
cat într-o cămașă cu pătrăţele, blugi largi şi ghete maro, 
zăcând pe spate, cu gura deschisă, ochii închişi și pie- 
lea albă ca de ceară. În urechea dreaptă avea un cercel 
mic, de aur. Faţa rotundă, fără viaţă, avea o expresie co- 
pilărească. 

Încercă să îşi aducă aminte de fotografiile lui Michael 
Harrison pe care le văzuse. Culoarea părului era aceeaşi, 
hainele ar fi putut fi ale lui, dar i se păruse că era mult mai 
arătos decât tipul acesta. În același timp, Grace știa că as- 
pectul oamenilor se schimba după deces, din cauza pielii 
care se contracta ŞI a sângelui care nu mai circula. 

Nigel Churchman se uită la el. 

— Bună, Roy, ce faci? salută el. 

— Sunt bine, tu? 

Patologul dădu din cap. 

— Ce avem aici? 

— Nu sunt sigur încă, e prea devreme să mă pronunţ. 
Cu mâinile în mănuși de cauciuc, ridică uşor capul băr- 
batului. Grace înghiți în sec, în timp ce zeci de musculiţe 
zburară furioase de pe cadavru. În spatele craniului era o 
gaură adâncă, neregulată, acoperită cu păr încurcat și 
sânge închegat. 

— A fost lovit cu violenţă cu un instrument tocit, 
spuse Churchman. Apoi cu umorul său obișnuit, adăugă 
cinic: Nu i-a făcut bine la sănătate. 

— Ştii, de fiecare dată când ne întâlnim ești din ce în 
ce mai bolnav. 

Churchman zâmbi larg, ca şi cum i se făcuse un 
compliment. 

— Vorbeşti ca nevastă-mea. 

— Credeam că ai divorţat. 

— Da. 

Au fost întrerupţi de un sunet ascuţit, neclar, apoi 
de o voce din staţia de emisie a poliţistului din spatele 
lui. Grace se întoarse și văzu pe unul dintre polițiști 
vorbind în stație și făcând un raport. Apoi se uită în jos 
la cadavru, studiindu-l cu atenţie, observându-i faţa, 
hainele, ceasul ieftin şi cureaua de plastic, care arăta şi 
mai ieftină. Brăţara din sfoară verde de la încheietura 
mâinii drepte. Flutură mâna peste faţa cadavrului, alun- 
gând toate muştele care îl acopereau. Da, cadavrul era 
în zona potrivită, dar erau siguri că acesta era Michael 
Harrison? 

— Nu are nimic la el? O carte de credit sau un act? 

- Noi nu am găsit nimic. 

Uitându-se din nou la tânăr, Grace se întrebă dacă așa 
s-ar fi îmbrăcat el pentru petrecerea burlacilor. Imaginea 
pe care şi-o făcuse despre Michael Harrison era una mult 
mai clasică. Bărbatul acesta arăta mai degrabă ca un pun- 
gaş. Dar, oricine ar fi fost, nu merita să fie aici, acoperit 
de muște și cu capul făcut praf. 

— Ai idee cam de cât timp este aici? întrebă Grace. 

Churchman se ridică în picioare, la un metru nouăzeci 
de centimetri câți avea. 

— Grea întrebare. Nu de mult. N-au apărut deloc lar- 
vele care se așază primele pe cadavru; pielea nu este de- 
„colorată. La vremea pe care am avut-o, câteva zile de 
căldură şi aer umed, ne-am aştepta la o deteriorare rapidă. 
Este aici de maximum douăzeci şi patru de ore sau chiar 
mal puțin. 

Creierul lui Grace încercă să îşi aducă aminte câţi băr- 
ba între douăzeci și treizeci de ani fuseseră daţi dispăruți 

în ultimele două săptămâni. Știa toate statisticile pe dina- 
fară, după atâţia ani în care o căuta pe Sandy. Doar în An- 
glia, în fiecare an, două sute cincizeci de mii de persoane 
erau date dispărute. Dintre aceştia, despre o treime nu se 
mai afla nimic niciodată. Unii dintre ei erau morţi, dar 
corpurile le fuseseră atât de bine ascunse, încât nu mai fu- 
seseră găsiţi niciodată. Alţii fugiseră şi nu mai fuseseră gă- 
siţi în ciuda eforturilor poliției. Sau alții plecaseră pe alt 
continent Și își schimbaseră identitatea. 

De-a lungul timpului nu văzuse decât o parte din de- 
clarațiile de dispariții de persoane: cele care dispăruseră 
în condiţii misterioase, cele cu privire la persoane căutate 
de poliţie ş şi cele câteva pe care le ceruse el spre cercetare. 

Perioada de timp se potrivea. Înfăişarea părea că se 
potrivește. Părea. Era o singură metodă sigură de a afla. 

— Hai să îl ducem la morgă, spuse el. Să vedem dacă 
putem aduce pe cineva să îl identifice. 


59 


În pielea goală, cu excepţia unui prosop în jurul taliei, 
Mark ieşi de la duș și merse în vestiarul clubului sportiv. 
Transpirase destul de mult, deşi făcuse un joc extrem de 
prost. Jucase slab împotriva adversarului său obișnuit de 
duminică dimineaţa, un investitor bancar pe jumătate da- 
nez, pe jumătate american, cu pielea măslinie, cu o am- 
biue ieșită din comun, pe nume Tobias Kormind. De 
obicei nu îl bătea pe Tobias, dar în mod normal câștiga 
un set. Astăzi, distrat și incapabil să se concentreze, nu îi 
luase decât două jocuri în tot meciul. 

Mark îl plăcea pe Tobias pentru că nu făcuse nicio- 
dată parte din vechea gașcă de prieteni ai lui Michael. Și 
Tobias, care era foarte inteligent și care avea multe legă- 
turi în lumea bancară a Londrei, îi dăduse niște idei bune 
lui Mark cu privire la cum ar putea dezvolta Double-M 
Properties în afara oraşului Brighton pentru a deveni un 
imperiu imobiliar internațional. Dar Michael nu voia să 
știe de asta. Nu vedea care ar fi motivul să rişte; voia să 
meargă pe același drum greoi pe care merseseră, dezvol- 
tând câte o proprietate pe rând, apoi vânzând-o și tre- 
când la alta. 

Tobias îl bătu prietenește pe spate. 

— Presupun că mintea ta nu a fost la joc astăzi, nu? 

— Cred că nu, îmi pare rău. 

— Da, ți s-au întâmplat multe lucruri groaznice săp- 
tămâna asta. Ţi-ai pierdut patru din cei mai buni prieteni 
și partenerul de afaceri a dispărut. Tobias, în pielea goală, 
îşi ștergea părul cu putere. Şi poliţia ce face? Ştii, trebuie 
să stai după ei, să îi împingi de la spate, ca toată lumea, de 
altfel. Probabil că au foarte mult de lucru și răspund cel 
mai eficient celor care trag de ei. 

Mark zâmbi. 

— Ashley e o tipă destul de hotărâtă. Le-a cam dat de 
furcă. 

— Fa ce face? 

— Supravieţuiește cât de bine poate. A fost greu pen- 
tru ea ieri, când câteva persoane pe care nu le-a putut con- 
tacta au apărut la nuntă. 

Tobias nu îi întâlnise niciodată nici pe Michael, nici 
pe Ashley, așa că nu comentă prea mult. 

— Sună prost, dacă nu a apărut la nuntă. 

Mark încuviinţă şi descuie dulapul. Îşi deschise telefo- 
nul mobil pe care îl lăsase înăuntru, iar acesta sună de 
două ori. Era informat că are patru mesaje. 

Cerându-i scuze lui Tobias şi îndepărtându-se câțiva 
paşi de el, ascultă mesajele. Primul era de la mama lui, 
care îl întreba dacă are vești şi îi aducea aminte să nu în- 
târzie la masa de duminică, deoarece ea mergea la un 
concert după-amiaza. Al doilea era de la Ashley, care pă- 
rea îngrijorată. „Mark ? Mark? Ah, cred că eşti la tribu- 
nal. Sună-mă imediat ce primeşti mesajul.“ Apoi încă un 
mesaj de la Ashley. „Sunt tot eu, voiam să văd dacă ai re- 
venit.“ Al patrulea era tot de la Ashley. „Mark, te rog, 
sună-mă, e foarte urgent.“ 

Îndepărtându-se şi mai mult de Tobias, Mark simţi că 
1 se scurge tot sângele din creier. „Oare a apărut Michael?“ 

Stătuse toată noaptea și se gândise, încercând să înţe- 
leagă cum ieșise Michael din sicriu și ce ar trebui să îi 

spună dacă ar fi faţă în faţă. Ar crede Michael că nu a avut 
nici o idee despre plan ? Nu avea nevoie decât să vadă un 
mesaj de pe agenda electronică pentru a nu crede. Mark 
și ceilalți îi trimiseseră câteva mesaje, glumind în legătură 
cu petrecerea burlacilor. 

Fiindu-i teamă de ce era mai rău, o sună pe Ashley. 
Părea agitată şi în același timp ciudat de formală. Presu- 
punea că era aşa pentru cazul în care cineva ar fi ascultat 
telefonul. 

— Nu prea știu ce se întâmplă. În urmă cu aproximativ 
jumătate de oră am primit un telefon de la o femeie de- 
tectiv, O tânără, pe nume Emma-]ane și nu mai ştiu cum... 
Tăcu un moment. Michael auzi un foşnet de hârtie, apoi 
vocea ei din nou: detectivul Bourwood. M-a întrebat dacă 
Michael avea vreun cercel în ureche. I-am spus că avea 
atunci când am început să mă întâlnesc cu el, dar l-am fă- 
cut să renunte, pentru că nu credeam că este un lucru bun 
pentru imaginea lui. 

— Aveai dreptate, spuse Mark. 

— Crezi că şi l-ar fi pus pentru petrecerea burlacilor ? 

— Este posibil; ştii că îi plăcea să se îmbrace mai ex- 
travagant când ieşea seara. De ce? 

— Am primit un telefon de la detectivul ăsta şef. Au 
găsit un cadavru care se potriveşte cu descrierea lui 
Michael, în pădurea de lângă Crowborough. Începu să 
plângă. Dacă cineva le asculta conversaţia, era o adevă- 
rată performanță. 

- O, Doamne, spuse Mark. Sunt siguri că este el? 

Printre sughiţuri, ea răspunse: 

— Nu știu. Mama lui Michael a fost rugată să meargă 
la morgă ca să identifice cadavrul. Tocmai a sunat să mă 
întrebe dacă merg cu ea. Vor să mergem cât de repede 
putem. 

— Vrei să vin şi eu? Să vă duc pe amândouă cu 
mașina ? 

— Ai vrea? Nu cred că mai sunt în stare să conduc, iar 
Gill nu poate, e distrusă. Doamne, Mark, e îngrozitor! 
Apoi începu să plângă din nou. 

— Ashley, vin cât de repede pot. Întâi trec să o iau pe 
Gill, pentru că este mai aproape de mine, apoi vin la tine. 
În jumătate de oră. 

Ashley plângea atât de tare, încât nu era sigur dacă 
îl mai auzise. 


GO 


În timp ce conducea spre Brighton, Grace o sună pe 
Jaye ca să își ceară scuze că fusese nevoit să scurteze 
plimbarea. 

— Cum îl cheamă pe băiatul care s-a pierdut? întrebă ea. 

Grace ezită, apoi nu văzu nici o problemă ca să păs- 
treze secretul: 

— Michael. 

— De ce se ascunde, unchiule Roy? A fost obraznic? 

Zâmbi. Copiii vedeau lucrurile mult mai simplu de- 
cât adulții. Dar era o întrebare bună. După mult timp în 
poliţie, învățase că nimic nu trebuie luat ca atare; trebuia 
să cauţi sub fiecare piatră, să deschizi toate ușile, să gân- 
dești în afara sistemului. Era important să îl considere pe 
Michael Harrison ca o parte activă în dispariţia sa, la fel 
de mult ca şi o parte pasivă. În ciuda cadavrului care acum 
ar fi trebuit să fi ajuns la morgă. 

— Nu sunt sigur, răspunse el. 

— Şi ce se întâmplă dacă nu îl găseşti niciodată pe 
Michael? 

Era o întrebare inocentă, dar în totală concordanță cu 
temerea sa. 

— Cred că o să îl găsim. Nu voia să spună nimic de- 
spre cadavru. 

— Dar ce se întâmplă dacă nu îl găsiți ? insistă ea. Cât 
o să îl mai căutaţi? 

Zâmbi trist în faţa curiozităţii ei inocente. Se născuse 
la un an după dispariția lui Sandy şi nu își dădea seama de 
violenţa întrebării ei. 

— Atât timp cât va fi necesar. 

— Asta ar însemna foarte mult timp, dacă se ascunde 
foarte bine, nu-i așa? 

— E posibil. 

— Și asta înseamnă că s-ar putea să nu vedem girafele 
ani la rând? 

După ce termină conversaţia cu ea, o sună pe 
Emma-Jane Boutwood, aflată la sediu. 

— Ce ai aflat despre cercel? 

— Michael Harrison obișnuia să poarte unul tot tim- 
pul — un cercel simplu de aur — până când logodnica lui 
l-a sfătuit să-l scoată. Dar este posibil să-l fi pus pentru 
ocazia asta. 

Nu erau vești bune, se gând: Grace. 

— Bine. Telefoanele mobile. Ar trebui să avem nume- 
rele telefoanelor mobile ale lui Mark Warren şi ale lui 
Ashley Harper la dosar. Aș vrea să te duci la companiile 
de telefonie şi să soliciţi lista convorbirilor de — se gândi 
un moment — sâmbăta trecută. 

— S-ar putea să nu am nici o şansă până mâine. Am 
mai avut probleme cu companiile când am vrut să obţin 
ceva în weekend. 

— Fă tot ce poţi. 

— Da, domnule. 


Zece minute mai târziu, pentru a doua oară în acest 
weekend, Grace merse cu mașina la sediul Morgii din 
Brighton şi Hove, o clădire lungă și joasă. Soarele strălu- 
citor de mai nu avea nici o influenţă asupra exteriorului 
mohorât, ca şi când pereţii gri de cărămidă erau acolo ca 

să gonească orice rază de căldură ar fi încercat să intre. 
Doar unor corpuri reci și unor suflete și mai reci le era 
permis accesul. 

Singura excepţie era Cleo Morrey. 

Spera să fie și astăzi la serviciu. Îşi dorea acest lucru 
chiar foarte mult. Merse la intrare şi sună la ușă. Spre în- 
cântarea lui, câteva momente mai târziu, Cleo deschise 
ușa. Îl salută zâmbitoare, părând extrem de încântată să îl 
vadă. Era îmbrăcată ca de obicei, în halat și șorţ verde, cu 
ghete albe, singurul costum în care o văzuse până acum. 

Pentru un moment rămase fără să spună nimic, ca un 
puștan la prima întâlnire cu o tipă care nu e de nasul lui. 

— Bună, spuse el. Nu putem să mergem la întâlnire 
aşa, adăugă. 

— Prefer să vii pe picioarele tale aici, decât să te aducă 
cu picioarele înainte, spuse ea. 

EI dădu din cap, zâmbind. 

— Mulţumesc foarte mult. 

Îl conduse în biroul ei cu pereţi roz. 

— Vrei o ceașcă de ceai? Cafea? Ceva de băut? 

— Ai putea să faci un ceai cu lapte? 

— Sigur. Și biscuiţi cu gem de căpşuni şi frişcă? 

— Şi prăjiturele de ceai? 

— Sigur. Îşi dădu părul blond pe spate, susţinându-i 
privirea, flirtând în mod evident cu el. 

— Deci asta e părerea ta despre o după-amiază rela- 
xantă de duminică? 

— Bineînţeles. Toată lumea pleacă la ţară duminica 
după-amiaza! 

— Așa fac, spuse ea, pregătind ibricul. Dar majorita- 
tea oamenilor se duc să se bucure de flori şi verdeață, nu 
să se uite la cadavre. 

— Pe bune? simulă el. Mi s-a părut mie că e ceva în ne- 
regulă cu viaţa mea. 

— Şi cu a mea. 

Tăcură amândoi. Grace știa că e o oportunitate. Ibri- 
cul scoase un sunet slab. Văzu aburul care se ridica. 

— Mi-ai spus că nu ești căsătorită. Ai fost vreodată? 
întrebă el. Ai o familie? 

Se întoarse spre el și îl privi cu o expresie caldă, pri- 
etenească, relaxată. 

— Adică dacă am un fost soţ, doi copii şi jumătate, un 
câine și un hamster? 

— Ceva de genul acesta. Grace zâmbi. Emoţuile îi 
dispăruseră, simțindu-se confortabil cu ea. Extrem de 
confortabil. 

— Am un peștişor, spuse ea. Asta se pune ca familie? 

— Da? Și eu am unul. 

— Cum o cheamă? 

— Este un el. Pe nume Marlon. 

Fa izbucni în râs. 

— Acesta e un nume absurd pentru un peşte. 

— Din fericire, el nu ştie, răspunse Grace. 

Fa dădu din cap, zâmbind larg, în timp ce apa începea 
să fiarbă. 

— De fapt, cred că e minunat. 

— Pe al tău cum îl cheamă? 

Îl tachină câteva momente, apoi spuse sfios: 

— Fish. 

— Fish? repetă Grace. Așa îl cheamă? 

— O cheamă. 

— Bine. Presupun că așa e ușor de ţinut minte. Fish. 

— Nu e la fel de inteligent ca Marlon, replică ea. 

— E în regulă, îmi place. Are ceva deosebit. Apoi el 
profită de situaţie, deși propunerea sună cam neîndemâ- 
natic. Nu cred că i-ar plăcea să ieşim să bem ceva săptă- 
mâna asta. 

Căldura răspunsului ei îl luă prin surprindere. 

— Mi-ar plăcea foarte mult! 

— Bine. Când i-ar plăcea... adică, mâine cum ţi se pare? 

— Lunea e o zi minunată pentru mine, răspunse ea. 

- Bine. Minunat. Păi... Se gândea unde să meargă. În 
Brighton erau foarte multe baruri frumoase, dar acum nu 
îi venea nici unul în minte. Ar trebui să meargă într-un 
bar liniştit ? Un loc mai zgomotos ? Un restaurant ? Nop- 
tile de luni erau liniștite. Poate doar într-un bar pentru 
prima oară, se gândi el. 

— Pe unde locuieşti? întrebă el. 

— Puțin mai sus de Levell. 

— Ştii barul Grey? 

— Bineînţeles! 

— Ne vedem acolo, pe la ora 20? 

— Sigur. 

Ibricul scoase nişte sunete mai puternice și amân- 
doi zâmbiră. În timp ce ea punea apa în cești, se auzi so- 
neria. leși din cameră și se întoarse însoţită de detectivul 
Nicholl, îmbrăcat în haine obișnuite. 

- Bună ziua, Roy, își salută el șeful. 

— Beau nişte ceai. Au nişte servicii foarte bune as- 
tăZ1 aici. 

— Earl Grey? întrebă Cleo. Verde? De mușeţel? 
Darjeeling ? 

Tânărul polițist, care era tot timpul extrem de serios, 
păru încurcat și întrebă: 

— Ceai obișnuit nu aveţi ? 

— Un ceai obișnuit, imediat, spuse Cleo. 

— Deci, ce părere avem? întrebă Grace, trecând la 
subiect. 

— Mama lu: Michael Harrison, Gillian Harrison vine 
încoace pentru a vedea cadavrul, îl informă Nick. 

— L-am aranjat să arate prezentabil, spuse Cleo. 

Acesta era unul dintre talentele ei: lua un cadavru și, 
oricât de rău ar fi arătat, îl facea să arate cât mai intact și 
mai împăcat cu putinţă, pentru momentul în care veneau 
cei dragi să îl identifice. Câteodată acest lucru nu era cu 

putință. Dar, după ce merseră în spatele camerei de 
morgă, în camera de vizionare, cu eterna sa vază de cris- 
tal cu flori de plastic, cameră care funcţiona și ca un fel de 
capelă pentru cei care doreau consolare, Grace văzu că 
aranjase foarte bine cadavrul. 

Tânărul bărbat era așezat pe spate, cu capul sprijinit 
pe o pernă de plastic, aranjată astfel încât să nu se vadă că 
spatele craniului era găurit. Cleo îi ştersese noroiul și 
murdăria de pe faţă și de pe mâini, îi curăţase părul şi îi 
aranjase hainele. Dacă nu ar fi fost culoarea ca de alabas- 
tru, ar fi părut doar un tip tânăr care se bucură de somn 
duminică după-amiaza, după ce băuse câte ceva într-un 
bar, se gândi Grace. 

— Emma-]ane urmărește acum companiile de telefo- 
nie mobilă, îl informă Nick Nicholl. 

— Trebuie să vedem din ce parte bate vântul înainte de 
a mai face ceva, spuse Grace, uitându-se la cadavru. Hai 
mai întâi să aflăm dacă acesta este omul nostru. Apoi auzi 
ţârâitul îndepărtat al soneriei de la intrare. 

— Cred că suntem pe cale să aflăm, spuse Cleo, ieşind. 

Câteva minute mai târziu, se întoarse, urmată de o 
Gill Harrison foarte palidă și de Ashley Harper, cu faţa 
ca de piatră, care o ţinea de mână. Mama lui Michael Har- 
rison arăta ca o ruină, ca și cum tocmai acum venea de la 
grădinărit. Avea părul nespălat și era îmbrăcată într-un 
palton sărăcăcios, peste o bluză fără mâneci, de culoare 
albă, pantaloni din material sintetic, de culoare maro şi 
niște papuci vechi. În contrast, Ashley, îmbrăcată într-un 
costum albastru şi o bluză albă, arăta ca și cum ar fi fost 
cea mai bună duminică a ei. 

Amândouă femeile îl salutară pe Grace cu o mişcare 
discretă din cap , apoi acesta se dădu la o parte pentru 
a le lăsa să treacă. Le urmări cu atenţie în timp ce Cleo 
le conducea către geam și pentru un moment ochii săi 
au fost atrași de ea. Le adresă câteva cuvinte celor două 

femei, echilibrând perfect profesionalismul și compasi- 
unea. Cu cât o vedea mai mult, cu atât o plăcea mai mult. 

Gill Harrison spuse ceva și se întoarse, plângând. 

Ashley dădu și ea din cap şi se întoarse, punând o mână 
protectoare în jurul umerilor mamei logodnicului său. 

— Sunteţi sigură, doamnă Harrison? întrebă Cleo. 

— Nu este fiul meu, suspină ea. Nu-i el, nu e Michael. 
Nu este el. 

— Nu este Michael, îi confirmă Ashley lui Cleo. Apoi 
se opri în faţa lui Grace și îi spuse. Bărbatul acela nu este 
Michael. 

Grace putea vedea că ambele femei spun adevărul. Ex- 
presia dezorientată a lui Gill Harrison era de înţeles. Dar 
nu înţelegea de ce Ashley Harper nu arăta mai ușurată. 


Gl 


Două ore mai târziu, Grace, Glenn Branson, care toc- 
mai se întorsese din Solihull, Nick Nicholl, Bella Moy și 
Emma-Jane Boutwood stăteau în biroul alocat Opera- 
tiunii Salsa. 

Grace zâmbi pentru a o linişti pe noua lor colegă, 
Emma-Jane, o fată subțire, atractivă, cu un chip expre- 
siv, cu părul lung strâns în creștetul capului, apoi în- 
cepu să citească cu voce tare raportul pe care îl dictase în 
timp ce se întorceau de la morgă și pe care Emma-Jane 
îl scrisese. 

— Este ora 18.15, duminică, 29 mai, citi el. Acesta este 
primul raport pentru Operaţiunea Salsa, investigația care 
durează de cinci zile, cu privire la dispariția lui Michael 
Harrison, bărbat în vârstă de douăzeci și nouă de ani. Voi 
face o trecere în revistă a incidentului. 

Câteva minute, Grace povesti evenimentele care au 
dus la dispariția lui Michael Harrison. Apoi discută de- 
spre eventuali suspecți. 

— În acest moment nu avem nici o dovadă că a fost 
comisă o crimă. Oricum, am o nelămurire în legătură cu 
partenerul de afaceri al lui Michael Harrison, Mark War- 
ren, și cu logodnica acestuia, Ashley Harper. La fel, am 
o nelămurire cu privire la unchiul lui Ashley din Canada, 

Bradley Cunningham, deoarece am o bănuială că nu este 
cine spune că este; deocamdată e numai o bănuială. Se 
opri să bea niște apă, apoi continuă. Resurse folosite. Di- 
vizia East Downs a fost de acord sa ne ofere mână de lu- 
cru. Am făcut o cercetare în zona în care s-a petrecut 
accidentul marţi noapte şi am tot înaintat în teren zilele 
acestea. Am convocat și unitatea de scafandri ai Poliţiei 
din Sussex, care va căuta în toate râurile, lacurile şi rezer- 
voarele locale. De asemenea, vom mai solicita încă o 
căutare cu elicopterul; vizibilitatea datorată îmbunătăți- 
rii vremii poate fi de ajutor. 

Continuă cu următorul titlu. Stabilirea întâlnirilor. 
Grace anunţă ca va fi câte o scurtă întâlnire zilnic la ora 
8.30 și la 18.30. Apoi îi anunţă că echipa de informati- 
cieni lucrează de vineri. Citi de pe foaie ce era scris sub 
titlul „Strategii de investigare“, care cuprindea şi colabo- 
rarea cu presa, și le spuse că dispariţia lui Michael Har- 
rison era programată să apară în săptămâna ce urma, 
în cadrul emisiunii „Crimewatch“, dacă acesta nu apă- 
rea până atunci. 

Următorul capitol era intitulat „Specialiști“. Grace le 
spuse că mostrele de pământ de pe maşina lui Mark War- 
ren se analizau, împreună cu cele luate de pe hainele și de 
sub unghiile celor patru bărbați care muriseră. Mâine ar 
trebui să apară şi primul raport pe această temă, făcut de 
Hillary Flowers, specialistul contactat de ei. 

Apoi ajunse la secţiunea „Alte întrebări ridicate“ și 
citi descrieri detaliate despre atitudinea și aspectele neo- 
bişnuite din comportamentul lui Mark Warren şi al lui 
Ashley Harper, precum și despre contul bancar al firmei 
Double-M Properties, deschis în Insulele Cayman. 

Când ajunse la sfârşitul raportului, trase concluzia. 

— Scenariile posibile pe care le văd eu sunt următoa- 
rele: unu — Michael Harrison a fost închis undeva și nu 
se poate elibera; doi — Michael Harrison este mort, fie 

ca rezultat al sechestrării, fie că a fost pur şi simplu ucis; 
trei — Michael Harrison a dispărut în mod voit. 

Apoi întrebă echipa dacă avea întrebări. Glenn Bran- 
son ridică o mână și întrebă dacă bărbatul încă neidenu- 
ficat, găsit în pădure are vreo legătură cu evenimentele. 

— Nu cred, doar dacă nu cumva este vreun criminal 
în serie în Ashdown Forest care caută ca victime bărbaţi 
de douăzeci și nouă de ani. 

Răspunsul lui Grace stârni un chicot în ciuda situaţiei 
foarte serioase. 

— Cine va ancheta acest cadavru? întrebă Branson. 

— Divizia East Downs, răspunse Grace. Noi avem 
destul de lucru. 

— Roy, te-ai gândit să îi punem sub urmărire pe Ash- 
ley Harper și pe Mark Warren? întrebă Branson. 

Se gândise la această variantă, dar ca să ţii sub su- 
praveghere o persoană timp de douăzeci şi patru de ore 
erau necesari şi treizeci de oameni, care să lucreze în trei 
echipe, în schimburi de opt ore. Şi asta la o treabă sim- 
plă. La una mai complicată era nevoie de mai multi. Ne- 
voia de personal era uriașă şi Grace știa din experienţă 
că şefii săi ar fi de acord cu supravegherea doar dacă ar 
fi fost absolut necesară, cum ar fi în cazul unei arestări 
importante a unor distribuitori de droguri sau dacă era 
în joc viaţa unui om. Dar dacă nu rezolvau problema 
mai repede, s-ar putea să fie nevoit să ceară permisiunea 
pentru asta. 

— Da, spuse el. Dar momentan nu o facem. Însă ce 
vreau este o trecere în revistă a tuturor înregistrărilor cu 
circuit închis din Brighton şi din Hove, de joia trecută, 
de la apus până la ora 1 dimineaţa. Conform dosarului, 
Mark Warren a fost plecat cu mașina, un BMW de teren. 
Aș vrea să ştiu unde a fost. Apoi adăugă. Și, da, Michael 
Harrison are un iaht pe care îl ţine la Clubul de Iahturi 
din Sussex. Cineva să verifice dacă mai este acolo. Am 

arăta ca niște tâmpiţi dacă am porni în căutarea omului 
și am descoperi că a fugit pe mare cu iahtul personal. 

Se uită la Boutwood. 

— Poți viziona înregistrările după ce termini cu telefoa- 
nele mobile. Ai făcut vreun progres în această privinţă? 

— Nu încă, domnule. O să mă ocup de asta mâine, la 
prima oră. Nu mă poate ajuta nimeni astăzi. 

Grace se uită la ceas. 

— Mâine trebuie să fiu la tribunal la 10; s-ar putea să 
stau toată ziua, sau poate că nu. Așa că ne întâlnim mâine 
la ora 8.30. Se întoarse către Branson. Legătura voastră cu 
Divizia Fast Downs este inspectorul-detectiv John Lamb. 
Deja şi-a pus echipa la treabă, ar fi bine să vorbeşti cu el. 

— Îl sun în câteva minute. 

Grace tăcu şi verifică paginile raportului, pentru a fi 
sigur că nu i-a scăpat nimic. Trebuia să afle mai multe de- 
spre Michael Harrison și despre relaţia lui de afaceri cu 
Mark Warren, dar şi despre Ashley Harper. Apoi se uită 
la echipa sa. 

— Este aproape 19.30. Cred că ar fi cazul să mergeţi 
acasă, să vă odihniţi. Am impresia că ne așteaptă o săp- 
tămână plină. Mulţumesc că aţi venit duminica! 

Branson, îmbrăcat în nişte pantaloni largi și un pulo- 
ver de bumbac, cu fermoar, foarte la modă, merse cu el 
spre parcare. 

— Ce părere ai, bătrâne înţelept? întrebă el. 

Grace își băgă mâinile în buzunare şi răspunse: 

— Am fost prea preocupat de asta în ultimele zile. Tu 
ce crez? 

Branson îsi încrucișă mâinile la piept în semn de 
frustrare. 

— Omule! De ce îmi faci tot timpul asta? Nu poţi pur 
și simplu să răspunzi la o întrebare? 

— Nu știu. Îmi spui? 

— La naiba, uneori chiar mă scoţi din sărite! 

— Da, ai avut parte de un weekend frumos cu familia 
ta, lăsându-mă pe mine să îţi fac treaba, și asta te scoate 
din sărite ? 

Indignat, Branson exclamă: 

— Un weekend frumos cu familia! Tu numeşti un 
weekend frumos să conduci trei ore pe autostradă dus şi 
trei ore întors, alături de o soţie cicălitoare și doi copii 
care ţipă ? Data viitoare să conduci tu până în Solihull și 
eu stau aici și fac orice treabă nenorocită ai de făcut! Ba- 
tem palma? 

— S-a făcut. 

Grace ajunse la maşină. Branson aşteptă. 

— Dec ce crezi? 

— Că nu este ceea ce pare, asta cred eu. 

— Adică? 

— Nu ştiu ce să zic mai mult de atât, deocamdată. Am 
o presimure cu privire la Mark Warren și Ashley Harper. 

— Ce fel de presimure? 

— Foarte rea. 

Grace îl bătu prieteneşște pe spate, se urcă în mașină 
și se îndreptă spre ieșire. În timp ce ieşea pe drumul prin- 
cipal, cu panorama sa dinspre Brighton şi Hove, spre 
mare, cu soarele încă sus pe cerul fără nici un nor, îşi puse 
melodia lui Bob Berg, Riddles, şi se relaxă. Pentru câteva 
momente gândurile sale se îndreptară spre Cleo Morey 
Și nu spre serviciu. 

Zâmb.. 

Apoi se întoarse din nou cu gândul la serviciu: la dru- 
mul lung până în sudul Londrei şi înapoi. Dacă era no- 
rocos, ar putea să ajungă acasă pe la mijlocul nopţii. 

Mark, în tricou, blugi şi pantofi sport, se învârtea în 
apartamentul său, cu un pahar de whisky în mână, inca- 
pabil să se aşeze sau să gândească clar. Televizorul era 
aprins, cu sonorul tăiat. Actorul Michael Kitchen mer- 
gea cu o faţă imobilă, ca de oţel printr-un peisaj din par- 
tea de sud a Angliei, care îi părea familiar. Undeva pe 
lângă Hastings, crezu el că recunoaşte locurile. 

Închisese ușa pe dinăuntru şi pusese lanţul de siguran- 
tă. Balconul era sigur, de nepătruns, la etajul patru. Iar lui 
Michael îi era foarte frică de înălume. 

Afară era aproape întuneric deplin. Ora 22. Peste apro- 
ximativ trei săptămâni va fi cea mai lungă zi a anului. Prin 
geamul de la balcon vedea o singură lumină care strălu- 
cea pe mare. Era o barcă mică sau un iaht. 

Trecuseră săptămâni de când el și Michael ieșiseră în 
larg cu Double-M M. Plănuise să se ducă în port astăzi şi 
să lucreze puţin la ea. Nu putea să stea departe de barcă 
prea mult timp; întotdeauna existau scurgeri, rugină, rup- 
turi sau era nevoie de o vopsire. 

În realitate, barca era un blestem pentru el. Nu era si- 
gur nici măcar că avea nevoie de bătaia asta de cap, iar ma- 
rea agitată îl îngrozea. Navigatul era o parte importantă 
din viaţa lui Michael și așa fusese de când îl cunoştea. 

Dacă voia să fie partenerul de afaceri al lui Michael, atun- 
ci era o condiţie obligatorie să-și împartă barca. 

Bineînţeles, se distraseră, chiar foarte bine. Multe zile 
însorite, cu vânt în pânze, sub un cer limpede; multe 
weekenduri de-a lungul coastei către Devon sau Cornwall 
și uneori până pe coasta franceză sau în Channel Islands. 
Dar dacă nu ar mai fi urcat pe vreun iaht de acum încolo, 
nu l-ar fi deranjat cu nimic. 

“Unde dracu” ești acum, Michael?“ 

Mai luă o gură de whisky, se așeză pe canapea și se în- 
tinse. Îşi încrucișă picioarele, simțindu-se cât se poate de 
confuz. Astăzi, Michael şi Ashley ar fi trebuit să ia avio- 
nul şi să înceapă romantica lună de miere. Încă nu își dădea 
seama cum o să se împace cu faptul că Ashley va face dra- 
goste cu Michael, probabil de foarte multe ori. Se aștepta 
ca acest lucru să se întâmple de multe ori într-o nenoro- 
cită de lună de miere. Doar dacă nu găsea ea o scăpare; și 
îi promisese că aşa va face, dar cum ar fi putut să evite asta 
timp de două săptămâni? 

Și, mai mult, ştia că ea şi Michael se culcaseră împre- 
ună, făcea parte din planul lor. Dar cel puţin Ashley îi 
spusese că Michael nu era foarte bun la pat. 

Doar dacă asta nu era o minciună. 

Roti cuburile de gheaţă în pahar și mai bău puţin. Le 
sunase pe văduvele lui Pete, Luke și Josh şi pe tatăl lui 
Robbo, de fiecare dată sub pretextul aflării detaliilor de- 
spre înmormântare, dar în realitate ca să le descoasă, să 
vadă dacă vreunul dintre ei spusese ceva înaintea serii de 
marţi. Ceva care l-ar fi putut incrimina sau care le-ar fi dat 
vreun indiciu despre ce plănuiseră. 

Michael fusese acolo joi noapte, cu siguranță. Nu îşi 
imaginase. Nu era posibil. Deci fusese acolo joi noapte, 
dar nu și noaptea trecută. Capacul sicriului era pus bine 
deasupra. lar Michael nu era Houdini. 

Deci dacă Michael fusese acolo joi și nu mai era acum, 
cu siguranţă cineva îl eliberase. Și apoi pusese la loc si- 
criul. Dar de ce? 

Umorul lui Michael? 

Și dacă ieșise, de ce nu apăruse la nuntă? 

Dând din cap, ajunse din nou de unde plecase. Michael 
nu era în sicriu, iar el își imaginase vocea. Ashley era si- 
gură de asta. Erau momente când era convins şi el. Dar 
nu suficient de convins. 

Trebuia să mai vorbească despre asta cu Ashley. Dacă 
Michael ieşise de acolo și le descoperise planurile ? 

Atunci cu siguranţă ar fi înfruntat pe unul din ei 
până acum. 

Se ridică în picioare, întrebându-se dacă să meargă 
până la Ashley. Îl îngrijora când se purta atât de rece cu 
el, ca și cum toată treaba asta ar fi fost vina lui. Dar știa 
ce îi va spune dacă se duce la ea. 

Începu să meargă prin cameră din nou. Dacă Michael 
era în viaţă, dacă ieşise din sicriu, ce ar fi putut afla din 
mesajul scris în agenda sa? 

Mark realiză brusc faptul că, în panica ultimelor zile, 
trecuse cu vederea o metodă foarte simplă de verificare. 
Michael făcea tot timpul copii după ceea ce avea în agendă 
pe serverul de la birou. 

Intră în birou, deschise laptopul şi intră pe Internet. 
Apoi înjură. Afurisitul de server era blocat. 

Și era o singură modalitate de a-l face să meargă 
din nou. 

Max Candille era incredibil de bine făcut, se gândea Roy 
Grace de fiecare dată când se întâlnea cu el. În vârstă de 
aproximativ douăzeci și cinci de ani, cu părul blond-des- 
chis, ochi albaştri şi o figură care atrăgea atenţia, era un 
Adonis modern. Cu siguranţă ar fi putut fi manechin 
sau vedetă de cinema. Dar în casa lui semidecomandată, 
aflată în suburbiile orașului Purley, alesese să își exerseze 
darul, cum îi spunea el, cariera. Chiar şi așa, încetul cu în- 
cetul, devenea o vedetă de presă. 

Exteriorul primitor al casei, cu grinzile care imitau 
stilul Tudor, grădina îngrijită și mașina Smart parcată în 
față, dădeau puține indicii cu privire la ocupaţia celui care 
stătea acolo. 

Întreg interiorul casei, sau cel puţin scările, singurul 
lucru pe care îl văzuse Grace, era alb. Pereţii, covoarele, 
mobila, sculpturile moderne şi noi, tablourile, chiar și 
cele două pisici care mergeau de colo-colo precum vari- 
anta în miniatură a leoparzilor din show-ul Siegfried & 
Roy, erau de culoare albă. Și, așezat în faţa lui într-un 
scaun în stil rococo, cu ornamente, cu margini şi tapi- 
serie albe, stătea clarvăzătorul, îmbrăcat într-o pulover 
pe gât de culoare albă, blugi albi Calvin Klein, ghete din 
piele albă. 

Tinea delicat între arătător și degetul mare ceașca cu 
ceai, din porțelan chinezesc și vorbea cu o voce care parcă 
venea din alt timp. 

— Arău obosit, Roy. Muncești prea mult? 

— Îmi cer scuze din nou pentru că vin atât de târziu, 
spuse Roy, luând o înghiţitură din cafeaua pe care i-o fă- 
cuse Candille. 

— Spiritele lumii nu au aceleași secvenţe de timp pre- 
cum oamenii, Roy. Nu mă consider un sclav al vreunui 
ceas. Uite! Puse jos ceaiul, își ridică mâinile şi ridică fie- 
care mânecă pentru a arăta că nu poartă ceas. Vezi? 

— Eşti norocos. 

— Când vine vorba de timp, eroul meu este Oscar 
Wilde. Odată, când ajunsese extrem de târziu la o cină și 
gazda i-a arătat furioasă ceasul de pe perete, „Domnule 
Wilde, dumneavoastră știți cât este ceasul ?“, el a răspuns: 
„Doamna mea, vă rog spuneţi-mi, cum poate mașinăria 
aia mică să știe ce are de gând marele soare galben ?“ 

Grace râse. 

- E bună. 

— Deci îmi spui ce te aduce pe aici astăzi sau trebuie 
să ghicesc? Ar trebui să fim îngrijoraţi asupra unui fapt 
care are legătură cu o nuntă? Sunt pe aproape? 

- Nu e nici un premiu pentru asta, Max. 

Candille râse. Grace îl aprecia pe tip. Nu ghicea în- 
totdeauna lucrurile bine, dar era pe aproape. Din lun- 
ga lui experienţă, nu credea că există vreun clarvăzător 
care să vadă tot timpul lucrurile corect. De aceea îi plă- 
cea să lucreze cu mai mulți, uneori verificându-l pe unul 
cu celălalt. 

Nici unul dintre cei cu care lucrase până acum nu 
fusese capabil să îi spună ce se întâmplase cu Sandy, și fu- 
sese la mulți. În lunile imediat următoare dispariţiei ei, 
fusese la toţi clarvăzătorii pe care îi găsise şi care aveau 
ceva reputaţie. Încercase de câteva ori cu Max Candille, 

care fusese sincer de la prima întâlnire și îi spusese că nu 
știe, că îi era imposibil să stabilească o legătură cu ea. Unu 
oameni lăsau o urmă în spate, un fel de vibrație în aer sau 
în lucrurile lor, îi explicase Max. Alţii, nu. Era ca şi cum 
Sandy nu existase niciodată, îi spusese el. Nu putea să-și 
explice. Nu putea să îi spună dacă ea își acoperise urmele 
sau dacă cineva o făcuse pentru ea. Nu știa dacă este vie 
sau moartă. 

Dar părea mult mai hotărât în privinta lui Michael 
Harrison. Luând brăţara pe care i-o dăduse Ashley, i-o 
dădu înapoi poliţistului în câteva secunde, ca și cum i-ar 
fi ars mâna. 

— Nu este a lui, spuse el, categoric. Cu siguranţă nu 
este a lui. 

Încruntându-se, Grace întrebă: 

— Eşti sigur? 

— Da, sunt absolut sigur. 

— Mi-a dat-o logodnica lui. 

— Atunci trebuie să te întrebi și să o întrebi și pe ea de 
ce. Cu siguranţă, asta nu este a lui Michael Harrison. 

Grace puse la loc brăţara într-o batistă şi apoi cu grijă 
în buzunar. Max Candille era o persoană emoțională și 
nu întotdeauna foarte exactă. Dar, combinând comenta- 
riile lui cu cele ale lui Henry Frame, ceva nu era în regulă. 

— Și ce îmi poţi spune despre Michael Harrison ? în- 
trebă el. 

Clarvăzătorul se ridică și ieşi din cameră, oprindu-se 
ca să își mângâie pisicile, apoi, după câteva momente se 
întoarse cu un exemplar din ziarul News of the World. 

— Ziarul meu preferat, îi spuse el lui Grace. Îmi place 
să ştiu cine cui 1-0 trage. E mult mai interesant decât 
politica. 

Uneori și lui Grace îi plăcea să citească ziarul acela, 
dar nu avea de gând să recunoască acest lucru chiar acum. 

— Sunt sigur, spuse el. 

Clarvăzătorul dădu câteva pagini înapoi, apoi ţinu 
ziarul astfel încât să vadă și Grace titlul, cu fotografia lui 
Michael dedesubt: „URMĂRIREA LOGODNICU- 
LUI FUGAR“. 

Apoi se uită şi el la articol pentru câteva momente. 

— Vezi, eşti chiar citat aici. „Considerăm acum dispa- 
riţia lui Michael Harrison ca un incident grav, spune de- 
tectivul Roy Grace din cadrul Poliţiei din Sussex. Și am 
mărit numărul oamenilor pentru a acoperi zona în care 
credem că se află...“ Apoi se uită din nou la Grace. 
Michael Harrison este în viaţă, spuse el. Cu siguranţă. 

— Da? Unde? Trebuie să îl găsesc, de asta am nevoie 
de ajutorul tău. 

— Îl văd undeva, într-un loc mic, întunecat. 

— Poate fi un sicriu? 

— Nu ştiu. Este prea înceţoșat. Nu cred că are prea 
multă energie. Închise ochii pentru câteva momente și își 
mișcă uşor capul de la stânga la dreapta. Da, puțină ener- 
gie. Bateriile sunt aproape consumate, săracul om. 

— Ce vrei să spui? 

Clarvăzătorul închise ochu din nou. 

— Este slăbit. 

— Cât de slăbit? întrebă Grace îngrijorat. 

— Se duce, are pulsul scăzut, mult prea scăzut. 

Grace se uită la el, întrebându-se cum de ştia Max asta. 
Era conectat pe calea undelor? Făcea o presupunere pe 
baza unei bănuieli? 

— Acest loc mic, întunecat, este în pădure? În oraș? 
Sub pământ sau pe pământ? Pe apă? 

— Nu văd, Roy. Nu pot să spun. 

— Cât de mult mai are? întrebă Grace. 

— Nu mult. Nu ştiu dacă va reuși să supravieţuiască. 


04 


— Uite, cam asta e treaba, Mike. Nu toată lumea are 
parte de o zi bună în același timp. Deci avem de-a face cu 
O situaţie neobișnuită acum; asta este ziua ta norocoasă 
și este şi a mea. Cât de des se poate întâmpla norocul 
acesta? 

Michael, slăbit, tremurând din cauza febrei și aproape 
delirând, se uită în sus, dar nu văzu decât întuneric. Nu 
recunoștea vocea bărbatului; părea o amestecătură între 
australiană și engleză, vorbită repede, cu inflexiuni ner- 
voase. Era Davey cu un alt accent de-al lui? Nu, nu cre- 
dea că asta este. Se concentră. Era confuz. Nu ştia unde 
este. În sicriu? 

Mort? 

Capul îl durea și avea gâtul uscat. Încercă să deschidă 
gura, dar buzele nu se desfăceau. Prin vene îi curgea 
gheață. 

Sunt mort. 

— Erai într-un sicriu ud, pe cale să răcești şi să faci re- 
umatism, lar acum ești într-un loc drăguţ, uscat, primitor. 
Aproape că erai să mori. Acum poate că vei trăi, dar vreau 
să scot în evidență faptul că există un mare „Poate“! 

Vocea se estompă în întuneric. Michael se scufunda, 
mergea cu liftul, din ce în ce mai jos, pereţii trecând rapid 

pe lângă el. Încercă să strige, dar buzele nu i se mișcară. 
Ceva îi apăsa buzele puternic. Tot ce putea face era să scoa- 
tă un sunet panicat. 

Apoi, din nou vocea, foarte aproape, ca şi când băr- 
batul era în același lift cu el. 

— Ştii despre Pisica lui Schrödinger, Mike? 

Încă mai coborau. Câte etaje? Mai avea vreo im- 
portanță? 

— Ai studiat fizica atunci când ai fost la școală? 

„Cine era ăsta ? Unde era el?“ 

— Davey ? încercă el să spună, dar tot ceea ce îi reuși 
fu un murmur. 

— Dacă ai şti ceva despre ştiinţele exacte, atunci ai ști 
despre ce este vorba, Mike. Pisica lui Schrödinger era 
într-o cutie și era și moartă şi vie în același timp. Așa cum 
ești și tu acum, prietene. 

Michael simţea că își pierde cunoștința. Liftul se legă- 
na pe niște funii acum; întunericul părea că îl înconjoară. 
Închise ochii. Apoi simţi o căldură puternică și văzu roșu 
printre gene. Deschise ochii, apoi imediat îi închise din 
cauza unei lumini orbitoare. 

— Nu cred că ar trebui să adormi; trebuie să stai treaz 
acum, Mike. Nu te pot lăsa să mori acum, am trecut 
printr-o grămadă de belele. Între timp, îţi mai dau niște 
apă și niște glucoză; trebuie să îţi dăm să mănânci puţin 
câte puţin. Am fost antrenat pentru chestiile astea, eşti pe 
mâini bune. Pregătire pentru junglă. Știu cum să supra- 
viețuiesc și cum să îi ajut pe alţii sa supravieţuiască. Eşti 
norocos că am venit eu. Trebuie să te ţin treaz. O să vor- 
bim unul cu celălalt o perioadă, să ne cunoaștem mai bine, 
să stabilim o legătură, da? 

Michael încercă din nou să vorbească. Îi ieşi doar un 
murmur. Încerca să își aducă aminte, senzaţia că este scos 
din sicriu, că stătea în ceva moale într-o dubă, dar oare 
asta fusese în noaptea cu petrecerea burlacilor ? Poate că 

acesta era unul dintre prietenii lui? Nu erau morţi? 
Mark? Voia doar să închidă ochii şi să doarmă. 

Apa rece îi spălă faţa, trezindu-l. Deschise ochii, cli- 
pind în întunericul umed. 

— Vreau doar să stai treaz, nu te supăra, prietene. Vo- 
cea avea acum un accent mai mult australian decât din su- 
dul Londrei. 

Michael tremura; apa îl trezise într-o secundă. Încercă 
să îşi miște mâinile, să vadă dacă încă este în sicriu, dar nu 
le putu mișca. Încercă să îşi miște picioarele, dar nici ele 
nu se mișcară; era ca şi cum ar fi fost legate între ele. În- 
cercă să ridice capul, să atingă capacul, dar abia avu pu- 
tere să îl ridice câţiva centimetri. 

— Presupun că te întrebi cine sunt şi unde ești. 

Michael ţinu din nou ochii închiși când o rază de lu- 
mină trecu peste el, rănindu-i retina precum o arsură. 
Scoase un alt geamăt. 

— E în regulă, Michael, nu încerca să răspunzi. Ai o 
bandă izolatoare peste gură, e greu să spui ceva prin ea. 
Eu o să vorbesc şi tu o să mă asculţi; asta până când o să 
fii mai bine. Batem palma? 

Michael era zăpăcit, dar în acelaşi timp extrem de as- 
cultător. Nimic nu avea nici un sens; se întreba dacă visa 
sau dacă avea halucinaţii. 

- În primul rând, Michael, trebuie să îţi spun regulile 
casei. Nu întrebi care este numele meu și nici unde ești. 
Ai înţeles? 

Michael mormăi din nou. 

— O să îți mai aduc aminte mai încolo, oricum. Ai vă- 
zut vreodată filmul lui Stephen King, Misery? 

Michael auzi întrebarea prin mintea încețoșată, dar nu 
era sigur dacă îi era adresată lui sau altcuiva. Mi isery. Í se 
părea că își aduce aminte. Kathy Bates. Încercă să întrebe 
dacă filmul era cu Kathy Bates, dar nenorocitele de buze 
nu se mişcau. 

— Mmmmmm, spuse el. 

— În roman, de fapt ea chiar şi-a tăiat un picior și a 
cauterizat locul cu focul de la o torţă. Ar trebui să fii des- 
tul de ciudat ca să faci asta, nu crezi, Mike? 

Michael se uita în întuneric, încercând să vadă nişte 
forme, să dea un chip vocii, să vadă dacă glasul venea de 
deasupra, de sub el sau din el. 

— Ar trebui, nu-i așa, Mike? 

—- Mmmmm. 

— Te-am ascultat cinci zile, Mike. Pe tine şi pe prie- 
tenul tău Davey. Mi-am imaginat că ai început să fii des- 
tul de enervat de el. Și eu aș fi fost, dacă eram în locul său. 
Bărbatul râse. Adică, faza asta e chiar tare. Eşti blocat și 
singura persoană din toată lumea care știe unde ești este 
un nenorocit de idiot. 'Tăcu câteva momente, apoi conti- 
nuă. Bineînţeles, eram și eu cu tine, Michael, doar că nu 
am vrut să întrerup. Există un cod, să nu deranjezi con- 
versaţia nimănui. Cel puţin, ăsta e codul meu. Ce faci? 

Capul lui Michael pulsa, iar întunericul îl cuprindea 
ŞI mai rapid acum. 

— Faci bine. Încă douăzeci și patru de ore în acel mor- 
mânt și ai fi putut foarte bine să rămâi acolo pentru tot- 
deauna. Dar o să fie bine acum. O să te ajut să îți refaci 
forţele; eşti norocos, am fost antrenat în Marina Austra- 
liană. Știu cum să supravieţuiești; nu ai putea fi în mâini 
mat bune, Michael. Cred că asta ar merita ceva, nu-i așa? 
Vorbesc despre bani, Michael. Mulți bani. Baaani! 

- Mmm. 

— Dar mi se pare că am nevoie de nişte bona fides, 
Mike. Înţelegi ce este bona fides? Dovada că e vorba de 
tine. Mai ești aici? 

Michael închise din nou ochii, din cauza unei raze de 
lumină. Apoi îi deschise din nou şi zări ceva de oţel. 

— Asta o să doară puţin, dar nu trebuie să te îngrijo- 
rezi, Mike. Nu o să-ţi fac ce-a făcut Kathy Bates, nu sunt 


318 PETER JAMES 


nebun. Nu o să te schilodesc. Doar că am nevoie de niște 
bona fides, atât. 

Apoi Michael, în agonia sa, simţi o durere înfioră- 
toare în degetul arătător. Urlă de durere — o tornadă de 
aer cald ce-i ieși din piept și trecu de banda izolatoare 
precum un bocet. 


05 


Întorcându-se în Brighton cu puţin timp înainte de 
miezul nopţii, Roy Grace era complet treaz. Cafeaua 
mare pe care i-o făcuse Candille părea că are un efect de 
bombă asupra nivelului său scăzut de energie, Fără nici 
un motiv, se hotărî să facă un mic ocol şi să treacă pe 
lângă birourile firmei Double-M Properties, pe strada de 
lângă gara din Brighton. 

n timp ce se apropia, fu surprins să vadă BMW-ul lui 
Warren parcat chiar în faţă. Parcă înaintea lui, cobori și 
închise portiera. Putea vedea că la etajul al treilea lumi- 
nile erau aprinse şi, din nou fără nici un motiv, merse 
până la intrarea principală și apăsă pe butonul cu numele 
firmei de la interfon. 

După câteva momente, auzi un Mark Warren cu în- 
treruperi, foarte precaut. 

- Da? 

— Domnule Warren, sunt detectivul Grace. 

Urmă o tăcere lungă. Apoi Mark Warren spuse: 

— Veniţu sus. 

Se auzi un sunet ascuţit de încuietoare, apoi Grace des- 
chise ușa și urcă trei scări înguste, 

Mark deschise uşa de sticlă de la recepție, arătând alb 
ca hârtia şi, după părerea lui Grace, foarte surprins. 

— Este chiar o surpriză, domnule detectiv, spuse el ne- 
îndemânatic. 

— Eram în trecere şi am văzut luminile aprinse. Mă în- 
trebam dacă putem sta puţin de vorbă. M-am gândit că 
v-ar plăcea să vă ţin la curent. 

— Mda, mulţumesc. 

Mark se uită nervos la o ușă deschisă din spatele lui, 
care ducea în biroul în care era evident că lucra. Apoi îl 
duse pe Grace într-o altă direcție, într-o cameră de șe- 
dinte, rece, fără ferestre. Aprinse luminile şi îi trase un 
scaun de la masa de conferințe. 

Dar înainte de a se așeza, Grace căută în buzunar și 
scoase brăţara pe care i-o dăduse Ashley. | 

— Am găsit asta pe scări. Este a cuiva dintre cei care 
lucrează aici? 

Mark se uită la brățară. 

— Pe scări? i 

Grace încuviuinţă. 

— De fapt, da, este a mea; are nişte magneţi mici la fie- 
care capăt. O port la tenis. Nu ştiu cum a ajuns aici. 

— Noroc că am găsit-o, spuse Grace. 

— Într-adevăr, mulţumesc. Mark părea tare încurcat. 

Grace remarcă un rând de fotografii pe pereţi: un de- 
pozit în Shoreham Harbour, o casă în stil Regency și o 
clădire înaltă de birouri, pe care o văzuse la marginea ora- 
șului Brighton. 

— Acestea sunt toate ale dumneavoastră ? întrebă el. 

— Da. Mark se jucă cu brăţara câteva momente, apoi 
o legă în jurul mâinii drepte. 

— Impresionant, spuse Grace, arătând spre fotogra- 
fii. Se pare că aveţi o afacere înfloritoare. 

— Mulţumesc. Merge bine. 

Cu mintea la scandalul pe care i-l făcuse Ashley pen- 
tru că fusese nepoliticos cu detectivul ieri, la nuntă, Mark 
făcea acum un efort imens să nu fie la fel. 

— Doriţi o cafea sau altceva? 

— Nu, mulţumesc, spuse Grace. Aveţi părți egale, 
dumneavoastră şi Michael Harrison? 

— Nu, el deţine majoritatea. 

— Aha. El a dat banu? 

— Da. De fapt, două treimi. Eu am venit cu restul. 

Urmărindu-i cu atenţie limbajul corpului, Grace 
întrebă: 

— Şi nu există probleme între dumneavoastră din 
cauza acestei inegalităţi ? 

— Nu, domnule poliţist, ne înţelegem bine. 

— Bine. Păi... Grace își înăbuși un căscat. O să cerce- 
tăm din nou zona în dimineaţa aceasta. Aşa cum proba- 
bil aţi auzit, am avut o alarmă falsă astăzi. 

— Corpul tânărului bărbat. Cine era? 

— Un localnic; un tânăr despre care ni s-a spus că era 
cam pe invers. Se pare că unii membri ai poliţiei îl știau. 
Tatăl lui are o maşină de tractare și un service auto, face 
multe lucrări pentru Poliţia Rutieră. 

— Sărmanul băiat. A fost ucis? 

— Așa se pare, spuse Grace cu precauţie. Apoi, uitân- 
du-se din nou cu atenţie la Mark, spuse. Am dreptate că 
dumneavoastră şi Michael Harrison aveţi un cont bancar 
în Insulele Cayman? 

Fără să clipească, Mark răspunse: 

— Da, avem o companie acolo, HW Properties In- 
ternational. 

— Împărțită în două treimi și o treime? 

- Da. 

Grace își aduse aminte că în acel cont erau cel puțin 
un milion de lire. Mai mult decât o sumă modică. 

— Ce fel de asigurare aveţi dumneavoastră şi Michael 
Harrison? Aveţi drept de asigurare unul asupra celuilal, 
ca parteneri de afaceri? 

— Avem asigurările obișnuite, doriți să vedeți poliţele ? 

— Nu în acest moment, dar mai târziu o să vreau. 
Poate că aţi putea să îmi trimiteţi mâine, la birou, o co- 
pie prin fax? 

— Nici o problemă. 

Grace se ridică. 

— Atunci, nu o să vă mai deranjez în seara aceasta. 
Sunteţi ocupat? Lucraţi de obicei duminică noaptea? 

— Îmi place să îmi rezolv toate hârtiile la sfârşit de săp- 
tămână. Este singura perioadă când nu sună telefonul. 

Grace zâmbi. 

— Cunosc sentimentul. 

Mark urmări cum detectivul coboară scările, apoi 
închise ușa, asigurându-se că zăvorul este tras, şi se în- 
toarse în biroul său, porni din nou calculatorul şi începu 
munca titanică pe care o făcea de vreo două ore și anume 
să citească toate copiile făcute zilnic după agenda lui 
Michael, din urmă cu săptămâni, să şteargă orice referire 
la petrecerea burlacilor. 

Ashley făcuse același lucru toată după-amiaza, pe lap- 
topurile lui Peter, al lui Luke, Josh şi Robbo, spunând 
familiilor acestora că vrea să caute indicii despre unde s-ar 
putea afla Michael. 

La parter, Grace închise ușa în urma lui şi merse până 
la maşină. Dar abia după câteva minute se sui în ea. În 
schimb, sprijinit de portieră, se uită la ferestrele de la eta- 
jul al treilea, gândindu-se. 

Nu îi plăcea de Mark Warren. Omul ăsta era un min- 
cinos și ceva îl făcea să fie nervos ca dracu”. De asemenea, 
Ashley Harper minţea și ea. În mod voit, îi dăduse o bră- 
ţară care nu îi aparţinea lui Michael Harrison. 

Și ce căuta brăţara lui Mark Warren la ea acasă? 


po... 

— Iisuse! Michael plângea de durere, ţinând mâna 
stângă în sus, atât cât îi permitea banda izolatoare cu care 
era legat de o parte şi de alta a corpului. Sângele îi cur- 
gea în valuri din degetul arătător, tăiat de la prima arti- 
culaţie. Se uită spre lumina orbitoare. Ce e asta? Ce 
dracu” făcea? 

— E în regulă, Mike, relaxează-te! 

Mâna lui era ţinută de o alta, mică și păroasă, cu o pu- 
tere de fier, purtând un ceas sport la încheietură. Putea 
să vadă și figura agresorului, întunecată în lumina orbi- 
toare, cu ochii lucindu-i în umbra unei glugi închise la 
culoare. 

Apoi văzu ceva ca o frişcă albă ieşind dintr-un tub, iar 
în următorul moment simți cum i se pune gheaţă pe de- 
get. Urlă din nou, durerea fiind aproape insuportabilă. 

— Ştiu ce fac, Mike. Nu trebuie să te îngrijorezi, nu se 
va infecta. Mi-ar plăcea să îmi spui Vic. Ai înţeles ? Vic? 

— Vrrr, bolborosi Michael. 

— E bine să ne spunem pe numele mici. Suntem par- 
teneri de afaceri, vezi ? Aşa trebuie, să ne spunem pe nu- 
mele mici. 

Agresorul său scoase un bandaj lung, alb și îl legă 
strâns în jurul vârfului degetului sângerând, apoi din ce 

în ce mai Jos, ca un garou. După aceea puse un plasture 
deasupra, ca să stea fix. 

— Vezi, Michael, din punctul meu de vedere, ţi-am sal- 
vat viaţa. Lucrul acesta ar trebui să valoreze ceva, nu? Şi 
din ce am citit în ziare şi am văzut la televizor, se pare că 
tu ești plin de bani. Iar eu nu, asta este diferenţa. Vrei 
niște apă? 

Michael încuviință. Încercă să gândească limpede, dar 
durerea surdă şi continuă din deget făcea acest lucru im- 
posibil. 

— Dacă vrei să bei, trebuie să îți scot banda de pe gură. 
O să fac asta, cu condiţia să nu începi să țipi. Ai înţeles, 
Michael? 

El încuviinţă din cap. 

— Eu îmi in tot timpul cuvântul. Dar tu? 

Michael încuviință din nou. 

O mână se îndreptă spre el şi în momentul următor, 
Michael simţi că jumătate din pielea de pe faţă îi este 
smulsă. Deschise gura, în timp ce bărbia și obrajii îl în- 
țepau ca naiba. Apoi bărbatul se aplecă cu o sticlă de apă 
minerală, cu capacul desfăcut în mână și turnă puțin din 
conținut în gura lui Michael. O bău lacom şi câteva 
picături îi curseră pe bărbie și pe gât. Avea un gust bun 
și rece. Apoi o parte din apă o luă pe un drum greșit și 
se înecă. da 

Į se luă sticla de la gură, iar el continuă să tușească. 
Când termină, se simţea mult mai vioi. Putea să simtă ae- 
rul rece și umed și miros de motorină, de parcă era 
într-un fel de parcare subterană. Uitându-se către figura 
cu glugă, întrebă: 

— Unde sunt? 

— Nu prea ai uinere de minte, Mike. 'Ți-am spus să nu 
mă întrebi nici unde eşti, nici cine sunt. 

— Mi-ai spus că te cheamă Vic. 

— Sunt Vic pentru tine, Mike. 

Cu mintea mai limpede acum, lu: Michael începea să 
îi fie mai frică de acest bărbat decât îi fusese în sicriu. 

— Cum... cum m-ai găsit? 

— Am stat toată săptămâna în rulotă. Mă ocup cu ve- 
rificarea reţelelor de telefonie mobilă din sudul Angliei, 
pentru companii. Ascult radio Citizen's Band, vorbesc cu 
prieteni stabiliţi prin lume. Când nu este nimeni cu care 
să stau de vorbă, scanez toate frecvențele audio, uneori 
ascult ce îşi mai spune poliţia. Cu echipamentul meu, pot 
să ascult aproape tot ceea ce doresc, telefoane mobile, 
orice. Ti-am spus că am lucrat la transmisiuni în Marina 
Australiană. 

Michael încuviință. 

— Și miercuri, după ce am terminat treaba, am dat 
peste tine și Davey care aveaţi o conversaţie interesantă. 
Am rămas pe frecvenţă şi am ascultat și discuţiile urmă- 
toare între voi doi. Am văzut ştirile la televizor și am au- 
zit de sicriu. Aşa că am căzut pe gânduri și ce mi-am zis: 
dacă ar fi să mă duc cu cei mai buni prieteni la petrece- 
rea burlacilor, de ce să iau un sicriu cu mine? Poate ca să 
te ascund undeva? Să fac un fel de glumă macabră? Așa 
că am mers la Oficiul firmelor din Brighton şi am căutat 
firma ta. Și, minune! Am aflat că ai cerut autorizaţie de 
construire pe terenul împădurit pe care l-ai cumpărat 
anul trecut, chiar în zona în care erau cârciumile vizitate 
de voi. M-am întrebat dacă asta nu era chiar o coinci- 
denţă! Și mi-am imaginat că, după o noapte de beţie, pri- 
etenii tăi vor fi nişte leneși nenorociţi. Nu te-ar fi cărat 
prea mult. Ar trebui să fii aproape de un drum accesibil 
cu maşina. 

— Acolo eram? întrebă Michael. 

- Acolo ai mai fi fost şi acum, prietene. Acum spu- 
ne-mi despre banii pe care i-ai trimis în Insulele Cayman. 

— Ce vrei să spui? 

— 'Ți-am spus, am ascultat ce vorbeşte poliţia. Nu-i așa 
că ai bani în Insulele Cayman? Aproape un milion, am 
înțeles. Nu ar fi asta o recompensă rezonabilă pentru că 
ţi-am salvat viaţa? Ar fi chiar ieftin, aş putea adăuga eu. 


07 


Dimineaţa următoare, la ora 7.20, Grace ajunse la se- 
diul Poliţiei din Sussex. Cerul era de un albastru-întune- 
cat, cu mănunchiuri de nori ca nişte bucăți de cârpă. 
Unul dintre poliţiştii cu care făcuse echipă cu mulți ani 
în urmă știa totul despre formațiunile de nori și putea să 
spună cum va fi vremea după aspectul acestora. Din câte 
îşi aducea aminte, norii de astăzi erau cumulonimbus. 
Însemna că vremea va fi uscată. Foarte bună pentru că- 
utările de astăzi. 

În majoritatea sediilor de poliţie, ar fi putut mânca un 
mic dejun consistent, lucru necesar ca să se încarce cu 
energie, se gândi el mergând pe coridor spre automate. 
Dar nu și aici. Introduse o monedă în dreptul băuturilor 
fierbinţi, apoi aşteptă ca paharul de plastic să se umple cu 
cafea cu lapte. Mergând înapoi în birou, își dădu seama 
cât de obosit era. Se răsucise toată noaptea pe o parte ș ŞI 
pe alta, aprinsese lumina, scrisese ceva, apoi o stinsese și 
din nou de la capăt. Amănunte şi fapte din Operaţiunea 
Salsa îi tot veneau în minte, puţin câte puţin, până când 
lumina zilei începu să se strecoare printre draperii și se 
auziră primele cântece ale păsărelelor. 

Brăţara. BMW-ul care sosea atât de târziu acasă, aco- 
perit de noroi. Mark Warren care lucra la birou duminică 

noapte. Bradley Cunningham, unchiul lui Ashley din 
Canada. Expresia şi comportamentul lui Ashley Harper 
la morgă. Rezultatul analizelor asupra mostrelor de pă- 
mânt, care trebuia să vină astăzi. Posibil să vină și rezul- 
tatele de pe casetele video. 

Se uită la documentele din tăviţa de intrări, peste care 
era corespondenţa de săptămâna trecută, de care nu se 
ocupase încă, apoi deschise calculatorul și se uită la nu- 
mărul și mai mare de mesaje primite pe mail. Apoi ușa se 
deschise și auzi un glas vesel: 

— Bună dimineaţa, Roy. 

Era Eleanor Hodgson, secretara sa, pe care o rugase 
să vină mai devreme astăzi. Tinea o foaie în mână. 

— Ce ai făcut în weekend? întrebă el. 

— Foarte bine, am fost la nunta nepoatei mele sâm- 
bătă, apoi am avut în vizită toate rudele. Tu? 

— Am reuşit să ajung la ţară ieri. 

— Foarte bine! spuse ea. Aveai nevoie de o pauză și 
de aer proaspăt. Se uită la el mai atentă. Arăţi foarte 
palid, să ştii. 

— Mie îmi spui! Luă foaia, ştiind deja despre ce era 
vorba. Era programul de săptămâna aceea. De când se 
ştia, ea îi făcea agenda la începutul fiecărei săptămâni. 

Se aşeză. Mirosul de cafea îl tenta, însă lichidul era 
prea fierbinte ca să îl poată bea. Se uită prin agendă pen- 
tru a se elibera de tot ce nu era foarte important acum, dat 
fiind faptul că investiga cazul lui Harrison. 

La ora 10, în dimineaţa asta, era citat la tribunal pen- 
tru continuarea procesului lui Suresh Hossain şi trebuia 
să se ducă. La ora 13 avea programare la medicul stoma- 
tolog, în Lewes, și trebuia să o anuleze. Mâine, la ora 15, 
avea programată o întâlnire cu cei de la secția de crimi- 
nalistică din South Wales, pentru un schimb de informații 
asupra cazului unui răufăcător cunoscut din Swansea, 
care fusese găsit mort, cu un tac de biliard înfipt între 


VIU SAU MORI 329 


ochi, într-o zonă pustie de lângă Newhaven. Trebuia să 
o reprogrameze. Miercuri trebuia să meargă la Colegiul 
de Poliție din Bramshill, pentru un curs de amprentare 
ADN. Evenimentul principal de joi era întâlnirea cu 
echipa de crichet a sediului central al Poliţiei din Sussex, 
cu care avea bătăi de cap pentru că era secretar onorific 
al adunării generale anuale. Vineri nu era nimic progra- 
mat pentru moment, iar sâmbătă era un exerciţiu de si- 
mulare a unui atac terorist în Shoreham Harbour în care 
el nu era implicat. 

Ar fi fost o săptămână liniştită, dacă nu erau procesul 
Hossain și acum Operaţiunea Salsa. Dar, din experientă, 
știa că puţine săptămâni se sfârşesc aşa cum te-ai aștepta. 

Îi spuse lui Eleanor să îi reprogrameze totul, cu ex- 
cepţia întâlnirilor de la tribunal, apoi scotoci prin co- 
respondenţă, dictând răspunsuri la cele mai urgente 
probleme. Îşi verifică rapid e-mailurile și pentru că tim- 
pul era scurt, iar el scria încet, dictă răspunsuri și la aces- 
tea. Apoi merse pe coridoarele întortocheate către biroul 
de investigaţii. Deja se simţea ca acasă acolo. 


Întâlnirea de la ora 8.30 a fost scurtă. Nu se mai în- 
tâmplase nimic în timpul nopţii, în afară de ceea ce aflase 
de la Max Candille, lucru pe care voia să îl ţină doar pen- 
tru el, şi de vizita la Double-M. Dacă aveau noroc, poate 
vor avea noutăţi pentru ședința de la ora 18.30. 

Grace merse cu mașina spre Lewes, oprindu-se la o 
benzinărie ca să își cumpere un sandviș cu ou și şuncă, din 
care încă mai mânca în timp ce urca treptele tribunalului 
la ora 9.30. Simţea că va fi o zi foarte lungă. 

Procedurile de dimineaţă îi erau prezentate Judecă- 
torului de către consiliu, iar tot ceea ce putea face Grace 
era să piardă timpul în sala de așteptare, dictându-i câte 
ceva la telefon lui Eleanor și vorbind cu Glenn Branson 
de câteva ori. Nu era suficient timp pentru ca în pauza 

de masă să se ducă la birou şi apoi să se întoarcă, așa că 
până la urmă merse la stomatolog pentru controlul pe 
care-l făcea la fiecare șase luni. Spre ușurarea lui, nu avea 
nicio problemă, deși primi o mustrare din partea medi- 
cului pentru că nu își spăla gingiile suficient de bine. Dar 
cel puţin nu avea nici o carie. Dintotdeauna îi era groază 
de ele. 

Se întoarse la ora 14 la tribunal şi află că nu era ne- 
voie de el toată ziua, așa că reveni la birou. Pentru că se 
ocupase numai de Operaţiunea Salsa, se strânseseră 
foarte multe rapoarte de făcut; se strădui să rezolve ce 
era mai urgent. 

Până să înceapă întâlnirea de la ora 18.30, îşi dădu 
seama că fusese o după-amiază lipsită de evenimente pen- 
tru el. Dar după cum arăta echipa sa, era clar că se întâm- 
plase ceva. Bella Moy îi transmise noutatea: 

— Tocmai am primit un telefon de la Phil Wheeler, 
tatăl băiatului găsit mort după-amiază. 

— Şi? 

— Spunea că nu ştie dacă este ceva important, dar se 
pare că fiul său i-a spus că a vorbit cu Michael Harrison 
la un walkie-talkie, începând de marţi. 

Ashley se opri în spatele lui Mark, care stătea aplecat 
peste birou, în faţa computerului, încercând să ajungă la 
zi cu problemele de serviciu. Trebuia să răspundă arhi- 
tectului, furnizorului de materiale și constructorului 
companiei la o serie de mesaje și probleme ridicate de de- 
partamentul de planificare asupra celui mai ambițios pro- 
iect de până acum, noul ansamblu de douăzeci de case, 
numit Ashdown. 

Își puse mâinile în jurul gâtului lui, se aplecă în faţă şi 
i se cuibări lângă obraz. El respiră în esenţa îmbătătoare 
a parfumului ei de vară şi a mirosului de citrice din păr. 

Cu ochii înceţoșaţ, își ridică mâinile și îi prinse obra- 
jli în palme. 

— Ne vom descurca, spuse el. 

— Bineînţeles. Noi ne descurcăm întotdeauna, nu-i așa ? 

— Exact. 

Se aplecă mai în faţă şi îl sărută pe frunte. 

Mark aruncă o privire prin birou, către ușa deschisă, 
îngrijorat zi și noapte de cine ar fi putut intra. 

Ea îl sărută din nou. 

— Te iubesc, spuse ea. 

— Și eu te iubesc, Ashley. 

— Sigur? Nu mi-ai arătat prea multă afecţiune în ul- 
timele zile, îl certă ea. 

— Da. Și tu ai stat cumva numai cu mine? 

— Hai să uităm de asta. 

Îl muşcă puţin de ureche, desfăcându-i nasturii de la 
cămaşă, lăsându-și mâinile să îi alunece înăuntru și începu 
să se joace cu sfârcurile lui, strângându-le între degetul 
mare şi arătător. Îl simţi cum reacţionează aproape in- 
stantaneu; respira sacadat, iar sfârcurile i se întăriseră . 
Scoţându-şi mâinile din cămașă, veni în faţa lui, opri cal- 
culatorul, apoi îi șopti în ureche: 

— Fă sex cu mine. 

— Aici? 

— Aici, acum! 

Michael se ridică, puţin speriat şi se uită la ceas. 

— Cei de la curăţenie vin în jur de 6.30... vor veni... 

Ashley îi desfăcu cureaua şi îi trase fermoarul de la 
pantaloni. Apoi îi dădu jos pantalonii și chiloţii cu o sin- 
gură mișcare rapidă. 

— Atunci va trebui să o facem repede, nu? Se opri și 
se uită un moment, apreciativ, la penisul său întărit și 
spuse: Deci cineva pare încântat să mă vadă. 

Apoi îl luă în gură. 

Mark se uită pe fereastră. Geamurile de la clădirea 
opusă dădeau chiar spre ei. Încercă să se dea într-o parte 
și aproape că se împiedică în pantaloni. Se aplecă în faţă, 
trase de nasturi de la cămașa lui Ashley, îşi băgă mâinile 
înăuntru şi îi desfăcu sutienul. În câteva minute, complet 
gol cu excepţia pantofilor și a şosetelor, stătea deasupra 
ei, înăuntrul ei, mirosul covorului prăfuit, din material 
sintetic amestecându-i-se în nări cu parfumul lui Ashley. 

Se auzi un sunet ascuţit de la interfon. 

— La naiba! spuse el, speriat. Cine dracu” să fie? 

Ashley îl trase mai adânc în ea, înfigându-i unghiile 
în spate. 

— Ignoră, spuse ea. 

— Dar dacă este Michael? Care vrea să verifice dacă 
este cineva înăuntru ? 

— Eşu aşa de pămpălău! spuse ea, dându-i drumul. 

Ignorând remarca, Mark se ridică în picioare și ieși 
din cameră până la biroul de la recepţie unde de obicei 
stătea Ashley și se uită la monitorul alb-negru. Văzu un 
bărbat cu o cască de motociclist, ţinând un pachet în faţa 
ușii de la intrarea principală. Mark apăsă pe butonul 
interfonului. 

— Da? 

— Un pachet pentru domnul Mark Warren, de la 
Double-M Properties. 

— Nu îl poți pune în cutia poştală ? 

— Am nevoie de semnătură. 

Mark înjură. 

— Cobor imediat. Se îmbrăcă la loc, băgându-şi că- 
maşa în pantaloni, apoi îi dădu un sărut lui Ashley. Mă 
întorc în două secunde. 

— Nu-ţi face griji în privinţa mea, spuse ea fără să 
zâmbească. O să continui fără une. 

Mark se grăbi să coboare, deschise ușa și luă sacoșa de 
la un bărbat mic și îndesat, îmbrăcat cu o haină pe care era 
scris „CURIERAT RAPID“. Pe pungă era tipărită adre- 
sa lui, dar nu era nici o informaţie despre expeditor. Sem- 
nă în registru, i se dădu o copie după aviz, închise ușa și 
urcă la loc scările. 

Ceea ce era scris de mână în dreptul expeditorului de 
pe registru părea să însemne „Furnizorii JK“. Mark nu 
avea nici o idee despre ce era înăuntru. Avea atât de mult 
de lucru cu hârtiile referitoare la planurile de construcție, 
încât simţea că se scufundă sub greutatea lor. Probabil că 
în pungă erau o mulțime de desene de la furnizorul de ma- 
teriale. Era totuşi destul de extravagant să le trimită prin 
curier, când ajungeau la fel de bine și prin poştă. O să 

deschidă pachetul mai târziu. Acum nu avea nimic în min- 
te, decât pe Ashley zăcând goală pe covorul din biroul lui. 
Iar el se simţea nebunește, extraordinar de excitat. 

Apoi, pe neaşteptate, la câteva secunde după ce se așe- 
zase deasupra ei, totul se termină. 

— Îmi pare rău, spuse el, ţinându-și greutatea în coate. 

— Te-a excitat curierul pe motocicletă ? întrebă ea, nu- 
mai pe jumătate în glumă. 

— Da, sigur. 

— O mulțime de bărbaţi sunt homosexuali şi nu își 
dau seama. Ştii, motocicliștii îmbrăcaţi în piele pot fi un 
lucru foarte erotic pentru unii bărbați. 

— Ce vrea să zică asta? 

— Tu ce crezi? Mă laşi aici în pielea goală, tocmai când 
eram gata să termin; te duci jos și vezi un tip îmbrăcat în 
piele şi în momentul următor tu termini, înainte de a ajun- 
ge înăuntrul meu. 

Se răsuci şi se aşeză lângă ea pe covor, trecându-l un 
fior prin tot corpul. 

— Îmi pare rău, spuse el. Doar că am o grămadă de lu- 
cruri pe cap în acest moment. 

— lar eu nu am? 

— Poate că te descurci mai bine decât mine. 

— Nu știu cu ce ești tu în stare să te descurci, Mark. 
Credeam că tu ești tipul puternic, iar Michael cel slab. 

Fl se aplecă în faţă şi își acoperi faţa cu palmele. 

— Ashley, suntem amândoi: tensionaţi, da? 

— Tu nu ar trebui să fii, doar ce ai avut parte de un or- 
gasm minunat. 

— Bine, bine, bine. Mi-am cerut scuze. Vrei să mă 
ocup de tine? O să te fac să termini, știi cum, cu mâna. 

Fa se ridică brusc, luându-și hainele în timpul acesta. 

— Lasă, nu mai am nici un chef de asta. 

Amândoi se îmbrăcară în liniște. Ashley rupse tăce- 
rea în timp ce se ruja. 

— Ştii ce se spune, Mark? Sexul satisfăcător înseam- 
nă unu la sută într-o relaţie; sexul mai puţin satisfăcător 
e nouăzeci şi nouă la sută. 

— Credeam că de obicei suntem satisfăcuţi amândoi. 

Fa îşi privi buzele rujate în oglindă, ca și cum era gata 
să iasă la o întâlnire. 

— Mda, şi eu am crezut la fel. 

Mark înaintă şi puse o mână în jurul ei. 

— Ashley, iubito. Haide, mi-am cerut scuze, dar sunt 
atât de stresat. Ar trebui să plecăm undeva câteva zile. 

— Da, asta sigur ar da bine, nu-i așa? 

— Vreau să spun, atunci când se termină totul. 

Se uită la el cu o privire tăioasă. 

— Şi când mai exact se va termina totul? 

— Nu ştiu. 

Își puse oglinda în geantă. 

— Mark, dragule, nu se va termina niciodată cât timp 
Michael este în viaţă. Amândoi știm asta. Ne-am tăiat 
craca de sub picioare atunci când ai luat tubul de respi- 
rat marţi noapte. Îl sărută pe obraz. Pe mâine dimineaţă. 

— Pleci? 

— Da, plec. Întotdeauna plec la sfârșitul programu- 
lui; e ceva rău în asta? Mi se pare că trebuie să păstrăm 
aparențele. 

— Cred că da, voiam doar... 

Fa se uită la el câteva secunde. 

— Adună-te, pentru numele lui Dumnezeu. Ai înțeles ? 

El încuvunţă. Apoi ea plecă. 

Mark mai rămase încă o oră să răspundă la e-mailuri, 
apoi, deranjat de sunetul celor de la curăţenie, se hotărî 
să nu mai stea și să termine treaba acasă. 

În drum spre ușă, luă pachetul pentru care semnase 
mai devreme și îl deschise. Era ceva înăuntru, un obiect 
mic, învelit strâns în celofan și legat cu o bandă. 

Încruntându-se, se întrebă ce era. Un card pentru te- 
lefonul mobil? O piesă pentru computer? 

Luă niște foarfece din sertarul biroului şi desfăcu ce- 
lofanul la un capăt, trase de el și se uită înăuntru. 

La început crezu că este o glumă — un deget de plas- 
tic pe care îl poţi cumpăra din magazinele cu ciudăţenii. 
Apoi văzu sângele. 

— Nu! strigă el, simțindu-se dintr-odată ameţut. 
Nu! Nu! 

Degetul tăiat căzu din pachet și ateriză fără zgomot 
pe covor. 

Făcând câţiva paşi în spate îngrozit, Mark văzu că în 
pachet era un plic. 


9: d b 

Grace ieși de pe drumul principal şi intră pe un drum 
de ţară, chiar la marginea Lewes-ului. Trecu pe lângă 
firma unui magazin, pe lângă o cabină telefonică, apoi, în 
partea stângă, văzu un gard înalt, din metal, cu sârmă 
ghimpată deasupra. Unele părți din gard erau căzute, al- 
tele nu. De-a lungul gardului erau două porți, deschise 
larg, care arătau ca şi cum nu ar mai fi fost închise de un 
deceniu. Pe una din ele era fixată o firmă de tablă îndoită, 
aproape ştearsă, pe care scria „IRACTĂRI AUTO 
WHEELER“. Lângă era un alt panou, mult mai mic, pe 
care scria „Atenţie, câini!“ 

Modul în care arăta casa se apropia cel mai mult de 
imaginea unei case de la ţară. Era însă mai mult decât dă- 
răpănată şi mai murdară decât orice loc pe care îl văzuse 
Grace în viaţa lui. 

În curte era o maşină de tractare mare, de culoare 
albastră, parcată între mai mult de o duzină de maşini lo- 
vite, unele făcute praf, altele doar ușor atinse dintre care 
una, o Toyota mică, arăta ca şi cum ar fi fost parcată și ci- 
neva furase tot ce putuse fi luat din ea. 

Mai erau buturugi tăiate și netăiate, o capră de tăiat 
lemne, un fierăstrău ruginit, o rulotă uzată, lângă care era 
un panou pe care scria cu cretă „Promoţie pentru pomii 

de Crăciun“ şi un bungalow care arăta ca și cum ar fi 
putut să se dărâme în orice moment. 

În timp ce intra în curte și oprea motorul, auzi lătra- 
tul fioros al unui câine de pază rupând tăcerea serii căldu- 
roase. Pentru câteva minute rămase prevăzător în mașină, 
așteptând să apară dulăul. Dar ușa casei se deschise și ieşi 
un bărbat îndesat. În vârstă de aproximativ cincizeci de 
ani, cu puţinul păr pe care-l mai avea nespălat, era nebăr- 
bierit și avea o burtă imensă de la bere, abia ţinută sub o 
vestă şi care atârna peste cureaua pantalonilor maro ca un 
munte de zăpadă gata să provoace o avalanșă. 

— Domnul Wheeler ? întrebă Grace, încă speriat de là- 
tratul câinelui de mai devreme, care devenea din ce în ce 
mal puternic. 

— Da? Bărbatul avea o faţă blândă, cu ochi mari și trişti 
și mâini muncite. Mirosea a sfoară şi a ulei de maşină. 

Grace își scoase legitimaţia şi o ţinu astfel încât băr- 
batul să o poată vedea. 

— Sunt detectivul căpitan Grace de la departamentul 
de criminalistică al Poliţiei din Sussex. Îmi pare foarte rău 
pentru fiul dumneavoastră. 

Bărbatul rămase drept, impasibil, apoi Grace observă 
că începe să tremure. Își încleștă mâinile şi lacrimile înce- 
puseră să-i curgă pe obraji. 

— Doriţi să intraţi? întrebă Phil Wheeler cu o voce 
tremurată. 

— V-aş fi recunoscător dacă mi-aţi putea acorda câ- 
teva minute. 

Interiorul casei era aproape la fel ca exteriorul, iar mi- 
rosul indica un fumător înrăit. Grace îl urmă pe bărbat 
într-o cameră de zi întunecată, cu un set de mobilă din 
trei piese și un televizor mare, vechi. Aproape fiecare cen- 
timetru de podea era acoperit cu reviste auto, reviste de- 
spre viaţa la ţară şi discuri de vinil. Pe masă, erau 
fotografia unei femei cu părul deschis la culoare care își 


VIU SAU MORT 339 


odihnea mâinile pe umerii unui băieţel pe scuter și nişte 
bibelouri chinezeşti, dar nu era nimic pe pereti. Un ceas 
aşezat pe şemineu, fixat în stomacul unui bibelou chine- 
zesc care întruchipa un cal de curse, arăta ora 19.10. Veri- 
ficându-l cu ceasul său, Grace fu uimit să vadă că era 
destul de exact. 

Dând la o parte câteva coperte de la discuri de pe fo- 
toliu, Phil Wheeler spuse, ca și cum ar fi dat o explicaţie: 

— Lui Davey îi plăceau lucrurile astea, obişnuia să le 
asculte tot timpul, îi plăcea să colecţioneze... 

Își ieși din fire şi ieşi din cameră. 

— Ceai? întrebă el. 

— Nu, mulţumesc, răspunse Grace, nefiind sigur de 
curăţenia din bucătărie. 

Cum gradul de dificultate al interogatoriului era scă- 
zut, acesta ar fi putut fi luat de orice detectiv, dar Grace 
era adeptul muncii pe teren. Era sulul său de lucru și era 
un aspect al muncii de poliţist pe care îl găsea cel mai in- 
teresant ȘI, ca acum, provocator. 

După câteva minute, Phil Wheeler se întoarse în ca- 
meră, dădu la o parte de pe scaun câteva reviste şi niște 
coperte de discuri și se aşeză, apoi scoase o cutie cu tu- 
tun din buzunar. Ţinu deschisă cutia cu degetul arătător, 
desfăcu un pachet cu foiţe de ţigări, apoi începu să își ră- 
sucească o țigară cu o singură mână. Grace nu se putea 
abține să nu îl privească; întotdeauna îl fascinase modul 
în care oamenii făceau lucrul acesta. 

— Domnule Wheeler, am înţeles că fiul dumneavoas- 
tră v-a spus că a discutat cu o persoană dispărută, Michael 
Harrison, la un walkie-talkie. 

Phil Wheeler îşi plimbă limba de-a lungul hârtiei și 
lipi ţigara. 

— Nu înţeleg de ce cineva ar fi vrut să îi facă rău băia- 
tului meu. Era cea mai prietenoasă persoană pe care o pu- 
teal întâlni. Ţinând ţigara neaprinsă, gesticulă prin aer. 

Sărmanul băiat avea apă în creier, știți, encefalită. Nu era 
inteligent, dar toată lumea îl plăcea. 

Grace zâmbi cu simpatie. 

— Avea mulți prieteni în Poliția Rutieră. 

— Era un băiat bun. 

— Aşa am auzit. 

— Era viaţa mea. 

Grace aşteptă. Wheeler își aprinse ţigara cu un chibrit 
dintr-o cutie marca Swan Vesta şi câteva momente mai târ- 
ziu mirosul dulce de tutun pluti până la Grace. Îl inspiră 
adânc, bucurându-se de mireasmă, dar fără să se bucure și 
de ceea ce trebuia să facă. Să vorbească cu noile victime 
era, după părerea lui, singurul lucru îngrozitor în poliție. 

— Puteţi să îmi spuneţi câte ceva despre conversațiile 
lor? Despre walkie-talkie ? 

Bărbatul trase din ţigară și apoi scoase fumul pe gură 
ȘI pe nas în timp ce vorbea. 

— M-am supărat foarte tare pe el vineri sau sâmbătă, 
nu mai știu când. Nu știam că are nenorocitul ăla de 
walkie-talkie. Mi-a spus apoi că îl luase de lângă locul 
unde se întâmplase accidentul acela groaznic marti seara, 
cu cei patru băieţi. 

Grace încuviinţă. 

— Nu se mai oprea din vorbă despre noul lui prieten. 
Ca să fiu sincer, nu prea l-am băgat în seamă. Cum să 
spun, Davey trăia în propria lume în majoritatea tim- 
pului. Întotdeauna avea conversații cu persoane aflate în 
capul său. Își puse ţigara într-o scrumieră de metal, apoi 
își tamponă ochii cu o batistă mototolită și își trase nasul. 
Tot timpul vorbea. Uneori trebuia să îl opresc, altfel reu- 
șea să mă înnebunească. 

— Vă aduceți aminte ce v-a spus despre Michael 
Harrison? 

— Era foarte entuziasmat pentru că i se spusese că 
putea deveni un erou. Era vineri, cred. Vedeţi, îi plăceau 

filmele americane cu polițiști şi întotdeauna își dorise să 
fie erou. Îmi tot spunea că ştie unde este cineva și că este 
singura persoană din lume care ştie lucrul acesta şi că e 
șansa lui să devină erou. Dar nu l-am prea ascultat; avu- 
sesem o zi plină din cauza a două mașini accidentate pe 
care a fost nevoie să le tractăm și nu am făcut legătura cu 
cazul dumneavoastră. 

— Aveţi acel walkie-talkie ? 

Bărbatul dădu din cap. 

— Cred că Davey îl luase cu el. 

— Davey conducea? 

Bărbatul dădu din cap. 

— Îi plăcea să conducă mașina uneori și îl lăsam să o 
facă pe un drum liniştit. Ştiţi, eu ţineam o mână pe volan. 
Dar nu, nu ar fi putut conduce niciodată, nu era în stare. 
Avea doar o bicicletă, atât. 

— A fost găsit la aproximativ zece kilometri depărtare 
de aici. Credeţi că se dusese să îl găsească pe Michael Har- 
rison? Să încerce să devină un erou? 

— Am fost nevoit să mă duc să tractez o maşină sâm- 
bătă după-amiază, iar Davey nu a vrut să vină cu mine, 
mi-a spus că are ceva important de făcut. 

— Ceva important? 

Philip Wheeler încuviinţă trist. 

— Îi plăcea să creadă că este important. 

Grace zâmbi, gândindu-se că tuturor ne place lucrul 
acesta. Apoi întrebă: 

— Ay înțeles de la Davey cam pe unde ar putea fi 
Michael Harrison? 

— Nu, nu am făcut nici o legătură, așa că nu i-am acor- 
dat atenţie. 

- Domnule Wheeler, aș putea vedea camera fiului 
dumneavoastră ? 

Phil Wheeler întinse un deget, arătând un loc în spa- 
tele lui Grace. 

— În rulotă. Lui Davey îi plăcea acolo. Puteţi merge, 
dar nu vă supăraţi dacă eu nu vin... eu... Își scoase din 
nou batista. 

— E în regulă, înţeleg. 

— Nu este închisă. 

Grace traversă curtea și se îndreptă spre rulotă. Câi- 
nele pe care încă nu îl văzuse şi despre care credea că era 
în partea cealaltă a casei începu să latre din nou, mult mai 
agresiv. Lipit de ușa de la intrare era un semn de averti- 
zare pe care scria „Atenţie, se trage!“ 

Încercă clanta, apoi deschise ușa și intră. Pe jos erau 
mai multe mochete mototolite, acoperite cu șosete, lenje- 
rie, tricouri, ambalaje de la dulciuri, o cutie desfăcută de 
la McDonald's, cu ketchup întărit pe capac, rulmenţi, 
plăcuţe de înmatriculare vechi, americane și câteva șepci 
de baseball. Camera era şi mai murdară decât casa și se 
simţea un miros puternic de picioare nespălate, care îi 
aducea aminte de un vestiar şcolar. 

Mare parte a spaţiului din cameră era ocupat de un pat 
și un televizor care stătea strâmb şi care oscila între alb-ne- 
gru şi color, la care văzu că rulează Lege și ordine. Lui 
Grace nu îi plăcuse niciodată să urmărească filme polițiste 
britanice; întotdeauna reușeau să îl enerveze arătând pro- 
ceduri greşite sau decizii stupide făcute de cei care inves- 
tigau. Filmele americane păreau mai interesante, mai reale. 
Dar poate asta era așa pentru că nu ştia suficient de bine 
procedurile din poliția americană, astfel încât să fie critic. 

Uitându-se în jur, remarcă lipite pe pereţi reclame ce 
păreau a fi rupte din reviste. Uitându-se mai atent, re- 
marcă faptul că toate erau reclame la produse americane: 
maşini, arme, mâncare, băutură, locuri de vacanţă. 

Pășind pe lângă cutia de McDonald's, se uită la un 
computer marca Dell foarte vechi, din procesorul căruia 
ieşea o dischetă, pus pe un birou pe care mai erau o cutie 
cu batoane de ciocolată Twinkie, o păpuşă de plastic cu 

Bart Simpson, înaltă de o sută cincizeci de centimetri și 
o bucată de hârtie liniată, pe care erau niște litere scrise 
cu stiloul, cu o caligrafie de copil. 

Grace se uită cu atenţie la mâzgălitură și îşi dădu sea- 
ma că era un desen scris cu litere de începător. Între două 
linii paralele era mâzgălit: 


„A26. LA NORD DE KROWBURG. DOUĂ GRI- 
LAJE PENTRU VITE. 3 KILOMETRI. O CASĂ DE 
ŢARĂ ALBĂ.“ 


Era o hartă. 

Sub ea văzu o înșiruire de numere: 0771 52136. Părea 
să fie un număr de mobil şi încercă să sune, dar nu se în- 
tâmplă nimic. 

Mai stătu douăzeci de minute, timp în care scotoci 
prin toate lucrurile din cameră, deschise toate sertarele, 
dar nu găsi nimic altceva care să îl intereseze. Apoi merse 
cu bucata de hârtie înapoi în casă, la Phil Wheeler. 

— V-a vorbit Davey despre asta? 

Phil Wheeler dădu din cap. 

- Nu. 

— Indicaţuile acestea vă aduc aminte de ceva? 

— Două grilaje pentru vite, trei kilometri, casă albă? 
Nu, nu îmi aduc aminte de nimic. 

— Și numărul? Îl recunoașteti ? 

Bărbatul se uită la număr, citind fiecare cifră cu 
voce tare. 

— Nu, nu îl recunosc. 

Grace hotărî că obținuse tot ce se putuse de la bărbat 
în seara aceasta. Se ridică, îi mulţumi şi îi spuse din nou 
că îi pare rău pentru fiul său. 

— Doar să îl prindeu pe nenorocitul care a făcut-o, 
domnule detectiv. Cel puţin faceţi asta pentru mine și 
pentru Davey, da? 

Grace îi promise că va face tot ce era posibil. 

Mark Warren, ud de transpirație, băgă cheia în încu- 
ietoarea de la ușa apartamentului său, speriat pentru o 
clipă că ar fi putut fi blocată. Apoi deschise ușa cu teamă, 
intră, o închise la loc, încuie şi puse lanţul de siguranţă. 

Ignorând mulţimea de plicuri care îl aştepta, îşi puse 
jos servieta, îşi desfăcu nodul de la cravată și nasturele de 
la gât, apoi îşi aruncă jacheta și cravata pe canapea. Îşi 
turnă patru degete de whisky Balvenie, puse niște gheaţă 
de la frigider în pahar și luă o înghiţitură. 

Deschise geanta de piele în care își ţinea laptopul şi 
scoase pachetul primit mai devreme, ţinându-l la distanţă, 
abia îndrăznind să se uite la el. Îl puse pe masa de lac 
negru dintr-un colţ al camerei și scoase biletul la care se 
uitase deja mai devreme, în birou. Apoi se duse lângă mă- 
suţa de cafea, luă o înghițitură mare de cafea și se așeză. 


Biletul era scurt, tras la imprimantă pe o coală de hâr- 
te A4. Scnia: 


Verifică amprentele și o să afli că aparţin prietenului 
și partenerului tău de afaceri. La fiecare 24 de ore voi 


tăia câte o bucată din ce în ce mai mare din el. Până când 
o să faci exact ceea ce îți spun. 


Biletul nu era semnat. 

Mark mai bău din whisky și goli paharul. Îl umplu din 
nou, cu încă patru degete de băutură şi cuburi de gheaţă, 
apoi citi din nou biletul. Și din nou. Undeva afară se auzi 
o sirenă și tresări. Interfonul sună, reușind să îi inducă o 
stare de panică. Îndreptându-se către monitorul camerei 
de supraveghere, spera cu disperare să fie Ashley. Avea 
telefonul închis și când încercase să o sune de la birou și 
cu câteva minute în urmă, când o apelase din lift. 

Dar nu era Ashley, ci vedea figura unui personaj pe 
care, după părerea lui, îl văzuse prea mult în ultimele zile: 
detectivul Grace. 

Câteva momente se întrebă dacă să îl evite şi să îl lase 
să plece, să se întoarcă altă dată. Dar poate că avea noutăţi. 

Ridică receptorul și îi spuse lui Grace să intre, apoi 
apăsă butonul pentru a deschide ușa. 

I se păru că în doar câteva secunde Grace ciocăni la 
ușă, iar el abia avu timp să adune biletul și pachetul şi să 
le ascundă în dulap. 

— Bună seara, domnule ofiţer, spuse Mark în timp ce 
deschidea ușa, brusc conştient de faptul că se simte puţin 
ameţit de la băutură și că vocea îi era puţin afectată. Îl tinu 
la distanţă pe Grace în timp ce dădeau noroc, astfel încât 
poliustul să nu sesizeze alcoolul din respirație. 

— Vă deranjează dacă intru câteva minute sau sunteţi 
prea ocupat? 

— Nu sunt niciodată prea ocupat pentru dumneavoas- 
tră, domnule ofiţer, sunt aici ca să vă ajut tot timpul. Ce 
noutăți aveţi? Doriţi ceva de băut? 

— Un pahar cu apă, mulţumesc, răspunse Grace, 
simțindu-se însetat. 

Se așezară amândoi unul în faţa celuilalt pe fotolule de 
piele şi Grace îl urmări pentru câteva momente. Bărbatul 
părea extrem de nervos, părea că nu se concentrează 
foarte bine şi mirosea foarte tare a alcool. Uitându-se în 
ochii lui cu atenţie, Grace îl întrebă: 

— Ce aţi mâncat la masa de prânz astăzi? 

Ochii lui Mark se îndreptară spre stânga un moment, 
apoi reveniră spre centru. 

— Un sandviș cu carne de curcan şi afine, de la un ma- 
gazin de după colț. De ce? 

— Hrana este foarte importantă, spuse Grace. În spe- 
cial când eşti stresat. Îi zâmbi încurajator lui Mark, apoi 
luă o gură de apă din paharul înalt, scump, care i se adu- 
sese. Mark, e un mister la mijloc și mă întrebam dacă pu- 
teţi să mă ajutaţi să îl rezolv. 

— Sigur că da, voi încerca. 

— Două camere de filmat au înregistrat joi noaptea un 
BMW X5 înregistrat pe numele Mark Warren, venind 
dinspre Lewes și mergând spre Brighton. Grace făcu o 
pauză pentru a-şi scoate agenda din buzunar. Mda, pe la 
ora 12.29 noaptea şi din nou la ora 12.40. Grace se hotărî 
să nu spună nimic despre rezultatul analizelor făcute asu- 
pra pământului care îi fuseseră înmânate la ședința de di- 
mineaţă. Ca un leu care se îndreaptă către pradă, el se 
aplecă înainte. Poate că aţi fost într-o plimbare nocturnă 
în Ashdown Forest? 

Se concentră asupra ochilor lui Mark. În loc ca aceş- 
tia să se ducă spre partea stângă, ca atunci când acesta răs- 
punsese la întrebarea despre sandviș, adică în emisfera 
constructivă, se duseră rapid către dreapta, apoi stânga, 
apoi dreapta din nou, rămânând acolo mai mult timp. 
Emisfera creativă. Intenţiona să răspundă la întrebare cu 
o minciună. 

— Se prea poate, răspunse el. 

— Se prea poate? Nu e puţin cam neobișnuit să con- 
duci în toiul nopții în mijlocul unei păduri? Nu v-aţi 
putea aduce aminte puţin mai limpede acest lucru? 

— Pentru mine nu este neobișnuit, răspunse Mark, 
luându-și băutura. Dintr-o dată, tot limbajul corpului i 
se schimbă. Era rândul lui Grace să se simtă nesigur, 

întrebându-se ce se întâmplă. Michael se lăsă pe spate şi 
învârti băutura în pahar, auzindu-se clinchetul cuburilor 
de gheaţă. Vedeţi, acolo vom dezvolta următoarea con- 
strucție importantă. Am obţinut în urmă cu două luni 
permisiunea de construcţie a unui complex de cinci acri, 
cu douăzeci de case, chiar în inima pădurii. Însă acum lu- 
crăm la detalii, pentru că primim foarte multe plângeri de 
la grupurile de ecologişti. Mă tot duc şi mă întorc din pă- 
dure, zi şi noapte; trebuie să verific factorii de mediu, iar 
o parte importantă din aceştia o reprezintă impactul pe 
care îl va avea construcţia asupra vieţii în sălbăticie, pe 
timp de noapte. Lucrez la un întreg raport care să îmi sus- 
ţină aplicaţia. 

Inima lui Grace se opri; se simţea ca şi cum 1 se tră- 
sese covorul de sub picioare, foarte repede. Cheltuise bună 
parte din bugetul de o mie de lire pe o analiză de sol și se 
simţea ca un idiot. De ce nu a știut de lucrul acesta ? De 
ce nu știa nici Glenn Branson sau altcineva din echipă? 

Ideile îi fugeau, iar el încerca să se concentreze și să şi 
le pună în ordine. Mark Warren arăta în continuare foarte 
rău, iar Grace avea impresia că nu era îngrijorat din cauza 
partenerului său de afaceri. Ca şi agresivitatea arătată la 
nuntă, toate elementele indicau altceva, dar nu știa exact ce. 

Apoi, pentru a treia oară în ultimele zece minute, văzu 
cum ochii lu: Mark se îndreaptă spre un punct îndepăr- 
tat din cameră, ca şi cum ar fi fost cineva acolo. În mod 
intenționat, Grace scăpă agenda pe Jos şi, în timp ce se 
apleca să o ia, se uită în direcția în care privea Mark. Dar 
nu văzu nimic important. Doar aparatura stereo nouă, 
câteva opere de artă modernă şi câteva dulapuri. 

— Am citit despre tânărul acela de la morgă. Şi am 
văzut şi articolul din ziarul de astăzi. Foarte trist, spuse 
Mark. 

— S-ar putea să se fi întâmplat chiar pe terenul vostru, 
spuse Grace, testându-l. 

— Nu știu unde s-a întâmplat. 

Aducându-şi aminte cuvintele de pe foaia de hârtie 
din dormitorul lui Davey, Grace îl privi din nou direct în 
ochi şi spuse: 

— Mergi pe autostrada A26, treci de Crowborough, 
pe lângă o casă de ţară vopsită în alb, apoi peste două gri- 
laje pentru vite. Acolo aveţi voi terenul? 

Nici nu mai era nevoie să i se răspundă. Grace putea 
să vadă tot ceea ce avea nevoie din mișcarea ochilor lui 
Mark, din modul cum i s-a încruntat fruntea şi s-a aple- 
cat înainte, precum şi din felul în care s-a schimbat la faţă. 

— Se poate... E posibil... Da. 

Acum totul începu să îi devină clar lui Grace. 

— Dacă unii dintre voi urmau să-și îngroape prietenul 
de viu, într-un sicriu, normal ar fi fost să o facă pe tere- 
nul vostru, nu-i așa ? Undeva unde vă era familiar? 

— Aşa cred... 

— Tot susţineţi că nu aveaţi nici o idee despre îngro- 
parea lui Michael Harrison într-un sicriu ? 

Câteva secunde, ochii lui Mark se mișcară în toate 
părțile. 

— Sigur. Absolut nici o idee. 

— Bine. Mulţumesc. Grace își studie agenda pentru un 
moment. Domnule Mark, mai am și un număr, mă între- 
bam dacă mă puteţi ajuta cu el. 

— Încerc. 

Grace citi cu voce tare numărul de pe aceeași foaie. 

— 0771 52136. 

Mark repetă. Ochii săi se îndreptară instantaneu că- 
tre partea stângă. Emisfera constructivă, a memoriei. 

— Pare a fi numărul lui Ashley, cu câteva cifre lipsă. 
De ce întrebau? 

Grace își termină de băut apa și se ridică în picioare. 

— L-am găsit în camera lui Davey Wheeler, băiatul care 
a fost ucis. Împreună cu indicaţiile pe care vi le-am dat. 

— Ce? 

Îndreptându-se spre fereastră, Grace deschise ușa de 
la balcon şi călcă pe podeaua de lemn. Ținându-se de bara 
metalică, se uită în jos patru etaje la strada agitată. Nu era 
prea sus, dar suficient pentru el, care suferea de ameţeală 
și niciodată nu putuse suporta înălțimile. 

— De unde avea băiatul acesta numărul lui Ashley şi 
coordonatele terenului nostru ? întrebă Mark. 

— Mi-ar plăcea foarte mult să știu lucrul acesta. 

Din nou, ochii lui Mark înconjurară camera. Grace 
se întrebă dacă era vorba despre dulap. Să fie ceva înă- 
untru ? Ce? 

Grace avea presimţiri negative cu privire la acest băr- 
bat și la Ashley Harper, așa încât se gândi să obţină niște 
mandate de percheziţie atât pentru case, cât şi pentru bi- 
rou. Dar lucrul acesta nu era simplu. Trebuia să îi con- 
vingă pe magistrați, iar pentru asta avea nevoie de dovezi. 
Brăţara pe care i-o dăduse Ashley nu era suficientă. În 
momentul acesta, tot ce avea împotriva lui Mark Warren 
și a lui Ashley Harper erau doar presimţuri. Nici o probă. 

— Mark, se ajunge uşor la terenul vostru? Indicaţuile, 
căsuţa albă, ţarcurile sunt suficiente? 

— Trebuie să știi unde să cotești, pentru că nu e mar- 
cat decât cu doi stâlpi, nu am vrut să atragem atenţia asu- 
pra lui. 

— Mi se pare că acesta este locul în care trebuie să îl că- 
utăm pe Michael. Şi asta foarte repede, ce ziceţi? 

— Sigur că da. 

— Am luat legătura cu Poliţia din Crowborough, 
care deja cercetează toată zona, dar se pare că ar fi foarte 
important să fiţi acolo, măcar ca să îi îndrumați către 
zona corectă. Să aranjez să vină să vă 1a într-o jumătate 
de oră? 

— Bine. Mulţumesc. Cât timp credeţi că o să fie nevoie 
de mine? 


350 PETER JAMES 


Grace se încruntă. 

— Păi, avem nevoie doar ca să ne arătaţi pe unde se in- 
tră, adică unde să cotim și unde începe terenul vostru. 
Poate că o oră. Doar dacă nu preferaţi să participaţi la 
cercetare. 

— Sigur. Adică, o să fac tot ce pot. 


a j-dre 

Mark închise ușa în urma lui Grace, fugi în baie, în- 
genunche și vomită în toaletă. De mai multe ori. 

Se ridică, trase apa, apoi își clăti gura cu apă rece. Hai- 
nele îi erau fleaşcă de transpiraţie, părul îi stătea lipit de 
cap. Din cauza apei care curgea, aproape că nici nu auzi 
când sună telefonul fix. 

Reuși să ridice receptorul chiar înainte ca acesta să 
treacă pe mesageria vocală. 

- Alo? 

O voce de bărbat cu accent australian, îl întrebă: 

— Mark Warren? 

Ceva din vocea bărbatului îi atrase atenţia lui Mark. 

— Aceasta este o linie internă. Cu cine vorbesc? 

— Numele meu este Vic. Prietenul tău, Michael, mi-a 
dat numărul de telefon. De fapt, ar dori să vă spună câ- 
teva cuvinte. Să vi-l dau la telefon? 

— Da. Mark lipi receptorul de ureche, tremurând. 
Apoi auzi vocea lui Michael. Era fără îndoială vocea lui, 
dar scoțând un sunet pe care Mark nu îl mai auzise 
nicioadată de la Michael. Era un urlet de durere care pă- 
rea că vine din adâncul sufletului lui Michael, care apoi 
iese, ca un tren dintr-un tunel, crescând până ajungea 
la agonie. 

Mark fu nevoit să îndepărteze receptorul de ureche. 
Urletul se opri, apoi îl auzi pe Michael scâncind și ţipând 
din nou. 

— Nu, nu, te rog, nu. NU! NU! NU! 

Apoi auzi din nou vocea lui Vic. 

— Pun pariu că te întrebi ce îi fac prietenului tău, nu-i 
aşa, Mark? Nu te îngrijora, o să afli mâine când vei 
primi poșta. 

— Ce vrei? întrebă Mark, încordându-și auzul, dar 
fără să mai audă nici un sunet de la Michael acum. 

— Vreau să transferi nişte bani din contul bancar din 
Insulele Cayman către un altul pe care o să u-l dau acum. 

— Este imposibil, chiar dacă aș vrea să fac lucrul aces- 
ta. Pentru orice tranzacţie sunt necesare două semnături, 
a mea și a lui Michael. 

— În seiful din biroul vostru sunt documente semnate 
de amândoi, prin care îl împuterniciţi pe un avocat din 
Insulele Cayman; le-aţi pus acolo anul trecut când ati ple- 
cat o săptămână cu barca ca să încheiaţi o afacere în Gra- 
nada, dar lucrul acesta nu s-a mai întâmplat. Aţi uitat să 
distrugeţu acele documente. Foarte bine, aş spune eu. 

„Cum dracu” de știa lucrurile astea ?“ se întrebă Mark. 

— Aş vrea să vorbesc cu Michael. Nu vreau să îl aud 
urlând de durere, vreau doar să vorbesc cu el, te rog. 

— Ai vorbit suficient cu el pentru ziua de azi. Te las 
să te gândeşti la ce ţi-am propus, Mark, și vom vedea ce 
al hotărât mai târziu, când vom discuta. Și, Mark, nici o 
vorbă despre asta poliţiei. M-ar înfuria la culme. 

Telefonul se închise. 

Imediat, Mark apăsă pe butonul pentru redarea nu- 
merelor de telefon primite. Dar nu a fost deloc surprins 
când vocea robotului răspunse: 

— Ne pare rău, nu avem numărul înregistrat. 

Încercă din nou să o sune pe Ashley. Spre uşurarea 
lui, aceasta răspunse. 

— Ce bine, spuse el. Pe unde ai fost? 

— Cum adică, unde am fost? 

— Am tot încercat să dau de tine. 

— Am fost la masaj, dacă vrei să știi. Unul din noi tre- 
buie să aibă mintea limpede, da? Apoi am fost să o văd 
pe mama lui Michael, iar acum sunt în drum spre casă. 

- Poți să treci pe aici, chiar acum? 

— Vorbeşti cam neclar. lar ai băut? 

— S-a întâmplat ceva, trebuie neapărat să vorbim. 

— Vorbim mâine dimineaţă. 

— Nu poate aștepta. 

Modul impunător în care vorbea o convinse pe 
Ahley. Refractară, ea răspunse: 

— Bine. Dar nu ştiu dacă este o idee bună să vin la tine. 
Hai să ne întâlnim undeva, pe teren neutru. Ce zici de un 
bar sau restaurant? 

— Minunat! Adică undeva unde toată lumea ne poate 
auzi? 

— Atunci va trebui să vorbim mai încet, da ? Este mai 
bine decât să fiu văzută că vin la tine acasă. 

— Iisuse, eşti paranoică. 

— Eu? Tu eşti mai în măsură să îmi vorbeşti despre 
paranoia. Spune un restaurant. 

Mark se gândi un moment. O mașină de poliție va 
veni să îl ia în jumătate de oră. Până la teren era de mers 
o jumătate de oră. Poate că va sta zece minute acolo, apoi 
încă jumătate de oră la întoarcere. Era ora 20, luni, și lo- 
calurile vor fi liniștite. Sugeră să se întâlnească la ora 22, 
într-un restaurant cu specific italian, lângă Teatrul Regal, 
care avea o sală de mese foarte mare la etaj, mai mult ca 
sigur goală în seara aceasta. 


Dar nu era. Spre surpriza lui, restaurantul era plin. 
Uitase că după Festivalul din Brighton, orașul era încă 
agitat, cu barurile și restaurantele pline în fiecare seară. 

Majoritatea meselor de la etaj erau ocupate, iar el a fost 
aşezat la o masă înghesuită, în spatele uneia la care era o 
petrecere de douăsprezece persoane. Ashley nu ajunsese 
încă. Localul era tipic italian: pereți albi, mese mici, cu lu- 
mânări înfipte în gâtul sticlelor de Chianti și ospătari plini 
de energie, care vorbeau tare. 

Drumul până la Crownborough și înapoi fusese fără 
niciun eveniment: doi detectivi tineri într-o mașină fără în- 
semnele poliţiei, care își petrecuseră mare parte a timpului 
discutând în contradictoriu despre jucătorii de fotbal, iar 
la întoarcere despre crichet. Nu i-au arătat nici un semn 
de interes, altul decât pentru a-l informa că amândoi tre- 
buiau să iasă din tură în urmă cu o oră şi că trebuiau să se 
grăbească la întoarcere. Lui Mark acest lucru i se păruse 
o veste bună. 

Îi îndrumase către locul în care începea terenul, cu 
cele două grilaje pentru animale, apoi aşteptă, în timp ce 
ei transmiteau prin radio echipei de cercetare să li se ală- 
ture. După puţin timp, sosi un convoi alcătuit din mai 
multe microbuze, conduse de un Range Rover al Poliției. 

Mark coborî din maşină, le spuse cât de mult trebuie 
să meargă cu mașina, dar nu se oferi să-i conducă. Nu voia 
să fie acolo când vor găsi mormântul; pentru că îl vor 
descoperi cu siguranţă. 

Simţea o nevoie acută să bea, dar nu era sigur ce voia. 
Îi era sete, așa că îşi comandă o bere Peroni pentru a se 
destinde, apoi citi meniul, ca să se gândească și la altceva. 
După câteva minute, apăru și Ashley. 

— Tot mai bei? îl certă ea, în loc de 'salut și fără să îl 
sărute. Se așeză în faţa lui, aruncând o privire dezapro- 
batoare grupului zgomotos de.lângă ei, care râdea în 
hohote la o glumă, apoi îşi puse geanta Prada, foarte mo- 
dernă, pe masă. 

Mark se gândi că arăta mai frumoasă ca niciodată, îm- 
brăcată cu o bluză șifonată, la modă, cu un guler micuţ, ; 

de culoare crem, care îi expunea sânii într-un mod extrem 
de exotic. Avea părul strâns în coadă. Arăta odihnită și 
relaxată și era dată cu un parfum minunat, pe care îl re- 
cunoştea, dar căruia nu îi ştia numele. 

Zâmbind, îi spuse: 

— Arău splendid. 

Fa îşi roti ochii prin sală nervoasă, ca şi cum ar fi că- 
utat un chelner. 

— Mulţumesc. Tu arăţi ca dracu”. 

— O să vezi de ce imediat. 

Aproape ignorându-l, Ashley ridică o mână şi când 
apăru ospătarul comandă nervoasă un San Pellegrino. 

— Vrei nişte vin? întrebă Mark. Eu beau puţin. 

— Eu cred că ar trebui să bei niște apă. Ai început să 
bei prea mult în ultima vreme. Trebuie să te oprești, să îți 
revii, da? 

— Da, poate. 

Fa ridică din umeri. 

— Bine, faci ce vrei. 

Mark întinse mâna pe masă spre ea, dar Ashley,și-o 
retrase pe a ei. Stătea dreaptă, cu mâinile încrucișate. 

— Să îți spun înainte de a uita. Să știi că mâine este 
înmormântarea lui Pete. La ora 14, la cimitirul Good 
Shepard, pe strada Dyke. A lui Luke este miercuri; nu 
știu încă la ce oră şi nu știu nimic încă despre înmor- 
mântările lui Josh şi Robbo. Deci care este vestea cea 
mare pe care vrei să mi-o spui? 

Ospătarul veni să îi aducă apa şi comandară. Apoi, 
după ce chelnerul se îndepărtă, Mark începu să îi poves- 
tească mai întâi despre deget. 

Fa dădu din cap, şocată. 

— Nu poate fi adevărat, Mark. 

Mark pusese degetul înapoi în pungă şi pe aceasta în 
frigider, dar luase biletul cu el și i-l arătă. 

Ashley îl citi cu atenţie, fiecare cuvânt în parte, ca şi 
cum nu ar fi crezut nimic. Apoi, brusc, se înfurie și se uită 
la el acuzator. 

— Asta nu e o glumă de-a ta, nu-i așa, Mark? 

Era rândul lui Mark să fie șocat. Mormăi cuvintele 
înainte de a răspunde. 

— Ce? Crezi că îl ţin ascuns pe Michael undeva și că 
i-am tăiat degetul ? Poate că nu îl plăceam prea mult, dar... 

— Eşti mulţumit că l-ai lăsat să moară prin asfixiere 
într-un sicriu, dar nu i-ai face niciodată nimic rău, cum ar 
fi să îi tai un deget? Hai, Mark, ce fel de glumă e asta? 

El se uită în jur, alarmat de faptul că ea ridicase tonul 
vocii. Dar nimeni nu părea că observă. 

Lui Mark nu îi venea să creadă felul în care se com- 
porta cu el. 

— Ashley, fii serioasă. Sunt eu. Iisuse, ce te-a apucat? 
Suntem o echipă, tu şi cu mine, nu așa era înțelegerea ? Ne 
iubim. Suntem o echipă, nu-i așa? 

Ea se îmbună, se uită în jur, apoi se aplecă în faţă, îi luă 
mâna ȘI i-o duse spre gură, sărutând-o uşor. 

— Iubitul meu, spuse ea, cu voce joasă. Te iubesc atât 
de mult. Dar sunt şocată. 

— Și eu. 

— Presupun că toți facem faţă şocurilor, stresului, în 
feluri diferite. 

EI încuviinţă, îi duse mâna la gură și o sărută afectuos. 

— Trebuie să facem ceva pentru Michael. 

Ashley dădu din cap. 

— E perfect, nu vezi? Nu facem nimic! Bărbatul aces- 
ta, Vic, crede că îţi pasă pentru că ești partenerul lui 
Michael. Râse. E o situaţie de necrezut! 

— Nu este. Nu ţi-am spus încă totul. Termină berea 
ȘI se uită în jur, întrebându-se când o să îi aducă vinul. 
Apoi îi spuse despre telefonul primit de la Vic și de ur- 


letele lu: Michael. 

Ashley ascultă în liniște. 

— Iisuse, săracul Michael... El... Își mușcă o buză și 
o lacrimă îi curse pe obraji. Adică... la naiba. Închise 
ochii câteva momente, apoi îi deschise din nou, 
uitându-se fix la Mark. Cum dracu” l-a găsit omul aces- 
ta pe Michael? 

Mark se hotărî să nu îi spună despre vizita lui Grace 
deocamdată; Ashley era suficient de supărată. 

— Cred că tot ce pot să spun este că s-a împiedicat de 
mormânt; nu era chiar cel mai bine ascuns loc. La dracu”, 
băieţi plănuiseră să lipsească maxim o oră sau două. L-am 
camuflat puţin, dar nu ar fi fost greu de găsit. Un pier- 
de-vară l-ar fi văzut imediat. 

— Un pierde-vară este un lucru, spuse ea rece. Tipul 
acesta nu este un pierde-vară. 

— Poate că își încearcă norocul. Îl găsește pe Michael, 
își dă seama după tot ce s-a scris și vorbit în presă că el 
este tipul bogat pe care toată lumea îl caută; e șansa vieţii 
lui. ÎI duce în altă parte și ne trimite un bilet de răscum- 
părare, împreună cu dovada că îl are pe Michael. 

Ashley spuse cu o voce tremurândă: 

— Cum... cum ştii... tu.. noi.. oricine, că este degetul 
lui Michael? 

— În urmă cu trei săptămâni am fost cu Michael cu 
barca, ca să lucrăm puţin la ea. Era o după-amiază de du- 
MINICĂ, Mai ţii minte? 

— Vag. 

— Michael şi-a prins degetul arătător la ușă. S-a în- 
vârtit pe acolo, a înjurat şi pe urmă l-a ţinut sub un jet de 
apă rece. După câteva zile, mi-a arătat o dungă neagră 
care se formase pe unghie. Făcu o pauză. Degetul pe care 
l-am primit are o dungă neagră. E bine? 

Lui Ashley i se aduse farfuria cu avocado, mozzarela 
și roșii, iar în fața lui Mark ospătarul așeză un castron 
mare cu paste. După ce ospătarul plecă, Ashley întrebă: 

— Mark, vrei să chemăm poliția? Să îi spunem detecti- 
vului Grace despre asta? 

Mark se gândi la varianta aceasta, lăsându-și pastele să 
se răcească, în timp ce Ashley începu să mănânce. Dacă 
anunțau poliția, iar bărbatul ducea la îndeplinire ame- 
ninţarea că îl va ucide pe Michael, ar fi fost o soluţie ele- 
gantă la problemă. Doar că urletele de durere ale lui 
Michael îl impresionaseră. Nimic din tot ce se întâmplase 
nu i se păruse real până acum. Toy băieţii morţi în acci- 
dent. Mersul la mormânt şi aruncarea tubului de respirat. 
Chiar şi atunci când Michael țipase din sicriu, nu fusese 
afectat, nu în realitate. Nu în modul în care îl afectau 
acum urletele de durere. 

— Michael trebuie să aibă agenda electronică. Dacă 
reușeşte să supravieţuiască, o să afle că eu știam unde era 
îngropat. 

— De când a fost accidentul, nu a fost niciodată vorba 
că ar putea scăpa cu viaţă, spuse Ashley. Apoi, după câ- 
teva momente de ezitare, ca și cum l-ar fi testat, adăugă: 
Sau a fost? 

Mark tăcea. Mintea sa, în mod normal atât de ordo- 
nată și de clară, era tare încurcată în momentul acesta. Nu 
intenţionaseră niciodată să îi facă ceva rău lui Michael la 
petrecerea burlacilor; voiau doar să îi plătească pentru 
glumele sale. Și în planul original pe care îl făcuse cu Ash- 
ley nu fusese niciodată vorba să îl rănească pe Michael, cu 
siguranţă. Ashley urma să se căsătorească cu el şi să ob- 
ţină jumătate din acțiunile lui în Double-M Properties. 
Imediat după ce se usca cerneala pe certificate, Mark și cu 
ea ar fi avut suficiente voturi, astfel încât să ia controlul 
asupra companiei. Ar fi votat ca Michael să iasă din con- 
siliul director și atunci el s-ar fi transformat într-un sim- 
plu acţionar, fără altă opţiune decât să le vândă lor la un 
preț foarte mic restul acţiunilor. 

De ce dracu” tăcuse atunci când se întorsese acasă din 
Leeds și auzise despre accident? De ce? De ce? 

Bineînţeles că știa adevăratul motiv. Gelozie pură. 
Deoarece nu fusese niciodată în stare să suporte gândul 
că Ashley ar fi mers cu Michael în luna de miere, iar so- 
luţia ca acest lucru să nu se întâmple îi picase în braţe. 

— A fost vorba, Mark? Vocea insistentă a lui Ashley 
îl readuse din visare. 

— A fost vorba despre ce? 

— Of! Alo! A fost vorba că va scăpa cu viaţă? 

— Nu, bineînţeles că nu. 

Se uită la el cu o privire fermă, serioasă. 

Mark îi întoarse privirea, auzind în cap din nou și din 
nou teribilele urlete de durere și gândindu-se: „Ashley, 
tu nu le-ai auzit!“ 

Michael stătea în întuneric. Inima îi bubuia, capul îl du- 
rea, degetul arătător îi pulsa, iar nişte junghiuri de durere 
înfiorătoare îl străbăteau din dreptul organelor genitale 
până în buric. Nu știa cât timp trecuse, poate că o oră, 
poate mai mult, poate mai puţin, de când nebunul cu glugă 
îi prinsese nişte clești de ele și îi făcuse șocuri electrice. 

Dar durerea nu era nimic comparativ cu frica întune- 
cată care nu îi dădea pace. Își aducea aminte de filmul Tz- 
cerea mieilor pe care îl văzuse în urmă cu câţiva ani şi pe 
care îl revăzuse de curând cu Ashley, la televizor. O fată, 
fiica unui senator, fusese ţinută pe fundul unei fântâni de 
către un criminal în serie care îşi jupuia victimele. Nu se 
putea abtine, tremura. Încerca să se concentreze. Era 
hotărât să supravieţuiască într-un fel sau altul. 

Să se întoarcă la Ashley. Să o ducă în faţa altarului. 
Asta era tot ceea ce își dorea. 

Doamne, ce dor îi era de ea! 

Nu își putea mișca nici mâinile, nici picioarele. După ce 
1 se dăduse să mănânce tocană de la conservă şi pâine, agre- 
sorul îi astupase din nou gura cu bandă adezivă, așa că era 
nevoit să respire numai pe nasul parțial înfundat. Trase aer 
în piept, speriat că se înfundă de tot. Inspiră din nou, mai 
tare, mai puternic, cu răsuflări rapide, după bătăile inimii. 

Încercă să îşi dea seama unde ar fi putut fi. Locul mi- 
rosea a umed, a mucegai și avea un iz slab de ulei de ma- 
şină. El zăcea întins pe o suprafață tare şi ceva ascuțit îl 
înţepa la baza splinei, făcând să îl doară ca naiba, din ce 
în ce mal rău. 

Se simţea mai puternic, în ciuda durerii, mult mai pu- 
ternic decât înainte. Mâncarea își făcea efectul. „La dracu”. 
Nu o să stau aici ca să mor. Nu am terminat de făcut to- 
tul în viaţă ca să sfârșesc aici. Nici o șansă. Absolut nici 
o şansă nenorocită.“ 

Se încordă împotriva legăturilor. Inspiră adânc, încer- 
când să își subțieze corpul, apoi expiră, ca să se lăţească. 
Și simţi că ceva cedează. Doar un pic. Și din nou, își strânse 
mâinile pe lângă el cât de tare putu, expiră, inspiră, expiră. 
Iisuse, putea să își miște mâna dreaptă! Doar puţin, dar 
putea să o mişte! Se încordă din nou ca să își lărgească le- 
găturile, apoi se strânse, iar se încordă şi iar se strânse. Mai 
mult spaţiu pentru mâna sa dreaptă. - 

Apoi și mai mult! 

Se răsuci pe o parte, apoi pe stomac. Își simţea nările 
pline de mirosul de ulei de mașină; stătea cu faţa în jos pe 
chestia aia alunecoasă, dar nu avea nici o importanţă, pen- 
tru că cel puţin durerea din splină încetase. 

Își răsuci mâna cât mai mult, până când atinse ceva. 

„Doamne, Dumnezeule!“ 

Atingea antena telefonului său Ericsson! 

Puse mâna pe el, îl trase şi acesta ieși din buzunarul de 
la spatele pantalonilor. 

Inima încetă să îi mai bată de frică. Telefonul stătuse 
în sicriu, sub apă. Chiar dacă se presupunea că era rezis- 
tent la apă, se îndoia că mai funcţiona. Dar în același timp 
îşi trecea mâinile pe suprafaţa lui ca şi cum și-ar fi mân- 
gâiat cel mai bun prieten. Găsi butonul pentru pornire de 
deasupra și îl apăsă. Ascultă. 

Urmă un sunet slab. Apoi o lumină palidă, dar sufi- 
cient cât să vadă nişte pereți abrupți în jurul său. Era 
într-un loc de aproape doi metri lățime şi unu jumătate 
înălume, cu o uşă. Și deodată se concentră, deveni foarte 
atent şi vioi. Încercă să îşi miște mâna, să o elibereze de 
legături şi să aducă telefonul către faţă, dar nu reuşi nimic. 
Legăturile erau prea strânse, prea bine prinse în jurul în- 
cheieturilor mâinilor. 

Deocamdată. 

Trebuia să se gândească cum să scape. 

Un text. 

Putea încerca să trimită un mesaj. 

„Gândeşte-te! Dai drumul telefonului și ce se întâm- 
plă? Întâi trebuie să introduci codul PIN.“ Ca majorita- 
tea oamenilor, avea un cod simplu: 4-4-4-4, numărul său 
norocos. 

Își plimbă degetele peste tastatură, a doua oară. Apăsă 
ȘI auzi un sunet; apoi alte sunete pe măsură ce scria ur- 
mătoarele trei cifre. Incredibil! Chestia asta stătuse sub 
apă în sicriu și încă mai funcţiona! Dar suficient cât să 
trimită un mesaj? 

Ceea ce urma avea să fie mult mai greu. Trebuia să 
ghicească literele de pe tastatură. Pe tasta cu cifra 1 își 
aducea aminte că nu era nici o literă. Tasta cu numărul 
2 avea literele ABC. Făcu o socoteală: tot alfabetul era 
aşezat în grupuri de câte trei litere, cu excepţia a două 
taste, pe care erau patru litere. Dar pe care taste? La 
dracu’! Trimisese mesaje de atâtea ori, că în mod sigur 
1 se imprimaseră în minte etapele, trebuia doar să își 
aducă aminte. 

Să fie literele cele mai puţin folosite din alfabet, Q şi 
X sau Z? 

Încetul cu încetul, calculând foarte atent, încercă să îşi 
aducă aminte care erau etapele meniului telefonului. Bu- 
tonul pentru meniu era în partea stângă, sus. O singură 

apăsare și ajungcai la „mesaje“. Încă o apăsare şi ajungeai 
la „scrieţi mesaje“. După a treia apăsare apărea ecranul 
gol. Apoi apăsă pe ceea ce spera că erau literele corecte. 
„Viu. Chemaţi poliţia.“ 

Încă o apăsare, și ajungea la „trimitere“ ; spera să își 
aducă aminte corect. 

Apoi la „număr de telefon“. 

Scrise numărul lui Ashley. 

Imediat după aceasta trebuia să fie „expediaţi“. 

Apăsă şi spre ușurarea sa nemaipomenită auzi un su- 
net de confirmare. Mesajul fusese trimis! 

Apoi simți că îl apucă panica. Chiar dacă mesajul a 
fost expediat cu succes, la ce i-ar folosi lui Ashley sau 
poliţiei ? Cum naiba vor putea să îl găsească, luându-se 
după un mesaj? În câteva momente era mai adâncit în 
disperare decât în întunericul care îl înconjura. 

Dar refuză să renunţe. Trebuia să existe o modalitate. 
„Gândeşte-te! Gândește-te!“ 

Îşi mişcă degetele pe tastatură, numărând, 1-2-3-4-5- 
6-7-8-9. 

Apăsă 9-9-9, apoi apăsă pe butonul „apelează“. Câ- 
teva momente mai târziu, auzi un sunet de apel slab. Apoi 
o voce de femeie, de asemenea foarte slabă. 

— Urgenţa, ce serviciu doriţi? 

Încercă cu disperare să vorbească, dar tot ce putea 
scoase era un mormăit slab. Auzi vocea spunând: 

— Alo? Alo? Este totul în regulă? Alo, vă puteți 
identifica? Alo? Sunteţi în pericol? Mă puteţi auzi? 

Apoi linişte. 

Și din nou vocea. 

— Alo, mai sunteţi acolo? 

Închise şi formă din nou. Auzi iar o voce de femeie, 
spunând aproape aceleași cuvinte. Închise din nou. Vor 
trebui să înţeleagă dacă va continua să facă aşa. Dar oare 
vor înţelege? 

La barul clubului, Grace comandă pentru Cleo Morey 
al doilea pahar de votcă Polstar cu afine, iar pentru el o 
cola fără zahăr. Un pahar mare de Glenfiddich îi fusese 
de ajuns, trebuia să se întoarcă la serviciu mai târziu și 
avea nevoie de toată agerimea sa. 

Stăteau pe niște scaune cu perne la o masă așezată în 
colţ. Cu mai puţin de o duzină de oameni înăuntru, lo- 
cul nu era foarte aglomerat. Un bărbat cu un singur braţ 
stătea în partea cealaltă a sălii şi arăta la fel de părăsit pre- 
cum o prostituată bătrână pe o alee bătută de vânt. 

Cleo arăta minunat. Părul, proaspăt spălat și strălu- 
citor, cădea liber pe umeri. Era îmbrăcată cu o jachetă 
din piele fină, clasică, deschisă la culoare, peste o bluză 
bej, blugi albi, trei sferturi, cum erau la modă, și papuci 
fără toc, albi. 

Grace se grăbise de la apartamentul lui Mark Warren 
la secţie, pentru a transmite echipei, prin fax, copii după 
harta desenată de Davey şi de acolo venise direct la bar, 
cu o întârziere de o oră şi douăzeci de minute. Bineînţeles 
că nu avusese timp să se schimbe, nici măcar să se aran- 
jeze puțin. Era îmbrăcat în costumul albastru pe care și-l 
pusese de dimineaţă, pentru eventualitatea în care trebuia 
să intre la tribunal, cu o cămașă albă şi cravată albastră, 

cu nodul slăbit peste butonul deschis al cămășii. Așezat 
lângă Cleo, se simţea foarte prost îmbrăcat. 

— Nu te-am mai văzut fără uniformă până acum, 
glumi el. 

— Te-ai fi simţit mai confortabil dacă apăream îmbră- 
cată în halatul maro și încălţată cu cizme? 

— Presupun că ai fi arătat mai special atunci. 

Zâmbi către el şi ridică paharul. 

— Noroc! 

Avea un chip superb. Îi plăceau ochii ei albaștri, na- 
sul mic și simpatic, buzele roz, bărbia cu gropiță, corpul 
suplu. Și mirosea extrem de bine, ca și cum stătuse până 
atunci la îmbălsămat într-un parfum clasic. Era o dife- 
renţă faţă de mirosul de dezinfectant Trigene pe care îl 
asocia cu ea în mod normal. Astăzi emana feminitate, 
ochii îi străluceau glumeţi şi toţi bărbaţii din bar îi făceau 
ochi dulci. Grace se întreba dacă ar mai fi făcut acest lu- 
cru știind cu ce se ocupa în timpul zilei. 

Mai turnă nişte cola peste cuburile de gheaţă şi peste 
lămâie şi ridică paharul. 

— Îmi pare bine să te văd. 

— Şi mie. Cum a fost ziua de azi? 

— Nu cred că vrei să auzi despre cum a fost astăzi! 

Fa se aplecă în faţă, cu tot corpul, atentă la el. Dacă ar 
fi venit mai aproape ar fi fost toată în braţele lui. Se sim- 
ţea foarte bine, foarte confortabil să stea aici cu ea și pen- 
tru un moment uită de toate grijile. 

— Ba vreau, spuse ea. Vreau să îmi povesteşti fie- 
care minut! 

— Ce ar fi să îu spun versiunea prescurtată ? M-am tre- 
zit, am făcut un duș, am plecat, m-am întâlnit cu Cleo să 
bem ceva. Suficient? 

Ea râse. 

— E bine pentru început. Acum spune-mi câte ceva 
despre bucăţile pe care le-ai omis. 

Îi făcu un rezumat, atent la cât era ceasul. Era 21.15; 
într-o oră trebuia să se întoarcă la biroul de investigații. 
Nu ar fi trebuit să vină deloc la întâlnirea asta, ar fi fost 
mai bine să o anuleze din cauza mulțimii de lucruri pe 
care le avea de făcut, dar, la naiba, nu avea şi el dreptul să 
se distreze măcar o dată în viaţă? 

— Trebuie să fie dificil să vorbeşti cu victimele, spuse 
ea. În șapte ani ar fi trebuit să mă obișnuiesc să văd, de 
cele mai multe ori doar după câteva ore, oameni cărora 
li s-a dat vestea că o persoană iubită este moartă; dar încă 
mă îngrozeşte fiecare moment de genul acesta. 

— Poate că sună cinic, spuse Grace, dar doar dacă vor- 
bim cu victimele foarte repede după incident avem o 
șansă să aflăm ceva de la ele. Atunci când oamenii află că 
le-a murit cineva apropiat, intră automat în stare de şoc. 
Cât timp sunt în starea aceasta, vor vorbi. Însă după apro- 
ximativ douăsprezece ore, cu familia și prietenii în jur, în- 
cep să se închidă în ei, precum o scoică. Din experienţa 
mea, dacă vrei să afli ceva care să te ajute, trebuie să vor- 
beşu cu ei în primele ore. 

— Îți place ce faci? întrebă ea. 

Luă o gură de cola. 

— Da. Însă nu şi atunci când dau peste oameni cu min- 
tea limitată. 

Cleo se juca învârund paiul în băutură, ca şi cum ar fi 
căutat ceva şi, pentru un moment, seriozitatea de pe faţa 
ei îi aduse aminte lui Grace de felul în care arăta la morgă, 
atunci când lua o mostră de ţesut. Se întreba cum ar fi 
dacă ar face dragoste cu ea. Oare imaginea corpului ei gol 
i-ar aduce aminte de toate cadavrele dezbrăcate la care se 
uitaseră împreună? Oare îi va piere cheful ştiind că sub 
pielea frumoasă erau niște organe interne urâte, alune- 
coase, îmbibate în grăsime, pe care toţi oamenii Şi toate 
mamiferele le au? 


VIU SAU MORT 367 


— Roy, e ceva ce vreau să te întreb de mult timp. Bine- 
înţeles că am văzut articolele din presă săptămâna trecută. 
Cum ai devenit interesat de supranatural ? 

Fra rândul lui să se joace cu băutura. Cu paiul apăsă 
pe felia de lămâie, adăugând nişte suc la cola. 

— Când eram copil, unchiul meu, fratele tatălui meu, 
locuia pe Insula Wight, în Bembridge. Obișnuiam să mă 
duc acolo în fiecare vară câte o săptămână şi îmi plăcea la 
nebunie. Avea doi copii, unul puţin mai mare ca mine, ce- 
lălalt puţin mai mic. Aproape că am crescut cu ei de la 
vârsta de șase ani. Nu ştiu, ai fost vreodată în Cowes? 

— Da, tata mă ducea de multe ori cu barca atunci când 
erau Săptămânile Cowes. 

— Aveau o casă micuță, cu terasă şi chiar pe partea 
opusă a străzii era o vilă imensă, cu patru etaje. Acolo lo- 
cuiau două doamne în vârstă, tare simpatice, care stăteau 
toată ziua la fereastra de la ultimul etaj și ne făceau cu 
mâna de fiecare dată când ne vedeau. Când am împlinit 
paisprezece ani, unchii mei au vândut casa și s-au mutat 
în Noua Zeelandă şi nu m-am mai întors acolo timp de 
vreo opt ani. Apoi, în primăvara anului în care eu şi 
Sandy ne-am căsătorit, am plecat cu ea într-o călătorie ca 
să îmi cunoască... strămoșii; m-am gândit că ar fi amu- 
zant să o duc în Cowes şi să îi arăt unde am petrecut va- 
canţele frumoase din copilărie. 

Se opri să își aprindă o țigară, uitându-se la cât de cu- 
rioasă era Cleo, apoi continuă: 

— Când am ajuns la casa unchilor mei, vila frumoasă 
de pe cealaltă parte a străzii era pe punctul de a fi demo- 
lată, pentru a se construi o clădire de apartamente. l-am 
întrebat pe muncitori ce se întâmplase cu cele două doam- 
ne în vârstă, iar ei mi-au făcut cunoştinţă cu antrepreno- 
rul. Acesta locuise în Cowes toată viaţa şi cunoștea pe 
toată lumea. Mi-a spus că acea casă era goală de peste pa- 
truzeci de ani. Se opri să tragă din ţigară. Povestea spune 

că locuiseră în ea două doamne în vârstă, bătrâne, care își 
pierduseră soţii în Primul Război Mondial. Cele două au 
devenit inseparabile, apoi una din ele a fost diagnosticată 
cu cancer, iar cealaltă a hotărât că nu vrea să locuiască 
singură. Aşa că amândouă s-au gazat în camera de la ul- 
timul etaj, în timp ce stăteau la fereastră. Se întâmpla în 
anul 1947. 

Cleo rămase tăcută, gândindu-se. 

— Nu le-ai văzut niciodată pe cele două doamne 
afară? 

— Nu. Eram tânăr, doar un copil. Cred că atunci nu 
m-a mirat faptul că stăteau tot timpul în casă. Am presu- 
pus că unii oameni în vârstă pur şi simplu nu ies din casă. 

— Şi unchiul și mătușa ta? 

— După aceea, am vorbit cu ei despre lucrul acesta, 
când i-am sunat în Noua Zeelandă. Mi-au spus că ei fă- 
ceau cu mâna la fereastra goală doar ca să ne facă pe plac; 
credeau că cele două doamne în vârstă erau prietenele 
noastre imaginare! 

— Dar pentru tine erau reale? 

— Am căutat informaţii despre ele în arhivă. Am găsit 
fotografii cu amândouă, nu se poate să mă fi înșelat. Nu 
era nici o confuzie în mintea mea, acelea erau cele două 
doamne cărora le făcusem cu mâna și care îmi răspunse- 
seră, în fiecare zi, vreme de zece ani, în copilărie. 

— Extraordinar! E o poveste destul de convingătoare, 
spuse ea. Și care este explicația ta? 

Observă că nu mai avea băutură în pahar. 

— Mau vrei unul? 

— Da, de ce nu? răspunse ea. Dar este rândul meu să 
fac cinste. 

— Te-am lăsat să aştepţi o oră și douăzeci de minute, 
eu plătesc consumaţia. Fără nici un argument! 

— Atunci o să fac eu cinste data viitoare. Batem palma ? 

Se uitară unul la celălalt, zâmbind. 

— S-a făcut. 

Apoi ea bătu darabana cu unghiile îngrijite, ne- 
răbdătoare. 

— Haide, care este explicaţia ta? 

Grace comandă pentru Cleo al treilea pahar cu votcă 
și afine și spuse: 

— Eu am mai multe teorii privitoare la fantome. După 
o scurtă pauză, adăugă: Eu cred că există mai multe fe- 
luri de fantome... 

Fu întrerupt de soneria telefonului mobil. 

Cerându-şi scuze lui Cleo, răspunse puţin mai nervos 
decât de obicei. 

— Grace la telefon. 

Era detectivul Boutwood, din biroul de intervenţii. 

— Îmi cer scuze că vă deranjez, domnule, dar s-a în- 
tâmplat ceva. Sunteţi pe drum spre noi? 

El se uită la Cleo Morey, urând faptul că trebuia să 
plece și spuse cu mai mult decât o undă refractară în glas: 

— Da, vin acolo în cincisprezece minute. 

În atmosfera studioasă din birou timpul parcă nici nu 
trecuse. La ora 22.05, toate birourile erau ocupate. În par- 
tea în care se desfăşura Operaţiunea Salsa, Nick ingurgita 
nişte mâncare chinezească, Bella musca dintr-un măr și 
Emma-Jane era lipită de calculator, bând cu un pai din- 
tr-o cutie de Robena. Pentru un moment, nici unul nu îl 
remarcă. 

— Salut, spuse el. Ce s-a întâmplat ? 

Imediat, toți trei se uitară spre el. Bella Moy spuse, cu 
gura plină: 

— Glenn a trebuit să plece acasă, avea ceva probleme 
cu bona. Se va întoarce imediat. 

— Minunat! Asta este noutatea pe care doreai să mi-o 
comunic? 

Detectivul Boutwood se uită la el nervoasă; pentru că 
era cea mai nouă în echipă, nu îl cunoștea îndeajuns ca să 
își dea seama când făcea o glumă și când era iritat. Era su- 
ficient de înţeleaptă să fie atentă; în momentul acesta el 
era între cele două stări şi era extrem de obosit. 

— Domnule, au găsit un sicriu într-un mormânt as- 
cuns pe terenul firmei Double-M Properties. Ne-am ghi- 
dat după harta pe care aţi adus-o dumneavoastră. 

— Minunat! Nişte veşti fantastice! Apoi conştienuiză 
cele trei perechi de ochi care se uitau la el şi că ceva nu era 
în regulă. Da? 

— Din păcate nu e o veste chiar atât de bună, dom- 
nule! Nu era nimeni în sicriu. 

— Doar un sicriu gol? Într-un mormânt normal? 

— După cum am înţeles eu, da, domnule. Devenea din 
ce în ce mai agitată. 

— Era cineva în el? Adică, a fost cineva în sicriu? 

— Se pare că pe capac, pe partea din interior,erau niște 
semne. Da, domnule. 

— Lasă-mă cu domnule. Spune-mi Roy. 

— Da, domnule. Adică, Roy. 

Îi zâmbi ca să o încurajeze. 

— Ce fel de semne erau pe capac? 

— Nişte urme făcute de cineva care a încercat să scape 
de acolo. 

— Și Michael Harrison, sau cine o fi fost, a reuşit? 

— Capacul era dat la o parte, domnule, Roy, dar se 
pare că mormântul era acoperit cu o tablă și cineva a pus 
nişte ierburi și tufișuri deasupra. Ca și cum ar fi încercat 
să îl ascundă. 

Grace își puse obosit mâinile pe birou. 

— Deci, cu cine naiba avem de-a face? Cu Houdini ? 

— Nu prea are sens, spuse Nicholl. 

— Tipul ăsta, Michael Harrison, are reputaţia unui tip 
care se cam ţine de poante. Are chiar foarte mult sens, 
replică dur Grace. Începea să se simtă foarte obosit și 
morocănos și își dorea să nu fi fost deloc aici, ci înapoi 
la bar, stând de vorbă cu Cleo Morey cea prietenoasă 
și drăguță. 

Își dădu seama că avea glicemia scăzută și că nu mân- 
case nimic după sandvişul de la prânz, iar acum murea de 
foame. Merse până la un automat de pe coridor şi îşi luă 
o cafea dublă, o sticlă de apă și un baton de ciocolată Mars. 


372 PETER JAMES 


Când se întoarse în birou, mușcând deja din ciocolată, 
Emma-Jane ţinea receptorul ridicat pentru el. 

— Ashley Harper insistă să vorbească cu dumneavoas- 
tră şi spune că este foarte urgent. 

Grace înghiţi şi luă receptorul. 

— Detectivul Grace la telefon, spuse el. 

— Sunt Ashley Harper, spuse ea cu o voce disperată. 
Tocmai am primit un mesaj de la Michael. E în viaţă! 

— Ce spune? 

— Viu. Chemaţi poliţia. Cred că asta scrie. 

— Credeţi? 

— E scris un pic mai ciudat; dar mesajele ies câteodată 
mai ciudat, nu-i așa? 

— Asta e tot ce spune? 

- Da. 

Gândindu-se rapid, Grace întrebă: 

— De la mobilul lui? 

— Da, de la numărul lui. 

Ar fi putut să îi trimită pe Nick sau pe Bella la Ash- 
ley, dar se hotărî să o vadă chiar el. 

— Staţi acolo, vin chiar acum. 

Mark își privea chipul reflectat în oglinda afumată a 
liftului care îl ducea la etajul patru al clădirii Van Allen. 
Totul în jurul lui părea extrem de încurcat. 

În urmă cu mai puţin de o săptămână era în avionul 
care îl aducea înapoi din Leeds, citind testul auto făcut cu 
Ferrari 365 şi încercând să se hotărască dacă să îşi cum- 
pere unul roșu sau unul argintiu și dacă să aibă schim- 
bător de viteze ca la mașinile de Formula 1 sau unul 
convenţional. 

Acum mașina se estompa cu repeziciune la orizont, 
fără el. Și cu toate celelalte părea că se întâmplă la fel. 

Care era problema lui Ashley? Luni de zile fuseseră 
incredibil de apropiaţi, atât de apropiaţi cât puteau fi 
doi oameni. Le plăceau aceleași glume, aceeaşi mâncare, 
băutură, aveau aceleaşi pasiuni; se gândeau unul la celă- 
lalt tot timpul, făceau dragoste de fiecare dată când prin- 
deau un moment prețios, de câteva ori fiind periculos de 
aproape să fie prinşi de Michael. Era o femeie nemaipo- 
menită, inteligentă, atât de iubitoare și darnică. Nu mai 
întâlnise pe nimeni atât de apropiat și nu își putea imagina 
viaţa fără ea. 

Atunci de ce era acum atât de rece cu el? Bine, fu- 
sese o prostie să se îmbete la nuntă și să fie nepoliticos cu 

deşteptul acela de polițist. Dar toată discuţia asta despre 
cum să îl omoare pe Michael îl îngrijora. Crima nu fusese 
niciodată în planul lor. Niciodată. Acum ea vorbea de 
parcă ar fi fost tot timpul vorba de asta. Cuvintele ei din 
urmă cu o jumătate cu oră, când erau la restaurant, îi re- 
veneau în minte. 

„Nu a fost niciodată vorba că ar putea scăpa cu viaţă, 
nu-i aşa ?“ 

Da, mersese după planul ei. Dar nu ca să îl omoare pe 
Michael, ci doar ca să... să... 

Nu crimă. În mod hotărât nu crimă. 

Crimă înseamnă atunci când planifici lucrurile, nu-i 
așa ? Crimă premeditată ? Toate întâmplările de acum fu- 
seseră circumstanţiale. Când l-au îngropat pe Michael de 
viu, accidentul. Nu îl iubea pe Michael. Era primul în 
toate. La școală, Michael câștigase cursa de o sută de 
metri şi aproape toate celelalte lucruri nenorocite. El era 
cel care înscria la fotbal, el a fost primul din gașcă care își 
pierduse virginitatea; femeile tot timpul roiau în jurul lui, 
tot timpul, mereu. Dacă Mark ar fi stat lângă Michael 
într-un bar aglomerat și două fete frumoase ar fi venit la 
Michael, iar ei ar fi zis: „Acesta este prietenul meu, 
Mark“, fetele ar fi zâmbit şi ar fi spus „Bună, Mark!“, apoi 
i-ar fi întors spatele pentru toată seara. Și asta nu se întâm- 
plase o dată, ba chiar de mai multe ori la rând. 

La fel fusese şi cu Ashley, la început. La interviul din 
urmă cu şase luni, ca de obicei, vorbise doar Michael, iar 
Ashley păruse fascinată de el, abia aruncându-i lui câte o 
privire. (Mai târziu îi spusese că doar jucase teatru, pen- 
tru că voia cu disperare să se angajeze şi i se spusese că 
Michael era de fapt cel care controla compania.) 

În prima lună, Mark văzuse cât de interesat era Michael 
de Ashley. Își cunoştea prietenul destul de bine ca să știe 
să citească semnele: flirta cu ea prin glume, întrebări, 
complimente, povestea despre el, exact așa cum flirta cu 

toate femeile care îi plăceau, iar Mark se uita amuzat la el. 
Și satisfăcut. Era pentru prima oară când avea o femeie pe 
care Michael o plăcea. Iar sentimentul era violent, elibe- 
rator, ca şi cum, în sfârșit, după cincisprezece ani de pri- 
etenie, nu se mai simţea sub controlul lui Michael. 

Planul fusese ideea lui Ashley. Mark nu avusese 
nici O remarcă în privinţa asta, cu excepţia plecării ei cu 
Michael în luna de miere. Gândul i se părea prea greu de 
îndurat. Știa că acesta fusese motivul pentru care mersese 
cu mașina joi noapte până la sicriu și înlăturase tubul de 
respirat. 

Dar cum să îl lase pe nebunul acesta să îi tortureze și 
să îi muuileze prietenul? Să îl omoare? Nu era sigur că 
avea putere pentru asta. 

Descuie ușa de la intrare şi intră. Telefonul fix suna. 
Trânu cu putere ușa, alergă de-a lungul camerei şi se uită 
la ecran, dar nu apărea nici un număr. 

— Alo? răspunse el. 

Se auzi aceeaşi voce cu accent australian: 

— Bună, prietene, Vic la telefon. Sunt puţin curios cu 
privare la detectivul care a trecut pe la tine mai devreme. 
Parcă ţi-am spus să nu vorbeşti cu poliția. 

— Nu am vorbit, spuse Mark. Tipul este detectivul 
care investighează dispariția lui Michael. Nu ştiam că vine 
la mine. 

— Nu şuu dacă să te cred sau nu, prietene. Vrei să mai 
vorbeşti cu Michael despre asta sau stăm liniștiți? 

Încercând să înţeleagă ce spune, Mark răspunse: 

— Cred că stăm liniștiți. 

— Deci ai de gând să faci ce îţi spun? 

— Ascult. 

— Du-te la birou chiar acum, deschide seiful, scoate 
documentele semnate de tine și de Michael, prin care 
împuterniciţi un avocat din Insulele Cayman pe nume 
Julius Grobbe, și trimite-i-le prin fax. Apoi sună-l pe 

Julius Grobbe și spune-i să transfere un milion două sute 
cinci Zeci Şi trei de mii şapte sute douăsprezece lire din 
contul tău bancar de acolo către contul bancar pe care 
deja i l-am trimis pe fax. Te sun la numărul acesta peste 
fix o oră şi îmi spui cum a mers treaba. Dacă nu ridici re- 
ceptorul, prietenul tău își mai pierde o bucăţică din corp. 
Iar de data asta chiar îl va durea. Ai înţeles? 

— Am înţeles. 

Un milion două sute cincizeci și trei de mii șapte sute 
douăsprezece lire era exact suma pe care el şi Michael o 
puseseră în contul comun. 

Roy Grace şi Glenn Branson, care se întorcea la birou 
chiar când Grace pleca, intrară în camera de zi mobilată 
în stil minimalist din casa lui Ashley şi studiară mesa- 
jul scris foarte prost, primit pe telefonul Sony Ericsson 
cumpărat recent: 


viU. *%emaţii ponliția 


Ashley stătea în faţa lor, frângându-și mâinile, palidă 
și cu ochii în lacrimi. Arăta ca şi cum ar fi fost plecată un- 
deva, se gândi Grace, uitându-se la bluza crem, la părul 
coafat, fusta de lână şi simțind mireasma parfumului. 
Unde fusese? Cu cine? 

Știa că ar fi trebuit să o compăuimească. Logodnicul 
ei dispăruse, nunta le fusese amânată și în seara asta, în 
loc să fie undeva în luna de miere, stătea şi plângea acasă 
la ea în Brighton. Dar nu o compătimea; nu putea. Tot 
ce putea simţi pentru ea era un sentiment puternic de 
suspiciune. 

— Ay încercat să îl sunaţi înapoi? 

— Da, i-am scris un mesaj. Când încerc să îl sun, în- 
tâi se aude cum sună şi apoi intră căsuţa vocală. 

— Este mai bine decât înainte, spuse Grace. Atunci nu 
suna deloc, răspundea direct căsuţa vocală. 

Branson se uita la telefon, pentru că se pricepea mai 
bine decât Grace la aparatura electronică. 

— Mesajul a fost trimis de Michael Harrison, de la nu- 
mărul de telefon +44797134621, spuse el. Apoi, ţinân- 
du-și buzele strânse de concentrare, apăsă pe un buton cu 
degetul mare. A fost trimis la ora 22.28, astăzi. Şi Grace, 
şi Branson se uitară la ceas. Trecuse puţin mai mult de o 
oră de când fusese trimis. 

Și trecuseră douăzeci de minute până când Ashley a 
sunat, se gândi Grace. Oare de ce a așteptat douăzeci de 
minute ? 

Glenn Branson formă numărul şi puse telefonul la 
ureche. Grace și Ashley se uitară la el, așteptând. După 
câteva momente, Branson spuse: 

— Salut, Michael. Sunt detectivul Branson din cadrul 
departamentului de criminalistică din Brighton. Răs- 
pund mesajului pe care i l-ai trimis lui Ashley Harper. Te 
rog să mă suni sau să îmi trimiţi un mesaj la numărul 
0789 965018. Apoi închise. 

— Ashley, Michael îți trimite mesaje de obicei? 

Ea dădu din cap. 

— Nu foarte multe, dar îmi trimite. Ştiţi, mici mesaje 
de dragoste, chestii de genul acesta. Zâmbi, și după mo- 
dul în care i se lumină faţa, făcând-o să pară extrem de 
frumoasă, Grace își dădu seama că ar fi putut topi orice 
inimă ar fi dorit. 

Branson râse. 

— Întotdeauna a scris atât de prost? 

— De obicei nu. 

Grace se uită din nou la mesaj. viU. *%emaţii ponlitia. 

Arăta ca şi cum mesajul fusese scris de un copil şi nu 
de un adult. Doar dacă cine le scrisese nu o făcuse în 
grabă sau în timp ce conducea. 

— Ce informaţii puteţi obține din asta? întrebă Ashley. 

Grace era pe punctul de a-i spune, dar se hotărî să nu 
o facă. Pe furiș, atinse piciorul lui Branson, făcându-i 
semn să nu îl contrazică. 

— Nu foarte multe, din nefericire. Pe de o parte, este 
o veste bună pentru că ştim că este în viaţă, iar pe de altă 
parte este o veste proastă, pentru că ne dovedește că are 
probleme. Doar dacă nu face parte din vreo glumă. 

Grace remarcă faptul că privirea lui Ashley era extrem 
de agitată; de când le deschisese ușa îi urmărise fiecare 
mișcare a corpului; toate erau calculate, toate erau făcute 
după ezitări, nimic nu era spontan. 

— Doar nu mai credeți că Michael face o glumă? spuse 
ea fără să îi vină să creadă. 

Lui Grace i se păru o exclamaţie falsă, teatrală. Îi po- 
vesti despre descoperirea sicriului, cu toate detaliile. 

— Deci a scăpat. Asta vreți să spuneţi? 

— Poate, răspunse Grace. Sau poate că nu a fost nici- 
odată acolo. 

— Da! Și vreţi să spuneţi că a făcut semnele de pe ca- 
pac doar așa, ca să ne păcălească? 

„_— Cred că este un scenariu posibil. Dar nu este neapă- 
rat și cel corect. 

— Haideţi, fiţi serioşi! Mesajul acesta sună disperat și 
voi staţi aici și îmi ţineţi teorii despre glume proaste ? 

— Ashley, suntem serioși, spuse Grace calm. Avem 
o echipă întreagă la biroul de intervenții; peste o sută de 
ofiţeri sunt pe teren căutându-l pe Michael Harrison; 
am apelat la toată presa națională. Facem tot ceea ce este 
posibil. 

Brusc, păru că regretă totul şi se transformă într-o fe- 
tiţă pierdută și speriată. Se uită resemnată la cei doi de- 
tectivi, cu ochii mari pe care și-i şterse cu o batistă. 

— Îmi pare rău, suspină ea. Nu am vrut să îmi vărs ner- 
vii pe dumneavoastră. V-aţi comportat minunat amândoi. 

Doar că sunt atât de... de... Începu să tremure, cu faţa 
acoperită de un râu de lacrimi. 

Grace se ridică şi Branson îl urmă. 

— Nu e nimic, spuse Grace. Nu este nevoie să ne 
conduceţi. 


Lu pia 

Reuşi să trimită faxul. Dar fusese nevoie de cinci încer- 
cări până să reușească. Prima oară, pentru că se grăbise, nu 
pusese hârtia bine și aparatul se blocase. Petrecuse zece mi- 
nute preţioase încercând să recupereze hârua fără să o rupă. 

Venise cu mașina, ceea ce putea fi considerată o pros- 
tie ţinând seama de cât de mult băuse. Dar distanţa era 
prea mare și trebuia să se întoarcă în perioada de ump sta- 
bilită; nu putea să riște să nu găsească un taxi. 

Acum, dând buzna în apartament cu doar trei mi- 
nute înainte de termenul limită, merse direct la bar şi își 
turnă trei degete de whisky Balvenie în pahar, pe care 
îl bău dintr-o înghițitură. Simu că îl arde gâtul, apoi clipi 
când arsura se întinse pe stomac, mai puternică şi închise 
ochii un moment. 

Îi sună mobilul. Avea un mesaj. 

Îl scoase din buzunar şi se uită la ecran. 


Foarte bine, prietene! Abia ai reușit. 


Telefonul îi tremura în mână din cauza nervilor. 
Unde naiba era bărbatul acesta, Vic? Intră în meniul 
„opțiuni“, încercând să descopere de unde venea mesa- 
jul. Era un număr pe care nu îl cunoștea. Neîndemânatic, 
trimise un mesaj: 

Acum este bine ? 


Aproape instantaneu se auzi un sunet care însemna 
că mesajul fusese trimis. 

Whisky-ul nu își făcea efectul asupra nervilor săi. 
Merse nehotărât către bar. Dar înainte de a ajunge, telefo- 
nul sună din nou. Alt mesaj. 


Mergi pe balcon, prietene! Uită-te pe stradă! 


Mark se duse spre uşile glisante, le deschise şi ieși pe 
terasa de lemn. Apoi merse către marginea balconului în- 
gust, pe lângă două șezlonguri, își puse mâinile pe balus- 
trada de metal şi se uită în jos. Muzica se auzea tare de 
la un bar pentru homosexuali, la câţiva metri de clădire, 
și putea vedea capetele chele ale celor doi paznici de la 
intrare. Un cuplu trecea ţinându-se de mână de-a lungul 
străzii. Trei fete ameţite mergeau pe stradă, împingân- 
du-se una pe cealaltă și râzând. Un șir de mașini se scur- 
gea lent. 

Se uită spre capătul străzii, întrebându-se dacă asta 
voia Vic să spună, dar nu putea să vadă decât un cuplu 
care se săruta. Ţinând telefonul în mână scrise un alt 
mesaj. 


Nu te văd. 


Il expedie, apoi se uită din nou de-a lungul străzii. 
Câteva momente mai târziu, telefonul sună din nou. 
Mesajul era: 


Sunt chiar în spatele tău! 


Dar înainte de a mai apuca să se întoarcă, o mână puter- 
nică îl apucă de cureaua de la pantaloni şi alta de gulerul că- 
măşii. O fracțiune de secundă mai târziu era cu ambele 
picioare în aer. Scăpă telefonul, încercând cu disperare să se 
apuce de balustrada balconului, dar era mult prea sus, iar 
degetele sale nu se agăţară decât de aer. 

Înainte de a avea timp să tipe, simți că este aruncat pre- 
cum o suliță peste balustradă și că plonjează spre ciment. 

Ateriză pe spate, cu atâta forță, încât impactul îi rupse 
coloana în şapte locuri și îi sparse ţeasta ca un ciocan o 
nucă de cocos. 

Una dintre cele trei fete ameţte începu să ţipe. 

Grace şi Branson auziră apelul prin stația din mașina 
lui Grace cu doar câteva minute înainte de a ajunge la bi- 
rou. Aparent, era vorba despre un sinucigaș care se aruncase 
din clădirea Van Allen de pe malul mării din Kemptown. 

Se uitară unul la celălalt. Grace scoase girofarul din 
compartimentul pentru mănuși, îl aşeză pe mașină și 
apăsă pe acceleraţie. Trecură prin faţa unui radar care îi 
filmă, dar nu îi păsa; se descurca el cu amenda. 

Câteva minute mai târziu se văzu nevoit să înceti- 
nească din cauza unei mulţimi de oameni. În faţă, putea 
vedea mai multe girofaruri albastre, o mulțime de oameni 
și două ambulante. 

După ce parcară, Grace şi Branson coborâră din ma- 
șină și merseră spre doi polițiști care erau preocupaţi să 
încercuiască zona accidentului cu o bandă pe care scria: 
„Poliția, nu depășit.“ 

Arătându-și legitimaţiile de serviciu, trecură pe sub 
bandă şi observară doi medici stând neajutoraţi lângă cor- 
pul strivit al unei persoane, care avea sub cap o pată de 
sânge întunecată, amestecată cu lichid galben și o altă pată 
mai închisă la culoare sub corp. 

La lumina palidă a felinarelor de pe stradă, Grace ob- 
servă faţa bărbatului. Fără îndoială, era Mark Warren. 

Luptându-se cu senzaţia de greață din gât, se întoarse că- 
tre unul dintre poliţişti și îi arătă legitimaţa. 

— Ce s-a întâmplat? 

— Nu ştiu, domnule. Am vorbit cu unul dintre mar- 
tori, care mergea cu prietenele pe stradă când bărbatul a 
aterizat chiar la picioarele ei. Acum este într-una din am- 
bulanţe, în stare de șoc. 

Grace se uită la Branson, care stătea nemișcat, apoi la 
corpul lipsit de viaţă. Ochii lui Mark Warren erau larg 
deschişi, ca și cum ar fi fost şocat de ceva. 

Iisuse. Cu doar câteva ore în urmă stătuse de vorbă cu 
omul acesta. Mirosea puternic a alcool și părea extrem de 
nervos. Dintr-o dată, Grace se gândi la Cleo. Ce ocupată 
va fi peste vreo oră ca să îl facă să arate prezentabil pentru 
rudele care vor veni să îl identifice. Nu o invidia deloc. 

— Ştie cineva cine este acest bărbat? întrebă cineva. 

- Da, îl cunosc, răspunse un glas. Îmi este vecin, stă 
pe același palier cu mine. 

Grace auzi o sirenă apropiindu-se. 

— Şi eu îl cunosc, spuse el. Apoi se corectă. Îl cunoșteam. 

Robert Allison, detectiv-inspector şi fost campion al 
poliției la biliard, pe care Grace îl cunoştea foarte bine, 
ieşi pe ușa principală a clădirii şi Grace, urmat de Bran- 
son, îl întâmpină. 

— Roy! Glenn! exclamă Robert Allison. Ce faceți aici ? 

— Ne-am gândit să trecem să stăm puţin pe malul mă- 
ri, răspunse Grace. 

— Acesta poate fi un lucru periculos pe aici, spuse de- 
tectivul, arătând spre cadavru. Și el a vrut să iasă pe bal- 
con să stea la aer. 

La locul accidentului sosiră un chirurg şi un fotograf 
din forțele de poliţie. Allison vorbi puţin cu ei, apoi se în- 
toarse către Grace și Branson. 

— Ai vreo informaţie despre ce s-a întâmplat? între- 


bă Grace. 

— Nu încă. 

— Îl cunosc, spuse Grace. Am vorbit cu el puţin mai 
devreme, pe la ora 20. Este partener de afaceri cu tână- 
rul care a fost dat dispărut, cu cei patru prieteni care au 
murit. 

Allison încuviinţă. 

— Bine. 

— Putem intra în apartamentul lui? 

— Da, sigur, de ce nu? 

Câteva minute mai târziu, Grace, Branson şi Allison 
intrau în apartament. Portarul, un bărbat musculos pe la 
vreo cincizeci de ani, îmbrăcat în pantaloni și vestă, aş- 
teptă afară. 

Grace intră în camera de zi, care îi era deja familiară, 
ieşi pe balcon şi privi scena de jos. Putea să vadă multi- 
mea de oameni, cele două ambulante, mașinile de poliție, 
blitz-ul aparatului de fotografiat, banda care delimita lo- 
cul accidentului, petele întunecate ca niște umbre care se 
întindeau sub corpul lui Mark Warren. 

Își aduse aminte din nou de nuntă, când Mark se pur- 
tase atât de agresiv faţă de el. Apoi la seara aceasta, când 
mirosea a alcool și părea dărâmat psihic. Grace știa din 
experienţă că supraviețuitorii unui accident în care mu- 
rise cineva trăiau cu vina că ei nu muriseră; lucrul aces- 
ta îi putea distruge pe unii. Dar din cauza aceasta să fi sărit 
Mark Warren de pe balcon? 

ȘI noaptea în care se întorsese acasă cu maşina plină de 
noroi? Să fi făcut o excursie din cauza remușcărilor la lo- 
cul în care ar fi trebuit să își piardă viaţa odată cu priete- 
nii lui? Era posibil. Dar ce însemnase agresivitatea de la 
nuntă ? Partea asta nu se potrivea. Nu avea un sentiment 
plăcut în legătură cu Mark Warren, cavalerul de onoare 
care nu știa de planurile pentru petrecerea burlacilor. 

Cum era posibil așa ceva? 

Se întoarse în apartament gânditor. 

— Hai să aruncăm o privire câteva minute, spuse el și 
merse direct la dulapul la care Mark se tot uita cu puţin 
timp în urmă. Dar în el nu erau decât două vaze pentru 
flori, pline de praf, şi o cutie goală de trabucuri Cohiba 
Robusto. 

Calm, verifică fiecare dulap, deschizând fiecare uşă și 
sertar. Apoi Grace ajunse la frigiderul din bucătărie şi îl 
deschise. Îşi trecu privirea peste cutiile cu lapte degresat, 
paharele cu iaurt, salata şi câteva sticle de vin alb și şam- 
panie. Aproape că nici nu remarcă punga de plastic de pe 
al treilea raft. 

Scoase punga și se uită înăuntru, încruntându-se. Apoi 
aşeză ce găsise pe masa de marmură. 

— Iisuse! exclamă Branson, uitându-se la deget. 

— Bine, spuse Robert Allison. Atunci lucrurile încep 
să aibă sens. Am găsit asta asupra victimei în timp ce că- 
utam un act de identitate. Scoase din buzunar o hârtie A4 
împăturită și 1-0 dădu lui Grace. 

El şi Branson citiră: 


Verifică amprentele și o să afli că aparţin prietenului 
şi partenerului tău de afaceri. La fiecare 24 de ore voi 
tăia câte o bucată din ce în ce mai mare din el. Până când 
o să faci exact ceea ce îți spun. 


Grace mai citi o dată și apoi din nou, pentru a treia oară. 

— Cred că asta ne spune două lucruri, spuse el. 

Ambii detectivi se uitară la el, dar mai avură de aş- 
teptat până când Grace vorbi din nou. 

— Primul este că nu cred că avem de-a face cu o sinu- 
cidere. Al doilea este că, dacă am dreptate, am fi norocoşi 
dacă îl mai găsim pe Michael Harrison în viaţă. 

Telefonul suna din nou! Pentru a treia oară! De fiecare 
dată încercase să îl oprească pentru a nu fi auzit de Vic. 
Apoi apăsase pe butoane, formând numărul 901. Și de fie- 
care dată auzea aceeași voce feminină. „ Nu aveţi mesaje.“ 

Dar de data aceasta vocea ei spunea altceva. „Aveţi un 
mesaj necitit.“ Apoi ascultă. 


Salut, Michael. Sunt detectivul Branson din cadrul 
departamentului de criminalistică din Brighton. Răs- 
pund mesajului pe care i l-ai trimis lui Ashley Harper. 
Te rog să mă suni sau să îmi trimiți un mesaj la numă- 
rul 0789 965018. 


Fra cel mai plăcut lucru pe care îl auzise Michael în 
viaţa lui. 

Din nou își plimbă degetele peste butoane, încercând 
să răspundă: „S3nt ca9t%v... 

Apoi — o lumină orbitoare. 

Vic. 

— Aiun telefon mobil de care nu mi-ai spus, nu-i așa, 
Michael? Eşti obraznic, nu? Cred că va trebui să ţi-l iau 
înainte de a intra în bucluc. 

În următorul moment simţi că telefonul îi este smuls 
din mână. Apoi auzi vocea lui Vic, plină de reproș. 

— Nu joci corect, Mike. Sunt tare dezamăgit de tine. 
Ar fi trebuit să îmi spui că ai un telefon. Așa ar fi trebuit 
să faci. 

— Mm, mormăi Michael din nou, tremurând de frică. 

De sub glugă se vedeau doi ochi lucind, ca ai unei pi- 
sici sălbatice. 

— Vrei să îţi fac rău din nou? Asta vrei, Mike? Hai să 
vedem pe cine voiai să suni, da? 

Câteva momente mai târziu, Michael auzi vocea de- 
tectivului prin difuzor. 

— Ei, ca să vezi! spuse australianul. Ce drăguţ. Ţi-ai 
sunat logodnica. Drăguţ, dar obraznic. Cred că e mo- 
mentul pentru o pedeapsă. Ți-ar plăcea să îți tai un alt de- 
get sau să îţi pun din nou clești pe coaie? 

— Nuuuu. 

— Îmi pare rău, prietene, trebuie să vorbeşti mai clar. 
Să îmi spui ce ţi-ar plăcea mai mult. Pentru mine e ace- 
lași lucru. Apropo, prietenul tău Mark e un ticălos ne- 
politicos. M-am gândit că ţi-ar plăcea să ştii că nu și-a luat 
la revedere. 

Michael clipi din cauza luminii. Nu înţelegea despre 
ce vorbeşte tipul. Mark? Se întrebă unde plecase. 

— Uite ceva la care să te gândeşti, Mikey. Acel milion 
două sute de mii de lire pe care îi aveaţi în Insulele Cay- 
man. Sunt ceva bani, nu crezi? 

Michael se întrebă cât de multe știa tipul acesta de- 
spre el și despre viaţa lui. Ce urmărea? Putea să-i dea până 
la ultimul bănuţ, doar să îl lase să plece. Încercă să îi spună. 

— Mmmmm... Rrrrr... 

— Foarte drăguţ din partea ta, Mikey, orice ai încerca 
să îmi spui. Apreciez toate eforturile pe care le faci. Dar, 
vezi tu, e o chestie. Problema este că deja am banii. Și asta 
înseamnă că nu mai am nevoie de tine. 

Cu puţin timp înainte de miezul nopții, Grace își 
parcă maşina în faţa sediului Poliţiei și îl salută obosit pe 
agentul de bază. Vorbiseră puţin pe drumul de întoarcere 
de la clădirea Van Allen, iar acum Grace și Branson erau 
adânci în gânduri. 

În timp ce Grace parca, Branson căscă zgomotos: 

— Crezi că putem merge acasă, să ne băgăm în pat şi 
să dormim puțin? 

— Nu mai ai energie, tinere? îl certă Grace. 

— Tu ești complet treaz, plin de elan? Vrei să spui că 
ai toate motoarele pornite? Am auzit că după ce treci de 
o anumită vârstă începi să ai nevoie de mai puţin somn; 
ceea ce pare adevărat, de vreme ce petreci jumătate de 
noapte trezindu-te ca să te duci la toaletă. 

Grace zâmbi. 

— Nu aştept cu nerăbdare să îmbătrânesc, spuse Bran- 
son. Tu? 

— Ca să fiu sincer, nici nu mă gândesc la asta. Văd un 
tip ca Mark Warren, făcut praf, cu creierii împrăștiați pe 
ciment Și îmi amintesc că am vorbit cu el cu doar câteva 
ore în urmă; lucruri de genul ăsta mă fac să mă gândesc 
să-mi trăiesc viaţa în fiecare zi. 

Branson căscă din nou. 


VIU SAU MORT 391 


— Mă întorc la lucru, spuse Grace. Tu te poți duce 
dracului acasă, dacă vrei. 

— Știi, uneori poţi fi aşa un măgar, spuse Branson, 
urmându-l în silă către intrarea principală, apoi pe cori- 
doare, printre trofee. 

Emma-Jane Boutwood, într-o bluză roz și cu un pu- 
lover alb legat în jurul umerilor, era singura persoană din 
birou. Grace merse la ea şi întrebă, arătând către restul 
birourilor goale: 

— Unde este restul lumii, E-J ? 

Fa se aplecă în faţă, ca și cum ar fi vrut să citească ceva 
de pe ecranul calculatorului și spuse neatentă: 

— Cred că au plecat toţi acasă. 

Grace se uită la figura ei obosită și îi puse uşor o mână 
pe umeri, atingând materialul moale al puloverului. 

— Cred că ar trebui să pleci şi tu, a fost o zi lungă. 

— Mai pot sta încă un minut, Roy? Am aflat ceva ce 
cred că vă interesează pe amândoi. 

— Vrea cineva cafea ? întrebă Grace. Apă? Cola? 

— Faci cinste? întrebă Branson. 

— Nu, contribuabilii din Sussex plătesc de data asta. 
Dacă vor să lucrăm la miezul nopții, să ne cumpere cafea. 
O să le trec la cheltuieli. 

— Eu vreau o cola fără zahăr, spuse Branson. De fapt, 
nu. a-mi o cola normală, am nevoie de puţin zahăr. 

— Mie mi-ar plăcea o cafea, spuse Emma-Jane. 

Grace ieşi din birou și merse pe condorul gol, către sala 
în care erau bucătăria cu automatele de cafea și alte pro- 
duse. Căută în buzunar și scoase niște mărunt, cumpără o 
cafea dublă pentru el, un cappuccino pentru Emma-Jane 
și o cola pentru Branson. Le puse pe o tavă de plastic și 
se întoarse în birou. 

Emma-Jane se întoarse către Grace: 


— M-ai rugat să verific trecutul lui Ashley Harper... 
— Mda. Ce ai aflat? 

Mândră, ea răspunse: 

— Păi, chiar foarte multe. 

— Spune-mi. 

Fa răsfoi câteva pagini acoperite cu scrisul ei de mână, 
verificându-și notițele în timp ce vorbea: 

— Tu mi-ai spus că Ashley Harper s-a născut în An- 
glia și că părinţii ei au murit într-un accident de mașină 
în Scoţia când avea trei ani; ca urmare, Ashley a fost cres- 
cută de părinţi adoptivi, în Londra. Apoi, părinții s-au 
mutat în Australia. La şaisprezece ani, a plecat în Canada 
și a locuit cu unchiul şi mătușa ei; mătușa i-a murit recent. 
Numele unchiului ei este Bradley Cunningham, dar nu 
știu şi numele mătușii. Citind în continuare din carnețel, 
merse mai departe. Ashley Harper s-a întors în Anglia, 
ţara ei natală, în urmă cu aproximativ nouă luni. Mi-ai 
spus că înainte lucrase pentru o agenţie imobiliară în 
Toronto, Canada şi că angajatorii reprezentau o sucur- 
sală a grupului Bay. Apoi, se uită la Branson şi la Grace 
pentru confirmare. 

Grace îi răspunse: 

— Da, aşa este. 

- Bun, spuse ea. Puțin mai devreme, astăzi, am vor- 
bit cu directorul de resurse umane al grupului Bay, pen- 
tru Toronto. Așa cum probabil știi, ei reprezintă unul 
dintre cele mai mari lanţuri de magazine din Canada. Dar 
nu au o sucursală cu obiect de activitate imobiliar și nici nu 
au avut vreodată vreun angajat pe nume Ashley Harper. 
Am făcut niște cercetări mai detaliate asupra tuturor fir- 
melor de afaceri imobiliare cu nume de înregistrare cu- 
prinzând cuvântul „Bay“. 

— Interesant, spuse Branson, desfăcând cutia de cola. 
Se auzi un sâsâit. 

— Devine şi mai interesant, spuse ea. În cartea de te- 
lefon din Toronto și nicăieri în Ontario nu există nici un 
Bradley Cunningham. Încă nu am avut timp să caut în 

restul Canadei. Dar... Se opri ca să bea din spuma de cio- 
colată din ceașca de cappuccino. Am o prietenă care este 
jurnalist la Glasgow Herald, în Scoția. A intrat în arhiva 
principalelor ziare scoțiene. Dacă o fetiţă de trei ani ar fi 
rămas orfană în urma unui accident de mașină, întâmpla- 
rea ar fi apărut în ziare, nu? 

— În mod normal, da, spuse Grace. 

— Ashley spune că are douăzeci și opt de ani. I-am spus 
prietenei mele să meargă în arhivă în urmă cu douăzeci 
şi cinci de ani, plus, minus cinci ani. Numele Harper nu 
a apărut. 

— Poate că a luat numele părinților adoptivi, spuse 
Branson. 

— Se poate, răspunse Emma-Jane Boutwood. Dar ceea 
ce o să vă arăt reduce această posibilitate. 

Grace se uită admirativ la tânără. Părea că își recapătă 
încrederea în ea cu fiecare moment. Era exact tipul de 
persoană tânără de care poliţia avea nevoie. Tineri inte- 
ligenţi şi muncitori, ambiţioși. 

— Am căutat numele Ashley Harper în reţeaua 
Holmes, aşa cum m-ai rugat, i se adresă ea lui Grace. 

Holmes-2 era a doua fază a bazei de date electronice 
cuprinzând detalii despre crime, care lega toate secțiile de 
poliție din Marea Britanie cu Interpolul şi, de curând, cu 
alte secții de poliţie din afara ţării. 

— Nu a apărut nimic cu numele de Ashley Harper, 
spuse ea. Dar aici devine interesant. Am luat inițialele 
„AH“ și le-am pus în conexiune cu „proprietate“ şi din re- 
ţeaua Holmes am obţinut următoarele informaţii: În ur- 
mă cu optsprezece luni, o tânără Abigail Harrington s-a 
căsătorit cu un antreprenor bogat din Lymm, Cheshire, 
pe nume Richard Wonnash. Acesta era foarte bun la pa- 
rașutism. La trei luni după căsătorie, a decedat din cauza 
faptului că nu i s-a deschis parașuta în timpul unei sări- 
turi. Cu patru ani în urmă, în Toronto, Canada, o femeie 

pe nume Alexandra Huron s-a căsătorit cu un antrepre- 
nor pe nume Joe Kerwin. După cinci luni de la nuntă, aces- 
ta a murit într-un accident de navigație pe Lacul Ontario. 
Cu șapte ani în urmă, o femeie pe nume Ann Hampson 
s-a căsătorit cu un antreprenor din Londra, pe nume 
Julian Warner. Înainte de căderea imobiliară din 1990, era 
un burlac vestit, cu acţiuni în porturile din Londra. La 
șase luni şi două zile de la căsătoria celor doi, s-a gazat în 
parcarea subterană din Wapping. 

Mai luă o gură de cappuccino. 

— Aceleași iniţiale, spuse Branson. Dar ce demon- 
strează acest lucru? 

— O mulțime de artiști necunoscuţi păstrează aceleași 
iniţiale când își schimbă numele, spuse ea. Am învăţat 
despre asta într-un curs al poliţiei. Faptul în sine nu do- 
vedeşte nimic. Dar aici devine şi mai interesant. Scrise 
ceva pe tastatură și pe monitor apăru fotografia alb-negru 
a unei femei tinere, cu părul negru, foarte scurt. Figura 
era a lui Ashley Harper sau a unei dubluri a acesteia. Poza 
asta este din ziarul Evening Standard, din articolul de- 
spre moartea lui Julian Warner. 

Se făcu tăcere, cât timp Grace și Branson studiară fo- 
tografia. 

— La naiba, spuse Branson. În mod sigur arată ca ea. 

Fără să spună nimic, Emma scrise din nou ceva la cal- 
culator. Pe monitor apăru o altă fotografie, tot alb-negru. 
Era o femeie cu părul blond, până la nivelul umerilor. Fi- 
gura arăta și mai mult cu cea a lui Ashley Harper. 

— Aceasta este din Toronto Star, cu patru ani în urmă, 
în articolul despre moartea lui Joe Krewin. 

Grace și Branson nu spuseră nimic. Amândoi erau 
şocatți. 

- Următoarea este din Chesire Evening Post, în 
urmă cu opt luni, luată dintr-un articol despre moartea 
lui Richard Wonnash. Abigail Harrington era văduva 

frumoasă şi îndurerată. Scrise din nou ceva la calculator 
şi de data aceasta apăru o fotografie color. Părul era roş- 
cat, tuns scurt, foarte elegant. Faţa era, fără îndoială şi 
de această dată, a lui Ashley Harper. 

— La dracu”! exclamă Branson. 

Grace privi multă vreme chipul de pe monitor, gân- 
dindu-se. Apoi spuse: 

- Emma-Jane, foarte bine. 

— Mulţumesc, Roy. 

Grace se întoarse către Glenn Branson. 

— Deci, spuse el, este ora unu fără douăzeci. Pe care 
judecător te simţi curajos să îl trezești ? 

— Pentru un mandat de percheziue? 

— Ţi-ai dat seama de asta de unul singur? Ignorând 
grimasa lui Branson, Grace se ridică. Emma-Jane, du-te 
acasă, odihneşte-te. 

Branson căscă. 

— Dar eu? Eu nu mai dorm? 

Grace îi puse o mână pe umăr. 

— Îmi pare rău, prietene, dar mi-e teamă că ziua toc- 
mau a început. 


8l 


Câteva minute mai târziu, Grace vorbea la telefon cu 
o funcționară de la magistratură, adormită, care întreba 
dacă nu putea aştepta până mâine dimineaţă. 

— Investigăm o posibilă răpire, e o chestiune de viaţă 
și de moarte, o informă Grace. Am nevoie de un mandat 
de percheziţie și nu mai pot aştepta absolut deloc. 

— Bine, răspunse ea în silă. Judecătorul de serviciu este 
doamna Quentin. 

Grace zâmbi. Hermione Quentin era unul dintre ju- 
decătorii pe care nu îi agrea, după ce se certase cu ea în 
urmă cu câteva luni, cu privire la un suspect pe care el do- 
rea să îl ţină în custodie, iar ea refuzase. După părerea lui, 
era cel mai rău up de judecător; căsătorită cu un agent de 
schimb bursier, trăia într-o casă ostentativ şi vulgar de 
opulentă, o regină la vârsta a doua fără nici un pic de cu- 
noștinţe despre lumea reală şi cu un scop ambițios pe 
agendă, acela de a schimba modul în care poliția privea 
criminalu. Va fi plăcerea lui cea mai mare să o trezească 
în mijlocul nopţii ca să îi semneze mandatul. 

După aceea, Grace și Branson stătură vreo zece minute 
la telefon, organizând o echipă care să vină la 5 dimineaţa 
la sediul din Sussex. Apoi, făcându-i-se milă de el, Grace 
îl trimise pe Branson acasă să se odihnească câteva ore. 

După aceasta, îl sună pe detectivul Nicholl, își ceru 
scuze că îl deranjează şi îl rugă să se ducă la casa lui Ash- 
ley Harper şi să o supravegheze tot timpul. 

La ora 2 dimineaţa, cu mandatul semnat în mână, 
Grace se întoarse acasă, își puse alarma de la ceas să sune 
la ora 4.15 şi adormi. 


Când opri alarma şi sări brusc din pat, în întunericul 
din cameră, auzi și primele zgomote ale dimineții. Se 
băgă sub duș și își aduse aminte că, deşi vara încă nu în- 
cepuse, era mai puţin de o lună până la cea mai lungă zi 
a anului, 21 iunie. 

La ora 5, simțindu-se extrem de vioi, deşi dormise 
doar două ore și jumătate, era înapoi la sediul din Sussex. 
Bella și Emma-]ane erau deja acolo, la fel și Ben Farr, un 
sergent cu faţa rotundă, cu barbă, în vârstă de aproape 
cincizeci de ani, care urma să adune probele, și Joe Tin- 
dall. Glenn Branson sosi câteva minute mai târziu. 

În timp ce beau cafeaua, Grace le prezentă situaţia pe 
scurt. Apoi, puţin după ora 5.30, îmbrăcaţi toți cu veste 
de protecţie, se urcară într-o dubă a poliţiei, marca Tran- 
zit, cu Branson la volan şi Grace pe scaunul pasagerului. 

Ajunşi în faţa casei lui Ashley, Grace îi spuse lui Bran- 
son să oprească lângă mașina lui Nick, care nu avea în- 
semnele poliției, și lăsă geamul în jos. 

— A fost liniște, spuse Nicholl. 

— Foarte bine, spuse Grace, observând că maşina 
marca Audi TT a lu: Ashley era parcată ca de obicei în 
fața casei. Îi spuse lui Nicholl să meargă în spatele lor, 
apoi înaintară. 

Nu mai erau locuri de parcare pe stradă, așa că parcară 
lângă Audi. Grace îl aşteptă pe Nicholl să ajungă lângă ei, 
apoi, în fruntea grupului, merse până în faţa casei şi sună 
la ușă. Se luminase. 

Nu răspunse nimeni. 

Sună din nou, iar după un minut, încercă încă o dată. 
Apoi îi făcu semn lui Ben Farr, care merse la dubă și 
scoase un berbec voluminos, de mărimea unui stingător 
de foc mai mare. Îl ridică în faţa ușii, apăsă puternic pe el 
şi ușa se deschise. 

Grace intră primul. 

— Poliția! ţipă el. Alo! Poliția! 

Îl salutară doar luminile de la aparatura electronică. 
Urmat de restul echipei, Grace urcă scările și se opri la 
primul etaj. 

— Alo! strigă el din nou. Domnișoară Harper? 

Linişte. 

Deschise ușa şi intră într-o baie micuță. Următoarea 
ușă dădea spre un dormitor mic și gol, care arăta ca şi cum 
nu prea fusese folosit. Ezită, apoi mai deschise o ușă, care 
dădea spre un dormitor mare, cu un pat dublu, în care era 
evident că nu dormise nimeni. Draperiile erau trase. Găsi 
întrerupătorul şi apăsă. Câteva lumini se aprinseră în ta- 
van. Locul dădea impresia că era părăsit, părea o cameră 
de hotel care își aştepta musafirii. Remarcă o cuvertură 
imaculată întinsă peste patul regal, un televizor cu ecran 
plat, un radio cu ceas şi câteva vederi cu piscina Hockney 
pe pereți. 

Dar nu şi Ashley Harper. 

Unde dracu” era? 

Simţind că îl apucă panica, Grace schimbă o privire 
cu Glenn Branson. Amândoi știau că undeva, în po- 
veste, săriseră peste un amănunt, dar unde și cum? Pen- 
tru o clipă nu se putu gândi decât la scandalul făcut de 
Alison Vosper dacă afla că trezise un judecător în mi- 
ezul nopții ca să obțină un mandat de percheziţie fără să 
aibă o bază reală. 

Și puteau fi foarte multe motive pentru care Ashley 
Harper să nu fie aici în această noapte. Se înfurie un mo- 
ment pe prietenul său. Totul era din vina lui Glenn. EI îl 

păcălise să se bage în cazul acesta. Acum totul era pro- 
blema lui și se dovedea a fi din ce în ce mai grav. 

Încercă să recapituleze, să se gândească cum să își 
apere spatele dacă Numărul 27 îl trăgea la răspundere. 
Era moartea lui Mark Warren. Biletul. Degetul din frigi- 
der. Informaţiile aflate de Emma-Jane. Erau o multime de 
lucruri care nu se potriveau. Bradley Cunningham, atât 
de elegant și de arătos la nuntă. 

„De fapt, pantalonii ăștia mă omoară... am închiriat 
costumul de la faimoasa Moss Bross, dar cred că mi s-a 
dat perechea greșită de pantaloni!“ 

Din perioada pe care o petrecuse în Statele Unite și 
Canada şi din discuţiile pe care Grace le avusese despre 
diferenţe lingvistice între cele două limbi, ştia că ameri- 
canii şi canadienii din clasa superioară spuneau pantalo- 
nilor obișnuiți nădragi, dar pantalonilor eleganţi nu le-ar 
fi spus niciodată altfel decât pantaloni. Acest lucru îl făcu 
imediat să creadă că Bradley Cunningham poate nu era 
cine spunea că este. 

Nu că această ipoteză trasă de păr ar fi satisfăcut-o pe 
Alison Vosper. 

— Scotociţi casa, spuse el obosit echipei. Întoarceţi tot 
ce poate fi întors. Aflaţi cine este proprietarul casei. Cui 
aparține televizorul, echipamentul electronic, mașina de 
afară, covoarele, pozele de pe pereţi. Vreau să aflu fiecare 
detaliu nenorocit despre Ashley Harper. Vreau să știu 
mai multe despre persoana ei decât ştie ea. Aţi înţeles? 


După două ore de căutare, nimeni nu găsise nimic. 
Era ca şi cum Ashley Harper trecuse pe acolo cu viteza 
luminii. Nu exista nimic altceva decât mobila, un iaurt di- 
etetic în frigider, nişte lapte de soia, nişte ridichi și o jumă- 
tate de sticlă de apă minerală scoțiană, marca Sainsburry. 

Glenn Branson veni la Grace, care era ocupat să ridice 
cuverturile de pe pat. 

— Frate, e atât de ciudat. Ca și cum ar fi știut că venim, 
înţelegi ? 

— Şi noi de ce nu am ştiut că pleacă? întrebă Grace. 

— Iar începi. Altă întrebare. 

— Da, spuse Grace, arţăgos din cauza oboselii. Asta 
pentru că întotdeauna îmi pui întrebări, în loc să îmi dai 
niște răspunsuri nenorocite! 

Branson ridică o mână în aer. 

— Nu te supăra, frate! 

— Nu mă supăr. 

— Deci, unde dracu” este? 

— Nu aici. 

— Asta mi-am imaginat. 

- Roy! Fii atent aici! Nu știu dacă asta are vreo im- 
portanță! Detectivul Nicholl intră în cameră cu o bucată 
mică de hârtie, pe care i-o arătă lui Grace. 

Era o chitanţă de la o companie numită Century Ra- 
dio, de pe Totenham Court. Pe chitanţă era trecut un 
scanner, AR5000 Cyber Scan, în valoare de 2 437,25 lire. 

— Unde era asta? întrebă Grace. 

— În coșul de gunoi din grădina din spate, răspunse 
Nicholl mândru. 

— Două mu patru sute treizeci ȘI şapte de lire pentru un 
scanner? Ce fel de scanner costă atât de mult? Vreun scan- 
ner pentru computer ? După ce se gândi câteva momente, 
adăugă. De ce ar arunca cineva o chitanţă ? Chiar dacă nu 
ai putea să treci scanner-ul la cheltuielile firmei, în mod si- 
gur ai ţine chitanţa pentru cazul în care se strică, nu-i așa? 

— Eu în mod sigur aşa aș face, spuse Branson. 

Grace se uită la data trecută pe chitanţă. Miercurea 
trecută. Ora cumpărăturii fusese 14.25. Marţi seara, lo- 
godnicul ei dispare. Miercuri seara, se duce şi cumpără un 
scanner de două mii şi jumătate de lire. Ceva nu era în re- 
gulă. Deocamdată. Ceasul arăta că trecuseră deja două 
ore; abia trecuse de ora 8. 

— Nu știu la ce oră se deschide la Century Radio, dar 
trebuie să aflăm ce e cu scanner-ul, spuse el. 

— Te gândești la ceva? întrebă Branson. 

— La destule, îi răspunse Grace. La prea multe. Mult 
prea multe. Apoi îi spuse că trebuia să fie la tribunalul 
Lewes Crown la 9.45. 

— Pentru bunul tău prieten Suresh Hossain? 

— Nu mi-ar plăcea să ştiu că i se face dor de mine. Ce 
zici luăm micul dejun ? Nişte prăjeală ? 

— Are colesterol, omule, nu face bine la inimă. 

— Ştii ceva? În momentul acesta, totul îmi face rău 
la inimă. 

După ce intră în imensa sală de aşteptare a judecăto- 
riei, în clădirea frumoasă în stil georgian, care adăpostea 
tribunalul Lewes Crown, își puse telefonul pe silent. Cel 
puţin se părea că în sfârșit Claudine înţelesese și nu îi mai 
trimisese mesaje. 

Căscă, simţindu-și trupul obosit; ca și cum masa gre- 
oaie, cu prăjeli îi luase din energie în loc să îl mobilizeze. 
Voia doar să stea undeva și să tragă un pui de somn. Era 
ciudat, se gândi el. Cu o săptămână în urmă, procesul îi 
ocupa majoritatea timpului și fiecare gând. Acum era în 
planul al doilea; tot ceea ce conta era să îl găsească pe 
Michael Harrison. 

Dar şi procesul conta foarte mult. Conta pentru vă- 
duva şi pentru copiii lui Raymond Cohen, bărbatul bătut 
la sânge cu un par cu ţinte de Hossain sau de tovarășii lui. 
Conta pentru fiecare cetățean obișnuit din Brighton și 
Hove, deoarece aveau dreptul să fie protejaţi de monștri 
ca acesta și conta foarte mult pentru credibilitatea lui 
Grace. Trebuia să iasă din starea de oboseală şi să se con- 
centreze. 

Găsi un loc liniștit în cameră, se așeză și o sună pe 
Eleanor, care se ocupa de corespondenţa lui electronică şi 
de cea sosită prin poștă. Apoi închise ochii, recunoscător 

pentru sentimentul de odihnă pe care îl simţea și își puse 
capul în palme, încercând să doarmă ca pisica, să nu mai 
audă cum uşile se tot închideau și se deschideau, salutu- 
rile vesele, zgomotul de la încuietorile servietelor, șoap- 
tele dintre avocaţi şi clienţi. 

După câteva minute trase adânc aer în piept şi doza de 
oxigen îi dădu un puseu de energie. Se ridică şi se uită în 
jur. Într-un moment trebuia să afle dacă astăzi era nevoie 
de el sau nu. Spera că nu, ca să se poată întoarce la sediu. 
Se uită după persoana cu care trebuia să vorbească, Liz 
Reilly de la Serviciul Acuzării. 

Erau vreo sută de oameni în sală, inclusiv câțiva avo- 
caţi şi asistenţi îmbrăcaţi în robe, iar el o remarcă pe Liz 
în capătul celălalt al camerei, îmbrăcată elegant. Era o fe- 
meie de aproximativ treizeci de ani, cu un aspect conser- 
vator. Ţinea o mapă în mână și vorbea cu un avocat pe 
care el nu îl recunoștea. 

Traversă sala și se aşeză lângă ei, observând că ea îi 
face semn că se va ocupa de el imediat. Când termină de 
vorbit cu avocatul, arăta entuziasmată. 

— E posibil să avem un nou martor! 

— Da? Cine? 

— O prostituată din Brighton. A sunat aseară la tribu- 
nal. A zis că a urmărit procesul din ziare şi că Suresh 
Hossain a bătut-o în timpul unei întâlniri. Partida de sex 
a avut loc pe 10 februarie, anul trecut, în Brighton. 

10 februarie era noaptea în care avusese loc crima pen- 
tru care era judecat Suresh Hossain. 

— Hossain are un alibi foarte bun. În acea noapte, 
spune că a fost la restaurant în Londra cu doi prieteni. 
Amândoi au confirmat, spuse Grace. 

— Da, are, dar ambii prieteni sunt angajaţii lui Hos- 
sain. Această fată nu este. Este îngrozită de el. Motivul 
pentru care nu a venit până acum este că a fost amenin- 
ţată cu moartea dacă o face. Și mai e o problemă: nu are 

încredere în poliție. De aceea ne-a sunat pe noi şi nu a su- 
nat poliția. 

— Cât de credibilă crezi că este? 

— Foarte credibilă, răspunse ea. O să fie nevoie să o 
băgăm în programul martorilor, la cel mai sigur nivel. 

— Orice vrea. Orice. Grace gesticula cu mâinile de en- 
tuziasm. Ar fi vrut să o îmbrăuișeze pe Liz Reilly. E o 
veste nemaipomenită! Minunată! 

— Dar cineva trebuie să meargă să o convingă de fap- 
tul că poliţia nu o va aresta pentru, știi tu, pentru mese- 
ria el. 

— Unde este acum? 

— Acasă la ea. 

Grace se uită la ceas. 

— Mă pot duce să o văd chiar acum. Se poate? 

— Nu te duce cu o mașină a poliţiei. 

— Bine. Și voi lua şi o agentă de poliție cu mine, care 
să poată sta cu ea. Nu vrem să îi dăm lui Hossain nici o 
posibilitate de a ajunge la ea. Vreau să o întâlnesc şi să 
o conving să vină chiar acum. 

— Dacă eşti atent cum lucrezi cu ea, nu va fi nici o 
problemă. 

Dintr-odată, Grace nu se mai simţi obosit. 

Puțin după miezul zilei, Grace se întoarse la biroul de 
investigaţii. Martora aceasta, Shelley Sandler, era deose- 
bită. În jur de douăzeci și cinci de ani, inteligentă, vorbă- 
reață, vulnerabilă, ar fi fost extrem de credibilă la tribunal. 
Doar să nu intre în panică şi să se retragă în ultimul mo- 
ment, aşa cum se întâmpla de obicei. Dar părea hotărâtă 
să se răzbune pe Hossain. Foarte, foarte hotărâtă. 

Era o veste atât de bună. După zilele oribile de săp- 
tămâna trecută, lui Grace i se părea că obţinerea verdic- 
tului pe care îl dorea părea un lucru posibil. 

Întreaga echipă era la birou, plus doi asistenţi noi, un 
detectiv tânăr şi o asistentă de vârsta a doua, așa că se ho- 
tări să facă o şedinţă scurtă și le spuse să se așeze. 

Fără să vorbească tare, din cauza celorlalte birouri 
ocupate cu echipe care lucrau din greu, Nick Nicholl 
vorbi primul. 

— Roy, mai ştii chitanţa pe care am luat-o azi-dimi- 
neaţă de la casa domnișoarei Harper, în valoare de două 
mii patru sute Şi treizeci ŞI şapte lire pentru un scanner? 

— Mda. 

— Am luat toate detaliile despre ea de la Century Ra- 
dio. Îi dădu lui Grace câteva foi de hârtie, imprimate cu 
ceva de pe Internet. Noi am văzut asta. 

Grace se uită la foi. 

„Aparatul AR5000 Cyber Scan. Atinge incredibila 
frecvenţă de 10Khz—2600Mhz! AR5000 depășește gra- 
niţele performanţei, printr-o excelentă captare a semna- 
lelor, sensibilitate înaltă și o acoperire largă, datorită 
posibilităţilor microprocesorului, care poate idenufica 
5 frecvenţe independente, cu 1000 de canale de memorie 
și 20 de metode de căutare. Cu Cyber Scan căutați și cap- 
taţi rapid, inclusiv frecvențele telefoanelor mobile. Viteza 
de căutare este de peste 45 de canale pe secundă...“ 

Se întoarse către Branson. 

— Eşti cel mai bun pasionat de electronice pe care îl cu- 
nosc. Presupun că deja ai ghicit ce e chestia asta. Așa este? 

— Este un scanner pentru frecvențele radio de ultimă 
generaţie. Este tipul de scanner folosit de radio Citizen 
Band pentru a-și găsi noi prieteni, pentru a trage cu ure- 
chea la frecvențele poliţiei sau la telefoanele mobile. 

Grace încuvunţă. Apoi îi spuse Emmei-Jane Boutwood: 

— Avem vreo dovadă că Ashley Harper a avut de-a 
face cu Citizen Band, cu numele de acum sau cu cele 
dinainte? 

— Nu avem, spuse ea. 

Grace se uită la fotografia color a aparatului. O cu- 
tie mare argintie, cu picioare, cu o tastatură în faţă și cu 
acelaşi sistem uimitor de butoane pe care le găseai pe 
orice radio. 

— Deci, marți seara îi dispare logodnicul. Miercuri 
după-amiaza, la ora 14.30, pleacă la Londra şi cumpără un 
scanner pentru frecvențele radio, în valoare de două mii 
șI cinci sute de lire. Aveţi vreo idee de ce? Și cum naiba 
știa ea să îl folosească? 

— Disperare? încercă Nick Nicholl. 

— Nu prea cred, spuse Grace. 

— În mod evident, chiar nu știa unde îi este logodni- 
cul, sugeră Bella Moy. 

Grace încuviinţă neatent. Era logic ce spunea, dar ceva 
nu era era în regulă. 

— Poate știa că Michael Harrison are un walkie-talkie. 
Poate că încerca să comunice cu el? întrebă Emma-Jane 
Boutwood. Sau să asculte cu cine mai comunica el? 

Grace era impresionat. 

— Da, bine gândit. Se uită în jur. Alte idei? Bine, să ne 
gândim la asta un moment. Alte noutăţi? 

— Da, spuse Nick Nicholl. După ce ai plecat din casa 
lui Ashley Harper, Joe Tindall s-a apucat să ridice mar- 
ginile podelei. Am descoperit un plic plin cu chitanţe în 
spatele unui scrin; poate că a căzut acolo din întâmplare 
sau poate că a fost ascuns. Majoritatea chitanţelor nu sunt 
importante, dar este şi una pe care ar trebui să o vezi. 

Era o chitanţă de 1500 de lire, de la o compania Con- 
quest Escorts, cu sediul pe strada Maddox, în Londra. 
Sub nume era scris „Escortă feminină sau masculină dis- 
cretă, încântătoare, pentru orice ocazie.“ Erau scrise două 
date: cea de sâmbăta trecută, în ziua când trebuia să aibă 
loc nunta lui Ashley, şi lunea trecută. 

— Întoarce-o, Roy, spuse Nick Nicholl. Uiră-te pe 
partea cealaltă. 

Grace întoarse chitanţa şi remarcă scris cu stiloul nu- 
mele lui Bradley Cunningham. Își aduse aminte de con- 
versaţia pe care o avusese la Ashley acasă, vineri seara. 
ȘI-o aducea aminte cum stătea, atât de deprimată, poves- 
tind. „Ne adorăm unul pe celălalt... și-a luat toată săp- 
tămâna liber, numai ca să poată veni la repetiţia de luni.“ 

— A inventat un unchi? spuse el, mirat. 

— A inventat mult mai mult decât un unchi; E-J îți va 
spune imediat, spuse Glenn Branson. Uită-te întâi aici. 

Îi dădu lui Grace o hârtie A4 trasă la xerox. Erau niște 
instrucţiuni trimise pe fax către Banca Hexta, înregistrată 
în Insulele Grand Cayman, pentru a transfera suma de 
1 253 712 lire către un cont al băncii Aliado din Panama. 

Instrucţiunile erau semnate de Michael Harrison şi de Mark 
Warren. Pe marginea chitanţei apărea ora 23.25, ieri. 

Grace citi de două ori tot, apoi se uită încruntat la 
Branson. 

— Cu două minute înainte de a se arunca de pe balcon. 

— Da, așa este. 

Grace se gândi la biletul găsit în buzunarul lui Mark 
Warren. 

— Deci a fost și a transferat banii pentru a salva viaţa 
prietenului său. Apoi vine şi se aruncă de la balcon? 

— Poate că avea de plătit vreo datorie foarte mare. Pa- 
nama poate avea legătură cu Columbia prin mafia colum- 
biană. Poate că au dat de belea cu vreun împrumut? Îl 
plătesc şi pe urmă Mark Warren se aruncă de la balcon? 

— E o teorie rezonabilă, spuse Grace. Dar tipii ăștia 
doi s-au descurcat foarte bine. Construiesc un ansamblu 
mare, de douăzeci de case, în Ashdown, care le poate 
aduce câteva milioane. De ce să se arunce când partea lui 
ar fi fost de câteva sute de mii de lire? 

— Atunci, face transferul și apoi este omorât. 

— Aceasta este o teorie mult mai elegantă, spuse Grace. 
Am vorbit cu Cleo Morey de la morgă puțin mai devre- 
me. O să sosească un medic patolog și s-ar putea să avem 
mai multe informaţii puţin mai târziu. 

Detectivul Bella Moy îi transmise lui Grace că are in- 
formaţii de la compania de telefonie. Vodafone a identi- 
ficat apeluri de pe telefonul lui Michael Harrison între 
orele 22.22 și 23, noaptea trecută. S-a apelat numărul de 
la Urgenţe 999 de mai multe ori, dar de fiecare dată ope- 
ratorul nu a auzit pe nimeni în cască şi nu a primit răs- 
puns la întrebări. 

— Cum este cu emiţătoarele? 

— Asta voiam să spun, Roy. Vodafone au colaborat 
foarte bine astăzi și deja avem de la ei locaţia celui mai apro- 
piat emiţător de telefonul lui Michael Harrison, spuse ea. 

— Unde este? 

Fa păru puţin dezamăgită. 

— Asta nu e mai este o veste atât de bună. Este în cen- 
trul oraşului Newhaven şi acoperă tot oraşul. 

— Informaţia este de ceva ajutor, spuse Grace. Este 
cumva Newhaven port la Canal? 

— Deja am alertat toate porturile, spuse ea. 

— Pentru ce? 

— Pentru Ashley Harper și Alexandra Huron. Aces- 
ta este numele pe care l-a folosit în Canada în urmă cu 
patru ani. 

Era clar că mai avea ceva de spus, aşa că Grace o lăsă 
să continue. 

— Am verificat maşina ei. A fost închiriată de ea, pe 
numele ei, de la un agent din Hammersmith, în urmă cu 
un an. Toate plățile sunt la zi. Același lucru și cu casa, este 
închiriată, dar contractul expiră la sfârşitul acestei luni. 

— Ca să coincidă cu nunta ei? sugeră Branson. 

— Posibil, spuse Emma-Jane. Mi-am urmat instinc- 
tul și i-am rugat pe nou-veniţi să facă o cercetare asupra 
tuturor firmelor care închiriază mașini în zonă și le-am 
dat numele lui Ashley Harper și pe toate celelalte pe care 
le-a avut înainte. Nu a apărut nimic cu numele Ashley 
Harper, spuse ea. Dar, la zece minute după miezul nop- 
ţii, astăzi, o femeie pe nume Alexandra Huron a închi- 
riat o limuzină Mercedes de la o companie locală, de 
lângă aeroportul Gatwick, folosind un card de credit 
emis de Banca Toronto Dominion din Canada. Persoana 
care a închiriat maşina a identificat-o din fotografii pe 
Ashley Harper. 

— Camerele cu circuit închis, spuse Grace. Ce am... 

Glenn Branson ridică o mână. 

— Lucrăm deja la acest aspect. Verificăm fiecare ca- 
meră de la Garwick până în Newhaven din momentul în 
care a luat mașina. 

— A părăsit casa cu aproximativ o oră înainte de a 
ajunge tu, Nick, îi spuse Grace lui Nicholl. 

- Da. 

— Știm dacă a ajuns la aeroport? 

— Nu. 

Grace tăcu. Câteva minute nimeni nu mai spuse ni- 
mic. Se gândea la tot ceea ce făcuse noaptea trecută; când 
a fost la Mark Warren, când el și Genn Branson o vizita- 
seră pe Ashley Harper. Când fusese dus Michael Warren 
în pădure pentru a ajuta la căutarea mormântului. Mo- 
mentul când au fost transferați banii. Moartea lui Mark 
Warren. Ashley care a închiriat o mașină sub un alt nume. 

Acum ştia care era planul ei; în momentul acesta era 
clar. Și mai știa că trebuia să o găsească. Nimic în afara 
acestui lucru nu mai conta în acest moment. 

Rapid. 


Dacă nu era deja prea târziu. 


Li) 

— La naiba, femeie, patru valize nenorocite! Ce naiba 
se întâmplă cu tine, Alex? 

— Ce vrei să spul? 

— Nu te ajut să cari patru valize nenorocite, asta vreau 
să spun. 

— Atunci o să iei un cărăuș. 

— Și cum rămâne cu taxa pentru bagaj suplimentar? 

— Vic, călătorim la clasa superioară. Au spaţiu mare 
pentru bagaje. Relaxează-te. 

- Mă relaxez pe dracu”! De ce nu poţi să lași toate 
prostiile astea aici şi să cumperi unele noi în Sydney ? Ştii, 
sunt magazine şi acolo! 

Ashley, îmbrăcată într-un costum de blugi de la Prada 
şi pantofi cu toc, stătea între valize, în livingul casei din 
Newhaven. Își puse provocator mâinile în șolduri și se 
uită pe fereastră. Priveliştea care se vedea de la casa închi- 
riată pe vârful unui deal cuprindea aproape tot orașul și 
o parte din port. 

Se uită la feribotul Seacat care aluneca pe lângă digul 
din port, pregătindu-se să iasă în larg. Era o zi morocă- 
noasă, gri și umedă. Transpira, lucru care se adăuga la sta- 
rea ei proastă, iar faptul că trebuia să îi vină menstruația 
făcea lucrurile şi mai rele. 

Se întoarse către el, cu vocea din ce în ce mai nervoasă. 

— Pe bune? Au magazine în Sydney? Adică magazine 
în care poţi intra și din care poţi cumpăra lucruri? 

— Du-te dracului, vaco! Nu vorbi cu mine de parcă aş 
fi un servitor nenorocit! 

— Du-te tu dracului! De ce să las toate lucrurile aici? 
Asta este viaţa mea! 

— Ce vrei să zici cu asta? 

La un metru șaizeci şi nouă înălţime, Vic era cu doar 
câţiva centimetri mai înalt decât Ashley, dar ei i se păruse 
tot timpul că el este mai înalt. Avea o construcție vân- 
joasă, musculoasă, ca a unui luptător, cu mâinile tatuate, 
părul tuns foarte scurt şi o faţă simpatică, aspră. Hainele 
se potriveau stilului milităresc; acum era îmbrăcat cu o ja- 
chetă militărească, pusă peste un tricou negru, pantaloni 
largi kaki şi nişte bocanci negri. 

— Vrei să spui că Michael e viaţa ta? Mark? Tipii 
ăştia doi au fost viaţa ta, asta vrei să spui, nu? Am înţe- 
les eu ceva greşit aici? Credeam că eu sunt viaţa ta, curvă 
proastă! 

— Așa credeam şi eu, spuse ea apăsat, reținându-și 
lacrimile. 

— Și ce dracu” înseamnă asta? 

— Nimic, spuse ea. 

O apucă de umeri şi îi întoarse fața către el. 

— Alex, relaxează-te. Suntem aproape de final, acasă, 
liberi. Hai să ne calmăm. 

— Sunt foarte calmă, spuse ea. Tu eşti cel plin de nervi. 

O trase către el și se uită în ochii ei verzi. Apoi, cu tan- 
dreţe, îi dădu câteva fire de păr la o parte de pe față. 

— Te iubesc, spuse el. Te iubesc foarte mult, Alex. 

Fa îi puse braţele în jurul gâtului, își lipi buzele de ale 
lui și îl sărută pasional câteva momente. 

— Şi eu te iubesc, Vic. Dintotdeauna. 

— Şi cu toate astea, te-ai dus fericită și te-ai culcat cu 
Mark, apoi cu Michael. Și cu mulți alu tipi înainte. 

Fa se dădu brusc înapoi și aproape căzu peste o valiză. 

— Iisuse, ce te-a apucat? 

— Ce m-a apucat? Am dat-o în bară de data asta, asta 
m-a apucat. E bine? 

— Nu am dat-o în bară, Vic. Am ajuns la rezultat. 

— Un nenorocit de milion două sute de lire? Jumătate 
de an din viaţa noastră pentru atât? 

— Nici unul din noi nu ar fi putut să prevadă 
accidentul. 

— Trebuia să facem altfel. Trebuia să îl scoţi pe 
Michael, să mergi înainte cu nunta, apoi am fi avut jumă- 
tate din banii lui și ai partenerului său. 

— Asta ar fi durat luni de zile, Vic, poate ani. Încă mai 
au unele nelămuriri cu privire la investiţia lor cea mare. 
Aşa, am obţinut un rezultat rapid. Şi dacă nu ai fi pariat 
tu jumătate din banii noștri, nu ar fi fost nevoie să fim aici 
deloc, da? 

Timid, el se uită la ceas. 

— Trebuie să plecăm dacă vrem să prindem avionul. 

— Eu sunt gata. 

— Nu ai nici cea mai vagă idee cât de dureros e asta 
pentru mine, nu-i așa, Alex? Ce facem noi? Că stau pe 
margine, ştiind că anul acesta te culci cu Michael și 
Mark, că înainte te-ai culcat cu nenorocitul de Richard 
din Cheshire, ca să nu mai zic de Joe Kerwin și Julian 
Warner. 

— Nu pot să cred ce aud, Vic! Am făcut tot ce spui 
pentru că asta era partea mea din înţelegere, bine? 

— Nu, nu e bine. 

— La sfârşit, oricum te-ai răzbunat pe ei de fiecare 
dată, așa că nu văd care este problema. Și acum ne-am 
scutit pe amândoi de o lună de miere cu Michael. 

Nerăbdător, se uită din nou la ceas. 

— Vorbim în mașină. Trebuie să mai fac ceva înainte 
de a pleca. Îi cără valizele pe hol, apoi se întoarse în ca- 
mera de zi și mută canapeaua chiar în mijloc. Apoi înge- 
nunche și trase de o margine a covorului. 

— Vic, spuse ea. 

Fl se uită în sus. 

- Da? 

— Nu putem să îl lăsăm așa? 

— Să îl lăsăm? 

— Nu va pleca nicăieri, nu? Nu va scăpa; ai spus că 
nici măcar nu poate să vorbească. 

— O să îl omor, ca să scape de durere. 

— De ce să nu îl lași în pace? Nu o să îl găsească ni- 
meni, niciodată. 

— Îmi ia doar zece secunde să îi rup gâtul. 

— Dar de ce? 

El se uită la ea. 

— Îşi cam place de el, curvo! 

Roşind ea răspunse: 

— Nu îmi place absolut deloc de el. 

— Nu ţi-ai făcut niciodată griji că i-am omorât pe 
ceilalți! Ce e atât de special cu Mikey acesta? 

— Nu este nimic special cu el. 

Lăsă covorul la loc, se ridică şi puse canapeaua la loc. 
Apoi mută măsuţa de cafea. 

— Ai şi tu dreptate, Alex, în legătură cu faptul că nu 
o să scape. De ce să mă arăt milos faţă de nenorocit şi să 
îi scurtez suferinţa ? O să-l lăsăm să moară de foame în în- 
tuneric. Mulțumită ? 

Fa dădu din cap. 

— Ai citit ziarele de astăzi ? 

— Nu, am făcut ordine pe aici. Le-am citit pe cele de 
ieri, nu era nimic care să ne îngrijoreze. O să ne uităm pe 
cele de astăzi la aeroport. Râse. După aceea, nu ne mai fa- 
cem nici o grijă, da? 

Cinci minute mai târziu, Mercedesul era încărcat cu 
cele patru valize ale lui Ashley şi geanta mare a lui Vic. 
Închise ușa de la intrare şi băgă cheile în geantă. 

— Crezi că ar trebui să ducem cheile la agenţie? 

— Femeie, mai avem cinci luni din contractul de închi- 
riere! Vrei să intre oamenii în casă și să își bage nasul? 
Pentru că, îu spun un lucru: peste o săptămâna sau două 
nu va mirosi foarte bine înăuntru. 

Fa își puse centura de siguranţă și nu spuse nimic. 
Prin geamul maşinii se uită pentru ultima oară la casă. Era 
o casă ciudată, perfectă pentru ceea ce voiau ei să facă, 
datorită izolării; cel mai apropiat vecin era la jumătate de 
kilometru depărtare. De fapt, în lumina evenimentelor de 
marţea trecută, era mai mult decât perfectă. Nu ai fi putut 
nici într-un milion de ani să spui că era o casă drăguță sau 
elegantă. Construită pe un teren necultivat în 1930, arăta 
ca o dependinţă a unui duplex, a cărui jumătate nu fusese 
niciodată construită. La început, acolo fusese un garaj, 
dar în urmă cu câţiva ani fusese transformat în ceea ce era 
acum livingul. 

El porni mașina. Peste o oră vor fi la aeroportul Gat- 
wick. Mâine, sau astăzi mai târziu, întotdeauna avusese 
probleme cu fusul orar, vor fi înapoi în Australia. Acasă. 
Câteva picături de ploaie udară parbrizul. Fără să bage în 
seamă, Ashley îşi puse ochelarii Gucci. Vic îi tăiase pă- 
rul, pentru că nu avusese timp să meargă la coafor, iar de 
dimineaţă își pusese o perucă cu părul scurt, negru. Dacă 
ar fi căutat-o la aeroport, ar fi căutat-o pe Ashley Harper. 
Era doar o mică posibilitate să o caute pe Alexandra Hu- 
ron. Dar, în timp ce se uita la pașaportul pe care îl avea 
în geantă, care mai era valabil încă doi ani, zâmbi. Dar ni- 
meni nu ar fi căutat-o pe Anne Hampson. 

Vic puse motorul la turație normală, apoi mormăi: 

— Unde dracu” e frâna? 

— E un mâner; tragi de el. 

— De ce naiba are mâner? De ce nu ai închiriat o ma- 
șină normală? 

— Ce este mai normal decât un Mercedes? 

— O maşină cu o metodă de frânare normală. 

— Pentru Dumnezeu! 

FI lăsă geamul în jos şi upă: 

— La revedere, nenorocitule! Să ai o viaţă fericită! 

— Vic? 

— Mda? Acceleră nervos pe şoseaua denivelată, pe 
care primăria se pare că o uitase. Ce se întâmplă, deja ţi-e 
dor de pula iubitului? 

— Ştii ceva ? E mai mare decât a ta! 

Se întinse spre ea și o plesni peste faţă. Maşină intră pe 
marginea de iarbă, apoi înapoi pe şosea, trecând printr-o 
groapă. 

— Te simţi mai bine dacă mă loveșu? 

— Eşti doar o nenorocită de curvă. 

Ajunseră într-o intersecţie și făcură la dreapta pe lângă 
un complex modern, în construcție, cu puietți în faţă. 

— Și tu ești un huligan, Vic. Eşti un sadic, ştiai? Te face 
să te simţi mai bine asta? Așa te exciţi tu, torturând pe ci- 
neva ca Michael? 

— Şi pe tine te excită să o faci cu el, când ştii sigur că 
într-o bună zi chiar o să i-o faci? Se întoarse să se uite la 
ea, apoi intră pe drumul principal. 

Se întâmplă atât de repede, că nu simțră decât o schim- 
bare în intensitatea luminii, preţ de o secundă. Urmară 
o lovitură îngrozitoare, apoi o smucitură puternică, ure- 
chile i se înfundată, iar interiorul mașinii se umplu cu 
ceva ce semăna cu penele și mirosea a explozibil. În ace- 
lași timp, claxonul începu să sune zgomotos. 

— La naiba, la naiba, la naiba! Vic dădu cu pumnul în 
volan. Airbagul șoferului atârna ca un prezervativ folo- 
sit pe lângă volan, iar altul îi atârna pe lângă cap. 

- Eşti în regulă? o întrebă el pe Ashley. 

Fa încuviinţă, uitându-se la capota mașinii, făcută 
praf. Emblema Mercedesului nici nu se mai vedea. Câţiva 
metri mai departe era o mașină albă, iar în mijlocul dru- 
mului era o mașină oprită într-o poziţie imposibilă. 

Vic încercă să deschidă portiera, dar întâmpină difi- 
cultăţi. Se lăsă cu toată greutatea pe ea şi, cu un sunet 
asurzitor al balamalelor, reuși să o deschidă. 

Uşa din partea lui Ashley se deschise fără probleme. 
Îşi desfăcu centura de siguranță și cobori clătinându-se. Se 
ţinu de nas și suflă puternic pentru a-și desfunda urechile. 
La volanul celeilalte mașini, un Saab, putea vedea o femeie 
cu părul cărunt, arătând confuză și cu nasul spart. 

Vic verifică daunele: roata din faţă se rupsese şi fusese 
împinsă în motor. Nu mai era nici o şansă ca mașina să 
pornească. 

— Vacă proastă și nenorocită! ţipă Vic peste Mercedes 
la femeia din Saab. 

Ashley vedea că o altă maşină venea pe șosea, iar din 
direcţia opusă o dubă. Un tânăr alerga spre ei. 

— Vic, ţipă ea repede. Trebuie să facem ceva, pentru 
numele lui Dumnezeu! 

— Da, bine, trebuie să facem ceva. Ce sugerezi? 

Înapoi în biroul de investigaţii, Nick Nicholl ţipă 
dintr-odată la Grace: 

— Roy! Pe linia şapte, ridică receptorul! 

Grace apăsă pe buton şi ridică receptorul. 

— Roy Grace, spuse el. 

Era un sergent din cadrul Poliției din Brighton, pe 
nume Mark 'Tuckwell. 

— Roy, spuse el. Ştii Mercedesul pe care l-ai pus tu sub 
urmărire, o limuzină albastră cu numărul LJO4PXRL? 

— Da. 

— Tocmai a avut un accident în Newhaven. Ocupan- 
ţii, un bărbat și o femeie, au furat un vehicul. 

Grace se ridică brusc, cu telefonul la ureche, explo- 
dând de energie. 

— Au luat ostatici? 

— Nu. 

— Avem descrierea celor două persoane? 

— Nimic foarte clar până acum. Un bărbat mic și 
îndesat, caucazian, părul scurt, pe la patruzeci şi cinci de 
ani; femeia are părul scurt, negru, și are în jur de treizeci 
de ani. 

Luând un stilou, Grace întrebă: 

— Care sunt semnalmentele maşinii furate de cei doi? 

— Un Land Rover Freelander, Verde, cu numărul 
W796LDY. 

Notând, Grace întrebă: 

— Au luat legătura cu maşina până acum? 

— Nu încă. 

— Mai exact, cu cât timp în urmă a fost furată? 

— Zece minute. 

Grace se gândi un moment. Zece minute. Puteai să 
mergi destul de mult în zece minute. Îi mulțumi sergen- 
tului și îl anunţă că îl va suna în câteva minute, să își țină 
linia liberă. 

Apoi Grace informă pe scurt echipa. Îi înmână sem- 
nalmentele maşinii lui Nick Nicholl şi spuse: 

— Nick, fă să circule informaţiile despre mașină în 
toate zonele înconjurătoare — Surrey, Kent, Hampshire 
și în Met. Acum! 

Se gândi un moment. Drumurile de la est de New- 
haven duceau la Eastbourne și Hastings. La nord, era o 
scurtătură spre aeroportul Gatwick și spre Londra. La est 
era Brighton. Cel mai probabil, dacă rămâneau în Land 
Rover, se îndreptau spre nord. Întorcându-se către de- 
tectivul Moy, spuse: 

— Bella, porneşte elicopterul. Presupunând că vor să 
părăsească zona, poziţionează-l astfel încât să acopere în- 
tre zece și cincisprezece kilometri nord de Newhaven. 

— Bine. 

— După ce ai făcut asta, avertizează-i şi pe cei care 
supraveghează camerele de filmat din toate gările, în caz 
că vor să lase maşina și să ia trenul. Luă o gură de apă. 
Emma-Jane, cheamă Poliţia Rutieră și spune-le să ocupe 
poziţii pe A23 și să urmărească mașina asta imediat. După 
asta, alertează Poliţia din portul Newhaven și pe cea din 
aeroporturile Gatwick şi Shoreham. 

Verifică lista pe care o avea în cap. „Gări, porturi, ae- 
roporturi, şosele.“ Știa că de multe ori când cineva fura 

o mașină o conducea pe o distanţă scurtă, o abandona şi 
lua o altă mașină. 

— Glenn, spuse el, împânzește toată zona din New- 
haven cu mașinile noastre; vrem să fim siguri că nu au 
abandonat încă mașina. De asemenea, ţine la dispoziţie 
câteva din patrulele noastre. 

— Imediat. 

Grace sună la intervenţii și le transmise că preia el 
conducerea în cazul accidentului. Funcţionarul de la te- 
lefon îi spuse că mai era o veste care abia fusese transmisă. 
O mașină care se potrivea descrierii a depăşit câteva ma- 
şini care stăteau la semafor pentru a trece peste podul din 
Newhaven cu câteva minute înainte să se deschidă. Aceas- 
tă informaţie avea două minute. 

Vic Delaney apăsă pe frână cu forţă în timp ce lua o 
curbă la dreapta, mult mai ascuţită decât își imaginase. 
Roţile din faţă se blocară şi pentru câteva momente ma- 
șina înaintă spre un plop, în timp ce el se lupta cu vola- 
nul care nu îl asculta. Ashley ţipă: 

— Viiic! 

Maşina derapă violent la dreapta, botul făcu o curbă 
și roţile din spate se învârtiră cu forţă. Roti de volan prea 
mult și imediat se îndreptară spre alt plop. Apoi, maşina 
se învârti din nou, valizele lovindu-se unele de celelalte 
în spate. În cele din urmă căpătă din nou controlul asu- 
pra mașinii. 

— Pentru Dumnezeu, Vic, încetinește! 

În faţă era un camion imens, mergând încet. Într-un 
minut erau în spatele lui, fără posibilitatea de a-l depăși. 

— La dracu”, înjură Vic, lovind puternic, nervos, 
volanul. 

Totul mersese prost. „Povestea vieţii mele“, se gândi 
el. Când era adolescent, tatăl său murise din cauza băutu- 
rii. Cu puţin timp înainte de a face optsprezece ani, îl bă- 
tuse pe iubitul mamei lui deoarece tipul era un vagabond 
care o trata ca naiba. Iar ca răsplată, mama lui îl dăduse 
pe el, pe Vic, afară din casă. 

Intrase în armată de dragul aventurii, iar în Marină se 
simţise imediat ca acasă, doar că între timp prinsese și 
gustul banilor. Voia bani mulți. În viaţa particulară îi plă- 
ceau hainele la modă, mașinile, pariurile şi prostituatele. 
Dar mai presus de toate, îi plăcea sentimentul pe care îl 
avea atunci când intra într-un cazinou îmbrăcat într-un 
costum foarte elegant. Numai respect. Și ce făcea mai bine 
mândriei unui bărbat decât să fie invitat la o masă la ca- 
zinou ȘI, poate, într-o cameră. 

În timpul celui de-al doilea an în Marină, o aruncare 
norocoasă îi adusese o avere, apoi una mai puţin noro- 
coasă îl lăsase fără nimic. 

Apoi, a făcut echipă cu un tip pe nume Bruce Jack- 
man, responsabil cu aprovizionarea cu artilerie și a găsit 
o metodă rapidă de a face bani, ocupându-se vânzarea 
online de arme, muniții și alte instrumente militare. În 
momentul în care acest lucru începuse să fie periculos, îl 
strânsese de gât pe Bruce Jackman și îl lăsase atârnând în 
dormitorul lui, cu un bilet de sinucigaș. Și de atunci nu 
avusese nici o remușcare pentru ce făcuse. 

Viaţa era un joc, supravieţuia cel mai puternic. După 
părerea lui, oamenii făcuseră greșeala să pretindă că sunt 
altfel decât animalele. Dar toată viaţa se ghida după le- 
gea junglei. 

Iar asta nu însemna că nu puteai să iubeşti pe cineva. 
Din primul moment în care o văzuse, se îndrăgostise pro- 
fund, ca un nebun, prosteşte, de Ashley. Ea avea tot ce 
trebuia: atitudine, sul, o frumuseţe extraordinară, un corp 
minunat, iar în pat era perversă. Era tot ceea ce îşi dorise 
de la o femeie și chiar mai mult decât atât. Și era singura 
femeie mai ambițioasă decât el pe care o întâlnise, cu pla- 
nuri ca să își atingă scopul: fă o avere când eşti tânăr, apoi 
petrece restul vieţii bucurându-te de ce ai strâns. Simplu 
ca bună ziua. 

Acum, tot ce trebuiau să facă era să ajungă la aeropor- 
tul Gatwick și să prindă avionul. 

În interiorul maşinii Freelander mirosea a gaze de la 
ţeava de eșapament a camionului din față, care mergea cu 
mai puţin de treizeci de kilometri pe oră. leşi din bandă 
să vadă dacă poate depăși, apoi reveni, în timp ce un alt 
camion trecu pe lângă ei în direcţia opusă. Din ce în ce 
mai nervos, merse în spatele camionului, tot ieşind şi re- 
venind pe bandă, pe lângă un indicator care semnaliza o 
carieră, apoi pe un deal, unde camionul încetini și mai 
tare. Vic își duse mâna stângă în poala lui Ashley, îi cău- 
tă mâna și 1-0 strânse. 

— O să fie bine, îngeraș. 

Ca răspuns, Ashley îi strânse mâna. 

Apoi, o lumină albastră din oglinda retrovizoare îi 
atrase atenția. Și un fior rece de frică îi trecu prin corp. 

Se uită cu atenţie în oglindă. Ciment, iarbă și copaci 
nemișcaţi în spatele său. Apoi din nou lumina albastră, iar 
de data asta nu se înşela. „La naiba!“ Imediat după curbă 
o văzu din nou. 

leşi din nou de pe bandă și văzu un indicator care 
arăta un drum pietonal și un altul mai larg, pentru auto- 
turisme. Cu o smucitură bruscă de volan, luă faţa unei 
dube şi intră cu mașina pe drumul accidentat, acoperit cu 
buruieni. Mașina intră într-o groapă adâncă, plină cu apă, 
apoi ieşi de acolo. În oglindă, Vic văzu o altă maşină de 
poliție trecând în direcția opusă, mult prea repede pen- 
tru a-i fi remarcat, spera el. 

— De ce ai schimbat drumul? 

— Poliţia. Acceleră şi simţi roțile învârtindu-se rapid, 
alunecând. Mașină derapă în faţă, intră într-un şanţ, apoi 
din nou pe drum. Trecură pe lângă o fermă, cu un grajd 
gol în faţă şi cu un tractor oprit, apoi pe lângă mai multe 
țarcuri pentru oi. 

— Unde duce drumul ăsta? întrebă Ashley. 

— Habar n-am. 

La capătul drumului, coti la dreapta pe o alee de pie- 
triş; trecură pe lângă mai multe căsuțe, apoi ajunseră la 
drumul principal. Vic, coborând fereastra și ud de tran- 
spirație, spuse: 

— Suntem pe A27, care ne duce spre A23, direct la 
Gatwick, nu-i așa? 

— Știu. Dar nu putem merge pe drumul principal. 

— Mă gândesc. Cea mai bună metodă... 

Amândoi auziră zgomotul făcut de elicopter. Vic 
scoase capul pe geam și se uită în sus. Văzu un elicopter 
albastru întunecat coborând direct spre ei. Elicopterul se 
lăsa în Jos, cu un zgomot din ce în ce mai puternic şi când 
ajunse suficient de jos, Vic văzu scris deasupra cabinei pi- 
lotului cuvântul „Poliția“. 

— Nenorociţii. Traficul era foarte aglomerat, așa că se 
gândi că nu era bine să meargă înainte. Întoarse la stân- 
ga, accelerând în faţa unui Jaguar, care îl atenţionă cu fa- 
rurile şi cu claxonul. Ignoră acest lucru și se uită înainte, 
cu mintea blocată de panică. În faţă, mașinile încetineau. 
La naiba, se apropiau de o blocadă! Într-o fracțiune de 
secundă întoarse la dreapta şi, depăşind alte maşini, deși 
avea vizibilitatea redusă din cauza unei rulote înalte, putu 
să vadă de ce era traficul oprit. 

O mașină de poliție blocase drumul şi pe fiecare parte 
a acestuia se vedeau semne mari, albastre, pe care scria 


„Stop. Poliția.“ 

— Tocmai au trecut de o barieră a poliției în dreptul 
sensului giratoriu de la Beddingham și se îndreaptă spre 
vest, spre A27, îl informă Jim Robinson pe Grace. Urmă- 
toarea opţiune ar fi la un kilometru, unde este un alt sens 
giratoriu şi unde o pot lua la dreapta, spre Lewes, sau la 
stânga, spre Kingston. 

— Este cineva la sensul giratoriu ? 

— Avem o motocicletă pe drum; s-ar putea să ajungă 
la timp acolo. 

— O motocicletă nu e suficientă. Trebuie să îi încer- 
cuim. Bine că nu sunt într-o maşină rapidă și putem să îi 
prindem din urmă. Avem nevoie de patru mașini. Unde 
se află cele mai apropiate? 

— Avem două maşini care se îndreaptă spre intersec- 
ţia cu A23, una care vine din Lewes și care poate ajunge 
la intersecţie în patru minute, alta care ajunge din Shore- 
ham la intersecţia lui A23 cu A27 în trei minute. Mai 
avem două maşini pregătite aici, la sediu, care pot pleca 
în două minute. 

— Elicopterul îi mai are în vizor? 

— E chiar deasupra lor. 

Grace închise ochii un moment, imaginându-și cum 
arăta drumul. În acest moment, răufăcătorii, oricine ar fi 

fost aceştia, iar el avea o bănuială extrem de puternică 
despre cine era unul din ei, făcuseră greșeala de a alege 
drumul pe care el îl străbătea în fiecare zi dus-întors de 
acasă la serviciu şi pe care probabil că îl știa mai bine de- 
cât pe oricare altul de pe planetă. Cunoștea fiecare curbă, 
fiecare scurtătură. Dacă adăuga faptul că se aflau într-o 
mașină de teren, deși pământul era destul de ud din cau- 
za ploilor recente, dacă voiau, erau suficiente ocazii pen- 
tru a ieși de pe drum pe câmp. 

— Putem obţine și două mașini de teren? întrebă Grace. 
Amplasaţi-le cât de aproape posibil de intersecția lui A23 
cu A27. 

Se uită la ceas. 13.45. Marţi. Era un trafic destul de in- 
tens și participanţii trebuiau luaţi în considerare. În ulti- 
mii ani, poliţia apăruse de multe ori în presă, în articole 
negative, din cauza urmăririlor periculoase de mașini, 
care se soldaseră cu moartea câtorva persoane nevino- 
vate. Date fiind circumstanţele, trebuia să facă această ur- 
mărire cât mai sigură posibil. 

Cel mai bine ar fi fost să îi încercuiască: o mașină din 
faţă, una din spate, câte una din fiecare parte, ca să îi 
determine să reducă viteza. Acesta ar fi un final fericit, ca 
la carte. 

Doar că, de când devenise suficient de matur ca să nu 
mai asculte poveşti, nu prea mai auzise de finaluri fericite. 


„ARO 

Trecând cu viteză printr-o curbă lungă, vitezome- 
trul arătând mai mult de 125 kilometri la oră, Vic ştia 
că va ajunge în intersecţia cu A23 în câteva minute și că 
atunci trebuia să ia o decizie. În ultimele minute, conști- 
ent de faptul că umbra elicopterului era tot timpul dea- 
supra lor, se gândise la un singur lucru: „Dacă aș fi 
polițist, unde mi-aş amplasa maşinile acum ?“ 

leşeau din discuţie aeroporturile. La fel şi porturile. 
Dar era un lucru la care probabil că polițiștii nu se gân- 
diseră, pentru că n-aveau habar. Dar ca să ajungă acolo 
era necesar să se piardă de nenorocitul de elicopter. Și 
câţiva kilometri în faţă era un loc unde putea face asta. 

Drumul cu două benzi devenise abrupt, având la 
dreapta drumurile întortocheate de ţară din Downland şi 
la stânga vasta întindere urbană din Brighton și Hove. Și 
în faţă, la câtiva kilometri, semnul de recunoaștere a țin- 
tei sale, coșul din Shoreham Harbour. Dar nu acolo se va 
opri prima dată. 

— De ce ai luat-o înainte, Vic? întrebă Ashley, ner- 
voasă. Credeam că mergem la Gatwick. 

Vic nu răspunse. Pe şosea, un domn în vârstă mergea 
încet într-o Toyota cu patru uși. Perfect! 

Trebuia să intre imediat în tunel. După cum își adu- 
cea aminte, acesta avea aproape jumătate de kilometru, 
de-a lungul zonei Downs. Trecură pe lângă indicatorul 
„Nu depășiți“ şi intrară în tunelul slab luminat cu o vi- 
teză de peste o sută zece kilometri la oră. Imediat, Vic de- 
vie de pe drum și apăsă brusc pe frână, reducând viteza 
la maximum şi aprinzând avariile. 

— Vic, ce naiba... 

Dar o ignoră, uitându-se în oglindă, urmărind cum 
trec mașinile cu farurile aprinse. Și acum, Toyota se apro- 
pia. Vic era încordat, știind că trebuie să își sincronizeze 
timpul perfect. Toyota semnaliză că vrea să intre în de- 
păşire şi începu să iasă de pe bandă. Dar, într-o secundă, 
se aprinseră nişte lumini și un Porsche trecu în viteză pe 
lângă ea. Toyota frână cu putere şi ieși de pe şosea. 

Vic trase cât de puternic putu de frâna de mână, şti- 
ind că va opri mașina fără să aprindă farurile. 

— Ține-te bine! ţipă el, lăsând frâna și accelerând. 

În spate se auzi un scârțâit de cauciucuri, dar până să 
îi lovească Toyota, ei deja porniseră. Urmă un impact mi- 
nor, doar o zdruncinătură pe care abia o simţi și sunetul 
de la geamul spart. 

— leşi! ţipă Vic, deschizând repede portiera, sărind 
din mașină și alergând să evalueze pagubele. Tot ceea ce 
îl interesa era partea din faţă a Toyotei. Dar arăta bine; 
grilajul era îndesat în interior şi un far se spărsese, dar nu 
curgea apă sau ulei. 

— Ia valizele! ţipă el la Ashley, care mergea nedume- 
rită spre el. Ia nenorocitele de valize, femeie! 

Deschise violent ușa șoferului de la Toyota. Şoferul 
era şi mai slab decât păruse când trecuse pe lângă ei, tre- 
cut mult peste optzeci de ani, cu o față pătată, părul alb 
şi ochelari ca un fund de borcan. 

— Hei! Ce... ce crezi că ... ? spuse bătrânul. 

Vic îi desfăcu centura de siguranţă, conștient de fap- 
tul că o mașină oprea în spatele lor și îi luă ochelarii, ca 
să îl lase dezorientat. 

— Te duc la ambulanţă, prietene. 

— Nu am nevoie de o nenorocită de ... 

Vic trase de om, îl luă de umeri și îl duse pe scaunul din 
spate în Land Rover, apoi închise ușa. Un bărbat de vâr- 
sta a doua, burtos, se dădu jos dintr-un microbuz Ford 
care oprise în spatele 'Toyotei și veni alergând spre Vic. 

— Ai nevoie de ajutor? 

— Da, sărmanul tip, cred că a avut un atac, se agita de 
colo-colo. 

Un camion trecu pe lângă ei, apoi două motociclete. 
Ashley ţipă: 

— Pentru Dumnezeu, ajută-mă, Vic! Nu mă descurc 
singură cu valizele astea! 

— Lasă-le! 

— Am toate documentele într-una din ele! 

Vic îl văzu pe bărbatul cu burtă cum se uită ciudat la 
Ashley și se hotărî că cea mai bună soluţie este să îl pună 
la pământ. Îl puse jos fără ezitare, cu un pumn, apoi îl 
sprijini de Fordul său. 

În grabă, Vic îşi puse geanta și două dintre valizele lui 
Ashley în Toyota şi săriră amândoi în mașină. Vic dădu 
în spate câţiva metri, cu un zgomot care presupunea că 
vine de la ventilator, apoi apăsă pe acceleraţie şi maşina 
vibră. Își verifică oglinda, trecu pe lângă Land Rover și 
acceleră cât de mult putea maşina veche, îndreptându-se 
spre lumina din ce în ce mai puternică de la capătul 
tunelului. 

Ashley se uita la el şocată. 

— Ăsta a fost un lucru inteligent, spuse ea. 

— Mai vezi nenorocitul de elicopter? întrebă el, cli- 
pind des din cauza luminii puternice. 

Fa se fâţâi pe locul ei, uitându-se în sus, cu gâtul în- 
tins prin parbrizul din față, apoi în faţă. 

— Nu ne urmăreşte! exclamă ea. Stă la ieşirea din tu- 
nel. Stai! Minunat! Acum se îndreaptă spre intrare! 

— La naiba! 

După un kilometru, Vic ieși de pe drumul cu două 
benzi, către străzile întortocheate din Southwick, o zonă 
industrială. Această suburbie separa orașele Brighton și 
Hove de Shoreham. Aveau câteva minute în avantaj până 
când poliţia va identifica maşina, iar cu puțin noroc, poate 
că bătrânul care o conducea nu îşi va mai aminti numă- 
rul de înmatriculare, spera Vic. 

— Deci unde naiba mergem, Vic? 

— Spre singurul loc unde nu vine poliția. 

— Care este? 

— Michael şi Mark au un iaht, nu? Ai mers cu el? 

— Da, i-am spus, am ieşit de câteva ori. 

— E suficient de mare pentru a traversa Canalul, nu? 

— Tipul de la care l-au cumpărat a traversat cu el 
Atlanticul. 

— Asta este bine. Noi știm să navigăm. 

— Da. Ashley își aducea aminte de câteva vacanțe în 
Canada și în Australia, când au navigat. Închiriaseră un 
iaht şi plecaseră numai ei. Fuseseră câteva din puţinele 
momente frumoase şi fericite din viaţa ei. 

— Așa că acum știi unde mergem. Doar dacă nu ai 
cumva o idee mai bună. 

— Să luăm barca lor? 

— O să navigăm după lăsarea întunericului. 

Acum mergeau pe un drum aglomerat, cu case de o 
parte și de alta. Încetini în timp ce se apropiau de un se- 
mafor și, înainte, putu să vadă agitaţie în faţa magazinelor 
deschise pe ambele părți ale străzii. 

Apoi, în timp ce înceuinea, i se schimbă expresia. O lu- 
mină puternică, albă îi acapara oglinda retrovizoare. Auzi 

sunetul ascuţit al unei sirene. Văzu un girofar albastru și 
auzi o sirenă. Apoi un polițist pe motocicletă trase lângă 
mașina lor, făcându-i semn să coboare. 

În loc să facă ce i se ceruse, Vic apăsă pe acceleraţie şi 
trecu pe roșu, chiar prin faţa unui camion. 

— La naiba! spuse Ashley. 

Câteva momente mai târziu, cu sirena pornită, moto- 
cicleta era lângă ei din nou, polițistul făcându-i iar semn 
să coboare. Dar Vic trase puternic de volan la dreapta, lo- 
vind intenționat motocicleta şi răsturnând-o; în oglindă, 
văzu cum polițistul se rostogolește pe stradă. 

Panicat, Vic văzu o cutie poştală în faţă și o stradă adia- 
centă, care părea liniştită. Intră cu viteză pe ea, auzind 
cum bagajele se lovesc unele de celelalte pe scaunul din 
spate, apoi acceleră de-a lungul străzii mărginite de co- 
paci. Începuse să plouă din nou și se încurcă în butoane 
până când găsi ștergătoarele și le făcu să funcţioneze. 
Ajunseră la o intersecţie, cu o biserică în față. 

— Ştii unde suntem? 

— Portul nu poate fi departe, răspunse el. Conduse 
mai departe, printr-un labirint de străzi liniștite, reziden- 
țiale, apoi, dintr-odată, ajunseră într-o stradă îngustă, 
aglomerată, plină de mașini. 

— Uite! arătă Vic în faţă. Uite portul! 

La capătul străzii se intersectară cu drumul de coastă 
care mergea din Brighton și Hove până în Shoreham 
Harbour, apoi pe malurile râului Adur. 

— Unde este barca? 

— Este la Clubul de Iahturi Sussex Motor Club, răs- 
punse ea. Trebuie să o iei la stânga. 

Un autobuz venea cu viteză. Voia să îl lase să treacă, 
dar văzu o lumină albă în oglindă; aproape fără să îi vină 
să creadă, văzu o motocicletă a poliţiei făcându-i semn 
prin traficul aglomerat să oprească. Era același polițist ne- 
norocit pe care îl lovise cu mașina? 

leşi în faţa autobuzului, cu cauciucurile scârţâind. 
Apoi, în câteva momente, din senin, un BMW negru cu 
un girofar pe capotă şi cu mai multe lumini albastre înă- 
untru trecu chiar prin faţa lui, făcându-l să frâneze brusc. 
Pe capotă scria cu litere roșii, aprinse: „Oprit! Pola!“ 

Fără să mai gândească, speriat, Vic roti mașina în 
forma literei „U“, accelerând în direcţia opusă, trecând 
printre maşinile care încetineau la un sens giratoriu. 
Motocicleta era chiar în spatele lui, cu sirena aprinsă. Ţi- 
nând mâna pe claxon, pentru ca pietonii să se dea la o 
parte, Vic merse cu două roți ale mașinii pe trotuar, 
trecu pe lângă șirul de mașini şi ajunse la sensul girato- 
riu. Avea trei opţiuni: să o ia la dreapta și să ajungă din 
nou în labirintul de case; în faţă, traficul era oprit. La 
stânga, drumul trecea peste un pod din bârne metalice 
care traversa râul. 

Accelerând cât de tare putea Toyota, cu motocicleta 
aproape de spatele mașinii, Vic făcu la stânga. Motorul 
scrâșnea, pufnea, iar zgomotul devenea cu fiecare secundă 
mai puternic. Sub pod, fiind ora refluxului, râul arăta ca 
o fâşie subțire, maro, între malurile noroioase, cu bărci 
ancorate de o parte și de alta, majoritatea părând aproape 
imposibil de folosit în acest moment. 

La capătul celălalt al podului drumul era liber. Dar, în 
câteva minute, BMW-ul se apropie de el cu viteză. Brusc, 
motocicleta trecu în faţa lui şi încetini, încercând să-l facă 
să reducă viteza. 

— Credeam că ţi-am dat deja o lecţie, mormăi Vic, ac- 
celerând şi încercând să îl lovească. Dar, ca și cum ar fi 
anticipat acest lucru, polițistul fu mai rapid decât el şi se 
trase într-o parte. 

Încercând cu disperare să gândească limpede, Vic se 
uită în ambele părți ale drumului. La stânga era un garaj, 
un lanţ de magazine şi ceva ce părea o zonă rezidențială. 
La dreapta, putea vedea aeroportul Shoreham, întins pe 


VIU SAU MORI 433 


o arie largă și folosit în mare parte de avioane particulare 
şi câteva linii aeriene mici. Se apropiau de intrare. 

Fără să semnaleze, Vic făcu la dreapta, pe drumul în- 
gust. La stânga lui era un perete de beton, iar la dreapta se 
întindea terenul aeroportului, punctat cu hangare, avi- 
oane mici, elicoptere și turnul de control în sul Art-Déco, 
care părea să aibă nevoie de o vopsire. Acum îi trecea 
prin minte să mai reţină polițiștii câteva minute, apoi să 
fure unul dintre avioanele mici, cum era acel Beechcraft 
cu două motoare care ateriza acum. Ar merge direct spre 
el și ar ameninţa pilotul. 

Ca și cum ar fi anticipat acest lucru, BMW-ul merse 
pe lângă Toyota, apoi intră în ei, forțându-i să se lovească 
de zidul de beton. În timp ce mașina intra în zid, lăsând 
în urmă scântei, Ashley ţipă. 

— Vic, pentru Dumnezeu, fă ceva! 

Fl strânse cu putere volanul şi se concentră, ştiind că 
erau în inferioritate faţă de BMW şi motocicletă. În faţă 
se vedea un tunel. Își dădea seama ce avea în minte 
BMW-ul: să meargă în faţa lui și apoi să oprească. Așa că 
apăsă pe frâne. Luat prin surprindere, BMW-ul îi depăși. 
Imediat, Vic o luă pe lângă el, ieși de pe drum și intră pe 
terenul de aviaţie. 

Motocicleta rămase în urma lui şi, câteva momente 
mai târziu, BMW-ul îl prinse din nou din urmă. Merse pe 
terenul acoperit cu pâlcuri de iarbă direct către primul 
rând de aparate de zbor, mergând printre ele, încercând 
să se piardă de poliuști și să vadă pe cineva care se în- 
drepta spre un avion sau care cobora dintr-unul. Apoi, în 
timp ce voia să treacă printre un aparat Grumman Și unul 
Piper Aztec, BMW-ul îl lovi brusc, puternic, împingân- 
du-i în faţă. În ciuda centurii de siguranţă, Ashley se lovi 
cu capul de parbriz și începu să plângă de durere. 

Auzi BMW-ul accelerând. În faţa lui se întindea pista 
de zbor şi putea vedea un avion aterizând; mai avea câţiva 


434 PETER JAMES 


metri înainte de a atige solul. Apăsă pe accelerație, tra- 
versă pista şi se așeză în umbra avionului. Apoi, pentru 
un moment scurt, nu mai văzu în oglindă nici BMW-ul, 
nici motocicleta ! Continuă să meargă spre marginea pis- 
tei, pentru a trece de gardul care o mărginea și pentru a 
ajunge la drumul de lângă acesta. Mașina scârţâia, zgo- 
motul motorului devenea din ce în ce mai puternic, în- 
soţit de data aceasta de un miros de ars. 

— Trebuie să ieşim și să ne ascundem, Vic. Nu o să pu- 
tem fugi de ei în maşina asta. 

— Știu, spuse el supărat, speriat de faptul că nu vedea 
nici un loc de trecere prin gard. Unde dracu e ieșirea? 

— Treci prin gard. 

Urmându-i sfatul, Vic continuă să meargă direct spre 
gard, încetinind chiar înainte de a-l lovi. Sârma ghimpată 
scoase un sunet ascuţit, ca de material rupt. Acum trecu- 
seră pe drum, cu râul la dreapta şi terenul pentru avioane 
la stânga. Motocicleta și mașina de poliţie erau chiar în 
spatele lui. Un Mercedes sport venea din față. Vic conti- 
nuă să meargă. 

— Dă-te dracului la o parte! În ultimul moment, Mer- 
cedesul trase pe marginea drumului. 

Ajunseră la o intersecţie în formă de „T“. La stânga, 
în faţa unei case, era parcat un camion din care se descărca 
și care bloca tot drumul. 

Apăsă pedala şi făcu la dreapta, uitându-se în oglin- 
dă. Bine că drumul era prea îngust pentru ca BMW-ul 
să poată intra. Motocicleta se pregătea să îl urmărească 
în continuare. În orice moment urma să îi depăşească. 
Vic viră într-o parte și în alta pentru a-l avertiza. Mergeau 
cu şaptezeci de kilometri pe oră, apoi cu șaptezeci și cinci, 
cu optzeci și se apropiau de un pod de lemn care tra- 
versa râul. 

Apoi, chiar în timp ce ajungea la pod, doi copii pe bi- 
cicletă apărură brusc în partea cealaltă a podului. 

— La naiba! La naiba! Vic inu apăsat claxonul şi 
apăsă puternic pe frâne, dar nu era timp suficient; copiii 
nu se opreau și nici nu era suficient spaţiu ca să treacă pe 
lângă ei. Ashley yupa. 

Maşină merse la dreapta, la stânga şi iar la dreapta. 
Lovi parapetul din dreapta podului, își schimbă direcua 
și îl lovi şi pe cel din stânga, apoi făcu o jumătate de pi- 
ruetă, se răsuci pe capotă, sărind prin aer, lovind para- 
petul și structura de lemn a podului, făcându-le praf. 
Maşina căzu cu faţa în jos, cu ușile din spate deschise, cu 
bagajele zburând pe lângă ea, spre noroiul de jos, la fel de 
moale şi de periculos precum o mlaștină. 

Polițistul se dădu jos de pe motocicletă și, șchiopătând 
din cauza rănii căpătate când fusese răsturnat cu câteva 
minute în urmă, se uită în jos prin gaura lăsată de mașină 
în pod. 

Tot ce putea vedea ieșind din noroi era partea de jos, 
murdară, a Toyotei. Restul mașinii se scufundase cu to- 
tul. Se uită la podeaua din metal, la evacuare, la ţeava de 
eşapament şi la cele patru roţi care încă se învârteau. 
Apoi, chiar sub ochii lui, noroiul începu să bolborosească 
în jurul mașinii, ca un cazan care fierbea și, câteva minute 
mai târziu, podeaua și roțile se scufundară acoperindu-se 
de noroi. Apoi, câteva bule se sparseră la suprafaţă, ca și 
cum, undeva în adâncime, un monstru fusese deranjat. 

Apoi, nimic. 

Fluxul le limita posibilităţile. Încercuiseră cu o pan- 
glică lată toată zona în care căzuse maşina, dar sulurile 
de pânză limitau foarte puţin vederea mulțimii tot mai 
mari de spectatori de pe maluri. O mașină de pompieri, 
șase de poliție, una de tractare, toate erau parcate pe mar- 
ginea râului. 

Fără a se îngrijora de ce greutate poate susţine, o ma- 
cara fusese adusă și poziționată pe pod. De aici, Grace 
urmărea toate operațiunile de recuperare. Scafandrii 
încercau din răsputeri să prindă braţul macaralei de un 
punct stabil al 'Toyotei. Deşi plouase toată ziua, cerul 
se luminase în ultima oră, iar soarele încerca să stră- 
pungă norii. 

Noroiul dens îi împiedicase pe scafandri să coboare 
mai adânc, iar singura şansă ca pasagerii să mai fie în 
viață era ca geamurile mașinii să fi rămas intacte şi să fie 
aer în mașină. Dar numărul mare de cioburi împrăștiate 
pe pod făceau ca această şansă să pară infimă. 

Din Land Rover-ul abandonat fuseseră recuperate 
două valize, pline cu haine pentru femei. Nu era nici mă- 
car o bucăţică de hârtie care să le dea un indiciu despre 
unde s-ar fi putut afla Michael Harrison. Grace avea sen- 
timentul că în Toyota se aflau indiciile. 

Glenn Branson, care stătea lângă Grace, spuse: 

— Ştii de ce îmi aduce asta aminte? De filmul Psycho, 
originalul, din 1960. Când scot din lac mașina în care era 
corpul lui Janet Leigh. Mai qui minte? 

— Da. 

— Acela a fost un film bun. Ce s-a făcut după aceea au 
fost prostii. Nu știu de ce oamenii se mai obosesc să re- 
facă același film. 

— Pentru bani, spuse Grace. De aceea noi doi avem o 
slujbă. Pentru că unii oameni fac o grămadă de bani. 

După câteva minute, reuşiră să fixeze braţul maca- 
ralei. Începură să scoată mașina. Din cauza sunetului 
asurzitor al macaralei, Grace și Branson abia auzeau su- 
netele scoase de noroiul care bolborosea sub apa care 
creştea. 

În faţa lor, încet, Toyota se ridică în aer, curată dato- 
rită apei şi cu ușa de la portbagaj deschisă. Pe ferestre cur- 
gea noroi. Maşina arăta grav avariată, cu capota strivită. 
Se părea că nici măcar o fereastră nu rămăsese întreagă. 

Pe măsură ce noroiul se scurgea, apărură mai întâi si- 
luetele pasagerilor, apoi feţele inerte ale acestora. 

Macaraua puse maşina cu capota pe pământ, la câţiva 
metri de o barcă veche. Câţiva pompieri, ofiţeri de poli- 
ţie şi muncitori care sosiseră cu macaraua, desfăcură câr- 
ligele acesteia şi îndreptară ușor mașina. În timp ce o 
rostogoleau pentru a o așeza pe roți, cele două corpuri se 
mișcau precum păpușile folosite la testarea mașinilor. 

Urmat de Branson, Grace merse repede până la ma- 
șină, se lăsă pe vine şi se uită înăuntru. Deși avea noroi li- 
pit de faţă şi părul mult mai scurt decât atunci când o 
văzuse ultima oară, nu era nici o îndoială că era Ashley 
Harper, cu ochii mari, deschişi, nemișcaţi. Apoi se scu- 
tură cu scârbă când văzu un crab slab, cu picioarele lungi 
târându-se în poala ei. 

— Iisuse! spuse Branson. 

Cine naiba era bărbatul de lângă ea, din scaunul ṣo- 
ferului ? se întreba Grace. Şi el avea ochii deschişi, cu o 
privire ca de asasin și cu masca morţii pe faţă. 

— Vezi ce poţi să găseşti asupra ei, spuse Grace, des- 
chizând portiera de la șofer şi scotocind hainele ude și 
pline de noroi ale bărbatului. Găsi un portofel greu 
într-unul din buzunare și îl deschise. Înăuntru era un pa- 
șaport australian. 

Fotografia era a bărbatului din mașină, fără îndoială. 
Numele lui era Victor Bruce Delaney şi avea patruzeci și 
doi de ani. Sub rubrica pentru persoana de contact în caz 
de urgenţă era trecută domnișoara Alexandra Delaney și 
o adresă din Sydney. 

Glenn Branson șterse noroiul de pe o poşetă galbenă, 
îi deschise fermoarul și scoase şi el un pașaport, britanic 
de data aceasta, pe care i-l arătă lui Grace. Fotografia era, 
fără îndoială, a lu: Ashley Harper, dar cu părul tuns scurt, 
negru, şi cu numele de Anne Hampson. La rubrica per- 
soanei de contact nu era trecut nimic. 

Și în portofelul bărbatului și în poșeta femeii erau cărți 
de credit, dar nimic altceva. Nici un indiciu despre locul 
din care veneau sau în care intenționau să se ducă. 

— Avem o problemă, îi spuse Branson lui Grace, fără 
nici un pic de umor în glas. 

— Da. Grace se ridică și se întoarse. Dintr-odată, to- 
tul este mult mai complicat decât era cu două ore în urmă. 

— Şi cum naiba o să îl mai găsim pe Michael Harrison 
acum? 

După câteva momente de tăcere, Grace spuse: 

— Am o idee, dar nu îţi va plăcea. 

Uitându-se fără plăcere la cei doi pasageri din mașină, 
Branson răspunse: 

— Deocamdată, nimic nu îmi prea place. 

O oră și jumătate mai târziu, Grace îl ajuta pe Harry 
Frame, micuţ şi slab cum era, să se aşeze pe locul din faţă 
a mașinii Ford Mondeo pe care el şi Branson o folosiseră 
în acea după-amiază. 

Clarvăzătorul, cu părul prins într-o coadă, cu barba 
ca a unei capre, mirosind puternic a parfum de paciuli și 
îmbrăcat în caftan și pantaloni, avea o hartă din Newhaven 
în poală şi ţinea în mână un inel de metal legat de o bu- 
cată de sfoară. 

Grace se hotărâse să nu îl implice şi pe Glenn Bran- 
son. Nu își dorea nici un semnal negativ şi ştia că ener- 
gla lui Harry Frame era sensibilă la acest lucru. 

— Deci mi-ai adus ceea ce ţi-am cerut? îl întrebă 
Harry Frame pe Grace în timp ce acesta se urca la volan. 

Grace scoase o cutie din buzunar Și 1-0 înmână. Frame 
o deschise şi scoase o pereche de butoni de argint. 

— Cu siguranță aceștia sunt ai lui Michael Harrison, 
spuse Grace. I-am luat din apartamentul lui în timp ce ve- 
neam aici. 

— Perfect. 

De la casa lui Harry Frame din Peacehaven și până în 
Newhaven era o distanţă scurtă, de-a lungul coastei. În 

timp ce treceau pe lângă şirurile nesfârşite de magazine 
și restaurante, Harry Frame ţinea butonii strâns în mână. 

— Newhaven, spuneai? 

— O maşină pe care o căutam noi a fost implicată 
într-un accident în Newhaven, astăzi, puțin mai de- 
vreme. Tot în Newhaven a fost identificat și semnalul 
de la telefonul lui Michael Harrison. M-am gândit să 
mergem acolo și să vezi dacă poți identifica ceva. E o 
idee bună? 

Cu vocea sa exuberantă, pe tonalități înalte, Frame 
spuse: | 

— Deja simt ceva. Suntem aproape, să ștu. Cu siguranță. 

Grace, urmând indicaţiile care îi erau date, încetini. 
Nişte urme de cauciucuri, o pată de ulei pe șosea şi nişte 
bucăţi strălucitoare de geam îi arătau unde fusese acci- 
dentul Mercedesului. Apoi, întoarse la dreapta pe lângă 
un ansamblu de case moderne, în construcţie, cu niște 
puieți în faţă, trase pe dreapta și opri. 

— Bine, spuse el. Aici a avut loc accidentul de azi 
dimineaţă. 

Harry Frame, cu butoni în mâna stângă, începu să le- 
gene pendulul deasupra hărții, inspirând adânc. Închise 
ochii și după câteva momente spuse: 

.— Mergi mai departe, Roy. Înainte, încet. 

Grace făcu așa cum 1 se spuse. 

- Ne apropiem, spuse Frame. Cu siguranţă. Văd că 
va urma o curbă la stânga imediat. S-ar putea să nici nu 
dăm într-o șosea, ci într-o alee. 

După aproximativ o sută de metri, într-adevăr, apăru 
o alee care mergea la stânga. Fusese pietruită cu mult timp 
în urmă, dar se părea că acum căzuse în uitare. Ducea pe 
deal, prin mijlocul unui teren agricol, bătut de vânt și, de 
unde se aflau ei, părea că duce nicăieri. 

— Întoarce la stânga, Roy. 

Grace se uită la el, întrebându-se dacă trișa uitându-se 
prin genele întredeschise. Dar daca Harry se uita undeva, 
atunci se uita în poala lui. Grace intră pe alee şi, după ce 
merse aproximativ jumătate de kilometru, le ieşi în faţă 
o casă mică, urâtă, așezată chiar pe culmea dealului. 
Aceasta avea o privelişte frumoasă spre Newhaven și spre 
port, dar nimic altceva atrăgător. 

— Văd o casă, fără vecini. Michael Harrison este în 
această casă, spuse Harry Frame, cu vocea şi mai ascuţită 
din cauza entuziasmului. 

Grace parcă în faţă. Pendulul se mişca repede, făcând 
un cerc mic, şi Harry Frame, cu ochii încă închiși, tre- 
mura de parcă fusese băgat în priză. 

— Aici? 

Fără să deschidă ochu, Frame confirmă: 

— Da. 

Grace îl lăsă în mașină, apoi merse la poarta casei, ui- 
tându-se la grădina cu plante cățărătoare, neîngrijite. Era 
ceva straniu cu casa asta, dar nu putea să-și dea seama ce. 
Părea că fusese construită în anii '30, sau poate la înce- 
putul anilor '50, iar arhitectura era ciudată. 

Merse pe o alee din dale de ciment, cu iarbă ieşind 
printre ele și apăsă pe soneria de plastic de la intrare. Se 
auzi un sunet ascuţit, dar nu ieşi nimeni la ușă. Încercă 
din nou. Nici un răspuns. 

Apoi îi dădu un ocol, uitându-se pe fiecare fereastră. 
ȘI pe dinăuntru, şi pe dinafară, avea un aer părăsit, ne- 
glijat. Toată mobila părea că are douăzeci, treizeci de ani, 
la fel și aparatura din bucătărie. Apoi, spre surprinderea 
lui, văzu că pe masa din bucătărie erau mai multe ziare. 

Se uită la ceas. Abia trecuse de ora 18. Ştia că trebuia 
să obțină un mandat de percheziţie dacă voia să intre. Dar 
asta ar fi putut dura încă vreo două ore și cu fiecare mi- 
nut care trecea, scădeau şi șansele de a-l găsi pe Michael 
Harnison în viaţă. 

Câtă încredere avea în Harry Frame ? Clarvăzătorul 
avusese dreptate de câteva ori în trecut, dar în la fel de 
multe cazuri se înșelase. 

„La naiba.“ 

Gândul la ce va zice Alison Vosper dacă îl prindea că 
intră într-o casă fără mandat de percheziţie îl îngrijora. 

Nu avea suficiente dovezi ca să îşi susţină opinia, dar 
trebuiau să se mulţumească cu atât. Pentru Michael Har- 
rison, timpul trecea rapid. 

Cu o cărămidă desprinsă de pe alee, sparse un geam 
de la bucătărie, apoi, cu mâna înfășurată în batistă, des- 
prinse toate cioburile care rămăseseră agăţate, găsi mâne- 
rul, deschise geamul și intră în casă. 

— Alo! ţipă el. E cineva acasă? 

Locul era întunecat și mirosea urât. Bucătăria era cu- 
rată şi, în afara celor câteva ziare, toate cu data de astăzi, 
nu era nici un semn că cineva ar fi stat acolo în ultimul 
timp. Verifică fiecare cameră de la parter. Camera de zi, 
spațioasă, era extrem de mohorâtă, cu două fotografii cu 
peisaje marine pe pereți. Remarcă pe covor niște dungi, 
ca și cum cineva ar fi mutat canapeaua. Merse mai departe 
într-o cameră întunecată, cu o masă de stejar şi patru 
scaune, cu tapet pe pereţi, apoi într-o toaletă, cu o cruce 
pe care era scris „Dumnezeu să binecuvânteze această 
casă“ agăţată pe perete. 

La etaj, părea la fel de neprimitor şi de nelocuit. Erau 
trei dormitoare, în care toate paturile aveau numai salte- 
lele și niște perne vechi, galbene, fără lenjerie, și o baie 
mică, cu un boiler și cu scaunul de toaletă și cada pătate. 

În camera cea mai mică, deasupra patului, era o intrare 
în pod. Așeză cu atenţie un scaun pe pat, se urcă pe el, 
deschise ușiţa și se uită înăuntru. Spre mirarea lui, chiar 
lângă ușă era un întrerupător pentru lumină, care funcți- 
ona. Într-o secundă văzu că nu era nimic înăuntru. Doar 
un bidon mic cu apă, o mătură veche și un covor strâns. 

Deschise toate uşile de la dulapuri și toate sertarele. La 
etaj, toate lenjeriile de pat și prosoapele erau împăturite și 
puse în dulapuri. La parter, în dulapurile din bucătărie 
erau niște produse de bază, cafea, ceai, câteva căni, dar ni- 
mic altceva. Părea că de un an, doi, nu mai stătuse nimeni 
aici. Nu era nici un semn de Michael Harrison. Nimic. 

Nicăieri. 

Verifică dulapul de pe hol, în cazul în care ar fi fost 
vreo intrare în pivniţă pe acolo, deși știa că puţine case 
construite după perioada victoriană mai aveau pivnițe. 
Trebuia să afle a cui era casa şi când fusese locuită ultima 
dată. Poate că proprietarii muriseră şi acum casa era dată 
executorilor ? Poate că din când în când trecea cineva care 
făcea curăţenie? 

O femeie de serviciu care citea toate ziarele naţionale ? 

Grace ieși din casă pe ușa din spate şi merse de-a lun- 
gul acesteia, spre două coșuri de gunoi. Deschise unul 
dintre ele şi imediat avu o altă variantă. În cos erau coji 
de ouă, pliculeţe folosite de ceai, o cutie goală de lapte cu 
data de expirare de astăzi și o cutie de lasagna de la Marks 
and Spencer, care încă nu expirase. 

Gândindu-se, dădu un ocol până în faţa casei, încer- 
când să își dea seama ce era în neregulă cu arhitectura. 
Apoi își dădu seama. În dreapta ușii de la intrare, unde era 
acum o fereastră urâtă, cu marginea din plastic, ar fi tre- 
buit să fie un garaj. Acum putea vedea mai bine; culoa- 
rea cărămizilor nu se potrivea cu restul casei. La un 
moment dat, cineva transformase garajul în living. 

Și, brusc, îşi aduse aminte de ceva din copilăria lui: de 
tatăl său, meșterind diferite lucruri. Îi plăcea să se ocupe 
singur de maşină, să îi schimbe uleiul, să ajusteze frânele, 
să nu se dea pe mâna mecanicilor care te jecmăneau, spu- 
nea el. 

Își aduse aminte de gaura de inspecţie din garajul lor, 
unde petrecuse multe ore din copilărie ajutându-şi tatăl 

să repare maşinile Ford pe care le cumpărase de-a lungul 
timpului, murdărindu-se de ulei și grăsime. 

Apoi se gândi la urmele pe care le văzuse pe covor în 
living, unde fusese mutată canapeaua. 

Cu o presimţăre, nu mai mult de atât, intră din nou în 
casă şi merse direct în living. Dădu la o parte măsuţa de 
cafea şi mută canapeaua peste urmele lăsate pe covor. 

Apoi remarcă un colţ al covorului care era ușor on- 
dulat. Îngenunche și trase de el. Covorul se ridică repede. 
Mult prea repede. Și în loc să dea de praf și puf, dădu 
peste un strat subțire de material, care nu era unul obiș- 
nuit care se pune sub covor. Ştia exact ce este. Era un 
material care izola fonic. 

Din ce în ce mai entuziasmat, se uită peste umăr, apoi 
trase de materialul greu, negru, și văzu dedesubt o bucată 
de placaj. Destul de greu, deoarece placajul era fixat pe o 
gaură în podea, își băgă degetele pe sub margini, trase de 
acesta, îl desprinse și apoi îl puse deoparte. 

Instantaneu, duse mâinile la nas, din cauza mirosului 
care îl izbi. O duhoare groaznică de transpiraţie, urină și 
excremente. 

Ţinându-și respiraţia, speriat de ceea ce putea să gă- 
sească, intră în gaura adâncă de aproape doi metri şi, pe 
fundul acesteia, văzu o figură ca o umbră, cu mâinile şi 
picioarele legate, și cu bandă lipită peste gură. 

La început crezu că persoana era moartă. Apoi ochii 
străluciră. Nişte ochi îngroziţi. 

Dumnezeule, era în viaţă! Grace simţi că o senzaţie 
inimaginabilă de bucurie îl învăluie. 

— Michael Harrison ? 

Un mormăit îi răspunse. 

— Sunt detectivul Grace de la departamentul de cri- 
minalistică din cadrul Poliției din Sussex, spuse Grace, 
lăsându-se în Jos în groapă, uitând de miros şi doar nerăb- 
dător să vadă în ce condiţie se află tânărul. 

Îngenunchind, Grace îi dezlipi ușor banda de pe buze. 

— Eşti Michael Harrison? | 

— Da, spuse el. Apă, vă rog. 

Grace îi strânse mâna cu blândeţe. 

— Îşi aduc imediat. Și te voi scoate de aici. O să fii în 
regulă. 

Grace ieşi din groapă, merse repede până în bucătă- 
rie și dădu drumul la apă, sunând și după ambulanță în 
același timp. Apoi se duse din nou în groapă, cu un pa- 
har plin cu apă. 

Puse paharul la buzele lui Michael, care luă o înghi- 
ţitură mare, lacomă. Doar câteva picături îi curseră pe 
bărbie. Apoi, în timp ce lua paharul, Michael se uită la el 
și îl întrebă: ` 

— Ce face Ashley? 

Grace se uită la el, gândindu-se, apoi îi zâmbi ușor, 
încrezător. 

— E în regulă, spuse el. 

— Mulţumesc lui Dumnezeu. 

Grace îi strânse din nou mâna. 

— Mau vrei apă? 

Michael încuviinţă. 

— Îşi mai aduc, apoi te voi delega. 

— Mulţumesc lui Dumnezeu că este în siguranță, 
spuse Michael cu vocea slabă, tremurând. Numai la ea 
m-am gândit... numai... 

Grace ieși din groapă. La un moment dat, va fi nevoit 
să îi spună lui Michael totul, dar acum nu era nici mo- 
mentul, nici locul. 

ȘI nici nu știa cum să înceapă. 

